
Kitas Pylis atsilošė krėsle ir susikėlęs kojas ant rašomojo stalo 
ėmė suptis ant užpakalinių krėslo kojų. Jo niūrus žvilgsnis klai- 
džiojo po laikraščio „Morning Courier" reporterių kambarį. 

Gyvenimas - tai nenutrūkstama kiaulysčių serija, mąstė jis. 
O blogiausia tai, kad tos kiaulystės dažniausiai pasirinkdavo 
kaip tik jį, kai tuo tarpu jo kolegos aprašinėjo žmogžudystes, 
savižudybes ir panašias įdomybes, ir jų rėksmingos antraštės 
puikuodavosi pirmuosiuose laikraščio puslapiuose. 

Jau ištisus metus jis dirbo etatiniu laikraščio reporteriu. 
Per tą laiką išmoko filosofiškai reaguoti, į tai, jog jo reportažą, 
kurį kurpdamas jis plušėjo kelias valandas ir prirašė tiek, kad 
užtektų pusei stulpelio, redaktoriaus padėjėjas sutrumpindavo 
iki keturių eilučių ir nugrūsdavo kažkur į stulpelio apačią. Taip 
galėjo atsitikti ne jam vienam, nes kai staiga pasirodydavo kokia 
nors sensacija, reikėjo jai atlaisvinti vietą kitų Žinučių sąskaita. 

Ir vis dėlto... Kaip Kitas laukė, kada gi pasirodys jo repor- 
tažas su solidžiu paaiškinimu „KAIP PRANEŠA MŪSŲ SPE- 
CLALUSIS KORESPONDENTAS", su data ir trafaretine 
įžanga: „Policija pradėjo tirti neeilinį įvykį..." 

„Morning Courier" buvo didžiulis laikraštis, turintis milijoną 
skaitytojų ir daugybę darbuotojų, dėl to labai didelis buvo ir 
pastatas, kuriame jis įsikūrė. Kambarys, kuriame sėdėjo Kitas, 
buvo toks didelis, kad jo atitvertame gale tilpo naktį budinčių 
redaktoriaus pavaduotojų kabinetai, o likusioje kambario dalyje | 
dirbo reporteriai. Kiekvienas iš jų turėjo po rašomąjį stalą su 
stalčiais abiejose pusėse, 0 per vidurį buvo rašomoji mašinėlė, 
kurią galima išsitraukti, nuleidus stalo kraštą. | 

Reporterių kambarį supo asmeniniai kabinetai Olimpo 
dievams prilygstančių personų: užsienio naujienų redakto- 
riaus, naktinio redaktoriaus, naujienų redaktoriaus ir kitų as- 
menų, kurie rūkė brangius cigarus ir kuriems, atrodė, 
neegzistavo jokios paslaptys. 


Kitas niūriai kimšo pypkę, kai prasivėrė naujienų redakto- 
riaus durys ir pro jas kaip kamštis iššovė įraudęs vaikėzas. Kai 
durys užsidarė, vaikėzo judesiai iš karto sulėtėjo. Jis pasikrapš- 
tė pakaušį, išsitraukė iš kišenės ledinuką ir įsikišo jį į burną. Po 
to neskubėdamas slinko į priekį, kol pateko į Pylio akiratį. Tada 
jis vėl staigiai subruzdo, pribėgo prie jo ir tarė: 

- Pone P'yli, jus kviečia užeiti naujienų redaktorius. 

Kitas atsistojo ir nuėjo paskui vaikėzą, mintyse svarstyda- 
mas, kas gi atsitiko - gal kokia nors muzikinės komedijos Žvaigž- 
dė ką nors išprovokavo pavogti jos perlus, o gal koks nors 
medžiagų parduotuvės savininkas pasirinko kaip tik šią dieną 
eiliniam gaisrui savo apdraustoje parduotuvėje inscenizuoti. 

Naujienų redaktoriaus kabinetas buvo didelis patogus 
kambarys su keliais rašomaisiais stalais ir daugybe telefonų. 
Grindis dengė storas kilimas, kad pas redaktorių iškviestųjų 
žingsniai nedirgintų jautrios nervų sistemos šio tokio reikšmin- 
go veikėjo, nuo kurio priklausė, kiek ir kokios informacijos ras 
rytoj laikraštyje „Morning Courier" skaitytojai, net neįtarian- 
tys, kiek reikėjo energijos, išradingumo ir lėšų parengti eiliniam 
laikraščio numeriui, už kurį jie sumokėjo vos pensą. 

Naujienų redaktorius buvo nebejaunas žmogus su niekada 
neišnykstančia gilia raukšle kaktoje. Jo išvaizda būtų gal ir visai 
maloni, jei ne tas amžinai susirūpinęs veidas. Kai Kitas priėjo 
prie jo stalo, redaktorius pakėlė galvą. 

- Labas, Pyli, - tarė jis, ieškodamas telegramos tarp gausy- 
bės ant stalo išmėtytų popierių. - Aš norėjau... | 

Jis nebaigė sakyti, nes tuo metu jam už nugaros, ant sienos 
staiga užsidegė viena lemputė. Jis pakėlė arčiausiai prie jo 
stovinčio vieno iš keturių telefonų ragelį. 

- Klausau, - atsiliepė jis. - Kas jūs toks? Ko norėjote?.. Aha, 
palaukite minutėlę... 

Jis pažvelgė į savo padėjėją. 

- Kas čia, po velnių, darosi? - suniurzgė jis. - Kodėl jį 
sujungė su manim? 

Padėjėjas ėmė atsiprašinėti, persijungė į savo telefoną ir 
nuspaudė skambučio mygtuką. 

- Užrašykite Džounso pranešimą iš Braitono keturiolik- 
tuoju telefonu, - tarė jis iš gretimo kambario atėjusiam steno- 
grafistui. Šis linktelėjo ir išėjo. 

- Taigi, kaip sakiau, - tęsė naujienų redaktorius, padėjęs 
ragelį, - Pala, o ką gi aš sakiau? 

Kitas mandagiai šyptelėjo ir taktiškai nukreipė žvilgsnį į 
popieriais nusėtą redaktoriaus stalą. 

- Aha, teisingai, - redaktorius paėmė telegramą. - Norėčiau 
jus pasiųsti į Jorkšyrą. | 

- Viltšyrą,-sumurmėjo redaktoriaus padėjėjas nuo gretimostalo. 

- Norėčiau, kad jūs nuvažiuotumėt į Viltšyrą, - tęsė naujie- 
nų redaktorius, duodamas Kitui telegramą. - Ten rado negyvą 
žmogų. Nebejauną ir vienišą. Jis gyveno nuošaliame kotedže. 
Gal šis įvykis nėra niekuo ypatingas, o gal išeis neblogas repor- 
tažas, tik, dėl Dievo meilės, nevadinkite jo „vienišu atsiskyrė- 
liu". Kokio ilgio turėtų būti jūsų reportažas, iš anksto pasakyti 
negaliu, rašykite savo nuožiūra. 

- Aišku, sere, - pakiliai atsakė Kitas ir jau norėjo eiti, tačiau 
tolesni redaktoriaus žodžiai truputį prigesino jo entuziazmą. 

- Fletčeris, mūsų vietinis korespondentas Devize, yra pa- 
kankamai kompetentingas vyrukas,- tęsė jis, - bet jam atsitiko 
nelaimė - susilaužė koją važiuodamas motociklu. Neturiu žmo- 
gaus, kuris galėtų pakeisti jį, osu tomis savižudybėmis pasitaiko 
visko... Na, tai tiek, Pyli. Būtų geriausia, jei nulėktumėt tenai 
automobiliu ir pirmiausia aplankytumėt Fletčerį. Palaukite 
kvotos, bet automobilį parsiųskite atgal. Paaiškinkite jam kas 
nors, ką daryti, - pridūrė jis, kreipdamasis į savo padėjėjus, o 
pats vėl įsigilino į savo popierius. 

Kitui redaktoriaus pavaduotojas davė kelctą naudingų pata- 
rimų ir raštelį kasininkui, kad išmokėtų jam komandiruotpinigius. 

Po pusvalandžio Kitas, prieš tai užsukęs į namus pasiimti 
skutimosi priemonių ir kitų daiktų, jau riedėjo Londono gatvė- 


5 


mis galingu „Morning Courier" automobiliu, stengdamasis su- 
daryti vairuotojui įspūdį, kad tai ne pirmoji, o jau nežinia 
kelinta jo išvyka už miesto laikraščio reikalais. Tiesa, porą kartų 
jam teko lankytis užmiestyje, gyvulininkystės parodose, kai 
žemės ūkio korespondentas buvo užsiėmęs kitais darbais, ta- 
čiau argi tai galima lyginti su šiuo atveju - tikra savižudybe! 

Aišku, jis gerai suprato, jog ši išvyka tik laimingai susiklos- 
čiusių aplinkybių pasekmė: pirma, vietinis korespondentas 
buvo išvestas iš rikiuotės, antra, redakcijoje tuo momentu neat- 
sirado kito laisvo žmogaus, kuriam būtų galima patikėti šią 
užduotį. Galų gale koks skirtumas? Kiek žmonių, dabar uži- 
mančių aukštus postus, kažkada irgi pradėjo karjerą nuo lai- 
mingo atsitiktinumo. 

Kaip bebūtų, Kitas tvirtino sau, kad tai gera proga pasireikšti 
- net jei tai pasirodytų besanti eilinė istorija - ir jis nusprendė 
parodyti jiems, kaip greitai jis sugeba paruošti gerą reportažą. 

Štai tokios mintys sklandė Kito galvoje, kai automobilis 
smagiai lėkė užmiesčio keliais. „Morning Courier" vairuotojai 
buvo nepratę tuščiai gaišti laiką - po pietų jie jau buvo Devizo 
turgaus aikštėje. 

Iš policininko sužinojęs, kad iki Fletčerio namų vos dešimt 
minučių kelio pėsčiomis, Kitas paleido vairuotoją, paliko savo 
kuklų bagažą „Lokio“ viešbutyje ir žvaliai nužingsniavo į Flat- 
čerio namus, kur rado ir patį šeimininką, besivartantį ant sofos. 

- Labai malonu jus matyti, - tarė Fletčeris, kai Kitas prisi- 
statė jam. - Velniškai nesmagu, kad dėl manęs turėjote taip toli 
važiuoti. Ta mano nelaiminga koja jau beveik sugijo, bet dak- 
tarai vis tiek dar neleidžia vaikščioti. 

Kitas sumurmėjo kažką panašaus į mandagią užuojautą, 
bet net nebandė išsklaidyti Fletčerio iliuzijų, jog žmogus iš 
Londono būtinai turėtų būti nepatenkintas tuo, kad jį iškvietė 
į provinciją aprašinėti kažkokios savižudybės. 

- Vadinasi, tai savižudybė? - paklausė jis. 

- Taip, - atsakė Fletčeris. - Argi jums nieko nesakė? 


- Redakcijoje, atrodo, iš viso mažai kas žinoma, - tarė Kitas. 

Fletčeris sodriai nusikeikė. 

- Turiu gerą kolegą, - aiškino Fletčeris, - tačiau jis kaip tik 
išvyko atostogauti. O, kad jis būtų čia! Taigi teko pasiųsti Žinutę 
į redakciją per mūsų jaunąjį stažuotoją, o jis turbūt ją suformu- 
lavo nelabai aiškiai. Kaip tik dėl to aš nenoriu palikti jam šitos 
istorijos. Jis gali vėl pripainioti, ir nukentės laikraščio prestižas. 
Aišku, gal tai visai neypatingas įvykis, tačiau ką gali žinoti. 

- Tą patį sako ir naujienų redaktorius, - tarė Kitas. 

- Aš manau, - atsakė Fletčeris, kuriam ne kartą teko susi- 
tikti su naujienų redaktoriumi jo tarnybinių išvykų į provinciją 
metu, ir šyptelėjo. 

- Tai gal galėtumėt papasakoti, kas gi čia atsitiko? - pasi- 
teiravo Kitas. 

Fletčeris linktelėjo galvą. 

- Mielai, - atsakė jis, - bet iš pradžių pažvelkite ten, ant stalo 
yra neblogo alaus, gal išgersite? Ir imkite cigaretę, o gal jūs 
rūkote pypkę? 

Pasitelkęs tokias malonias pagalbines priemones, Fletčeris 
pradėjo savo pasakojimą. 

- Už kokių penkių mylių nuo miesto, gan nuošalioje vietoje, 
stovi labai patogus, erdvus ir neseniai suremontuotas kotedžas. 
Jei neklystu, maždaug prieš trejetą metų jį išsinuomojo Trenčas - 
Robertas Trenčas. Vidutinio amžiaus kietasprandis vyras, iš tų, 
kuriems gyvenime teko matyti visko - ir šilto, ir šalto. Taip jis ir 
gyveno ten, anot žurnalistų mėgiamo posakio, atsiskyrėliškai. 

- Kaip tikšio žodžio Senis liepė nevartoti, - šyptelėjo Kitas. 

„ - Suprantama - jis toks nuvalkiotas, - sutiko Fletčeris. - 
Kaip ir žodis „pasirodė“, kurį mes, provincijos korespondentai, 
irgi baisiai dažnai vartojame. Ir, turiu pasakyti, kad ne tik dabar, 
bet ir prieš kelioliką metų, kai aš tik žengiau pirmuosius žings- 
nius žurnalistikoje. Tačiau grįžkime prie Trenčo. Savaime su- 
prantama, aš kai ką apie jį žinau. Man priklauso žinoti viską, 
kas vyksta mano apygardoje. Su Trenču neteko kalbėtis, kol 

nesumaniau jo aplankyti. Norėjau, kad jis įsirašytų į mūsų 
kriketo klubą. Matote, aš esu to klubo sekretorius, dėl to 
didžioji juodo darbo dalis gula ant mano pečių. Buvo paplitusi 
nuomonė, kad Trenčas gaižus žmogus. Tačiau man atrodo, kad 
žmonės taip kalbėjo dėl to, kad jis beveik su niekuo nebend- 
raudavo. O aš, kai apsilankiau pas jį, buvau maloniai nustebin- 
tas. Jis man pareiškė, kad jam beveik neteko žaisti kriketą, 
tačiau tas Žaidimas jam patinkąs. „Žmonės, kurie patys nežai- 
džia, visada gali prisidėti prie žaidimo skatinimo, paremdami 
pinigais“, - pajuokavo jis ir paprašė užeiti į vidų: mat mūsų 

pokalbis vyko prie sodo vartelių. Jis išrašė čekį penkiems sva- 
rams sterlingų ir tai mane labai nustebino, nes aš tikėjausi ne 
daugiau kaip svaro. Po to jis pasiūlė išgerti ir pasišnekėti. 
Savaime aišku, aš gerokai nustebau ir sukau sau galvą, ką galėtų 
reikšti toks draugiškas sutikimas. Tačiau stebėtis teko neilgai. 
Dar pokalbio pradžioje aš pasisakiau, kas esu, o jis man visai 
atvirai pareiškė, kad galėčiau padaryti jam paslaugą. Turėda- 
mas kišenėje jo čekį ir gurkšnodamas jo viskį aš, aišku, daug 
nesispyriojau. Be to, prisipažinsiu, kad jis man patiko. Jis elgėsi 
nuoširdžiai ir maloniai, kalbėdamas žiūrėjo tiesiai į akis. Taigi 
aš daug nesibrangindamas prižadėjau padaryti viską, ką galėsiu. 

Fletčeris trumpam nutilo, pripylė Kitui ir tęsė toliau: 

- Tiesą sakant, Trenčas norėjo ne tiek jau daug. Paprastai 
žmonės nori iš manęs vieno dalyko - nemokamos reklamos. 
Trenčo pageidavimas buvo kitoks. Jis sakė gerai žinąs, kaip 
nepatikliai provincijos gyventojai žiūri į naujus žmones ir kaip 
nesunku juos užpykdyti net pačiam to nežinant. Jis sakė neno- 
rįs, kad jį laikytų ekscentriku arba keistuoliu, ir tvirtino, jog 
būtų man labai dėkingas, jei aš iš karto paneigčiau tokius 
gandus. Jis neprašė, kad aš parašyčiau ką nors apie jį vietiniame 
laikraštyje, netgi atvirkščiai - jis kaip tik -šito nenorėjo. Jis 
"žinojo, kad dažnai aš važinėju po savo apygardą, bendrauju su 
žmonėmis, dėl to man visai nesunku keliais žodžiais sustabdyti 
jam nepalankių gandų plitimą. 

Kitas šyptelėjo. 

- Kiek suprantu, jis apdorojo jus visiškai neblogai. 

Fletčeris pritariamai linktelėjo galvą. 

- Grubiai kalbant, taip, bet jis tai padarė labai taktiškai ir 
maloniai. Trenčas paaiškino man, dėl ko jis nenori, kad jį trukdy- 
tų: mat jis rašąs knygą apie Kiniją. Noras rašyti jį kamuoja J jau 
seniai, tačiau anksčiau vis nebūdavo laiko. O dabar, išėjęs į pen- 
siją, jis gali leisti sau tokį malonumą. Tik visa bėda ta, kad rašymas, 
pasirodo, daug sunkesnis darbas, negu jam atrodė. Paskui Tren- 
čas parodė man keletą įdomių suvenyrų iš Kinijos, papasakojo 
kelis epizodus iš savo nuotykių toje šalyje ir po to aš išėjau. 

- O vėliau nesusitikinėjote? 

- Labai retai. Jei man einant pro šalį jis būdavo sode, tai 
pakviesdavo mane užeiti išlenkti taurelės, tačiau šiaip jau aš, 
prisimindamas pageidavimą nedrumsti jam ramybės, stengda- 
vausi netrukdyti. Visą tai pasakoju norėdamas parodyti, kad jis 
buvo visiškai normalus žmogus, - pridūrė Fletčeris. 

- O dabar jį rado negyvą? 

- Taip, pasikorusį miegamajame. 

- Pasikorusį? - pakartojo Kitas. - Šito man nesakė. Nenu- 
jaučiate, kodėl jis pasikorė? 

- Netutiu nė menkiausio supratimo, o dėl tos prakeiktos 
kojos negaliu net pradėti aiškintis. Dėl to aš kreipiausi pagalbos 
į redakciją. Kaip jau minėjau, gal už šio fakto nieko įdomaus 
neslypi, tačiau rizikuoti nesinori. Šiaip ar taip, rytoj bus sureng- 
ta kvota. Manau, kad jos metu paaiškės, ar ši istorija verta 
didesnio dėmesio. O iki tol, jei norite apsilankyti kotedže, galiu 
jus suvesti su vietos policija - mūsų santykiai labai draugiški. Aš 
surašiau apie velionį kai kuriuos žinomus faktus - jie jums 
pravers. Šį vakarą tikriausiai pasiųsite telegrafu į redakciją 
žinutę rytdienos numeriui, ar ne? 

Kitas linktelėjo galvą ir atsistojo. 

- Širdingai dėkoju, - tarė p - a ūs man labai + O 


“ 


Fletčeris pasakė jam pavadinimą garažo, kur galima ne- 
brangiai išsinuomoti automobilį. 

- Jūs vairuojate mašiną? - paklausė jis. 

- Taip, be abejo, - atsakė Kitas. - Turiu nedidelį automobi- 
liuką, tik dabar jis sugedęs. 

- Tada gerai, - tarė Fletčeris, - duosiu jums raštelį garažo 
šeimininkui. Gausite iš jo automobilį, jei nenorite prasidėti su 
vairuotoju. Jums pravers ir mano raštelis policijos inspektoriui. 
Būkite malonus, paduokite man nuo židinio automatinį 
plunksnakotį ir popieriaus. 

Kol Fletčeris rašė, Kitas galvojo apie šią istoriją. 

- Ar Trenčas turėjo giminių? - paklausė jis, kai Fletčeris 
baigė rašyti. | 

- Jis man užsiminė apie dukterėčią, - atsakė Fletčeris, - aš jos 
nemačiau, nors man susidarė įspūdis, kad ji retkarčiais atvažiuo- 
davo pas jį. Šiaip ji laiką leisdavo pas draugus ir drauges, atrodo, 
dažniausiai užsienyje. Tuo metu, kai jis nusižudė, jos, laimei, čia 
nebuvo, nors, kita vertus, jei ji būtų buvusi, jis tikriausiai nebūtų 
koręsis. Man atrodo, kad ji šiuo metu turėtų būti kažkur netoliese. 
Banko, kuriame Trenčas laikė savo pinigus, valdytojas, išsiuntė 
jai telegramą. Šįryt pas mane buvo užėjęs policijos inspektorius, 
geras mano draugas, iš jo aš viską ir sužinojau. 

- Na, tai dar kartą dėkoju, - tarė Kitas, spausdamas jam 
ranką. - Dabar eisiu, vėliau papasakosiu jums, kaip man sekėsi. 

Policijos inspektorius (kuris buvo pasiruošęs padėti savo 
draugo kolegai, bet antra vertus, norėjo išvysti ir savo pavardę 
laikraščio puslapiuose) Kitą sutiko labai draugiškai. Jis davė 
raštelį, kuriame nurodė kotedžą saugančiam policininku! teikti 
Kitui visokeriopą pagalbą. Ne mažiau paslaugiai jį sutiko ir 
garažo šeimininkas. 

Netrukus Kitas jau važiavo pagrindiniu Londono keliu, kartkar- 
čiais pažvelgdamas į Fletčerio nupieštą kelio į kotedžą schemelę. 

Abiejose kelio pusėse driekėsi banguotos Viltšyro kalvos. 
Ten prieš daugelį šimtmečių Romos legionieriai pastatė tai, kas 

tuo metu buvo paskutinis fortifikacijos žodis. O šį rytmetį ten 
galėjai išvysti nebent raitelius ant grynakraujų lenktyninių 
žirgų, kurie trypė žalią veją, dengiančią senovės karių sudūlė- 
jusius kaulus ir ginklų liekanas. 

Pažvelgęs į schemą, Kitas išsuko iš pagrindinio kelio 
į siaurą keliuką, vingiuojantį į patį kalvų vidurį, ir netru- 
kus išvydo dailų kotedžą, apsuptą gebenių. Prie vartelių 
stovintis policininkas įdėmiai nužvelgė iš automobilio iš- 
lipusį Kitą. | 

Kitas prisistatė jam ir padavė inspektoriaus raštelį. Taip 
prasidėjo policijos ir spaudos bendradarbiavimas, atnešęs tiek 
naudos abiem pusėms. 

- Aišku, pirmiausia jūs norėsite pamatyti lavoną, - tarė jis, 
ir Kitas, stengdamasis neparodyti jį apėmusio šleikštulio, dėjo- 
si, kad mirties, kokiu tik nori pavidalu, pasireiškimų nagrinėji- 
mas - jo kasdieninė duona. 

Eidamas paskui policininką į namo vidų jis bandė įsivaiz- 
duoti, kaip tokiomis aplinkybėmis elgtūsi Merfis - linksmasis 
airis, didžiausias jų laikraščio nusikaltimų specialistas. 

Policininkas nuvedė jį į antrą aukštą (kotedžas buvo dvi- 
aukštis) ir atidarė gražiai apstatyto miegamojo duris. Kitas 
greitai permetė akimis spintą ir komodą, kur pedantiškai tvar- 
kingai sudėti buvo velionio daiktai. Tokiu tvarkingumu pasižy- 
mi seni viengungiai. Paskui jo žvilgsnį prikaustė lavonas, 
paguldytas lovoje ant baltos lovatiesės. 

- Tai jis, - išdidžiai tarė policininkas. Taip kalba muziejaus 
tarnautojas, demonstruojantis lankytojui retą eksponatą. 

Kitas žiūrėjo į nejudantį kūną. Velioniui galėjo būti pen- 
kiasdešimt metų, o gal truputį daugiau, jis buvo retais Žilais 
plaukais ir trumpai pakirptais žilais ūseliais. Neaukštas, bet 
tvirtai suręstas, gyslotas ir, atrodo, labai ištvermingas. Veidas 
buvo ramus tarsi miegančio, tik aplink kaklą virš šilkinių balti- 
nių apykaklės matėsi platus raudonas ruožas. 

Kitas pasisuko į policininką su nebyliu klausimu akyse. 

- Nuėmėme štai nuo to kablio kitoj pusėj durų, - paaiškino 
policininkas. - Ten jį šį rytą surado moteris, ateinanti tvarkyti 
jo namų. Kablys stiprus - išlaikė tokį vyrą. | 

Jis parodė Kitui šilkinį kaklaraištį. 

- Tai va, kaip viskas vyko, - malonia ausiai Viltšyro tarme 
ėmė aiškinti policininkas. - Matote kitoje durų pusėje tuos tris 
kablius paltams kabinti? Vidurinysis aukščiau už kitus. Taigi 
Trenčas, atrodo, pasidarė iš kaklaraiščio kilpą, užsinėrė ją ant 
„kaklo, atsistojo ant žemos kėdutės, kitą kaklaraiščio galą pririšo 
prie kablio, nuspyrė kėdutę ir pakibo. Tarpas nuo kojų iki 
grindų visai nedidelis, bet kiek žmogui tereikia, kai jis nuspren- 
džia štai taip atsisveikinti su šiuo pasauliu! 

Policininkas su žinovo mina palingavo galvą. Kitas iš karto 
suprato, jog jis stengiasi neišsiduoti, kad tokios scenos jam taip 
pat neįprastos, kaip ir pačiam Kitui. 

Kitas linktelėjo galvą. 

- Na, reikėtų truputį pasižvalgyti ir po namus, - tarė jis. 
Jie išėjo iš kambario, policininkas užrakino duris. Kokias 
dešimt minučių jis pasišnekėjo su policininku svetainėje, 
apžiūrėjo keletą keistų kiniškų statulėlių, kitus suvenyrus, 
kurių pas Trenčą buvo nemažai. 

Po to Kitas automobiliu grįžo į Devizą, grąžino automobilį 
garažo šeimininkui, nuėjo į telegrafą ir iš ten pasiuntė telegra- 
mą į redakciją. Telegramoje apsiribojo tik faktais, įveikęs pa- 
gundą papuošti jos tekstą spalvingesnėmis detalėmis. Reikia 
pasakyti, kad šis jo žygdarbis buvo deramai įvertintas, nes 
naktinis redaktorius net nenusikeikė, kaip buvo įpratęs, prieš 
pasiųsdamas jo telegramą recenzentui. O recenzentas savo 
ruožtu perduodamas telegramą redaktoriaus pavaduotojui 
nors ir suniurzgėjo, kad duoti tokią užduotį pienburniui galėjo 
tik visai iškvaišęs žmogus, nieko neraukiantis žurnalistikoje, 
tačiau pripažino, jog jaunasis Pylis šį kartą suveikė geriau, negu 
buvo galima laukti. Redaktoriaus pavaduotojas, perkratęs 
tekstą, pritarė jo nuomonei. Bet įdomiausia, kad ir vyriausiasis 

redaktoriaus pavaduotojas teikėsi išskirti jo Žinutei net ketvirtį 
stulpelio! | 

Kitas tuo metu grįžo į viešbutį, iš anksto mėgaudamasis 
gerais pietumis, nes Fletčeris užtikrino jį, kad „Lokio“ viešbu- 
čio virtuvė nuo seno garsėja visame mieste. 

Iškraustęs daiktus iš kelioninio krepšio ir truputį pasigrą- 
žinęs, jis nusileido į erdvią viešbučio restorano salę, kur pada- 
vėja, rausvais kaip obuoliai veideliais, prižiūrima vyresniosios 
padavėjos - malonios ir visame mieste gerai žinomos moteriš- 
kės - iš karto paklojo priešais Kitą meniu, liudijantį, kad kalbos 
apie viešbučio virtuvę tikrai yra pagrįstos. 

Kitas susidorojo su atneštu sūriu, baigė gerti pusbutelį vyno 
ir pasiekė tokią palaimingą būklę, kai norisi pasilepinti dar kavute 
su konjaku. Tuo metu atsidarė salės durys ir įėjo mergina. 

Minkštos juodos medžiagos suknelė be jokių papuošalų, išsky- 
rus bronzinį pakabuką ant dailios grandinėlės, pabrėžė merginos 
figūros grakštumą, kai ji ėjo prie gretimo staliuko, lydima žemo 
apkūnaus pono, kurio malonus veidas buvo labai susirūpinęs. 

- Pabandykite bent truputį užvalgyti, - išgirdo Kitas tyliai 
pasakytus pono žodžius, kai jie atsisėdo ir mergina šyptelėjo 
savo palydovui. 

Kitą kuo nors nustebinti buvo ne taip lengva, o su repor- 
terio darbu susijęs šlaistymasis po Londoną šiuo atžvilgiu jį 
užgrūdino dar labiau. Tačiau kai šypsena nušvietė ramų, nors 
ir išblyškusį merginos veidą, Kitui užėmė kvapą. 

Staiga susiprotėjęs, kad nedera taip išsižiojus spoksoti į 
nepažįstamą merginą, Kitas skubiai nusuko akis ir tuo momen- 
tu išgirdo kaip mažoji padavėja, atnešusi jam kavą su konjaku, 
kažką tyliai sako. 

- Klausau, - sumurmėjo jis. 

- Tai mis Širli, sere, - pašnibždomis pakartojo mergina. - Ji 
ką tik atvyko. - Kaip ir kitas viešbučio darbuotojas, ją labai 
sudomino šis dailus vaikinas su žymaus Londono dienraščio 
reporterio aureole. 

- Hm, - numykė Kitas, nieko nesuprasdamas, o mergina 
pašnibždomis ėmė skubiai aiškinti. 

- Mis Širli, sere, yra pono Trenčo - to, kur pasikorė, - 
dukterėčia. 

Kitas krūptelėjo. Štai kas ji! Bet, po galais, kaipgi jis pats 
nesuprato! 

- O kas tas ponas? - paklausė jis. 

- Tai banko valdytojas, sere, ponas Šeptonas Maletas, - 
atsakė mergina. 

Kitas karštligiškai galvojo, ką daryti. Kaip sąžiningas re- 
porteris, jis turėtų pabandyti gauti iš merginos interviu savo 
laikraščiui. Tačiau kita vertus, ar ne per daug grubu trukdyti ją 
tokiu skausmingu momentu? 

Tačiau jis nurimo, kai pagalvojo, kad mergina ką tik atvyko 
ir negali apie įvykį daugiau už jį žinoti. 

Kiek galima ilgiau užtęsęs kavos gėrimo procedūrą, Kitas 
pagaliau atsikėlė nuo staliuko ir nuėjęs į poilsio kambarį atsi- 
sėdo taip, kad matytų ne tik vestibiulį, bet ir restorano duris. 

Po kiek laiko pro restorano duris išėjo mis Širli su savo 
palydovu, kuris palydėjo merginą iki laiptų. Ten ji atsisveikino, 
ištiesdama jam ranką. 

- Ačiū jums, - išgirdo jis merginos žodžius. - Jūs buvote labai 
malonus. 

- Na, ką jūs! - rimtai atsakė vyras. - Man tai buvo vienas 
malonumas... Tai yra, būtų buvęs, jei... Na, aš visai susipainio- 
jau! Aš ir mano žmona labai labai užjaučiame jus ir esame 
pasiryžę padaryti viską, ką tik galėsime, jūsų skausmui suma- 
žinti... Rytoj aš atvažiuosiu su automobiliu paimti jūsų. O jūs 
tuos popierius pasidėjote į saugią vietą, tiesa? 

- Be abejo, - atsakė ji. - Labos nakties ir dar kartą ačiū jums. 

Ji pradėjo lipti plačiais senamadiškais laiptais, o jos kom- 
panionas lydėjo ją žvilgsniu, kol ji dingo iš akių. Po to jis 
apsisuko ir jau norėjo eiti, bet prie jo priėjo Kitas. 

- Ponas Šeptonas Maletas, jei neklystu? - tarė jis. 

Mažojo pono veidas iš karto pasikeitė - atsirado ta manda- 
gi bet neįžvelgiama išraiška, tokia būdinga bankininkams. 

- Taip, tai aš, - atsakė jis. 

Kitas padavė jam savo vizitinę kortelę ir paklausė: 

- Ar nesutiktumėt truputį pasikalbėti? 

Banko valdytojas padvejojęs linktelėjo galvą. 

- Žinoma, - mandagiai atsakė jis. 

Kai jie susėdo, Kitas iš karto stvėrė jautį už ragų. 

- Mane atsiuntė laikraščio „Morning Courier" redakcija, - 
tarė jis, - dėl pono Trenčo mirties. Man sakė, kad dama, su kuria 
jūs kalbėjotės, yra mis Širli, jo dukterėčia. 

- Taip, teisybė, - patvirtino bankininkas. 

- Jūs tikriausiai girdėjote, - truputį paraudęs, tęsė Kitas, - 
kad mes, reporteriai, dažnai uždavinėjame nemalonius klausi- 
mus, tačiau patikėkite, jie ir mums patiems ne mažiau nemalo- 
nūs, kaip ir tiems žmonėms, kuriems juos užduodame. 

Bankininkas be žodžių linktelėjo galvą. 

- Taigi man nesinori aitrinti mis Širli žaizdą, - tęsė Kitas, 
tiesiai žiūrėdamas į skvarbias bankininko akis. Dėl to norėčiau 
jus truputį paklausinėti vietoj jos. 

- Ačiū jums, - skubiai atsakė bankininkas. - Su jūsų profe- 
sijos žmonėmis susitinku ne pirmą kartą, pone Pyli, ir žinau, 
kad solidūs laikraščiai, tokie kaip jūsiškis, visada stengiasi atsi- 
žvelgti į Žmonių, apie kuriuos rašo, interesus. 

- Malonu girdėti iš jūsų tokius žodžius. Deja, daugelis 
žmonių mano visai kitaip - laiko mus įkyriais ramybės drumstė- 
jais ir didžiausiais melagiais, - su kartėliu pridūrė jis. 

- Nesąmonė! - energingai užprotestavo ponas Šeptonas 
Maletas. - Laikraščių galia labai didelė ir jie gali ją panaudoti 
tiek geriems, tiek ir blogiems tikslams. Man atrodo, kad visuo- 
menė nepakankamai supranta, kaip smarkiai ji priklausoma 
nuo spaudos. Redaktoriai, be abejo, irgi tik žmonės, taigi jie 
nėra neklystantys, tačiau man atrodo, kad jie stengiasi panau- 
doti savo galią visų žmonių labui. Tik, aišku, jūs mane šnekinate 

ne norėdamas sužinoti, ką aš galvoju apie spaudos moralinį 
veidą, - šypsodamasis pridūrė jis. - Taigi sakykite, kuo galėčiau 
jums padėti, tik nepamirškite, kad esu banko valdytojas. 

„Ir todėl velnią iš tavęs išpeši", - mintyse pridūrė Kitas. Ponas 
Šeptonas Maletas pastebėjo Kito šyptelėjimą ir sukrizeno. 

- Banko valdytojas, taip pat žmogus, - tarė jis. Dabar norėjo 
juoktis Kitas, tačiau susigėdo. 

- Kalbėkime dalykiškai, - jau visiškai rimtai tęsė reporteris, 
- ar jūs nenumanote, dėl kokios priežasties ponas Trenčas 
pasikorė? 

Malonus bankininko veidas apsiniaukė. 

- Man tai ne mažesnė mįslė, negu jums, o gal net didesnė, 
nes aš jį pažinojau, - pareiškė jis. 

- Ar nebūsiu netaktiškas, jei paklausiu, kaip klostėsi jo 
reikalai? - paklausė Kitas. 

Ponas Šeptonas Maletas pagalvojo. 

- Aš duosiu parodymus rytoj, kvotos metu, - atsakė jis, - 
nors galėčiau pasakyti jums ir dabar, jei prižadėsite nepanau- 
doti mano žodžių tol, kol jie bus pasakyti per oficialią kvotą. 

- Gerai, - sutiko Kitas, suprasdamas bankininko padėtį. 
turėjo finansinių sunkumų, - tęsė banko valdytojas. - Tada būtų 
labai lengva tuo paaiškinti jo savižudybę. Tačiau iš tiesų yra 
visai ne taip - jo materialinė padėtis buvo visai nebloga. Matote, 
vienas iš mano banko valdybos narių yra pono Trenčo testa- 
mento vykdytojas. Testamentą ponas Trenčas parašė, kai tik 
atsikraustė čia. Aš tvarkiau visus jo finansinius reikalus, tik jų 
buvo nedaug. Jis prašė manęs, kad aš pasaugočiau ir jo šeimos 
dokumentus - sakė nenorįs, kad jie mėtytųsi jo namuose. Jie 
yra - tiksliau buvo - mūsų banko saugykloje. 

- Kodėl sakote, kad buvo? - paklausė Kitas. 

- Matote, pono Trenčo mirties atveju aš turėjau perduoti 
dokumentus jo dukterėčiai, mis Širli, dėl to aš juos ką tik 
atidaviau jai, - paaiškino ponas Maletas. | 

- Palaukite! - Kitas džiugiai stvėrėsi šio fakto. - Vadinasi, 
ponas Trenčas apie savižudybę galvojo jau seniai, ir... 

Bankininkas rankos mostu nutildė jį. 

- Ne, ne! - ryžtingai užprotestavo jis. - Jūs nepažįstate jo. 
Jis buvo iš tų žmonių, kurie iš anksto ruošiasi bet kokiems 
nenumatytiems atvejams. Trenčas ilgai buvo Tolimuosiuose 
Rytuose ir ten išsiugdė tokį įprotį. Ten, pasak Trenčo, jam 
tekdavo smarkiai rizikuoti, dėl to jis visada turėjo būti viskam 
pasiruošęs. Kita vertus, Trenčas nebuvo iš tų, kurie be būtino 
reikalo viską išpasakoja apie save, taigi čia gali būti ir kitų 
priežasčių, apie kurias aš tiesiog nieko nežinau. Tačiau rytoj 
kvotos metu viskas turėtų paaiškėti. 

- Kodėl taip manote? - nustebęs paklausė Kitas. 

- Koroneris šiandien man užsiminė apie tai, - paaiškino 
ponas Šeptonas Maletas. - Tarp mūsų kalbant, jis labai pasipū- 
tęs žmogus. Jis man smulkiau nepaaiškino, ką turėjo galvoje 
taip sakydamas. Jis tik minėjo, kad bus pateikti daiktiniai įro- 
dymai, leidžiantys pažiūrėti į šią istoriją visai kitomis akimis. 

Kitas nusijuokė. 

- Ačiū jums, sere, - tarė jis, - kad buvote toks malonus ir 
leidotės taip įkyriai kamantinėjamas... 

- Na, ką jūs, - pertraukė jį bankininkas atsistodamas ir 
paspausdamas Kitui ranką. - Visada su malonumu padėsiu 
jums, jei tik tam netrukdys mano oficialios pareigos. 

Jis išėjo į nakties tamsą, o Kitui liko įspūdis, kad net 
didžiulės bankų korporacijos vietinis atstovas nepradėtų per 
daug piktintis, jei pusryčių metu išgirstų, kaip jo dukrelė šve- 
beldžiuoja jo pavardę, suradusi ją pirmame garsaus dienraščio 
puslapyje. 

Kitas atsisėdo, užsidegė pypkutę ir pradėjo galvoje rikiuoti 
dienos įvykius. Pirmiausia jis priėmė sprendimą nekurti jokių 
hipotezių, o remtis tik realiais faktais. Tačiau visus faktus 
užgožė išblyškęs merginos veidas, kukli juoda suknelė, kuri 
pabrėžė figūros grakštumą... 

Pagaliau Kitas atsistojo, iškratė pypkutę ir pažvelgė į laik- 
rodį. Buvo pusė vienuoliktos. Kitas nusprendė, kad jau laikas 
eiti miegoti. 

Jis išėjo iš poilsio kambario ir jau beveik priėjo prie laip- 
tukų, kai pastebėjo, kad kažkas jais lipa žemyn. 

Jo širdis ėmė smarkiau plakti, kai pamatė, jog tai mis Širli. 

Ji buvo be skrybėlaitės, užsimetusi tik ploną skarą. 

Kai Kitas pamatė jos veidą, jo rankos kišenėse savaime 
susigniaužė, nes mis Širli veidas buvo išbalęs ir kančios iškreip- 
tas, o akyse degė keista liepsna. Nieko aplinkui nematydama 
mergina praėjo Kitui pro šalį, perėjo vestibiulį ir išėjo į gatvę. 

Kitas truputį padvejojo, o paskui, staigiai pasiryžęs, nusekė 
jai iš paskos. 

Mergina buvo jau aikštės viduryjeir greitai ėjo pirmyn. Švelni 
spalio naktis buvo pakankamai šviesi, kad jis galėtų matyti sku- 
bančią liekną jos figūrą. Parduotuvės šiame ramiame provincijos 
mieste jau seniai užsidarė, niekur nesimatė net policininko. 

Kitas, slapstydamasis šešėliuose, stengėsi toli neatsilikti 
nuo merginos. Tačiau jo atsargumas buvo nereikalingas - ji nė 
karto neatsigrįžo atgal. 

Miestas greit pasibaigė ir jie išėjo į užmiesčio kelią. Čia 
mergina pirmą kartą sustojo ir atsirėmė į tvoros, skiriančios 
kelią nuo lauko, medinius vartelius. 

Staiga ji užsidengė rankomis veidą ir ėmė pasikūkčiodama 
raudoti. - 

Kitas žengtelėjo prie jos ir prabilo, stengdamasis, kad jo 
balsas skambėtų kuo ramiau. 

- Atleiskite, mis Širli... - pradėjo jis. 

Ji įniršusi pasisuko į Kitą. 

- Kas jūs toks? Ko jums reikia? 

- Mano pavardė Pylis, - ramiai atsakė Kitas. - Aš esu 
laikraščio „Morning Courier" reporteris. Apsistojau tame pa- 

čiame viešbutyje kaip ir jūs. Ponas Šeptonas Maletas, banko 
valdytojas, gali patvirtinti, kad tikrai taip. 

- Kodėl jūs sekėte mane? - paklausė ji vis dar tankiai 
kvėpuodama. 

- Pamačiau, kaip jūs išėjote iš viešbučio, - nervingai atsakė 
Kitas. - Man pasirodė, kad jūs labai nusiminusi ir... ir kad jums 
gali prireikti pagalbos. Atleiskite man, jei mano elgesys jums 
pasirodė įžūlus... 

Jis nebaigė, nes mergina nusisuko nuo jo ir tylėdama žvelgė 
į nakties tamsą. 

Staiga ji vėl atsisuko į Kitą ir ilgai žiūrėjo jam tiesiai į akis. 

Po to mis Širli vėl pradėjo eiti, šį kartą jau atgal į miestą, 
rankos mostu kviesdama ir jį eiti kartu. 

Štai tokiu keistu būdu jie, nepratarę nė žodžio, grįžo į vieš- 
butį. Prie durų sutiko senąjį šveicorių Butsą, bepapsintį pypkutę. 

Butsas pasitraukė į šalį, kad praleistų juos. Kitas, staigiai 
sumetęs galvoje, kaip čia geriau būtų pasiaiškinti, stabtelėjo. 
Pašnekėjo su šveicoriumi apie orą ir lyg tarp kitko prasitarė, 
kad mis Širli skauda galvą. Ji išėjo pakvėpuoti grynu oru, kad 
skausmas greičiau praeitų. 

- Nieko nuostabaus, - su užuojauta tarė Butsas. - Vargšė 
mergina - reikėjo gi atsitikti tokiai nelaimei! 

Kai Kitas jėjo į viešbučio vidų, merginos jau nebebuvo. 
Kitas susimąstęs nuėjo į savo kambarį. 

*++4+4+45+ 

Kitą rytą Kitas pusryčiavo poilsio kambaryje ir tuo pat 
metu tyrinėjo traukinių tvarkaraštį. Staiga už nugaros pasigir- 
dęs merginos balsas privertė jį krūptelėti ir pašokti. 

- Labas rytas, mis Širli, - tarė jis, atsakydamas į jos pasisvei- 
kinimą. 

- Norėjau padėkoti už jūsų dėmesį vakar vakare, - tarė 
mergina. 

Kitas sumišęs kažką sumurmėjo po nosim, o mergina tęsė 
toliau: 

- Jūs taip rūpinotės manimi. Aš pati nežinau, kas man 
užėjo, kad elgiausi taip kvailai. Aš nežinojau, ką darau. 

- Suprantama, - skubiai pritarė jai Kitas su užuojauta. 
Mergina staigiai žvilgtelėjo į jį. 

- Aš prišnekėjau jums visokių nesąmonių, - tarė ji lyg ir 
teigdama, lyg ir klausdama. 

-Tiesąsakant, - nuramino ją Kitas, -jūs išviso beveik nekalbėjote. 
- Jam pasirodė, kad po šių žodžių mergina lengviau atsikvėpė. 

- Man taip sugadino nuotaiką tokia netikėta dėdės mirtis, 
kad pajutau, jog būtinai turiu išeiti pasivaikščioti ir nuraminti 
nervus - pridūrė ji. 

Kitas pritariamai linktelėjo galvą. 

Nors mergina kalbėjo gan natūraliai, tačiau Kitui susidarė 
keistas įspūdis, kad ji kartoja iš anksto išmoktą tekstą ir pri- 
merktomis akimis stebi, kokį įspūdį padarys jos žodžiai. Tačiau 
kai po akimirkos ji atsisveikindama ištiesė ranką, Kitas tylomis 
pasakė sau, kad toks jo įspūdis yra juokingas. 

- Ačiū jums dar kartą, - paprastai tarė ji. ; 

Ploni merginos pirštukai akimirką gulėjo jo delne; po to ji 
greitai perėjo per vestibiulį ir ėmė lipti laiptais. 

Kitas buku žvilgsniu žiūrėjo į traukinių tvarkaraštį, tačiau 
jo mintys skrajojo visai kitur. Pagaliau jis susitvardė, pasiėmė 
skrybėlę, apsiaustą ir nuėjo aplankyti Fletčerio. Tik apie nak- 
tinį pasivaikščiojimą su mergina nieko jam nesakė. 

Po to Kitas nuėjo į garažą, pasiėmė užsakytąjį automobilį 
ir nuvažiavo į Trenčo kotedžą. Ten jį sutiko tas pats policinin- 
kas. Jis labai apsidžiaugė, kad bus galima paįvairinti nuobodų 
budėjimą. 

- Jūs labai ankstyvas, sere, - tarė jis, vesdamas Kitą į svetainę. 

- Kodėl ankstyvas - juk kvota prasidės pusę vienuoliktos, 
argi ne taip? - paklausė Kitas. 

- Nejaugi jūsų niekas neperspėjo? - nustebo policininkas - 
Koroneriui dešimtą valandą reikia būti teisme - jis ten turi 
dalyvauti kaip advokatas, taigi kvota atidėta iki pusės dvyliktos. 

- Na ir tegu, koks man skirtumas! Reiks palaukti, štai ir 
viskas, - atsakė Kitas. - Norite užrūkyti? - jis pakišo policininkui 


savo portsigarą. > 
Tačiau policininkas papurtė galvą ir išsitraukė iš kišenės 
"daug mačiusią pypkę. 


- Ačiū, sere, aš tokių rūkalų nepripažįstu, - -atsakėjis.- O pypkę 
smalinu kaip reikiant - galiu rūkyti su jumis kad ir ligi vakarienės. 

Jie draugiškai plepėjo apie šį bei tą, kol juos pertraukė 
atvykę ūkininkai ir rimtesni samdiniai - būsimieji prisiekusieji. 
Jiems pasirodžius, policininkas paslėpė savo pypkę ir nutaisė 
orią miną. Atvykusius policininkas nuvedė į sodą ir paliko juos 
ten laukti, kol atvyks koroneris ir liudytojai. Pats tuo metu ėmė 
perstatinėti stalus ir kėdes, kad būtų panašu į teismo salę. Kitas, 
apžiūrėjęs kiniškus niekniekius ant židinio, sumaigė nuorūką 
variniame indelyje, kuris, atrodo, buvo naudojamas kaip pele- 
ninė, ir išėjo į sodą. | 

Netrukus automobiliu atvažiavo koroneris, su teismo tar- 
nautoju ir policijos inspektoriumi. Tuoj po jų pasirodė dar 
vienas automobilis, kurį vairavo ponas Šeptonas Maletas. Jis 
atvežė velionio dukterėčią. 

Pašnibždomis pasitaręs su prisiekusiaisiais, koroneris juos 
ir bankininką nuvedė į antrąjį aukštą apžiūrėti lavono. 

Kai jie sugrįžo, koroneris atsisėdo už stalo, prisaikdino 
prisiekusiuosius, kurie nejaukiai mindžiukavo, stengdamiesi 
atrodyti kuo oriau. 

- Ponai, - pradėjo koroneris, - jūs, be abejo, patys susida- 
rysite nuomonę ir priimsite nuosprendį po to, kai išklausysite 
parodymus, tačiau aš noriu pasakyti, kad sprendžiant iš gautos 
informacijos, šios tragedijos priežastis absoliučiai aiški. Dauge- 
lis iš jūsų pažinojote poną Trenčą, dėl to, manau, kad prisidė- 
site prie nuoširdžios užuojautos, kurią noriu pareikšti čia 
esančiai velionio dukterėčiai mis Širli. 

Prisiekusieji pritariamai suūžė. Pasipūtęs, bet geraširdiškai 
nusiteikęs koroneris iškilmingai nusilenkė merginai. 

Pirmoji liudijo moteriškė, kuri kasdien ateidavo į kotedžą 
virti valgyti ir tvarkyti kambarių. Pasak moteriškės, pono Tren- 
čo savižudybės išvakarėse ji, baigusi darbą, paliko jį gerai nusi- 
teikusį, o kai sugrįžo kitą rytą ir atnešė jam rytinę arbatą, rado 
jį miegamajame pasikabinusį ant kablio. Tada ji parbėgo namo 
- maždaug už ketvirčio mylios nuo pono Trenčo kotedžo - ir 
nusiuntė savo vyrą į artimiausią fermą, kurioje buvo telefonas. 
Fermos savininkas iš karto paskambino daktarui ir į policiją. 

Moteriškė jau norėjo pradėti pasakoti, kaip ji sielojasi dėl 
šio įvykio, tačiau koroneris nutraukė ją ir pakvietė liudyti 
policijos inspektorių, kuris davė oficialius parodymus apie po- 
licijos atliktus tyrimus. | 

Po jo liudijo vietinis daktaras. Jis paaiškino, kad Trenčo 
mirties priežastis - pasmaugimas. Jis atvyko į įvykio vietą maž- 
daug po valandos, kai buvo rastas lavonas, ir įsitikino, kad 
Trenčas mirė jau prieš kelias valandas. 

Koroneris atsilošė šavo krėsle ir ėmė glostyti smakrą - jis 
matė taip darant vieną įžymų teisėją išvažiuojamosios prisieku- 
siųjų teismo sesijos metu. 

- Daktare, jūs vakar buvote užėjęs į mano kontorą ir 
palikote savo parodymus. Dabar aš norėčiau juos parodyti 
jums, kad jūs patvirtintumėt juos priesaika ir supažindintumėt 
su jais prisiekusiuosius. Su ponu Trenču jums teko susitikti ir 
anksčiau, ar ne? 

- Taip, - atsakė daktaras. 

- Ar dažnai? 

- Tik vieną kartą. 

- Jis buvo pas jus visai neseniai? 

- Taip - prieš porą savaičių. 

- Gal papasakotumėt prisiekusiesiems apie jo vizitą? 

- Ponas Trenčas, - pradėjo aiškinti daktaras, - atėjo pasi- 
tikrinti sveikatos. Aš jį apžiūrėjau ir užtikrinau, kad turint 
galvoje jo amžių - o jam, kaip jis pats sakėsi, buvo jau penkias- 
dešimt šešeri metai, - jo sveikata labai gera. 

- Jūs tikriausiai paklausėte jo, kas paskatino jį kreiptis į jus 
dėl sveikatos? - pasidomėjo koroneris. 

- Be abejo, ir jis paaiškino man, kad jį kamuoja įkyri baimė, 
ar tik jis neserga vėžiu. 

- Ojūs pastebėjote šios ligos simptomų? 

- Nė menkiausių. | 

- Tai iš kur ta jo baimė? 

Daktaras tik patraukė pečiais. 

- Jūs tikrai nustebtumėt, - tarė jis, - jei sužinotumėt, kiek 
daug pagyvenusių vyrų ir moterų kamuoja tokia baimė. Dažnai 
pakanka paprasčiausių reumatinio pobūdžio skausmų ar net 
virškinimo sutrikimo, kad pacientui kiltų mintis apie galimą 
vėžį, o jau paskui tokią mintį išmušti iš galvos būna labai sunku. 
Konkrečiai ponas Trenčas skundėsi tik tuo, kad jam truputį 
skauda gerklę. Aš pasakiau jam, kad taip gali būti ir nuo 
rūkymo, tačiau jis sakėsi iš viso nerūkąs. Tada aš jį išklausinėjau 
nuodugniau, labai kruopščiai apžiūrėjau jo gerklę ir įsitikinau, 
kad jis viso labo tik truputį peršalęs ir nieko daugiau. 

Koroneris linktelėjo galvą ir pažvelgė į prisiekusiuosius. 

- Ar jis nepasakė jums nieko tokio, iš ko matytųsi jo 
ketinimas nusižudyti ? 

- Taip. Jis sakė man, kad jo draugas mirė nuo gerklės vėžio, 
kentėdamas didžiausius skausmus, ir pareiškė, kad jei ir jam 
grėstų panašus dalykas, tai jis nesvyruodamas pasirinktų savi- 
žudybę. Aš, savaime aišku, nuraminau jį, sakydamas, kad jam 
nėra jokio pagrindo apie tai galvoti. 

- Ar jis patikėjo jumis? 

Daktaras papurtė galvą. 

- Ponas Trenčas buvo labai santūrus žmogus, - atsakė jis. - 
Jį prakalbinti buvo ne taip lengva. Aš tada pamaniau, kad mano 
žodžiai jį nuramino, tačiau dabar, po jo mirties, manau, kad 
apsirikau. Matote, labai paplitusi nuomonė, kad daktarai, ap- 
tikę vėžį, savo pacientams apie tai nieko nesako. 

- Žodžiu, jie elgiasi labai atsargiai, ar ne? 


- Na, galima sakyti ir taip, - sutiko daktaras, - aišku, tai 
nereiškia, kad jiems nepaskiriamas reikiamas gydymas. Tačiau 
šis atvejis kaip tik buvo vienas iš tų, kai aš tikrai nedvejodamas 
būčiau pasakęs jam tiesą. 

- Jūsų nuomone, ponas Trenčas nusižudė silpnumo minutę 
iš baimės, kad sirgo vėžiu? - akcentuodamas žodžius paklausė 
koroneris. 

- Be abejo, - sutiko daktaras. 

Koroneris kreipėsi į prisiekusiuosius. 

 - Gal turite klausimų? - paklausė jis. - Klausimų nėra? 
Tada, daktare, jūs laisvas. Dabar kviečiu liudyti poną Šeptoną 
„Maletą. g 

Pirmiausia banko valdytojas buvo prisaikdintas. Po to ko- 
roneris pradėjo apklausą. 

- Jei neklystu, jūs buvote pono Trenčo patarėjas biznio 
reikalais? - paklausė jis. 

- Sutvarkiau jam kelis sandorius mūsų banko vardu, - 
atsakė bankininkas. 

- Jūs atpažinote lavoną - tai tikrai Roberto Trenčo lavonas? 

- Taip. 

- Ar jis neturėjo bėdų, susijusių su pinigais? 

- Tikrai ne. Pinigų turėjo užtektinai. 

- Tai jis buvo pasiturintis žmogus? 

- Gana pasiturintis. 

- Žodžiu, jūs nematote priežasties, išskyrus daktaro minė- 
tąją, kuri būtų paskatinusi jį nusižudyti? 

- Nematau jokios kitos priežasties. 

- Ačiū jums, - tarė koroneris ir kreipėsi į prisiekusiuosius: 
- Ponai, jūs turbūt atkreipėte dėmesį į tai, kad aš dar nekviečiau 
liudyti mis Džunės Širli, o atpažinti lavoną paprašiau poną 
Šeptoną Maletą. Aš neabejojau, kad jūs pritarsite mano norui 
- kaip galima mažiau varginti mis Širli, todėl aš siūlau trumpam 
iškviesti ją dabar. Žinoma, jūs turite teisę uždavinėti jai kokius 
tik norite klausimus. 

Mergina tvirtu balsu pakartojo priesaikos žodžius. 

- Mis Širli, - pradėjo koroneris, - ponas Trenčas buvo jūsų 

motinos brolis, ar ne? 

- Taip, - atsakė ji. 

- Jūsų tėvas su motina jau mirę, vadinasi daugiau giminių 
jūs neturite? 

- Tikrai taip. 

- Norėčiau jus kuo trumpiau varginti, - paaiškino korone- 

ris, - todėl gal galėtumėt trumpai papasakoti mums apie savo 
dėdę ir jo įpročius. 

- Mano dėdė, - pradėjo pasakoti Džunė, - didesnę savo 
gyvenimo dalį praleido užsienyje, daugiausia Kinijoje. Kai mano 
tėvas mirė, dėdė sugrįžo į Angliją. Jis paaiškino jog nori, kad aš 
turėčiau namus, kuriuose visada būsiu laukiama. Mano motina 
mirė, kai aš buvau maža. Visada per atostogas, oypač po mokyklos 
baigimo, nuolat daug keliavau su tėvu arba svečiuodavausi pas 
drauges ir draugus. Dėdė buvo labai malonus man, tačiau, atvirai 
kalbant, aš apie jį žinojau labai mažai. Jis ne tik kad nedraudė, bet 
netgi skatino mane kuo daugiau būti su draugais, nes jam atrodė, 
kad jo nuošaliuose namuose man nuobodu. Taigi aš buvau išvy- 
kusi ir tuo metu, kai atsitiko ši nelaimė. 

Ji nutilo. Kitui, kuris įdėmiai stebėjo ją, vėl pasirodė, kad 
ji kartoja iš anksto išmoktą pamoką. Tačiau jis stengėsi patei- 
sinti ją. Įtikinėjo save, kad toks skausmingas išmėginimas, kaip 
ši dėdės tragiškos mirties kvota, turėjo pareikalauti iš jos daug 
drąsos ir savitvardos. 

- Jūsų dėdė niekada neužsiminė jums apie ketinimą nusi- 
žudyti? - paklausė koroneris. 

- Niekada, - atsakė ji. 

Koroneris padėkojo jai ir vėl kreipėsi į prisiekusiuosius. 

- Jūs išklausėte liudytojų parodymus ir dabar jums reikės 
priimti nuosprendį, - tarė jis. - Kaip žinote, pagal naująjį įsta- 
tymą aš galėjau jūsų šiandien ir nekviesti, tačiau aš norėjau tiek 
dėl mis Širli, tiek ir dėl kitų priežasčių, kad ši byla būtų išnagri- 

nėta kuo rūpestingiau. Jei jūs prieisite prie išvados, kad ponas 
Trenčas nusižudė - o aš, atvirai kalbant, nematau jokių įrody- 
mų, kad jis to nepadarė - tai taip ir pasakykite; be to, jūs galite 
pareikšti ir savo nuomonę, kodėl jis taip padarė. 

Prisiekusieji susimetę į krūvą pasišnibždėjo, po to atsistojo 
jų seniūnas. 

- Mes nutarėme, - tarė jis, - kad ponas Robertas Trenčas 
nusižudė, nes jam pasimaišė protas iš didelės baimės susirgti vėžiu. 
Mes taip pat norime pareikšti užuojautą jaunajai merginai dėl 
dėdės mirties, - pridūrė jis taip paprastai ir nuoširdžiai, kad Džu- 
nės balsas pirmą kartą sudrebėjo, kai ji tyliai padėkojo jam. 

- Aš užregistruoju jūsų nuosprendį, - oficialiu tonu pareiš- 
kė koroneris, - ir prisidedu prie jūsų užuojautos mis Širli šią 
liūdną valandą. 

Jis pakilo, o ponas Šeptonas Maletas nusivedė merginą 
prie laukiančio automobilio. 

Kitas pamažu išėjo iš paskos ir jiems išvažiuojant atsisvei- 
kino, kilsteldamas skrybėlę. Jis užvedė savo automobilio variklį 
ir prieš važiuodamas norėjo užsidegti cigaretę, bet staiga jam 
šovė į galvą netikėta mintis. Kitas atsistojo ir susimąstęs įsmeigė 
akis į cigaretę rankoje. Po to skubiai sugrįžo į svetainę, kur rado 
policininką, besikalbantį su koronerio atsivežtu teismo tarnau- 
toju, kuris rinko nuo stalo savo popierius. 

- Kažkur palikau pieštuką, - nerūpestingai tarė Kitas ir 
besidairydamas po kambarį žvilgtelėjo į varinį indelį, kurį kiek 
anksčiau, dar prieš koronerio atvykimą, buvo panaudojęs kaip 
peleninę - įmetęs į jį cigaretės nuorūką. 

Įsitikinęs, kad į jį niekas nežiūri, Kitas išsitraukė iš kišenės 
voką, supylė į jį viską, kas buvo indelyje, ir įsikišo tą voką į kišenę. 

valiai atsisveikinęs, jis išėjo iš kotedžo ir nuvažiavo siųsti 
telegramos į laikraščio redakciją. 

Jis nenuvažiavo nė poros mylių, kai jam teko staigiai nu- 
spausti stabdžius ir šūktelti iš nustebimo. Mat kelkraštyje sto- 
vėjo pažįstamas automobilis, šalia jo vaikštinėjo Džunė Širli, o 

mažasis bankininkas, nusimetęs švarką ir skrybėlę, kuitėsi po 
sėdynėmis, ieškodamas įrankių. 

- Avarija? - paklausė Kitas, sustabdęs automobilį. 

Ponas Septonas Maletas, pasišiaušęs ir suirzęs, trumpai atsakė: 

- Ne. Nuleido padangą. 

Ponas Šeptonas Maletas buvo aistringas automobilistas ir 
didžiavosi savo meistriškumu. 

- Taip, taip, suprantu, - skubiai atsakė Kitas. 

- Aš tuoj uždėsiu atsarginį ratą, - tarė bankininkas, stver- 
damas veržlinį raktą ir laužtuvėlį. - Atleiskite, mis Širli, kad taip 
nevykusiai susiklostė, - pridūrė jis teisindamasis. 

Kitas suprato, kokia puiki proga jam pasitaikė, ir paskubė- 
jo pasinaudoti ja. 

- Tikras vargas su tomis padangomis, - tarė jis. - Kai taip 
atsitinka, tai ir geriausias vairuotojas bejėgis. Gal leisite man 
nuvežti mis Širli į Devizą, kad jai nereikėtų čia stovėti ir ner- 
vintis, kol jūs sutaisysite automobilį. 

Bankininkas dvejojo: jam buvo sunku net trumpam atsisa- 
kyti merginos globėjo vaidmens. Tačiau jis negalėjo sugalvoti, 
kaip atmesti šio padoraus jaunuolio pasiūlymą. Jis abejodamas 
pažvelgė į Džunę. 

- Ačiū jums, - netikėtai tarė ji. 

Kitas atidarė jai automobilio dureles, ir Džunė atsisėdo šalia 
jo. Kai ponas Šeptonas Maletas susitarė, kad po pietų jis paskam- 
bins Džunei ir jiedu galutinai sutvarkys biznio reikalus, Kitas 
pajudėjo iš vietos, palikdamas bankininką taisyti savo automobilį. 

Vienas iš Kito privalumų - beje, jis nebūdingas jauniems 
žmonėms - buvo tas, kad jis mokėjo tylėti. Jam pakako nuovo- 
kos pasinaudoti šiuo sugebėjimu kaip tik dabar. 

Tik kai pasirodė miesto šviesos, jis truputį sumažino greitį, 
pasisuko į merginą ir tarė: 

- Mis Širli, prašau nepagalvoti, kad aš noriu pasinaudoti šia 
"proga kišti nosį į jūsų asmeninius reikalus, tačiau noriu papra- 
šyti jūsų vieno dalyko. 

Nežinia nuo ko - gal nuo vėjo gūsio išblyškęs merginos 
veidelis truputį paraudo, kai ji pažvelgė į rimtą jaunuolio veidą. 

- Ko Ei, - paklausė ji. 

- Noriu, kad jūs prižadėtumėt man, kad bet kada, kai tik aš 
galėsiu kuo nors padėti jums - nesvarbu daug ar mažai - jūs man 
leisite tai padaryti, - tarė Kitas. 

Džunė ilgam susimąstė, po to pažvelgė jam į akis. 

- Prižadu, - ramiai atsakė ji. 

3 

Kito sprendimas pasirinkti žurnalisto profesiją jo šeimoje, 
nuo seno puoselėjusioje karines tradicijas, buvo sutiktas su 
nuostaba. 

Kristoferis Kurtnis Baringtonas Pylis, jei vadinsime Kitą visu 
jo vardu, buvo antrasis sūnus karininko, kuris Pasaulinio karo 
metu labai pasižymėjo. Jis gavo daug apdovanojimų, jam buvo 
suteiktas generolo majoro laipsnis. Išėjęs į atsargą, Kito tėvas 
apsigyveno ramiame name Čelsyje i ir ėmė rašyti karo istoriją. 

Ko gero, tas pomėgis rašyti ir paguodė jį, kai Kitas, visai 
neblogai baigęs Marlboro privilegijuotą vidurinę mokyklą, 
griežtai atsisakė pasekti vyresniojo brolio pavyzdžiu ir stoti į 
Sandhersto karališkąją karo akademiją. 

Laimei, seras Kortnis Pylis buvo tolerantiškas ir plačių 
pažiūrų Žmogus, taigi jis nepasidavė prietarams ir papročiams, 
kuriais jo Jaunystėje vadovavosi tos kastos, kuriai priklausė ir 
jis, žmonės. Žodžiu, jis nematė prasmės bandyti apvalią skylę 
užkimšti kvadratiniu kuolu. 

Šiuolaikinė žurnalistika, jo nuomone, jau įgijo teisę vadin- 
tis savarankiška profesija, ir jei jo antrasis sūnus jautė polinkį 
kaip tik šiai profesijai, vadinasi, priešinimasis tam būtų nusi- 
kalstama kvailystė. 

Kai Kitas baigė vidurinę mokyklą, jo tėvas pirmiausia įkin- 
kė jį į darbą rinkti medžiagą jo istoriniams veikalams. Kito tėvas 
žinojo, kad kantrybė ir tikslumas, reikalingi tokiam darbui, 

labai pravers jaunam žmogui, nesvarbu kokią darbo sritį ar 
profesiją jis pasirinktų vėliau. | 

Netikėtai jaunuoliui pasitaikė proga pamatyti pasaulio: 
senas generolo draugas išsiruošė į ilgą kelionę po Europą ir 
Rytų šalis. Jis pasiėmė su savim Kitą, kaip asmens sekretorių. 

Kaijis sugrįžo į Angliją, tėvas pasitarė su garsiu karo korespon- 
dentu, su kuriuo susipažino fronte, ir šis davė jam gerą patarimą. 

- Tegu jis pradeda nuo pačios apačios, - aiškino jis, nes pats 
kitados irgi buvo praėjęs ilgą ir nelengvą kelią iki profesijos 
aukštumų. - Jei jam pakaks ištvermės ir gabumų, tai jis prasi- 
muš, O jei ne, tai kuo greičiau atkris, tuo geriau bus ne tik jam 
pačiam, bet ir visiems. 

Tas korespondentas neapsiribojo tik patarimu, jis pasikvietė 
Kitą į savo klubą pasišnekėti. Jam patiko jaunuolio tvirtas pasiryži- 
mas ir jis pasikalbėjo su vienu 18 laikraščio „Morning Courier" 
vadovų, prašydamas priimti Kitą padirbėti reporteriu jo laikraštyje. 

- Jis kol kas moka labai nedaug. Gal tik stenografavimą, jei 
iš to jums galėtų būti kokia nauda, tačiau noro mokytis jam 
tikrai netrūksta, - atvirai kalbėjo korespondentas. - Jo tėvas 
išmokė jį dviejų labai svarbių dalykų - nesiginčijant daryti viską, 
kas pasakyta, ir nekalbėti, ko nereikia. 

Su tokiomis rekomendacijomis savo dvidešimt antrojo 
gimtadienio išvakarėse Kitas peržengė „Morning Courier" re- 
dakcijos slenkstį. Per pirmuosius tris darbo mėnesius jis supra- 
to, koks jis smulkus ir nereikšmingas varžtelis didžiuliame 
redakcijos mechanizme. 

Laikraščio vadovai greitai atsijodavo iš gausybės preten- 
dentų į laikraščio darbuotojus tuos, kurie norėjo tik vieno 
dalyko - kuo mažiau dirbti ir kuo daugiau uždirbti. 

Kito daroma pažanga neliko nepastebėta tų žmonių, ku- 
riems priklausė tuo domėtis, ir naujienų redaktorius nusiuntė 
jį į Viltšyrą ne vien dėl to, kad neturėjo kitų žmonių. Tiesa, jis 
nenorėjo siųsti patyrusio korespondento į tokią vietą, kur 
sunku tikėtis sensacijos, tačiau, kita vertus, tai buvo gera proga 


— 

ne tik paskatinti vaikiną, bet ir duoti progą paruošti jam repor- 
tažą, kuris pralenktų visus jo paruoštus iki šiol. 

Kitą dieną po kvotos Kitas redakcijoje rado ant savo stalo 
raštelį, kad jį kviečia naujienų redaktorius ir virpančiomis kin- 
komis nuėjo į jo kabinetą. 

Tačiau atrodo, kad jis jaudinosi be reikalo - redaktoriaus 
mina buvo visai nepikta. 

- Sveikas, Pyli, - tarė jo viršininkas, - Jūsų reportažas iš 
Viltšyro visai neblogas. Netrukus pamėginsime surasti jums dar 
kokią nors įdomesnę užduotį. 

- Ačiū jums, sere, - atsakė Kitas. 

- Nėra už ką. Tai sutarta, - tarė redaktorius ir pasiėmė 
pieštuką tęsti pertrauktą darbą. S 

Tačiau Kitas neskubėjo išeiti. 

- Atleiskite, sere... - nervingai pradėjo jis. 

- Taip, taip. Kas dar? - atsiliepė redaktorius. 

- Aš vis dėl to Trenčo - mane jo mirties istorija nelabai 
tepatenkina, - paaiškino Kitas. | 

Naujienų redaktorius skvarbiai žiūrėjo į jį. 

- Kodėl? - paklausė jis. 

Kitas nežinojo, kaip atsakyti į tokį paprastą klausimą. Kaip 
jis gali argumentuoti savo spėliojimus. Gal jis tik pats save įtikino, 
kad Trenčo mirtį gaubia kažkokia ligi šiol neatskleista paslaptis? 
Stovėdamas priešais naujienų redaktorių Kitas suprato, kokioje 
sunkioje padėtyje atsidūrė, tačiau laikėsi vyriškai. 

- Aš pats nesuprantu, sere, kas mane paskatino taip pasa- 
kyti, - atvirai prisipažino jis. - Aš tik jaučiu, kad ten kažkas ne 
taip, o kas konkrečiai - pasakyti negaliu. Iš to, ką girdėjau, 
galima susidaryti nuomonę, kad Trenčas tikrai ne iš tų žmonių, 
kurie žudosi patys. Taigi aš manau, kad geriausia būtų nusiųsti 
tenai Merfį - jis išsiaiškins viską, ką įmanoma išsiaiškinti. 

Kitas truputį nustebo, kad naujienų redaktorius nerodo 
jokių nekantravimo ženklų. Baigus Kitui kalbėti, jis tik nusišyp- 
sojo ir papurtė galvą. 

- Manau, kad Merfio siųsti tenai vien dėl tokių neaiškių 
įtarimų neverta, - atsakė jis. 

- Tada atleiskite, kad sugaišinau tiek jūsų brangaus laiko, 
- tarė Kitas, ruošdamasis išeiti. 

- Nieko panašaus, - netikėtai tarė redaktorius. - Klausytis 
žmogaus, kuris nuoširdžiai domisi jo daromu darbu, niekada 
nėra laiko gaišinimas, nes toks žmogus kartais pastebi tokius 
dalykus, kurių nemato kiti. Pyli, aš suprantu, kaip jūs jaučiatės, 
bet man atrodo, kad neturime ką priešpriešinti tokiam prisie- 
kusiųjų nuosprendžiui, kol nesurasime papildomų įrodymų. 
Taigi gerai viską apgalvokite ir, jei tik sugalvosite kokią nors 
įtikinamą versiją, drąsiai išdėstykite ją man. 

- Gerai, sere. Nuoširdžiai ačiū, - atsakė Kitas ir su pakilia 
nuotaika išėjo. 

Naujienų redaktoriaus vyriausiasis padėjėjas klausiamai 
pažvelgė į savo šefą. | 

- Būtų didelė klaida numušti ūpą entuziazmo kupinam 
jaunuoliui, - atsakė redaktorius į jo klausiamą žvilgsnį. - Be to, 
niekada negali būti šimtu procentų garantuotas. Aš jau ne kartą 
dėl perdėto atsargumo esu atmetęs gerą reportažą, todėl dabar 
esu daug atsargesnis. O šiuo atveju, man atrodo, kad Pylis taip 
įsijautė į seklio vaidmenį, jog nekalčiausiame faktelyje įžiūri 
kažkokią paslėptą niūrią prasmę. Tačiau jeigu jam tai pasaky- 
čiau, nuo to niekas nepasikeistų. 

- Reikėjo tiesiai šviesiai pasakyti jam, kad daugiau dėl to 
nesuktų jums galvos, - pareiškė padėjėjas, tačiau redaktorius 
papurtė galvą. 

- Be reikalo jis netrukdys, - atsakė jis. - Jeigu negaus rimtų 
įrodymų, jis bijos ką nors tvirtinti, kad neapsijuoktų. 

Redaktoriaus vyriausiasis padėjėjas buvo senas žilaplaukis 
žmogus, dirbantis redakcijoje nuo neatmenamų laikų. 

- Jūs kartais nevengiate net klastos, - mąsliai pratarė jis. - 
Kai kam tai sudaro išmintingumo įspūdį. Ko gero, dėl tojūs taip 
ilgai laikotės savo kėdėje. 

- Eikit po paraliais su savo išvadom! Geriau paduokit man 
degtukų, - atšovė redaktorius. - Po savaitės Pylis pamirš šią istoriją. 

Redaktoriaus klasta, apie kurią užsiminė jo padėjėjas, tam 
tikra prasme pasiteisino. Kitas iš tikrųjų nusprendė nesikreipti 
į naujienų redaktorių, kol nesukurs sklandžios versijos su rei- 
kiamais įrodymais. 

Jis prisipažino sau, kad redaktoriui savo mintis išdėstė 
labai neaiškiai ir neįtikinamai, todėl galėjo būti tik dėkingas 
redaktoriui už jo tolerantiškumą. Tačiau Kitas buvo priverstas 
pripažinti, kad dėl to neaiškumo buvo kaltas ne tik jo nervini- 
masis. Buvo dar viena priežastis - jis negalėjo prisiversti pami- 
nėti Džunę Širli. 

Kitas sėdėjo už savo rašomojo stalo ir suko sau galvą, kodėl 
negali iš viso pamiršti šios nelaimingos istorijos. Stengėsi įtikin- 
ti save, kad jam neišeina iš galvos negyvo Trenčo veidas, bijo- 
damas sau prisipažinti, kad jį persekiojo kitas veidas - merginos 
veidas, jos įdėmus, bet atsargus žvilgsnis... 

Žodžiu, jis pajuto didelį palengvėjimą, kai išgirdo, kad jam 
reikės pakeisti reporterį, kuris turėjo paruošti reportažą apie 
Krištolo rūmuose surengtą šunų parodą. Kitas išsiruošė į šį stiklinį 
buvusių parodos linksmybių karstą, kur dabar koks tūkstantis 
visokiausių veislių šunų lojo, urzgė, viauksėjo, protestuodami 
prieš tai, kad juos ištraukė iš jų įprastos aplinkos ir atitempė čia, 
kur minios įžūlių žiūrovų apžiūrinėja juos ir svarsto jų kilmę. 

Tik vėlai vakare žiuri paskelbė, kam atitenka parodos prizai. 
Telefonu perdavęs rezultatus į redakciją, Kitas elektriniu trauki- 
niu nuvažiavo į Vestminsterį ir užėjo į „Kosmopolitų klubą". 

Ten jis pirmiausia sušveitė didžiulį bifšteksą, o po to nu- 
žingsniavo į erdvų rūkomąjį, kur jam pavyko susirasti laisvą 
kampą nuošalioje nišoje prie židinio. 

„Kosmopolitų klubas" buvo vienas iš mažiausių rinktinei 
publikai skirtų klubų. Tarp penkių tūkstančių klubo narių buvo 
įvairaus amžiaus ir visokiausių profesijų žmonės. Klubo biblio- 
tekoje netrūko žinynų rimtam darbui ir ramių kampelių, kur 

būtų galima susikaupti. Garsėjo ir klubo virtuvė bei vyno rūsys. 
Kaip tik dėl to Kito tėvas ir parinko sūnui šitą klubą. 

Minkštame fotelyje priešais židinį Kitą apėmė snaudulys, 
iš kurio jį pažadino pažįstamas balsas. Pramerkęs akis, jis pa- 
matė šalia stovintį stambų vyrą. 

- Sveikas, Kori! - tarė jis. . 

- Sveikas, vaikine, - atsakė vyras. - Kaip gyveni? 

- Pusė velnio, - atsakė Kitas, o jo pašnekovas atsisėdo į 
priešais stovintį fotelį ir tyrinėjo Kitą, bet taip, kad iš šalies to 
nesimatė - taip sugebėjo tik ponas Elisonas Korimyras. 

- Debesuota su pragiedruliais, galimi trumpalaikiai lietūs, - 
pakomentavo jis ir paskambino padavėjui. - Tada aš skiriu tokius 
vaistus: padavėjau, atneškite mums pusę grafino maderos. 

Tai buvo Korimyras, klubo komiteto narys, pagal kurio 
rekomendaciją Kitas buvo priimtas į klubą. Korimyras mielai 
sutiko padaryti tokią paslaugą Kito tėvui. Kitą jis pažinojo dar 
nuo tada, kai šis landžiojo po stalu, tačiau, nepaisant amžiaus 
skirtumo, Kitas negalėjo prisiversti vadinti jį „ponu Korimyru". 
Keista, tačiau beveik visi, išskyrus padavėjus, Korimyrą vadino 
Koriu, tačiau toliau šio išorinio familiarumo ryždavosi eiti tik 
labai nedaugelis. O tie, kurie kada nors pabandė tai padaryti,, 
antrą kartą jau nebedrįsdavo. Apskritai su ponu Elisonu Kori- 
myru buvo susiję daug keistų dalykų, tik dauguma Žmonių apie 
juos nieko nežinojo. | 

Kitas pasimėgaudamas siurbčiojo maderą, o ponas Kori- 
myras, atrodo, žiūrėjo į liepsną židinyje. 

- Darbų daug? - paklausė jis Kito. 

- Šunys, - lakoniškai atsakė Kitas. - Milijonai šunų. Krištolo 
rūmuose. | | 

- Šuo yra mielas padaras, - tarė Korimyras, - tačiau kai jų 
ištisa gauja, jie pradeda įkyrėti. O kuo dar užsiiminėjai pasta- 
ruoju metu? 

- Buvau Viltšyre. 

- Gal kartais Devize? 

- Taip, - nustebęs atsakė Kitas. - Iš kur Žinai? 

- Skaičiau kažką jūsų laikraštyje apie ten pasikorusį žmogų, 
- paaiškino Korimyras. 

- Taip, kaip tik dėl to redakcija mane ten siuntė, - nerūpes- 
tingai atsakė Kitas. | 

Po to, sugavęs Korimyro žvilgsnį, jis nusijuokė. 

- Aišku, aš ir pats stengiuosi, kad man duotų įdomesnių 
užduočių, - prisipažino jis. 

- Ir gerai darai, - sutiko Korimyras. - Būtum kvailys, jei 

nesistengtum. 

- Tiesa sakant, mane nusiuntė tenai tik dėl to, kad tuo metu 
nebuvo ką daugiau siųsti, - sąžiningai prisipažino Kitas ir Ko- 
rimyras nusijuokė. 

- Sakykim, kad taip, bet svarbu, kad tau pasitaikė proga ir | 
tu ją išnaudojai, - tarė jis. - Kiek supratau, velionis manė sergąs 
vėžiu. Tiesiog keista, kaip mielai žmonės skuba sutikti pavojų, 
kurie mūsų tykoja aname pasaulyje, dažnai bėgdami nuo realiai 
net neegzistuojančių pavojų šiame pasaulyje. 

- Tai iš viso labai keista istorija, -sumurmėjo Kitas ir nugrimz- 
do į apmąstymus, o Korimyras ramiausiai mėgavosi madera, kurią 
jis dažnai mėgdavo gerti po vakarienės vietoj portveino. 

Staiga Kitas pasipurtė ir jo žvilgsnis nukrypo į ant židinio 
stovintį laikrodį. 

- Oi, atleisk man, - tarė jis atgailaujančiu tonu, - kad aš čia 
sėdžiu kaip koks... kaip druskos stulpas. Atvirai kalbant, aš 
tiesiog užsigalvojau. 

- Taip aš ir supratau, - atsakė Korimyras, tačiau Kitas nė 
nešyptelėjo, o tik susimąstęs žiūrėjo į savo draugą. 

Nuo Korio taip ir dvelkia tvirtybe ir patikimumu, mąstė jis. 
Masyvi figūra, tvirtai sučiaupta burna po pakirptais žilais ūse- 
liais, platūs pečiai ir tvirtos rankos - taip, už jo nugaros galėjai 
jaustis saugus kaip už sienos. Nors Korimyrą suprasti Kitas 
pradėjo tik pastaruoju metu, tačiau dar būdamas paaugliu ne 
kartą patikėdavo jam tokias savo problemas, kurių nesiryždavo 

pasakoti niekam kitam. Korimyras pas juos tada lankydavosi 
nedažnai, kai trumpam sugrįždavo iš tolimų šalių. 

Kitas staiga ryžtingai pasilenkė į priekį. 

- Kori, - tarė jis, - noriu tau kai ką pasakyti. 

Korimyras pažvelgė į laikrodį. 

- Tu to nori jau dvidešimt septynias minutes, - atsakė jis, - 
bet tik dabar supitatai pats. Na, sakyk. 

- Tai vis ta Viltšyro istorija, - paaiškino Kitas. - Ji man 
tiesiog įstrigo gerklėje - nei nuryti, nei išspjauti. 

Korimyras linktelėjo galvą. 

- Žinau tokį jausmą, - tarė jis. Bus geriausia, jei iš pradžių 
papasakosi tik faktus, jų nekomentuodamas. Aš labai mažai 
težinau apie šią istoriją. 

Kitas atvirai papasakojo apie Trenčo mirtį. 

- Aišku, - tarė Korimyras. - Nematau čia nieko nepaprasto. 
Kas gi tau kelia nerimą? 

Savo apmaudui Kitas paraudo, tačiau staigiai Žvilgtelėjęs į 

- Turėčiau dar paaiškinti, kas atsitiko vakare prieš kvotos 
dieną, - tarė jis ir papasakojo, kaip sekė paskui Džunę Širli į 
užmiestį ir kaip jiedu kartu sugrįžo atgal. 

Po to jis išsitraukė užrašų knygutę ir išėmė iš jos sulanks- 
tytą voką. Iš voko iškratė ant delno dvi cigarečių nuorūkas ir 
parodė jas Korimyrui. 

- Belaukdamas koronerio, - paaiškino jis, - aš rūkiau ciga- 
retę, O nuorūką įmečiau į ant Židinio stovėjusį varinį indelį. Po 
kvotos ruošdamasis išvažiuoti užsidegiau antrąją cigaretę ir 
man kilo viena mintis. Sugrįžau į kambarį ir tame pačiame 
indelyje radau ir kitos.cigaretės nuorūką. Tikriausiai ją buvau 
pastebėjęs jau anksčiau, bet tai liko giliai pasąmonėje ir tik 
paskui iškilo į paviršių. Taigi, iš kur galėjo atsirasti antra 
nuorūka? i: 

- Tikriausiai ją įmetė namą saugojęs policininkas, - paban- 
dė spėti Korimyras, tačiau Kitas papurtė galvą. 

- Ašsiūliau jam cigaretę, bet jis atsisakė, sakydamas, kad rūko 
tik pypkę. O Trenčas, anot daktaro, buvo iš viso nerūkantis. 

Korimyras linktelėjo galvą. 

- Parodyk man tas nuorūkas, - paprašė jis. 

Kitas padavė ir Korimyras atidžiai jas apžiūrėjo. 

- Okątu apie tai galvoji? - paklausė jis. 

/  - Taantra nuorūka juk nenukrito iš dangaus. Taip pat sunku 
patikėti, kad ją būtų palikusi kambarius tvarkanti moteris. Mis 
Širli nebuvo iš viso. Taigi man atrodo, kad kažkoks mums nežino- 

mas žmogus apsilankė pas Trenčą prieš pat jo mirtį. | 

- Ir nužudė jį? - šaltai paklausė Korimyras. 

Užkluptas tokio tiesaus klausimo, Kitas susilaikė nuo ka- 
tegoriško atsakymo. 

- Taip būtų galima galvoti tuo atveju, jei Trenčas būtų 
kitaip nužudytas, - iš lėto atsakė jis. - Tiesiog neįmanoma 
patikėti, kad jį būtų galėję nužudyti štai tokiu būdu. 

Korimyras silpnai šyptelėjo. 

- Per savo gyvenimą aš prisižiūrėjau pačių keisčiausių da- 
lykų, - atsakė jis. - Todėl prieš sakant, kad tas ar kitas dalykas 
neįmanomas, visada reikia gerai pagalvoti. Šiaip ar taip, nėra 
pagrindo neigti, kad kažkas galėjo užeiti pas Trenčą. Tas atvy- 
kėlis galėjo jam prišnekėti tokių dalykų, kad šis ėmė ir pasikorė. 

Korimyras pavartė abi nuorūkas ir palingavo galvą. 

- Ne, -tarėjis, - gerai pagalvojus, tas reikalas atrodo truputį 
kitaip. Viena iš tų nuorūkų, be jokių abejonių, buvo paprasta 
angliška cigaretė. 

- Tai mano cigaretė, - įsiterpė Kitas. 

- Tiksliai. Tačiau kita buvo ne angliška, o prancūziška. 

- Tikrai? - susijaudinęs šūktelėjo Kitas. 

- Aš jų esu surūkęs be skaičiaus, taigi jokių abejonių ir būti 
negali. Ir dar aš spėju, kad ji buvo surūkyta vos kelios valandos 
prieš Trenčo mirtį, - bet kokiu atveju tikrai ne anksčiau kaip 
kelios dienos prieš jo mirtį. Ir, kaip prisimeni, neseniai prieš 
mirtį Trenčas lankėsi pas savo daktarą. Man atrodo... 

Jis nutilo, kažką įtemptai galvodamas. 

- Būtų įdomu sužinoti, - tęsė Korimyras, - ar Trenčas 
nepapasakojo daktarui tos istorijos apie vėžį tik tam, kad vėliau 
būtų kaip paaiškinti jo savižudybę, jei tai iš tikrųjų buvo savi- 
žudybė. 

Kitas krūptelėjo. 

- Dievaži! - šūktelėjo jis. - Čia tai bent mintis! 

- Tik mintis ir nieko daugiau, - priminė jam Korimyras. - 
Nereikia skubotų išvadų, nes tada neišvengiamai kyla pagunda 
pritempti faktus prie pačių fantastiškiausių hipotezių. Bet pa- 
lauk truputėlį, noriu užduoti tau porą klausimų apie tą merginą 
- Džunę Širli. 

- Gerai, klausk, - su apsimestiniu nerūpestingumu tarė 
Kitas. 

- Tu matei ją tą vakarą vakarieniaujančią su banko valdy- 
tuoju? 

- Šeptonu Maletu? Taip. 

- Kaip ji tada atrodė - buvo rami ar susinervinusi? 

- Ji nebuvo susinervinusi, ji apskritai ne tokio būdo. Aišku, 
ji nebuvo linksma, tačiau jos elgesyje nesimatė jokių isterijos 
požymių. Galų gale, kaip Žinai, - karštai aiškino Kitas, ir Kori- 
myras pastebėjo, kaip jis nesąmoningai bando pateisinti mer- 
giną, - ji su dėde bendravo ne tiek jau daug. Mis Širli negalėjo 
smarkiai prisirišti prie jo, tuo labiau, kad ji beveik visą laiką 
leisdavo su savo draugais ir draugėmis. | 

- Be abejo, - sutiko Korimyras. - Tačiau kai pamatei ją prieš 
vidurnaktį, ji buvo labai nusiminusi? 

- Taip, aš net išsigandau, kad ji. neišprotėtų, - pripažino Kitas. 

- Ar girdėjai, apie ką ji kalbėjosi su banko valdytoju? 

Kitas pagalvojo. 

- Tik atsitiktines frazes, - atsakė jis. - Prieš išsiskiriant, 
ponas Maletas priminė, kad ji rūpestingai saugotų popierius, 
kuriuos davė jai. Susidariau įspūdį, kad jie buvo susiję su Tren- 
čo reikalais - tikriausiai su jo testamentu ir panašiais dalykais. 

- Mielasis vaikine, - kantriai pamokė Korimyras, - nereikia 
spėlioti. Tu žinai tik tiek, kad bankininkas perdavė jai kažko- 
kius popierius. Pakanka jau vien to fakto, kad galima būtų 
padaryti įdomias išvadas. 

- Kaip tai? 

- Na, jei vakarienės metu mergina buvo visiškai rami, o vos 
porai valandų praslinkus nežmoniškai susikrimtusi, tai savai- 
me peršasi išvada, kad ji perskaitė tuos popierius ir jų turinys 
ją taip paveikė. 

- Dievaži! - šūktelėjo Kitas. - Tai išties puikus dedukcijos 
pavyzdys! 

- Kokia čia dedukcija! - atšovė Korimyras. - Sveikas protas 
ir daugiau nieko. Kažkas sugadino jai nuotaiką, o kadangi ji po 
išsiskyrimo su banko valdytoju, atrodo, daugiau su niekuo ne- 
sikalbėjo, tai logiška priežasties ieškoti tuose popieriuose. 

- Savaime suprantama, nereikia pamiršti, kad ir pati dėdės 
savižudybė ją labai sukrėtė, - priminė Kitas. 

- Be abejo, - sutiko Korimyras. - Tačiau mergina buvo 
išvykusi, kai tai atsitiko, ir iki to laiko, kol tu pamatei ją, ji jau 
šiek tiek spėjo susitaikyti su šiuo faktu. O dabar, Kitai, pasakyk 
atvirai, kokį įspūdį ji tau padarė. 

Jaunuolis susikišo rankas į kišenes ir žiūrėjo kažkur tiesiai 
priešais save. 

- Sunku pasakyti, - atvirai prisipažino jis. - Neslėpsiu, Kori, 
kad ji man labai labai patiko ir kad aš tiesiog negaliu neužjausti 
merginos, kurią ištiko tokia nelaimė. Tačiau joje buvo ir kažkas 
tokio, ko aš negaliu suprasti - kažkoks keistas budrumas, atsar- 
gumas, jei supranti, ką aš turiu galvoje. 

Korimyras linktelėjo galvą, tačiau tyčia nieko nesakė, ir 
Kitas tęsė toliau: 

- Tą vakarą, kai už miesto, mis Širli pradėjo verkti, atrodė, 
kad ji visiškai sutriko ir nebekontroliuoja savęs. Tačiau kitą 
rytą, kai ji priėjo prie manęs padėkoti, kad palydėjau ją, ir 
vėliau, kvotos metu, man pasirodė, kad ji kartoja iš anksto 

išmoktus žodžius ir stebi, kokį įspūdį jie padarys. Žinoma, gal 
man tik pasirodė, tačiau manęs neapleidžia nuojauta, kad už 
viso to slypi kažkokia baisi paslaptis ir kad ji tai žino. 

Keletą minučių abu sėdėjo tylėdamai, po to Kitas truputį 
dirbtinai nusijuokė. 

- Man atrodo, - nervingai tarė jis, - kad tu laikai mane 
visišku asilu. Aš tau tiek visko pripasakojau. 

Korimyras rimtai pažiūrėjo į jį. 

- Man teko matyti ir tokių dalykų, kai vienas vienintelis 
plaukelis nuvesdavo žmogų iki giljotinos. Kaip žurnalistas tu 
turėtum žinoti, kad tikrovė, tai, kas darosi mūsų panosėje, 
dažnai pralenkia drąsiausias rašytojų fantazijas. Atsakyk man 
dar į vieną klausimą ir tada laikinai paliksim viską ramybėje. Ar 
mis Širli ketina gyventi Trenčo kotedže? 

- Ne. Banko valdytojas, tvarkantis jos finansinius reikalus, 
sakė man, kad norėtų išnuomoti jį. Kodėl klausi? 

- Manau, kad tada reikėtų važiuoti pasižiūrėti jo. 

- Kuriems galams? - paklausė Kitas. 

- Aš ne sykį galvojau, kad reikėtų nusipirkti kokią r" 
užmiestyje, - šypsodamasis atsakė Korimyras. - Na tiek to, 
geriau eikime žaisti biliardo. 

Elisonas Korimyras savo klube buvo laikomas maloniu 
geraširdiu, tingoku žmogumi, turinčiu tik vieną silpnybę - 
pomėgį pasakoti pagyrūniškas istorijas. Daugelis klubo lanky- 
tojų mėgdavo prašyti, kad jis papasakotų apie kokį nors įdo- 
mesnį savo nuotykį, o Korimyras labai rimtu veidu tenkindavo 
tokius prašymus. 

Norėdamas jis būtų galėjęs žavėti klausytojus ne mažiau 
neįtikėtinais pasakojimais apie dalykus, kuriuos jam teko pa- 
tirti pačiam. Korimyro motina buvo prancūzė, o tėvas-anglas, 
tačiau pastarojo jis niekada nematė, nors tėvas, turtingas pirk- 
lys, planavo įdarbinti sūnų savo kontoroje. Tačiau sūnaus san- 

tykiai su tėvu pamažu tapo tokie įtempti, kad jis išvyko į užsienį. 
Padedamas motinos giminių, Korimyras ėmė uoliai ruoštis dar- 
bui Prancūzijos diplomatinės tarnybos slaptajame skyriuje. 

Ir ko tik jam neteko patirti: apsirengęs eilinio policininko . 
drabužiais patruliavo Paryžiaus gatvėse, paragavo kavaleristo 
duonos armijoje, tarnavo paprastu jūreiviu karo laive - Prancūzi- 
jos slaptosios tarnybos agentų ruošimas yra labai visapusiškas. 

Korimyrui pravertė įgimta fizinė jėga. Per patį pirmąjį patru- 
liavimą jį užpuolė du įkaušę žaliūkai. Jis vienam iš jų sulaužė 
ranką, o kitą paliko gulintį be samonės tarpuvartėje. Kai nuėjo į 
policijos skyrių pranešti apie įvykį ir iškviesti greitąją pagalbą, jam 
pasakė, kad tie nelaimėliai buvo civiliais drabužiais persirengę 
policininkai, pasiųsti išbandyti jo sugebėjimų ir drąsos. 

Po to ėję metai buvo kupini įtampos, tačiau net po to, kai 
mirė jo tėvas, palikdamas turtą, kurio jam su kaupu pakako 
savo kukliems poreikiams patenkinti, jis nemetė savo tarnybos, 
kurią per tą laiką spėjo pamėgti. 

Jo motina irgi suseno. Jos prašymu Korimyras išėjo į atsar- 
gą Ir gyveno rūpindamasis motina iki pat jos mirties. 

Nuo to laiko jis viskuo patenkintas gyveno savo klube - 
vienišas, bet linksmas viengungis, kuris daugiausia laiko skiria 
į bėdą patekusiems žmonėms, nors tą jis kiek įmanydamas 
slėpdavo nuo kitų. 

Toks gyvenimas, kokį teko patirti Korimyrui, savaime 
aišku, nedidina žmogaus patiklumo, tačiau, kita vertus, jį išmo- 
ko nelaikyti kokio nors dalyko negalimu vien dėlto, kad jis iš 
pirmo žvilgsnio atrodo neįmanomas. 

Kito pasakojimas sudomino Korimyrą daugiau, negu buvo 
galima spręsti iš jo reakcijos. Prieš keliolika metų savo slaptosios 
tarnybos reikalais jam teko lankytis Prancūzijos Indokinijoje ir 
net ta trumpa pažintis su Rytų mentalitetu jam padarė gilų įspūdį. 

Nors Kitas laikraštyje dirbo dar labai neilgai ir dar nespėjo 
įgyti įgudusiems reporteriams būdingo sugebėjimo iš karto 
automatiškai pastebėti detales, tačiau šįkart ta patirties stoka 

turėjo tam tikrų privalumų. Jis dar buvo imlus įspūdžiams. Jo 
pasakojime apie Džunę Širli buvo įdomių detalių, tačiau Kori- 
myrą labiausiai sudomino epizodas su nuorūkomis. Jis suprato, 
kad tą epizodą galima paaiškinti daug paprasčiau, negu tai 
padarė Kitas, tačiau intuicija jam sakė, kad Kitas, ko gero, 
atspėjo sakydamas, jog tą vakarą Trenčą aplankė kažkoks žmo- 
gus, kuris galėtų palengvinti nustatyti Trenčo mirties priežastį. 

Korimyras suprato, kad tokia versija labai silpnai pagrįsta. Juk 
iš tiesų nesunku patikėti, kad Trenčas tikrai įsikalė sau į galvą, jog 
susirgo ta baisia liga, kuri kasmet nusineša daug žmonių gyvybių, 
ir apimtas nevilties pasidarė sau galą. Ir vis dėlto... 

Korimyras šyptelėjo ir pagalvojo, kad jis paprasčiausiai 
ieško, kas galėtų paįvairinti dabartinį monotonišką gyvenimą, | 
kuris taip smarkiai skiriasi nuo jam įprasto nuotykingo gyveni- 
mo anksčiau. 

Kaip bebūtų, nusprendė jis, jam tikrai nepakenks kvėptelti 
gryno laukų oro. Žodžiu, kitą rytą po pokalbio su Kitu jis liepė 
tarnui supakuoti daiktus, kurių gali prisireikti vienos ar dviejų 
dienų išvykai, ir davė nurodymą paruošti kelionei garaže laiko- 
mą automobilį. 

Buvo gražus skaistus rytas. Korimyro automobilis smagiai 
lėkė Londono gatvėmis, o paskui užmiesčio keliais. 

Atvažiavęs į Devizą, jis sustojo prie banko ir pasiuntė savo 
vizitinę kortelę ponui Šeptonui Maletui. Bankininkas priėmė 
jį su profesiniu lipšnumu, o kai Korimyras užsiminė, jog Kitas 
jam sakęs, kad Trenčo kotedžas stovi tuščias, Maletas pasidarė 
dar malonesnis. | 

- Aš kaip tik važinėju po šį rajoną, - paaiškino Korimyras, 
- ir Pylis pakišo man mintį, kad vertėtų apžiūrėti šį namą - gal 
jis patiks man. 

- Labai malonu girdėti, - atsakė bankininkas. - Turint 
galvoje tokias liūdnas pono Trenčo mirties aplinkybes, rasti 
nuomininką tarp vietos gyventojų gali būti nelengva. Žinoma, 
aš tikiuosi, kad ši aplinkybė neatbaidys jūsų. 

- Oi, ne, - užtikrino jį Korimyras. - Visų pirma aš neprieta- 
ringas, o kita vertus, vargšui velioniui nesu padaręs nieko 
blogo. Aišku, gali pasirodyti, kad kotedžas man bus per mažas, 
tačiau Pylis mane įtikinėjo, jog tai labai jauki vietelė, ir man 
norėtųsi pamatyti ją pačiam. 

- Teisingai, - entuziastingai pritarė jam ponas Šeptonas 

„Maletas, - pasiųsiu su jumis banko tarnautoją... 

- Aš norėčiau pasiūlyti geresnį variantą, - pertraukė jį 
Korimyras. - Jei suteiksite vienišam keliautojui malonumą 
kartu papusryčiauti, O po to nuvažiuoti iki kotedžo mano auto- 
mobiliu, mes galėtumėm viską aptarti vietoje. 

Ponas Šeptonas Maletas dvejojo. 

- Kad darbo iki kaklo, - apgailestaudamas tarė jis. 

- Tačiau valandą pabuvęs gryname ore, jūs kibsite į jį su 
dviguba energija, - šypsodamasis užtikrino jį Korimyras. - Va- 
žiuojame, pone Maletai! Beje, jaunasis Pylis, kurį aš šiek tiek 
proteguoju, pasakojo man, koks malonus jūs buvote jam. Daug 
lengviau būtų atsidėkoti jums už tai prie portveino butelio, o 
ne šiose oficialiose tarnybinėse patalpose. 

Buvo neįmanoma atsispirti maloniam Korimyro kvietimui, 
ir ponas Šeptonas Maletas pasidavė, apsiribojęs tik energingu 
protestu, kad jis tikrai niekuo ypatingu nepagelbėjo Kitui, o 
Kitas pasielgė labai džentelmeniškai, nenorėdamas trukdyti 
susikrimtusios mis Širli. 

Pusryčiai nusisekė kuo puikiausiai. Korimyras, turintis di- 
delę vaišingo šeimininko patirtį, pasirūpino, kad svečias būtų 
aprūpintas viskuo, ko reikia gerai nuotaikai užtikrinti, - prie 
puikių „Lokio“ virtuvės patiekalų pridėdamas seno burgundiš- 
ko vyno ir portveino. 

Tik važiuojant Trenčo kotedžo link - beje, kelią rodė pats 
bankininkas - Korimyras užsiminė apie įvykusią tragediją. 

- Nesmagi istorija ta Trenčo mirtis, ar ne? - tarė jis. 

- Labai nesmagi, - pritarė jam banko valdytojas, stengda- 
masis nutaisyti kuo liūdnesnį veidą. 

- Jūs tikriausiai jį gerai pažinojote? - tęsė Korimyras kaip 
žmogus, besistengiantis palaikyti malonų pokalbį ir tuo pat 
metu atidžiai sekantis kelią, kaip ir dera geram vairuotojui. 

- Neblogai, - atsakė ponas Šeptonas Maletas. Korimyro 
išlavinta ausis sugavo jo balse tokią gaidelę, kad jis iš karto 
pakeitė pokalbio temą - ėmė girti gražų kalvotą kraštovaizdį ir 
gerai prižiūrimus kelius. | 

Ši tema ponui Šeptonui Maletui, kaip prisiekusiam auto- 
mobilistui, buvo labiau prie širdies. Jis tapo toks iškalbingas, 
kad nepristigo kalbos iki pat Trenčo sodybos. 

Tenai viskas tebebuvo tiksliai taip, kaip tada, kai Kitas ten 
lankėsi paskutinį kartą, nes banko valdytojas buvo davęs nuro- 
dymą išnuomoti kotedžą pagal būsimojo nuomininko pageida- 
vimą su baldais ar be baldų. 

Korimyras leido banko valdytojui aprodyti jam visas 
vietovės grožybes ir puikius vaizdus, atsiveriančius iš kote- 
džo; nuoširdžiai žavėjosi velionio surinkta kinų suvenyrų 
kolekcija: kai kuriuos iš jų jis apžiūrėjo tikrai susidomėjęs. 
Anot Korimyro vienintelis kotedžo trūkumas, kad jis per 
mažas, ir dėl to nelabai tinkamas didesnėms kompanijoms 
priimti. Tačiau kaip ramus prieglobstis poilsiui gamtoje jis 
buvo tiesiog idealus. 

Ligi šiol viskas vyko labai sklandžiai, kaip Korimyras ir 
planavo, tačiau jo laukė nelabai malonus siurprizas. 

Jiems stabtelėjus nedidelėje vejoje priešais kotedžą, ponas 
Šeptonas Maletas įdėmiai pažvelgė Korimyrui į akis. 

- Pone Korimyrai, - tarė jis, - mes dabar nesame, kaip jūs 
pats sakėte, mano kontoroje, dėl to aš norėčiau jūsų kai ko 
atvirai paklausti. 

- Prašau, - atsakė Korimyras. - Kas gi jus domina? 

- Ar jūs ne policininkas? - be užuolankų paklausė banko 
valdytojas. 

Ne pirmą kartą per savo gyvenimą Korimyras pagalvojo, 
kad žmonės mėgsta spręsti apie nepažįstamus žmones pagal 

nusistovėjusius stereotipus. Tačiau nustebimą jis suvaidino tie- 
siog puikiai. 

- Policininkas? - pakartojo jis juokdamasis. - Deja, deja, 
nesu toks valstybei naudingas žmogus. Ne, aš tiesiog esu pa- 
prasčiausias žmogus, turintis daug laisvo laiko ir daugiau negu 
reikia pinigų. Beje, aš esu jūsų banko klientas, ir jūs kontoroje 
galite nesunkiai įsitikinti, kad aš iš tiesų esu pan pasiturintis. 

Dabar savo ruožtu nusijuokė ir banko valdytojas. 

- Tik nepagalvokite, jog aš įtariu, kad jūs ketinate pavogti 
baldus, - atsakė jis. 

Korimyras susidomėjęs pažvelgė į jį ir ramiai paklausė: 

- Tai kuo gi jūs mane įtariate? 

Pono Šeptono Maleto veidas surimtėjo. 

- Kalbėsiu su jumis atvirai, - tarė jis. - Tikiuosi, jūs.supran- 
tate, jog dabar kalbuosi su jumis ne kaip oficialus asmuo, o kaip 
mis Širli draugas? 

- Viskas, ką man pasakysite, bus laikoma paslaptyje, - 
nuramino jį Korimyras ir laukė, kas gi bus toliau. 

- Tada jūs paaiškinkite man, kodėl jus taip domina pono 
Trenčo mirtis ir kodėl jūs net kelis kartus bandėte išgauti iš 
manęs, ką aš galvoju apie ją? 

į kartą Korimyras jau net nebandė slėpti savo nuostabos. 

- Kodėl jūs manote, kad... - pradėjo jis, tačiau banko val- 
dytojas gestu nutraukė jį. | 

- Nereikia, sere, - tarė jis. - Aš su jumis buvau atviras, tai 
kodėl gi jums neatsakyti tuo pačiu? Aš žinau, kad mus, iš 
povincijos, laiko kvaileliais. Tačiau patikėkite, mes nesame 
beviltiški kvailiai. 

Korimyras šyptelėjo. | 

- Jei aš būčiau taip kvailai galvojęs, - atsakė jis, - tai jūs tikrai 
būtumėt atvėręs man akis. Tačiau jūs tikriausiai suprantate, 
kad aš, visiškai pašalinis žmogus, vargu ar galėčiau jus taip iš 
karto imti ir iškvosti. 

Ponas Šeptonas Maletas linktelėjo galvą. 

- Irvis dėlto man įdomu, - tarė jis su mandagiu užsispyrimu, 
- kodėl jus taip domina ši istorija. 

- Galiu pasakyti, - atsakė Korimyras, - bet su sąlyga, kad jūs 
laikysite paslaptyje. 

- Tuo galite neabejoti, - pažadėjo ponas Šeptonas Maletas. 

- Tada grįžkime į svetainę ir ten ramiai pasikalbėsime, - 
pasiūlė Korimyras. Bankininkas neprieštaravo. 

-Jūs klausėte manęs, ar aš ne policininkas, - pradėjo Korimyras, 
tačiau banko valdytojas su atgailaujančia mina pertraukė jį. 

- Šį žodį aš pavartojau plačiąja prasme, - paaiškino jis. Tiesą 
sakant, aš turėjau galvoje seklį. 

- Tik nepagalvokite, kad aš įsižeidžiau, - nuramino jį Kori- 
myras juokdamasis. - Nesu nusistatęs prieš policininkus ir jau 
ne kartą teko girdėti, kad ir aš panašus į juos. Atvirai kalbant, 
anksčiau man iš tikrųjų yra tekę nagrinėti visokiausius nusikal- 
timus. Gal dėl to turiu įprotį klausinėti. Kiek suprantu, jūs 
dabar atstovaujate mis Širli interesams? 

- Aš veikiu pagal savo profesinį statusą, - atsakė ponas 
Šeptonas Maletas. - Ir kaip privatus asmuo, - tvirtai pridūrė jis, 
tuo šiek tiek sušvelnindamas savo oficialią kalbą. - Aš pasiryžęs 
padaryti viską, kad apginčiau jos interesus. 

- Labai malonu girdėti, - nuoširdžiai atsakė Korimyras, - 
nes, tiesą sakant, svarbiausia šio mano apsilankymo priežastis 
yra jaunojo Pylio, taip pat ir mano užuojauta jaunajai merginai 
ir noras padėti jai. 

Ponas Šeptonas Maletas gan senamadiškai nusilenkė. 

- Jūs manote, kad jai reikia pagalbos? - paklausė jis. 

- Hm, tiesą sakant, aš to nežinau, - atvirai atsakė Korimy- 
ras. Aš papasakosiu jums, ką girdėjau iš Pylio, ir tada jūs 
spręskite, kaip yra iš tikrųjų. 

Korimyras kaip galima trumpiau perpasakojo ką buvo gir- 
dėjęs iš Kito, o mažasis banko valdytojas klausėsi labai susido- 
mėjęs. Kai Korimyras baigė, jis kurį laiką sėdėjo tylėdamas ir 
žiūrėjo į smilkstančios cigaretės dūmus. 

- Įdomių dalykų pripasakojote man, labai įdomių, - pagaliau 
prabilo jis. - Aš nežinojau, jog mis Sirli tą vakarą buvo išėjusi iš 
viešbučio, ir džiaugiuosi, kad ponui Pyliui pakako sveiko proto 
nepalikti jos vienos. Iš tikrųjų tas epizodas kelia man nerimą. Kaip 
jūs sakote, iš to peršasi išvada, kad popieriuose, kuriuos perdaviau 
jai, buvo kažkas tokio, kas smarkiai nuliūdino ją. Nematau pras- 
mės slėpti nuo jūsų, kad žinau, kas buvo daugumoje tų popierių. 
Tai dokumentai, susiję su piniginiais reikalais arba su šio kotedžo 
nuoma. Peržiūrėjusi dokumentus, mis Širli kitą dieną grąžino juos 
man. Tačiau tarp jų buvo užantspauduotas paketas, kurį aš turė- 
jau atiduoti mis Širli tik po pono Trenčo mirties. Kas buvo jo 
viduje aš net nenumanau. 

- To paketo ji jums negrąžino kartu su kitais popieriais? 

- Ne. Ir ničnieko neužsiminė apie jį. 

- Ar jums nepasirodė, kad jos elgesys keistas? - paklausė 
Korimyras. 

- Ne, - pagalvojęs atsakė banko valdytojas. - Veikiau prie- 
šingai, mane tiesiog nustebino jos savitvarda, matyt, ji drąsi 
mergina. 

Korimyras linktelėjo galvą. 

- Leiskite dar kai ko paklausti, - tarė jis. - Ar jus nustebino 
Trenčo savižudybė? 

- Apstulbino, - atsakė ponas Šeptonas Maletas, pabrėždamas 
šį žodį. - Jei jau buvo galima iš ko nors to laukti, tai tik ne iš jo. 

- Bet daktaras kalbėjo, kad jis bijojo vėžio, - priminė Korimyras. 

- Žinau, - atsakė bankininkas, - bet prisipažinsiu, kad 
nustebau sužinojęs, jog Trenčas lankėsi pas jį. Manęs jo žodžiai 
kažkodėl neįtikino; gal jums tai atrodys juokinga, bet... 

- Nė kiek nejuokinga, - pertraukė jį Korimyras, - nors, aišku 
neturime pamiršti, kad kai kurie žmonės tiesiog paniškai bijo 
susirgti. Jei daktaras būtų pasakęs jam, kad jis, be jokių abejo- 
nių, jau pasmerktas, tada aš dar galėčiau jį suprasti. 

- Žinoma, - pritarė jam banko valdytojas. - Tačiau juk buvo 
ne visai taip. Netgi priešingai, daktaras įrodė Trenčui, kad 

baimei nėra jokio pagrindo. Jei būtumėt pažinojęs Trenčą, tai 
suprastumėt, jog jis buvo ne iš tų žmonių, kurie išsigąsta tokios 
neaiškios grėsmės. 

 -Jeigu taip, tai mums vėl tenka grįžti prie savo versijos, kad 
kažkas atsitiko, - tarė Korimyras. - Kažkas, ko mes nežinome. 
Kažkas, dėl ko Trenčas ryžosi nusižudyti, o gal buvo nužudytas. 

Ponas Šeptonas Maletas krūptelėjo. 

- Nužudytas? - šūktelėjo jis. - Juk tai neįmanoma. Tai tikrų 
tikriausia savižudybė. 

- Tiesiog stebėtina, kaip mažai tėra tikrai neįmanomų dalykų, - 
išlėtoatsakė Korimyras. Tačiau sutinkusu jumis, kadšiuo atvejutikrai 
sunku įsivaizduoti, kaip jis galėjo būti nužudytas, jei nesimato jokių 
kovos pėdsakų. Tačiau lieka dar viena versija - kažkas apsilankė pas 
Trenčą ir pasakė jam kažką tokio, dėl ko šis ėmė ir pasikorė. 

- Aišku, galėjo ir taip būti, - pritarė banko valdytojas. - 
Kadangi Trenčas gyveno nuošalioje vietoje, bet kas galėjo 
naktį nepastebėtas atvažiuoti ir vėl išvažiuoti. O ponas Pylis 
tikrai sublizgėjo, atkreipdamas dėmesį į tą nuorūką. 

„Staiga jam kilo netikėta mintis. 

- Kaip gerai, kad jūs čia - galime kartu viską apžiūrėti, gal 
aptiksime dar ką nors. 

Korimyras šypsodamasis atsistojo. 

- Prisipažinsiu, - tarė jis, - kad aš ir taip visą laiką dairiausi. 
Tačiau su jūsų pagalba gal iš tikrųjų pavyks ką nors surasti. 

Ponas Šeptonas Maletas su malonumu priėmė šį komplimen- 
tą, Žvaliai atsistojo ir jie pradėjo kruopščiai apžiūrinėti kambarį. 

Pusvalandis įtempto darbo neatnešė lauktojo rezultato. 
Korimyras užsidegė cigarą. 

- Atrodo, kad mūsų pastangos, šuniui ant uodegos, - tarė jis 
ir priėjęs prie židinio įmetė liepsnojantį degtuką į neišsemtus 
pelenus. Stovėdamas žiūrėjo, kaip degtuko liepsna pamažu gęsta. 

Staiga jis šūktelėjo ir pasilenkė. Židinio grotelės buvo 
senamadiškos, plačios, ir tarp jų ir plytos Korimyras pamatė 
įstrigusią popieriaus skiautelę. Atsargiai ištraukė ją. 

Skiautelė storo popieriaus, kuris každada buvo baltas, o 
dabar aprūkęs. Matyt, kažkas suplėšė didesnį popieriaus lapą 
ir sumetė į židinį, tačiau šią skiautelę oro gūsis nunešė į šalį, - 
ji įstrigo tarp grotelių ir židinio sienelės. 

Pajuodusioje nuo suodžių skiautelėje buvo galima įžiūrėti 
kažkokius keistus ženklus. 

- Kas tai? - paklausė ponas Maletas, žiūrėdamas į Korimyro 
ištiestą skiautelę. 

Pailgos formos skiautelėje, maždaug colio ilgio ir pusės 
colio pločio, buvo tokie ženklai: 

- Hm, ką gi, po velnių, jie galėtų reikšti? - sumurmėjo 
Korimyras sau po nosim. 

Abudu apžiūrinėjo juos ir šiaip, ir taip, tačiau taip ir nerado 
sprendimo. ii 

- Jie gali apskritai nieko nereikšti, - Dalinių tarė Korimy- 
ras, - Bet aš vis dėlto pasiimsiu tą skiautelę, jei tik jūs neprieš- 
taraujate. - Korimyrs įsidėjo ją į užrašų knygutę. 

- Prašau, prašau, - mielai sutiko banko valdytojas. - Juk tai 
vienintelis daiktinis įrodymas, kurį pavyko rasti. 

- Jeigu tai iš viso įrodymas, - abejodamas atsakė Korimyras. 
- Na gerai, eikime į kitus kambarius. 

Paieškos kituose kambariuose buvo bevaisės. Taigi jie galų 
gale spjovė į tai ir paliko kotedžą. 

- Tai sudie, - atsisveikino Korimyras, išsodindamas mažąjį 
bankininką prie jo banko. - Ačiū jums už kantrybę. 

- Mano mielasis pone, - atsakė bankininkas, - aš labai 
džiaugiuosi, kad galėjau padėti jums. Mano nuoj auta sako, kad 
vieną gražią dieną jūs sužinosite, SAip mirė Trenčas. Jeigu aš 
galėsiu kuo nors padėti... 

- Žinoma, kiek leis jūsų oficialiosios pareigos, - šypsoda- 
masis įterpė Korimyras. 

Ponas Šeptonas Maletas giliai atsiduso. 

- Trauk jas velniai tas oficialias pareigas, pone! - sušuko jis. 


Beveik porą savaičių Kitas Pylis sąžiningai dirbo savo 
darbą, stengdamasis neparodyti jį kamuojančio nekantrumo. 
Korimyras nors ir pasisakė jam, kad lankėsi Trenčo kotedže, 
tačiau daugiau apie tai nieko nepasakojo. Kitas buvo įsitikinęs, 
kad jo vyresnysis draugas kurpia savo originalią versiją, ir toks 
jo tylėjimas varė Kitą į neviltį. 

Korimyras ketino nustebinti Kitą, tačiau, ir Kitas turėjo 
jam paruošęs staigmeną. 

Vieną dieną Kitas pagaliau sulaukė telefono skambučio iš 
Korimyro. Šis kvietė jį ateiti vakare į klubą aptarti svarbų 
reikalą. Likimas Kitui buvo palankus - tą vakarą jis buvo laisvas 
ir galėjo pasinaudoti šiuo kvietimu. 

Tačiau prie reikalo Korimyras perėjo ne iš karto, o tik po 
to, kai jie pavakarieniavo, susirado nuošalų kampelį bibliote- 
koje, kurioje buvo leidžiama kalbėtis, tik, aišku, labai tyliai, 
netrukdant kitiems. 

- Pažvelk, kas čia, - tarė Korimyras, ištraukdamas popie- 
riaus skiautelę, kurią rado židinyje. 

- Kur ją radai? - paklausė Kitas. 

Korimyras papasakojo, pridurdamas: - Ir net nepradėsiu 
tavęs klausinėti, ar žinai, ką tai reiškia, nes suprantu, kad 
nežinai. Tuo momentu, kai ją radau, aš taip pat neturėjau žalio 
supratimo, ką tie ženklai galėtų reikšti. Tiesą sakant, apskritai 
nežinau, kas paskatino mane ją paimti. Kaip bebūtų, tie ženk- 
Jai man pasirodė panašūs į kinų hieroglifus, todėl tą skiautelę 
aš įsikišau į kišenę. Nuo tada aš vis sukau sau galvą, ką jie 
galėtų reikšti, ir tik šiandien priėjau prie išvados, kuri galėtų 
būti verta dėmesio. 

- Pažvelk į ją dar kartą, - tęsė jis. - Matai, galima įžiūrėti ir 
kitų eilučių galiukus. Beje, čia rašyta ne paprastu rašalu ir ne 
plunksna, o mažyčiu teptuku. Na, aš nenorėjau, kad žmonės 

pradėtų kalbėti apie mano radinį, dėl to palaukiau, kol sugrįš 
vieno mano pažįstamas, kuriuo galiu pasitikėti. Jis buvo išvykęs 
į Škotiją pasisvečiuoti, tas vyras neblogai žino Kinijos istoriją 
ir kitus su ja susijusius dalykus. Aš irgi per tą laiką pasidomėjau 
literatūra šiais klausimais. 

Trumpai tariant, man pavyko išsiaiškinti, kad štai šitas ženk- 
las yra kinų hieroglifas, reiškiantis žodį „HWA“", išvertus - harmo- 
nija, teisingumas ar teisumas. Tai buvo pirmasis atradimas, kad tie 
ženklai turi prasmę. Žinoma, iš pirmo žvilgsnio nieko keisto, kad 
: žmogus, rašantis knygą apie Kiniją, darytų tokius užrašus. Truputį 
keisčiau, kad jis naudojo specialius dažus kažkokiam nereikšmin- 
gam užrašui, kurį paskui įmetė į ugnį. 

Mano supratimu, atsitiko štai kas: Trenčas gavo kažkokią 
žinią iš Kinijos arba iš Žmogaus, norėjusio jam priminti jo 
ankstesnį gyvenimą Kinijoje. Jis skaitė, ir greičiausiai jau nebe 
pirmą kartą, tą laišką, kai kažkas pasibeldė į duris. Jis galėjo 
laukti svečio, bet galėjo ir nelaukti. Bet kokiu atveju jis skubiai 
įmetė tą lapelį į židinį ir, net nespėjęs įsitikinti, ar jis visiškai 
sudegė, nuėjo įleisti lankytojo. Aišku, aš darau prielaidą; kad 
tavo versija, jog atvykėlis rūkė cigaretę yra teisinga. Tada 
atrodo, kad atvykėlis padarė vieną iš dviejų: atnešė tokią rimtą 
naujieną, kad Trenčas neberado kitos išeities, kaip pabėgti 
nuo gresiančio pavojaus, išskyrus savižudybę, arba privertė 
Trenčą - sakykim, grasindamas revolveriu - nusižudyti. Aš 
sutinku, kad antroji versija nėra labai įtikinama, tačiau reikia 
apgalvoti visas galimybes. 

Dar sugrįžkime prie tos popieriaus skiautelės. Žodis „tei- 
singumas" lyg ir neblogai tinka, tačiau aš vis dėlto pasirinkau 
kitą jo prasmę - harmonija. Ja remdamasis sukūriau savo ver- 
"siją. Man pavyko išsiaiškinti, kad tarp daugybės slaptų draugijų 
Kinijoje jau seniai gyvuoja draugija, kuri vadinasi „Ih-Hwo- 
Chuan" arba, pagal kitą transkripciją „I-Ho-Chuan". Žinovai 
nevienodai pasakoja apie šią organizaciją, lygiai kaip ir apie 
kitas panašaus plauko organizacijas, pavyzdžiui „Ta-tao-Hai" 

organizaciją - išvertus jos pavadinimas būtų - „Didžiojo kardo" 
draugija. Nekelia abejonių viena: tuo metu, kai Kinijoje įvyko 
Boksininkų sukilimas, ten buvo bent kelios draugijos, pasišo- 
vusios likviduoti užsienio įtaką Kinijoje paprasčiausiu būdu - 
išžudydamos užsieniečius. Atrodo, kad Didžiojo kardo draugija 
išsirutuliojo iš kitos draugijos, kuri vadinosi „Ih-Hwa-Hwei" 
arba „Savanoriškoji harmonijos" draugija, tačiau vėliau, kaip 
man pavyko išsiaiškinti, tas pavadinimas buvo pakeistas į „Ih- 
Hwo-Chuan“" ar į „I-Ho-Chuan". Tuos pavadinimus kai kurie 
vertėjai verčia „Savanorių jungtinis kumštis", o kiti „Teisiosios 
harmonijos kumštis". Žodis „kumštis'' čia vartojamas tik su- 
gniaužtoms rankoms apibūdinti, nors kai kurie specialistai tvir- 
tina, kad iš čia kilo ir boksininkų pavadinimas. Šiuo klausimu 
galėčiau kalbėti ir kalbėti, tačiau jei norėsi, pasiskaityti FaB, 
rekomenduosiu tau kokį tuziną knygų apie tai. 

Noriu pasakyti tik tiek: nors Trenčas tikriausiai neturėjo 
nieko bendro su Boksininkų sukilimu - mes net nežinome, ar tuo 
metu jis iš viso buvo Kinijoje - tačiau labai galimas daiktas, kad 
šios organizacijos likučiai išliko ir po sukilimo. Gyvendamas Ki- 
nijoje, Trenčas galėjo pažinoti kai kuriuos jos narius. Gal net 
kokiu nors būdu Trenčas įžeidęs juos, o ši popieriaus skiautelė 
galėjobūti dalis jų laiško, perspėjančio apie pavojų arba liepiančio 
padaryti kažką tokio, ko Trenčas nenorėjo daryti. 

Mano išvados tokios, - baigė savo kalbą Korimyras. - 
Aišku, tai tik teoriniai samprotavimai, tačiau man atrodo, kad 
jie įdomūs. 

- Nepaprastai! - šūktelėjo Kitas, užmiršęs, kur jie sėdi. - 
Tai nepaprastai įdomu, - tęsė jis jau tylesniu balsu, nes vienas 
klubo narys kitame kambario gale pakėlė galvą nuo laikraščio 
ir nepatenkintas pažvelgė į juos. - Tu labai gražiai viską sudė- 
liojai į vietas, Kori. Kokia laimė, kad tau pasisekė rasti tą 
popieriaus skiautelę! 

- Nuo laimės žmonių, kokie jie bebūtų - teisuoliai ar nusi- 
kaltėliai, - sėkmė priklauso daug daugiau, negu daugumai at- 

rodo, - atsakė Korimyras. - Žinoma, jei tą žodį suprasime taip, 
kaip dauguma jį supranta. Aš tai tokia laime netikiu. Man daug 
priimtinesnis rytietiškas mokymas apie kismetą jo modifikuotu 
pavidalu. 

- Tai tu manai, jog tiesiog Lemtis norėjo, kad tu rastum tą 
popieriaus skiautelę? - paklausė Kitas. 

- O kodėl gi ne? - šaltai atsakė Korimyras. - Tik nepamiršk, 
jog tai dar nereiškia, kad aš tikrai esu teisus. Tačiau jei Lemtis 
arba Dievas, arba Visatos Didysis architektas - nesvarbu, kaip 
pavadinsime tą jėgą, kuri slypi už visų daiktų - jei ta Lemtis 
panorėjo įsikišti į Trenčo reikalus, tai kodėl ji negalėjo išgelbėti 
tos skiautelės nuo ugnies. Tokiu būdu ji padėtų man surasti 
teisingą kelią. 

Kitas nusijuokė. 

- Tu tikras keistuolis, - tarė jis, - tačiau tavo žodžiuose daug 
tiesos. 

- Ačiū už komplimentą, - rimtai atsakė Korimyras. 

- Ką tučia dabar! - išraudo Kitas. - Aš tikrai nepretenduoju 
į teisėjo vaidmenį. | 

- Gana apie tai, - tarė Korimyras. - Geriau dabar papasakok 
savo naujienas. 

- Oiš kur tu žinai, kad aš turiu ką papasakoti? - paklausė Kitas. 

- Mano mielas, juk tu nuo pat pirmosios mūsų susitikimo 
minutės tiesiog netveri noru kuo greičiau jas išsakyti! 

- Imsiu ir nesakysiu! - nusijuokė Kitas. - Tik pažiūrėk, - tarė 
jis, traukdamas iš kišenės sulankstytą popieriaus lapą. - Gavau 
laišką iš mis Širli. - Jis ištiesė tą lapą Korimyrui. 

- Gal geriau perskaityk jį man pats, -sausai pasiūlė Korimyras. 

- Na, nekvailiok! - tarė Kitas, ir Korimyras krizendamas 
paėmė laišką. Jis buvo išsiųstas iš Paryžiaus ir skambėjo taip: 

„Brangusis pone Pyli, | 

Jūs buvote toks malonus, kad pasiūlėte man kreiptis į Jus 
bet kada, kai man prireiks Jūsų pagalbos. Dabar kaip tik pasi- 
taikė proga, kai Jūs galite man padėti. Gal sužinotumėt, ar toks 

prancūzas, vardu Žiulis Diurokas, nebuvo apsistojęs „Evrilen- 
do" viešbutyje Londone maždaug tuo metu, kai nusižudė mano 
dėdė? Žinoma, jis galėjo apsistoti ir ne savo pavarde, tik nema- 
nau, kad jis būtų taip padaręs. Kairiame jo skruoste yra randas. 

Kreipiuosi į Jus su tokiu prašymu, nes Jūs esate reporteris. 
Niekas nenustebs, jei Jūs imsite ieškoti to ar kito žmogaus. Būsiu 
dėkinga sulaukusi Jūsų atsakymo, kad ir paties trumpiausio - 
„Taip“ arba „Ne". 


Nuoširdžiai Jūsų, 
Džunė Širli". 
- Na, ką galvoji apie tai? - paklausė Kitas, kai Korimyras 
grąžino jam meginos laišką. . 


- Manau, kad tai svarbu, - atsakė šis. - Svarbu jau vien tai, 
kad taip iš viso atsitiko. 

- Kodėl? g 

- Tik pagalvok - jei jau tokia mergina, kaip man nupasako- 
jai, rašo laišką nepažįstamam vaikinui, kuris bandė rėžti sparną 
apie ją... 

- Liaukis, aš taip nedariau! - karštai užprotestavo Kitas. 

- Galiu sutikti tik su tuo, kad tu pats nesuvokei, jog taip 
darei, - šiek tiek nusileido Korimyras. - Tačiau aišku, kad ji 
puikiai suprato, kokie tavo jausmai jos atžvilgiu. Taigi, kaip 
jausakiau, ji tikrai nerašytų tau, jeigu tai nebūtų labai svarbu. 

- Teisybė, - sutiko Kitas, truputį išraudęs. 

- Oi, tik nepulk daryti išvados, kad ji jau įsimylėjusi tave, - 
tęsė Korimyras, negailestingai kikendamas. - Kažkokiu tikslu 
jai labai reikalinga tokia informacija. Mis Širli įsitikinusi, kad 
tereikia jai vos pirštuku mostelėti ir tu būsi pasiryžęs perplaukti 
Lamanšą su laišku dantyse. 

Kitas pažiūrėjo Korimyrui į akis. 

-Ji neklysta, - tarė jis. 

Korimyras tylėdamas nužvelgė Kitą. k 

- Atleisk, Kitai, - ramiai tarė jis, - geriau pasakyk, kada 
gavai tą laišką. 

- Šį rytą. 

- Ir jau sužinojai ką nors? 

Kitas linktelėjo galvą. 

- Tai buvo visai nesunku. Aš gerai pažįstu „Evrilendo“ 
administratorių - ir ne aš vienas, dauguma mūsų reporterių 
pažįsta jį. Nesakiau jam, kam man to prireikė, ir iš viso apie tai 
daug nekalbėjau, tik sužinojau, kad toks Diurokas su randu 
kairiamje skruoste nakvojo viešbutyje dvi naktis - naktį prieš 
Trenčo mirtį ir jo mirties naktį. Jis buvo ne vienas, o su tarnu. 

Korimyras krūptelėjo. 

- Jie buvo dviese? - tarė jis staiga pagyvėjęs. - Mat kaip! 

- O kas? - paklausė Kitas. 

- Nepasiteiravai, kaip jo tarnas atrodė? 

- Administratorius sako, kad tai buvo mažiukas žmogutis, į 
panašus į užsienietį. Bet kas iš to? 

- Man tiesiog atėjo į galvą viena mintis, - miglotai atsakė 
Korimyras. 

- Taip taip, dabar suprantu, - tarė Kitas. - Tu pagalvojai, 
kad Diurokas ir jo tarnas galėjo būti pasiuntiniai, kurie vyko 
pas Trenčą. 

 Patenkintas, kad Kitas neatspėjo jo tikrosios minties, Ko- 
rimyras klausinėjo toliau. 

- O viešbučio administratorius, - tarė jis, - - ar jis nepradės 
svarstyti, kodėl tu klausinėjai apie Diuroką? 

- Na, nemiga dėl to jo tikrai nepradės kankinti, - nusijuokė 
Kitas. - Matai, jei eilinis žmogus pradėtų klausinėti jo apie 
viešbučio svečius, tai jis pasiųstų jį velniop, gal tik mandages- 
niais žodžiais. Tačiau reporteriai - kas kita: jie visą laiką šmiži- 
nėja tai šen, tai ten, visų visko klausinėja, ieško aferistų ir 
panašiai. Administratoriui apsimoka palaikyti gerus santykius 
su mumis. Viešbučiui gera reklama, kai laikraštyje mirga jo 
pavadinimas. Taigi aš jam pasakiau tikrą teisybę - kad man 
reikia sužinoti, ar buvo pas juos apsistojęs Diurokas, ir kad aš 
apie jį daugiau nieko nežinau. Jį tai visiškai patenkino. | 

- Gerai, - tarė Korimyras. - O dabar sėskis ir rašyk atsakymą 
mis Širli. 

Kitas papurtė galvą. 

- Nieko nebus, - tarė jis. 

- Kodėl? - nustebo Korimyras. 

- Turiu laisvą savaitgalį, - paaiškino Kitas. - Pašoksiu iki 
Paryžiaus ir asmeniškai perduosiu jai, ką sužinojau. 

Korimyras negalėjo susilaikyti nenusišypsojęs. 

- Įdomi mintis. Tik iš kur tu Žinai, kad jai tai patiks? Jai 
reikalinga informacija, o ne... 

- One aš, - užbaigė jo mintį Kitas. - Gal ir taip, tačiau aš 
vis tiek rizikuosiu. 

Korimyras truputį pagalvojo. 

- O kodėl gi nepabandyti? - draugiškai tarė jis. - Linkiu 
sėkmės. Tik noriu paprašyti, kad nedarytum vieno dalyko. 

- Kokio? 

- Nieko neužsimink jai apie I-Ho-Chuaną. 

- Tu manai, kad neverta? 

- Jei nori, kad ji ramiai miegotų naktimis, tai tikrai to 
nedaryk , - niūriai perspėjo Korimyras. 

- Gerai, - sutiko Kitas. 

Tačiau Korimyras būtų apstulbęs, jei būtų Ž žinojęs, kad 
Džunė Širli apie „I-Ho- Chuaną" žinojo nė kiek ne mažiau už 
jį patį, o apie Roberto Trenčo reikalus - kus kas daugiau. 

Būti neseniai peržengusiam dvidešimties metų ribą, turėti 
pakankamai pinigų kišenėje ir vykti į Paryžių, tą Tūkstančio 
šypsenų miestą... 

Juk vien to pakanka, kad jauno Žmogaus nuotaika būtų pakili. 

O jeigu dar Paryžiuje gyvena ir Tavo Svajonių Mergaitė, 
tai ko čia stebėtis, kad Kitas buvo pasiruošęs vaišinti vynu nors 
ir visus į Lamanšo traukinį skubančius keleivius Viktorijos 
stotyje. 

Vis dėlto jis atsispyrė tokiam ekstravagantiškam norui ir 
patogiai įsitaisė rūkančiųjų vagone, o ilgas traukinys pajudėjo 
jūros link. 

Kurį laiką jis, kaip ir pridera geram žurnalistui, sklaidė 
rytinį laikraščio numerį. Tačiau, kai kelis kartus perskaitęs 
didžiąsias antraštes taip ir nesuprato, ką jos reiškia, liovėsi save 
kankinęs ir atsidavė kur kas malonesnėms svajonėms. 

Kai jis ramiai pareiškė Korimyrui, jog dėl Džunės Širli yra 
pasiryžęs bet kam, jis pats širdies gilumoje nustebo bene dau- 
giau už savo draugą. Mat kaip tik tada jis pirmą kartą aiškiai 
suprato, kad toji mergina, kurios jis beveik nepažinojo, yra jam 
svarbesnė už bet ką kitą pasaulyje. 

Jis neabejojo, kad jos gyvenimą temdo kažkokia tamsi 
paslaptis, tačiau nė kiek ne mažiau buvo įsitikinęs, kad, kokia 
ta paslaptis bebūtų, pati mergina dėl jos nekalta. Kupinas 
jaunatviško entuziazmo jis buvo įsitikinęs, kad jei tik mergina 
leistų padėti jai, tai jis visus rūpesčius išsklaidytų taip lengvai, 
kaip kad pavasario vėjas išsklaido šilkasparnius debesėlius. 

Iki stoties pasimėgavęs tokiomis maloniomis svajonėmis, 
Kitas nusileido iš padebesių į mūsų nuodėmingąją žemę ir ėmė 
nagrinėti susidariusią padėtį daug praktiškiau. 

Dabar, kai jis kiekvieną minutę artėjo prie Džunės Širli, 
savaime piršosi klausimas, kaip ji reaguos į jo pasirodymą. 

Labai smagu įsivaizduoti, kad esi ištikimas riteris, kuris skuba 
pas savo širdies damą, vos jai užsiminus, jog priims jo pagalbą. 
Tačiau tokie riteriški gestai labai nesiderino su mūsų dienų suma- 
terialėjusio pasaulio papročiais, o antra vertus, Džunė tikrai ne- 
davė jam leidimo nešioti prie šalmo jos pirštinaitę. 

Tiesa, ji paprašė padaryti jai paslaugą. Tačiau jis pats 
pasisiūlė, o ji tik priėmė jo pasiūlymą - štai ir viskas. 

Be to, galėjo būti ir taip, kad jis su Korimyru vaikosi kažkokius 
vaiduoklius, kurių tikrovėje iš viso nėra. Ir nesvarbu, ar su Trenčo 
mirtimi siejasi kokia nors tamsi paslaptis, ar jos.nėra, tačiau nebūtų 
nieko nuostabaus, jei Džunė jo kišimąsi į jos asmeninius reikalus 

palaikytų paprasčiausiu įžūlumu ir tiek. Jis suprato, koks tei- 
singas Korimyro patarimas net neužsiminti apie Korimyro 
versiją su I-Ho-Chuanu, tačiau tai dar labiau apsunkino jo 
padėtį. 

Juk būtų daug lengviau - ir atrodytų kur kas romantiškiau 
- pasirodyti jos akyse drąsiu ir įžvalgiu visko mačiusiu vyrų, 
kuriam ji drąsiai gali patikėti visus savo rūpesčius ir paverkti 
ant peties. 

Tačiau jis suprato, kad Džunė ne iš tų, kurios mėgsta 
verkšlenti. Matyt, ji ryžtingai atmes pašalinio žmogaus kišimąsi 
į jos asmeninius reikalus. 

Nors ir apgailestaudamas jis buvo priverstas pripažinti, kad 
vargu ar verta į ją kreiptis, pavyzdžiui, taip: „Mano brangioji 
mis Širli, kadangi aš turėjau progos matyti jus gal kokias tris 
valandas ir persimečiau su jumis keletu žodžių, tai naudodama- 
sis mūsų sena draugyste..." ir taip toliau, ir taip toliau. 

Nors Kitui nestigo pasitikėjimo savimi (juk jis jau beveik 
ištisus metus dirbo reporteriu), tačiau jis vis dėlto negalėjo 
įsivaizduoti savęs, įpuolančio į jos kambarį, apkabinančio ją 
tvirtomis vyriškomis rankomis ir prisiekinėjančio, jog myli ją 
taip, kaip niekas jos nemylėjo ir nemylės. Ne, su ta mergina toks 
triukas neišdegs, net jei jis ir išdrįstų pabandyti. 

Taigi kol traukinys pasiekė Duvrą, Kito entuziazmas gero- 
kai atvėso, tačiau kai jis įsėdo į garlaivį ir gaivus jūros vėjas ėmė 
taršyti jo plaukus, nuotaika vėl pasitaisė ir jis nusprendė, kad 
dar ne viskas prarasta. | | 

Dar labiau nuotaika pagerėjo po to, kai už pusryčių stalo 
kartu su kitu keleiviu - linksmu raudonskruosčiu komersantu - 
išgėrė gerą porciją stipraus raudono vyno. 

Kol garlaivis pasiekė Kalė, Kitas labai išmintingai nutarė 
iš anksto nekurti jokių planų, o elgtis pagal tai, kaip jį priims 
Džunė. 

Kadangi jis turėjo tik nedidelį lagaminėlį, muitinėje ilgai 
neužtruko. Netrukus Kitas jau sėdėjo į Paryžių lekiančiame 

traukinyje ir, kaip anglams įprasta, spėliojo ar tas prancūzų 
traukinys pasieks paskyrimo vietą be avarijos. 

Grynai iš profesinio įpročio Kitas jau pradėjo mintyse 
formuluoti telegramos tekstą apie traukinių susidūrimą. Teleg- 
ramą jis ketino išsiųsti, jei pačiam pavyktų išnešti sveiką kailį. 
Tačiau jo sklandžioms frazėms nebuvo lemta pradžiuginti skai- 
tytojus, nes nustatytu laiku linksmai nusiteikę traukinio paly- 
dovai ir orus mašinistas priiminėjo draugų sveikinimus 
sėkmingo atvykimo į sostinę proga. 

Kitas Paryžiuje nesijautė naujoku. Jis gan nesunkiai galėjo 
susiorientuoti Monmartre, ypač tarp jo teatrų ir kabaretų. 

Pirmiausia Kitas susirado viešbutuką netoli Operos. Ten 
nusiprausė, persirengė ir ėmė svarstyti, ką gi daryti toliau. 
Išsitraukė dar Viktorijos stotyje nusipirktą Paryžiaus planą, 
pagal laiške nurodytą Širli adresą susirado, kur ji gyvena, ir 
pamatė, kad iki jos bus geras gabalas kelio. Iš pradžių jis 
norėjo pasinaudoti metro paslaugomis, tačiau prisiminęs, 
kad važinėjimas Paryžiaus metro reikalauja tvirtos širdies ir 
šaltų nervų, persigalvojo: jo nervai ir taip buvo įtempti, tai 
kam dar juos varginti ginčais su metro pareigūnais, kurie ne 
tiek padeda keleiviams, kiek reikalauja paklusnumo ir tvar- 
kos iš jų. 

Nusileidęs į apačią, Kitas pasiuntė viešbučio tarną paieš- 
koti taksi. Padavė taksistui merginos adresą ir šis iš karto 
pralinksmėjo - atstumas buvo nemažas, taigi galima buvo 
tikėtis neblogo atlyginimo. Mašina staigiai šoktelėjo į priekį, 
kad Kitui iš karto net kvapą užėmė. 

Atsipeikėjęs jis negalėjo atsistebėti, kaip vikriai jų auto- 
mobilis nardė mašinų sraute, ne kartą vos per plauką išvengda- 
mas susidūrimo. Vairuotojo nerūpestingumo nė kiek netrikdė 
kitų vairuotojų prakeiksmai, į kuriuos jis grynai mechaniškai 
atsakydavo ne prastesniais keiksmais. 

Jie privažiavo prie Senos krantinės ir Kitas netolicse pa- 
matė Trokadero rūmus. 

Po to jie vėl nutolo nuo upės, dar kiek pavingiavo siaures- 
nėmis gatvėmis ir netrukus jų automobilis sustojo priešais di- 
delį namą Heinricho Heinės gatvėje. 

Kitas išlipo iš taksi ir išsiblaškęs sumokėjo taksistui taip 
dosniai, kad šis net nusivožė kepurę ir vos ne eilėmis ėmė šlovinti 
savo geradarį. Tuo pačiu jis pakėlė ūpą ir šveicoriui, kuris stebėjo 
šią sceną stovėdamas prie lauko durų. Taksistas staigiai kilstelėjo 
antakius, tokiu ženklu perspėdamas šveicorių, kad anglas, be 
jokių abejonių, yra kvanktelėjęs, tačiau fantastiškai turtingas, ir 
jau vien dėl to jam verta pataikauti. Niūrus šveicorius, kaip ir 
daugumas jo kolegų, buvo taip paveiktas to, ką matė ir girdėjo, 
kad net išsitraukė iš burnos pypkę ir burbtelėjo: 

- Bon jour, M'sieur. 

Kitas, stengdamasis kuo aiškiau tarti prancūziškus žodžius, 
paklausė, ar madmuaze! Širli namie. 

Šveicorius prisimerkė ir apgailestaudamas aiškino, kad, 
deja, ji išėjusi. 

Kitas išreiškė viltį, kad ji turėtų greitai grįžti. Ką apie tai 
aj šveicorius. | 

Sveicorius iškalbingai patraukė pečiais. 

- Ką gali žinoti? Viskas priklauso nuo to, kur madmuaze! 
išėjo. O iš kur šveicoriui Žinoti tokius dalykus? 

- Tačiau aš specialiai atvykau pas ją iš Anglijos tam, kad 
atvežčiau jai svarbių žinių, - paaiškino Kitas. 

Mažos šveicoriaus akutės gudriai sublizgėjo. 

- Jei jau toks atvejis, tai madmuazel turėtų laukti jaunojo 
pono, ar ne? 

Kitas išsitraukė iš kišenės dvidešimties frankų banknotą ir 
susimąstęs sukiojo jį delne. 

Šveicoriaus akys blizgėjo. 

- Gal ponas norėtų ką nors perduoti madmuazelei - jis tą 
padarysiąs, kai tik ji pasirodys. 

O pasirodyti ji turėtų, kaip jis dabar prisiminė, maždaug 
apie aštuntą valandą vakaro. 

Ak, štai kaip! Tai gal šveicorius būtų toks malonus ir 
pasakytų madmuazelei, kad ponas Pylis tikisi būti priimtas apie 
pusę devintos. O tuo tarpu gal šveicorius paimtų štai šį bank- 
notą, kad jam lengviau būtų prisiminti savo pažadą. 

Šveicorius vaizdavo, kad yra priblokštas. Juk ponas tikriau- 
siai suprantąs, kad tokios pareigos kaip jo reikalauja tam tikro 
diskretiškumo; tačiau jau iš pirmo žvilgsnio matyti, kad dėl 
pono padorumo negali kilti nė menkiausių abejonių, taigi jo 
prašymas bus perduotas madmuazelei tą pačią akimirką, kai tik 
ji pasirodysianti. 

Labai gerai. Au 'voir, concierge. 

Au 'voir, M'sieur. 

*k*i+kk+ 

Kitas greit nuėjo šalin. Jis buvo nusivylęs, tačiau ant širdies 
šiek tiek palengvėjo. Ėjo kur kojos neša, be jokio konkretaus 
tikslo. Staiga pamatė, jog atsidūrė Henri Martin alėjoje. Nuėjo 
iki Trokadero, o ten surizikavo sėsti į metro. Viskas baigėsi 
laimingai, ir jis saugiai atvažiavo iki Operos. 

Atsisėdo už vieno lauko kavinės staliuko, išgėrė bokalą 
alaus, žiūrėdamas į skubančius praeivius ir svarstydamas, ar 
Džunė Širli kada nors sėdėjo čia ir ar jiems teks sėdėti 
drauge. 

Pradėjo nervintis, todėl nusprendė, kad geriau bus, jei 
papietaus. Sugrįžo į netoli esantį viešbutį, pavalgė ir galvojo, 
ką gi daryti toliau. Eiti pas Džunę buvo dar anksti, todėl išėjo 
pasivaikščioti po miestą. Pasišlaistė po Monparnasą, apžiūrėjo 
gatvėse išstatytus jaunųjų dailininkų paveikslus, išgėrė vermu- 
to ir pamažu ėmė slinkti Džunės namų link. 

Pagaliau atėjo laikas, kai jo laikroduko rodyklės rodė, jog 
jau būtų laikas sėsti į taksi. Jis taip ir padarė. Lygiai pusę 
devynių Kitas vėl stovėjo prieš jau pažįstamą šveicorių Heinri- 
cho Heinės gatvėje. 

Prisimindamas dvidešimties frankų banknotą ir laukdamas 
naujų dovanų, jis Kitą sutiko labai maloniai ir paprašė truputį 


60 


palaukti. Pasirodo, šveicorius turėjo paskambinti mis Širli ir 
gauti jos sutikimą priimti svečius. 

Visa tai buvo padaryta ir netrukus Kitas atsidūrė viešbučio 
pirmame aukšte priešais buto, kurio langai išėjo į apleistą sodą, 
duris. 

Jis paspaudė elektrinio skambučio mygtuką. Po kelių 
sekundžių durys atsidarė ir priešais jį išdygo Džunė Širli. 

Kitui pasirodė, kad jam širdis iššoks iš krūtinės, tačiau iš 
visų jėgų tvardydamasis jis ramiai pasisveikino su mergina. 

- Labas vakaras, - tarė jis. 

- Užeikite, - santūriai pakvietė mergina. Kitui įėjus ji šyp- 
telėjo, o Kitas mažyčiame prieškambaryje pasidėjo skrybėlę ir 
nusivilko apsiaustą. 

Mergina be žodžių nusivedė jį koridoriumi su durimis 
abiejose pusėse į jaukų, gražiai apstatytą kambarį, kurį apšvietė 
toršeras su rožinės spalvos gaubtu. 

Gestu pakvietusi Kitą sėstis, mergina taip pat atsisėdo ir 
ramiai laukė ką pasakys Kitas. 

- Matau, jūs nustebote, išvydusi mane, - pradėjo jis. 

- Tikrai nelaukiau jūsų, - be gudravimų atsakė ji. 

Jos tonas padrąsino Kitą. Dabar, kai laukimas baigėsi ir 
pagaliau atėjo tas momentas, kurio jis taip troško, sugrįžo jo 
šaltakraujiškumas. Kitas suprato, kad nuo šio pokalbio prik- 
lauso, ar dar kada nors jam teks pamatyti merginą. 

- Atvežiau atsakymą į jūsų klausimą, - tarė jis. 

Prisiminusi, kad kreipėsi į jį pagalbos, Džunė truputį pa- 
raudo. 

- Jūs labai malonus, - atsakė ji, - tik aš nenorėjau... aš 
nemaniau, kad jūs dėl to turėsite tiek vargo. Būtų visiškai 
pakakę atviruko... 

- To, ką aš noriu pasakyti, jokiame atviruke neparašysi, - 
ramiai atsakė Kitas, o mergina nervingai žaidė su kinišku pa- 
puošalu, kuris kabėjo ant jos krūtinės. Ji nieko neatsakė, o 
Kitas tęsė toliau: 

- Aš sužinojau, ko prašėte. - Kitas papasakojo merginai 
apie Diuroko apsilankymą „Evrilendo“ viešbutyje. 

Džunė kietai suspaudė lūpas, išgirdusi tokią naujieną. At- 
rodė, kad ji trumpam pamiršo žmogų, atgabenusį naujienas, 
kurių ji taip troško. 

- Vadinasi, jis ten buvo, - sumurmėjo ji. - Aš taip ir 
maniau. 

Ji net krūptelėjo, kai Kitas vėl prabilo. | 

- Mis Širli, - tarė jis, - tą dieną, kai vežiau jus į Devizą, jūs 
pažadėjote man vieną dalyką. 

- Man regis, kad savo pažado aš laikausi, - atsakė ji ir 
žavingai šyptelėjo. 

- Hm, - sumišo Kitas, - bet argi tai viskas? 

-- Ar viskas? - rimtai pakartojo ji ir Kitas, numojęs ranka į 
bet kokį atsargumą, metė ant kortos viską. 

„Mis Širli, nemanykite, kad aš kažkoks įžūlus galvijas. 
Aš labai džiaugiuosi, galėdamas jums padėti, ir aš... aš 
tiesiog negalėjau nepasinaudoti proga atvažiuoti ir pasa- 
kyti tai jums asmeniškai. Leiskite padėti jums. Kas tas 
Diurokas? 

- Jis vienas iš tų žmonių, kurie mane labai domina, - 
santūriai atsakė ji. 

Kitą persmelkė baisus įtarimas. 

- Jis... jis jūsų draugas? - paklausė jis. 

- Aš niekada nesu jo mačiusi, - atsakė mergina. 

Kitas pralinksmėjo. Nesvarbu, kas tas Diurokas. Jis tikrai 
negali būti jos mylimasis, jei Džunė nėra jo mačiusi. O juk 
Korimyras sakė... Jis vėl suėmė save į rankas. 

- Kuo dar galėčiau jums padėti? - paklausė jis. 

Džunė susimąsčiusi žiūrėjo į jį. 

- Pone Pyli, - tarė ji, - jūs buvote labai malonus. Nemany- 
kite, kad esu nedėkinga. Tačiau nejaugi nesuprantate, kad 
jeigu žmogus prašo padaryti paslaugą, tai dar nereiškia, jog jis 
nori, kad apie ją būtų klausinėjama? 

Kitas atsistojo, susikišo rankas į kišenes ir ėmė vaikščioti 
po kambarį. Paskui sustojo priešais merginą, žvelgdamas į ją iš 
viršaus. 

- Be abejo, jūs teisi, - iš lėto tarė jis. - Prašau atleisti. Dabar 
eisiu. Nesakysiu, kad gailiuosi čia atėjęs, nes tikrai nesigailiu! 
Man tik gaila, kad mano atvykimas užpykdė jus. Ar galite man 
atleisti? 

Mergina dvejojo. 

- Aš... aš nepykstu, - tyliai pratarė ji. 

Kitui užėmė kvapą. Po akimirkos jis jau klūpojo priešais 
sofą, ant kurios sėdėjo mergina, ir abiem rankomis laikė su- 
spaudęs jos rankutę. 

- Džune, - šaukte šaukė jis, - aš myliu jus! Jūs tą žinote - 
negalite nežinoti! Nejaugi nematote, kad dėl jūsų aš padarysiu 
viską? Aš nežinau, kokia paslaptis neduoda jums ramybės, 
tačiau prisiekiu, kad nenurimsiu, kol nesužinosiu.. 

Jis nebaigė sakyti, nes mergina ištraukė savo Bai: ir jos 
lūpos ėmė virpėti. 

- Liaukitės, liaukitės! - tarė ji. - Jūs pats nežinote, ką 
kalbate... 

- Aš Žinau tik tiek, kad rnyliu jus, - Kitas aistringai pertrau- 
kė ją. - Nejau nepasakysite, ką visa tai reiškia? 

Ji papurtė galvą. 

- Negaliu, - atsakė ji. - Jei jūs... jei jūs iš tikrųjų mylite mane, 
tai važiuokite ir visam laikui pamirškite mane. 

Kitas atsistojo ir atsisėdo ant sofos šalia jos. 

- Džune, - tyliai tarė jis, - pažvelkite man į akis. 

Jų žvilgsniai susitiko ir Kitas tęsė: 

- Jei jūs galite prisiekti, kad esate man visiškai abejinga ir 
kad kitaip nebus ir ateityje, tai aš išvyksiu ir niekada daugiau 
nebesistengsiu susitikti su jumis. 

Akimirkai jos akyse blykstelėjo žiburėlis. Kito širdis su- 
spurdėjo kaip paukštis narvelyje. Paskui ji nuleido galvą. 

- Šito aš negaliu padaryti, - sušnibždėjo ji. 

Kitas pakėlė jos rankutę prie savo lūpų, tačiau netrukus ji 
švelniai atitraukė ją. 

- Pone Pyli... - pradėjo ji. 

- Kitai, - įsiterpė jis. 

- Kitai, - pakartojo ji nežymiai šyptelėjusi, - jūs privalote 
klausyti manęs. Aš nežinau, kodėl jūs manote, kad aš turiu paslap- 
tį, tačiau tai tiesa. Aš negaliu pasakyti kokia ta paslaptis ir negaliu 
klausyti to... to, ką jūs ką tik sakėte. Turiu kai ką padaryti. Kol 
neėpadarysiu, negaliu nė pagalvoti apie... apie bet ką kitą. 

- Kai tai padarysite - nesvarbu ką - tada išklausysite mane? 
- neatlyžo Kitas. , 

- Jei išliksiu gyva, - atsakė ji, ir Kitui pasirodė, kad jo širdis 
sustojo krūtinėje. 

- Gyva? - pakartojo jis. - Jūs norite pasakyti, kad jūsų 
gyvybei gresia pavojus? 

- Oi, neklausinėkite manęs! - apimta nevilties sušuko mer- 
gina. - Negaliu jums nieko, sakyti. Sakėte, kad mylite mane - tai 
nejaugi negalite patikėti mano žodžiais be jokių paaiškinimų? 

- Aš jumis taip pasitikiu, kad galiu už jus paaukoti gyvybę, 
- tarė Kitas, - ir-jūs tai žinote. Jei jums gresia pavojus, aš 
nepaliksiu jūsų, - ryžtingai pridūrė Kitas. 

Didelėmis valios pastangomis mergina susitvardė. 

- Šiuo metu pavojaus nėra, - patikslino ji. - Jei būtų, tai 
tikrai neslėpčiau nuo jūsų. Aš ir pati nežinau, kas manęs laukia 
ateityje. Taigi grįžkite prie savo darbų Anglijoje ir laukite. 

- Jūs duosite žinią, jei jums prireiktų mano pagalbos? - 
paklausė Kitas. | 

- Duosiu žinią, jei jūs galėsite padėti man... ir jei tik pati 
galėsiu, - nuvargusiu balsu atsakė ji. - Galiu jums tik tiek 
pažadėti. 

- Bet... - šūktelėjo Kitas ir krūptelėjo, nes tuo metu pasi- 
girdo, kaip kažkas atidarė ir vėl uždarė buto duris. - Kas ten? - 
paklausė jis pašokdamas. 

Džunė šyptelėjo. 

- Tai Karola Spring - mergina, su kuria gyvenu šiame bute. 
Tiesą sakant, šis butas jos, ji priėmė mane gyventi, kol aš 
susirasiu butą. 

Kitas atsistojo, kai į kambarį įėjo aukšta, gražiai apsiren- 
gusi moteris. 

- Oi, Karla, - tarė Džunė, - susipažink, tai ponas Pylis. Jis 
darbo reikalais atvyko iš Londono ir užsuko manęs aplankyti. 
Pone Pyli, leiskite pristatyti jums mis Spring. 

Ilgi grakštūs pirštai suspaudė Pylio ranką su tokia jėga, kad 
šis nustebo. 

- Labai malonu, - nuoširdžiai tarė moteris, - Džunės drau- 
gai - mano draugai. Ar ji davė jums ko nors išgerti? 

- Prisipažinsiu, kad ne, - juokdamasi tarė Džunė. - Man 
neatrodo, kad jis būtų ištroškęs, - jislapčiomis žvilgtelėjo į Kitą. 
Jos žvilgsnis Karolai pasakė daugiau, negu jiems abiem galėjo 
pasirodyti. 

Karola nerūpestingai numetė skrybėlaitę ant kėdės. 

- Vyrai gerti nori visada, - kategoriškai pareiškė ji ir pradėjo 
traukti iš bufeto butelius ir taures, - išskyrus tada, kai miega, 
tačiau ir miegodami jie sapnuoja gėrimą. | 

- Matau, kad jūs susidarėte prastą nuomonę apie mus, - 
juokdamasis tarė Pylis. 

- Nieko panašaus, - atšovė ši. - Vyrus aš dievinu, bet manau, 
jog nesu pakankamai graži, kad jie atsilygintų man tuo pačiu. 
Beje, taip pat mėgstu retkarčiais išgerti. Pone Pyli, pasakykite, 
ką geriate - viskį, alų - tiksliau tai, ką prancūzai tik vadina alumi, 
- ar kokteilį? Žinau labai šaunų kokteilio receptą. 

- Tada kokteilį, - atsakė Kitas ir mis Spring energingai 
griebėsi darbo. 

Kitas susidomėjęs stebėjo ją. Aukšta, tvirto sudėjimo, sko- 
ningai apsirengusi, saikingai pasidažiusi. Iš pažiūros neatrodė, kad 
jai jau trisdešimt septynen. Rankos kaip tikros muzikantės. Dėl 
to Kitas nė kiek nenustebo sužinojęs, kad ji iš tikrųjų yra gera 
violončelistė. Jos žvilgsnis buvo skvarbus, tačiau malonus, smak- 

ras kiek agresyviai atsikišęs į priekį, tačiau pirmą kartą ją 
matančius žmones labiausiai stebino jos balsas. Jis buvo labai 
sodrus ir stebėtinai žemas, labiau panašus į vyro negu į moters 
balsą. 

Kokią valandą jie praleido visi kartu nerūpestingai plepė- 
dami, kol galiausiai Kitas suprato, jog laikas eiti. į 

Kaip ir tikėjosi, Džunė palydėjo jį iki durų, tačiau dabar ji 
jau buvo visiškai atgavusi savitvardą. Ji palinkėjo jam labos 
nakties. 

- Negaliu aš štai taip išvažiuoti, - užprotestavo Kitas. - Gal 
rytoj galėtumėm nueiti kur nors? 

Džunė ryžtingai papurtė galvą. 

- Ne, - atsakė ji. - Grįžkite į Londoną. Juk žinote, ką 
pažadėjau jums, o savo pažadų aš niekada nelaužau. 

- Bet kaip jūs galite uždrausti man sugrįžti? - spyriojosi 
Kitas. 

- Uždrausti negaliu, - atsakė ji. - Tačiau aš tikiuosi, kad jūs 
nedarysite nieko tokio, kas dar labiau apsunkintų mano padėtį. 

Kitas kurį laiką žiūrėjo į ją, paskui pagarbiai paėmė jos 
ranką ir pabučiavo. 

- Palaukite truputėlį, - staiga tarė ji ir nuskubėjo atgal į 
kambarį. 

Kaiji sugrįžo, jos rankoje buvo rožė. Priglaudė ją prie lūpų, 
o po toatidavė Kitui. Jis tylėdamas paėmė rožę. Staiga impulso 
pagautas pasilenkė ir pabučiavo ją į lūpas. 

Apsisuko ir išskubėjo. 

Grįždamas į Londoną, Kitas mintyse bandė suvesti išvykos 
į Paryžių balansą. 

Tarp aktyvų reikšmingiausias buvo tas faktas, jog jis išdrįso 
prisipažinti Džunei, kad myli ją, ir nebuvo atstumtas. Jis netgi 
pabučiavo ją, o švarko vidinėje kišenėje ir dabar tebeturėjo 
rožę, kurią ji padavė jam, prieš tai priglaudusi prie lūpų. 

Taip pat jis perdavė jai žinias, kurios, atrodo, buvo 
labai svarbios, be to, ji pažadėjo vėl prašyti jo pagalbos, 
jeigu tik prireiktų. 

Visa tai buvo labai gražu, ir aktyvai balanse atrodė visai 
neblogai. 

Tačiau Kitas turėjo pripažinti ir liūdnesnį faktą - pasyvai 
atrodė gan grėsmingai. 

Tiesa, būdama susijaudinusi mergina tylomis prisipažino, 
jog nėra abejinga jam. Tačiau kita vertus, ji labai aiškiai pasakė 
jam, kad meilė ir kiti panašūs dalykai - ne jai - bent jau iki to 
laiko, kai ji sutvarkys kažkokius reikalus, apie kuriuos jis netu- 
rėjo jokio supratimo. Kitas, nors buvo dar jaunas, tačiau jau 
pakankamai gerai pažino gyvenimą, kad suprastų, jog moterį 
priversti į šalį atidėti meilę gali tik labai rimta priežastis. 

Džunės užuomina apie pavojų taip pat nustebino jį. Kokia 
gi grėsmė galėjo pakibti virš nekaltos merginos? Kitas buvo 
pasiryžęs lažintis kad ir iš savo gyvybės, jog Džunė nekalta, 
nieko keisto, kad Trenčas galėjo bijoti lemtingos savo nuotykių 
baigties. Jis daug metų gyveno šalyje, kurioje intrigos ir smurtas 
- įprasti dalykai. Tačiau Džunė net nepažinojo savo dėdės, kol 
šis nesugrįžo į Angliją. Tai kas galėjo sieti ją su tuo pavojumi, 
kuris grėsė Trenčui? 

Kitas buvo priverstas daryti išvadą, kad Džunė turėjo žinoti 
ar bent numanyti savo dėdės mirties priežastį. Tačiau ji buvo 
tvirtai nesprendusi neatskleisti jos. Kitas negalėjo suprasti, 
kodėl ji, prašydama pasitikėti ja, pati nenorėjo pasitikėti juo. 

Išskyrus faktą, kad jis įsitikino, jog jei dalykai klostytųsi 
kitoniškai, tai jis galėtų tikėtis užkariauti merginos širdį, kelio- 
nė į Paryžių jam nedavė naudos. Džunės atsisakymas susitikti 
su juo kitą dieną, jos paslaptingas tylėjimas, ką ji ruošiasi daryti 
toliau - visa tai sunkia našta gulė ant balanso pasyvų pusės. 

Ilgai kamavęsis bandydamas atspėti, kodėl Džunė taip 
keistai elgėsi, Kitas nusprendė viską išdėstyti Korimyrui. Jis 
neabejojo, kad tai nebus nelojalumas merginos atžvilgiu, nes 

vienintelis tokio žingsnio tikslas - siekti, kad mergina būtų 
laiminga. Kitas tikėjo, kad Korimyras apie tai niekam neišple- 
pės ir mielai sutiks jam padėti. 

Kai tik sugrįžo į Londoną, Kitas negaišdamas laiko susirado 
savo draugą. Jo kambaryje - pusiau miegamajame, pusiau svetai- 
nėje - Kitas papasakojo jam apie savo susitikimą su Džune. 

Korimyras nė karto nepertraukė jo, o kai jis balgė, dar 
kelias minutęs sėdėjo giliai susimąstęs. 

Pagaliau jis numetė cigaro nuorūką ir pasisuko į Kitą. Jo 
veidas buvo rimtas. 

- Kitai, - tarė jis, - noriu užduoti tau keletą labai svarbių 
klausimų. Suprask, jog klausiu tik dėl to, kad noriu padėti tau, 
o ne dėl to, kad nepasitikiu tavimi ar ta mergina. Jei norime 
suprasti šį žaidimą, turime pakloti ant stalo visas kortas. 

- Tai klausk, - atsakė Kitas. 

- Pirmas klausimas: ar tu įsitikinęs, kad myli tą merginą? 
Ar tai nėra tik laikinas susižavėjimas gražiu veideliu? 

Kitas išraudo, tačiau ryžtimgai atsakė: 

- Aš tuo įsitikinęs. 

- Tiki, kad ir ji tave myli? 

- Tykiu. 

- Na gerai. Sakykime, kad taip yra iš tikrųjų. Ar nenumanai, 
kodėl ji nepatikėjo tau savo paslapties? 

- Net neįsivaizduoju. 

- Negirdėjai iš jos jokios užuominos? 

- Jokios. 

- Sakai, kad ji atsisakė kur nors nueiti kartu su tavim? 

- Taip. 

Korimyras susimąstė. 

- Neatrodo, kad ji slapstytųsi bute, - tarė jis, - nes kai atėjai pas 
ją pirmą kartą, ji buvo išėjusi. Ji tikriausiai nesakė tau, kur buvo? 

Kitas papurtė galvą. 

- Kai atėjai antrą kartą, šveicorius paskambino jai ir pa- 
klausė, ar ji priims tave? 

- Taip. 

- Keista. 

- Kodėl? - paklausė Kitas. 

- Todėl, kad visai natūralu manyti, jog kai ji sugrįžo, švei- 
corius pranešė jai, kad tu sugrįši, ir pasakė tavo pavardę. 

- Man tokia mintis tiesiog neatėjo į galvą, - prisipažino 
Kitas. - Tik kas iš to? 

- Ogi tas, kad mis Širli kruopščiai patikrina lankytojus prieš 
"priimdama juos. 

- Juk tai visai suprantama - mergina gyvena viena, - paprieš- 
taravo Kitas. 

- Galbūt, - gan sausai atsakė Korimyras, - tačiau sunku 
tikėtis, kad ji lauktų daug lankytojų. O gyvena ji ne viena, ir 
butas, atrodo, priklauso jos draugei. Tačiau tai nėra svarbu. 
Gali būti, kad tavo paaiškinimas teisingas. Yra svarbesnis daly- 
kas - ar tu nenumanai, kodėl ji nesutinka, kad tu jai padėtum, 
ir netgi nenori niekur rodytis su tavim? 

- Kad aš žinočiau, - liūdnai atsiduso Kitas. - Aš klausiau to 
savęs jau milijoną kartų. k 

- Jei taip, - blausiai šyptelėjo Korimyras, - aš gal 
galėčiau pasufleruoti tau atsakymą. Ar tau neatrodo, jog 
ji tave per daug myli, kad leistų įsivelti į pavojų, kuris 
gresia jai pačiai? 

Kitas labai susijaudinęs, pašoko. 

- Dievaži, Korimyrai, - sušuko jis, - man atrodo, kad tu 
pataikei! Labai panašu, kad iš jos galima to laukti. 

- Gal aš ir klystu, - šaltai tęsė Korimyras, - tačiau tai iš 
tikrųjų gerai derinasi su tuo, ką žinome. Kai ji parašė tau laišką, 
prašydama sužinoti apie Diuroką, ji, aišku, žinojo, kad kaip 
reporteris tu nesunkiai gali tą padaryti, nesukeldamas įtarimo. 
Žodžiu, jokio pavojaus nebuvo. O jeigu tave pamatytų kartu su 
ja vaikštinėjantį po Paryžių, galėtų būti-visiškai kitaip. 

- Tu manai, kad ji kažko bijo? - paklausė Kitas. 

Korimyras nebuvo kategoriškas. 

- Štai čia visas galvosūkis, - atvirai pareiškė jis. - Į tokį 
klausimą iš karto neatsakysi. Man atrodo, kad Trenčas prašė 
niekam nerodyti to, ką jis rašė savo laiške. Mes nežinome ar 
Džunė į Paryžių važiavo savo noru, ar jo nurodymu, tačiau 
kiekvienas žnogus ką nors darydamas turi tikslą, taigi ji važiavo 
į Paryžių vedama kažkokios minties. 

- Gal ji važiavo paprasčiausiai pasisvečiuoti pas savo drau- 
gę mis Spring, - įsikišo Kitas. 

- Galėjo būti ir taip, - sutiko Korimyras. - Nors tuomet 
truputį keista, kad ji atsisakė eiti pasivaikščioti. Man atrodo - 
aš prisipažįstu, kad tai tik spėliojimas - kad ji vyko į Paryžių 
kažko ieškoti, sakykim, Diuroko, ir kažko sužinoti. Džunė 
tikriausiai mano, kad niekas nežino, jog ji Paryžiuje. Tačiau ji 
supranta, kad gali bet kuriuo momentu netikėtai sutikti Diuro- 
ką, ir nenori rizikuoti, kad tave pamatytų kartu su ja. Džunė 
nenori įvelti tavęs į šį reikalą. 

"Kitas linktelėjo galvą. 

- Manau, tu teisus, - tarė jis. - Man belieka tik vienas kelias. 

- Koks? 

- Iš karto važiuoti į Paryžių, - atsakė Kitas. 

- O tavo darbas? 

- Trauk jį velniai tą darbą! Šiaip ar taip, netrukus man 
priklauso eilinės atostogos. Jei man neduos jų dabar, tai aš 
paprasčiausiai spjausiu į tą darbą! 

Korimyras palingavo galvą - Kito entuziazmas jo neuždegė. 

- Ką tu galvoji daryti, nuvykęs į Paryžių? - sausai paklausė 
jis. 

- Ką daryti? - pasipiktinęs pakartojo Kitas. - Daryti? Na... 

Jis staiga nutilo ir Korimyras nusijuokė. 

- Mano mielas vaikine, - maloniai tarė jis, - nejaugi tu nieko 
nesupranti? Jeigu mesi darbą, kuris gali atnešti, ir jau atnešė, 
naudos, tiriant šį įvykį, ir išlėksi į Paryžių, tai nepataisomai 
sugadinsi mis Širli reikalus. Ką, po galais, tu ketini daryti - 
apsiginklavęs iki dantų visur sekioti paskui ją? 

Kitas išraudo. 

- O ką tu siūlai - sėdėti čia sudėjus rankas? - su kartėliu 
paklausė jis. - O Džunė tegu sau sukasi, kaip išmano - tu šito 
nori? 

- Nieko tokio aš nesiūlau, - atsakė Korimyras - jo kantrybė 
jau baigėsi. - Tu paklausyk, ką aš tau pasakysiu, gerai? Tau 
reikia, įkrėsti sveiko proto. Tu esi jaunas asilas, bet toks asilas, 
kurį aš myliu, ir aš neleisiu tau pridaryti kvailysčių. Jeigu ši 
mergina tikrai tokia, kaip tau atrodo, - tik ramiai! nesijaudink, 
juk nei tu, nei aš nieko nežinome apie ją - jeigu ji tikrai tokia, 
tai reikia, kad kažkas truputį pašefuotų ją. Žinok, aš priešin- 
siuos iš visų jėgų tavo kelionei į Paryžių, tu neturėsi ką veikti. 
Kitai, ar aš ne teisybę sakau? 

- Gal ir taip, - nenoromis pripažino Kitas. 

- Aišku, teisybę! Žinai, ką tu privalai daryti? Dirbti ir 
sulaukti savo atostogų. Iki to laiko aš išsiaiškinsiu, kur tu būsi 
naudingiausias - Londone, Paryžiuje ar kur kitur. 

- O ką veiksi tu? - paklausė Kitas, gerokai sutrikęs. 

- Aš važiuosiu į Paryžių, - atsakė Korimyras. 

- Nieko sau! - šūktelėjo Kitas. 

- Ką ten veiksiu, dar nežinau, - atvirai atsakė Korimyras. - 
Viena nekelia abejonių - reikės kuo daugiau sužinoti apie 
Diuroką. 

- Kaip tu tai padarysi? 

- Nepamiršk, kad Paryžiuje man teko būti ir anksčiau, - 
sausai atsakė Korimyras. - Turiu ten vieną kitą draugą, kurie 
man mielai padės. 

- Jie tarnauja policijoje? 

- Ir policijoje, ir kitur, - išsisukinėdamas atsakė Korimyras. 

Kitas pagalvojo. 

- Taip, - pagaliau tarė jis. - Aš žinau, kad tu gali padaryti 
daug tokių dalykų, kurių aš niekada nepadarysiu. Esu dėkingas, 
kad neatsisakai padėti. Nors gal geriausia būtų nueiti į Skot- 
lendjardą ir pasiūlyti narplioti šią nemalonią istoriją. 

Korimyras išsitiesė. 

- Vaikine, jei taip padarysi, aš nusiplaunu rankas ir daugiau 
šiame žaidime nedalyvauju, - tarė jis. - Galiu lažintis, kad i ir mis 
Širli nebenorės turėti su tavim jokių reikalų. 

- Tu rimtai? - nustebo Kitas. . 

- Visai rimtai! Kas, po galais, davė tau teisę eiti į policiją ir 
kalbėti apie jos reikalus? Beje, ką tu pasakytum policijos vy- 
rams? Juk tu gali kalbėti tik apie savo įspūdžius, pvz., kad mis 
Širli yra įtartina asmenybė, tikriausiai įsivėlusi į kažkokius ne- 
aiškius reikalus kartu su savo dėde. 

- Na, tu jau labai viską sutirštini! - užprotestavo Kitas. 

- Nė kiek nesutirštinu, - nenusileido Korimyras. - Policijos 
vyrukai sakys, kad tavo istorija kaip tik per skysta! Atrodo, tu 
jau pamiršai, jog mes galime būti neteisūs, manydami, kad 
Trenčo mirtyje yra kažkas keisto. 

- Tai kodėl Džunė kalbėjo apie paslaptį? - paklausė Kitas. 

Korimyras pasiėmė naują cigarą. 

- Jei nebijai žiaurios tiesos, - tarė jis, - pasakysiu. Matyt, mis 
Širli yra susipainiojusi su kokiu nors vyrioku. Ji gali būti slapta 
ištekėjusi. 

- Netikiu! - sušuko Kitas. 

Netikėk sau į sveikatą! Tokia galimybė vis tiek niekur 
nedings. 

Toks nelauktas smūgis Kitą trumpam apsvaigino. Jis 
stovėjo ir niūriai žiūrėjo į ugnį židinyje. Staiga pasisuko į 
Korimyrą. | 

- Jeigu tu taip galvoji, tai kodėl pasisiūlei vykti į Paryžių 
padėti jai? 

- Aš nesakiau, kad taip galvoju, - atsakė Korimyras. - Aš 
tik norėjau, kad tu atsikvošėtum, štai ir viskas. Nepamiršk, kad. 
nėra prasmės netikėti faktais vien dėl to, kad jie nemalonūs. 
Tiesą sakant, mano nuomonė nepasikeitė. Jei Džunė padori 
mergina, pakliuvusi į nemalonią istoriją, tai aš su malonumu 
padėsiu jai. Štai ir viskas. 


72 


- Atleisk man, - tyliai tarė Kitas. 

- Niekai! - žvaliai atsakė Korimyras. - Mes greitai viską 
išsiaiškinsim. Tik labai svarbu, kad nežengtumėm neteisingo 
žingsnio, nes tada mis Širli pridarysimė daugiau bėdos negu 
naudos. O dabar atsiprašau, man jau laikas į lovą. Rytoj 
reikės anksti keltis. Prieš kelionę reikia dar kai ką sutvarkyti. 

Jis šiltai paspaudė Kito ranką ir išlydėjo jį pro duris, liep- 
damas jam nesijaudinti. Tačiau, kai Kitas išėjo, Korimyras 
neskubėjo gultis. 

Užsidegė pypkę, atsisdėdo prie židinio ir ilgai Žarstė 
žarijas įtemptai galvodamas. Tik tada, kai Big Benas išmušė 
trečią valandą nakties, jis atsikėlė, nuvargęs pasirąžė ir nuėjo 
gulti. 

Džunė Širli sugrįžo į svetainę, krito į krėslą, pasiėmė knygą 
ir apsimetė, kad skaito ją. 

Ji laikė prieš save atverstą knygą ir nesuprato nė žodžio. 

Džunės lūpos dar degė nuo Kito bučinio. Ji suprato, kad 
jeigu nesuvaldys savo emocijų, ir širdis nesiliaus daužiusis krū- 
tinėje, tai ji nepajėgs nei blaiviai mąstyti, nei kalbėti. 

Ji apsidžiaugė, kad kambarys buvo tuščias. Karola Spring 
nuėjo į savo miegamąjį. 

Tačiau Karola netrukus sugrįžo. Dabar jau su chalatėliu. 
Užsidegė cigaretę ir pritraukė arčiau ugnies fotelį. 

- Įdomi knyga? - paklausė ji. 

"- Labai, - atsakė Džunė, atgaudama savitvardą. 

- Aš manau, - sutiko Karola, - kitaip nebūtų verta ją skaityti 
apverstą aukštyn kojomis. 

Džunė iš apmaudo išraudo ir numetė knygą. 

- Atleisk, - skubiai tarė ji. - Pati nežinau, ką kalbu. Galvoju 
apie kitką. 

Karola linktelėjo galvą. 

- Jis dailus vaikinas, - tarė ji. 

Džunė vėl išraudo. 

- Klausyk, Karola, - tarė ji. - Jeigu tu galvoji... 

- Nagi, nagi, vaikeli, - žvaliai pertraukė ją Karola, - nieko 
aš negalvoju! 

Džunė prieš savo valią nusijuokė. 

- Tu kartais tiesiog nepakenčiama! - tarė ji. 

- Aš jau suku sau galvą, kokia vestuvinė dovana tau geriau 
patiktų, - atšovė Karola. 

- Ar nesiliausi! - šūktelėjo Džunė. - Klausyk, Karola, noriu 
tau kai ką pasakyti. 

- Būti pamerge aš lyg ir per sena, - kalbėjo Karola, - tačiau 
surizikuosiu. 

Džuna nė nešyptelėjo. 

- Kas yra, brangute? - susirūpinusi tyliai paklausė Karola. 

- Aš išeinu, - atsakė Džunė. - Tiksliau sakant, turiu išsikelti 
iš Čia. 

Karola nieko neatsakė. 

- Tik nepagalvok, kad aš nedėkinga, - skubiai pridūrė 
Džunė. - Priežastis kita. Aplinkybės spiria, kad aš... 

Ji nutilo. | 

- Tu išteki? - kažkokiu keistu abejingu balsu paklausė 
Karola. 

- Ne, - atsakė Džunė. 

- Bet tu ruošiesi... gyventi su kažkuo? 

- Karola! 

Karola priėjo prie Džunės, padėjo rankas jai ant pečių ir 
pažvelgė į akis. 

- Vaikeli, - švelniai tarė ji, - kodėl bijai man pasakyti? 

- Ką tu čia dabar? - pralemeno Džunė. 

Karola palingavo galvą. 

- Tu manai, kad aš nesuprantu, jog tau blogai? - paklausė 
ji. - Nuo pirmos tavo atvykimo dienos aš tai jaučiu. Tu manai, 
kad aš nieko nematau? Kas tas vaikinas? 

- Jis niekuo dėtas, - skubiai atsakė mergina. 

- Tai kas tada, vaikeli? Džune, pagal amžių aš tau beveik 
kaip motina, nors niekam nesigiriu, kiek man metų. Savų vaikų 
neturiu, tai kodėl negaliu pasirūpinti tavimi? 

Karola nusijuokė, tačiau jos balse skambėjo tokios gaidelės, 
kad Džunė susigraudino, paėmė jos rankas ir karštai suspaudė. 

- Karola, brangioji, - tarė ji, - negaliu pasakyti. Gal kada 
nors vėliau, tik ne dabar. 

Karola papurtė galvą. 

- Nėra padėties be išeities, - tarė ji. - Vaikeli, tave kamuoja 
kažkoks rūpestis, ir tu labai norėtum kam nors išsipasakoti. Tai 
kodėl ne man? | 

Akimirką Džunė dvejojo. Ji žinojo Karolos Spring istoriją, 
ir jai baisiai norėjosi viską papasakoti savo vyresniajai draugei, 
norėjosi pasisemti iš jos jėgų ir tvirtybės. Tačiau ji nuvijo šalin 
tokią pagundą. 

- Neklausinėk manęs, - tarė ji. 

Karola išmetė savo stipriausią kortą. 

- Džune, - tvirtu balsu tarė ji, - tu kažko bijai. 

Džunė prieš savo norą krūptelėjo. 

- Tu kažko bijai, - tęsė Karola. - Eidama gatve visą laiką 
dairaisi, grįžusi namo, virpčioji nuo kiekvieno krepštelėjimo. O 
dabar sakai, kad nori iš manęs išeiti. Negi tu manai, kad aš 
išleisiu tave vieną, be priežiūros? Iš anksto perspėju, jei pabėgsi 
iš manęs nepasakiusi kur, kreipsiuos į policiją. 

- Karola! - išsigandusi šūktelėjo Džunė. - Kodėl taip? Kaip 
aš norėčiau tau viską papasakoti, kaip norėčiau! Ne, aš nenoriu 
tavęs įpainioti į tą istoriją. Tikrai nenoriu! 

Karola lengviau atsiduso ir šyptelėjo. 

- Tu man viską papasakosi tuojau pat. Tu Žinai, kad aš 
nieko neturiu, ir pasikliaunu tik savimi. Man atrodo, kad po 
Popo mirties likusi viena, aš tvarkausi visai neblogai. Taigi 
susitarkime gražiuoju: tu man papasakok viską, kas tau neduo- 
da ramybės, o aš prižadu niekam apie tai nesakyti, jei tik leisi 
padėti tau. 

Džunei užėmė kvapą. 

- Gali prisiekti? - paklausė ji. 

- Be abejo. 

- Ojei... jei padėtis darysis grėsminga, ar tu neiškrėsi kokios 
kvailystės? 

- Nedarysiu nieko, ko nepadarytum tu pati, - gana dvipras- 
miškai atsakė Karola. 

Džunė kūkčiodama puolė Karolai į glėbį. Karola ėmė 
švelniai raminti ją, ir Džunė netrukus susitvardė - po susikau- 
pusių emocijų protrūkio įtampa dingo. 

- Na gerai, man jau palengvėjo, - tarė ji. - Karola, tu auksas. 
Pati nesuprantu, kaip aš taip ištižau. 

- Labai gerai padarei, - atsakė Karola. - Einu atnešiu 
arbatos, ir tada pasikalbėsime. 

Kai Džunė išgėrė arbatos, jai dar labiau palengvėjo, 

- O dabar, - tarė Karola, užsidegdama cigaretę, - papasa- 
kok man viską, kas slegia širdį. 

Džunė, savo pačios nuostabai, net nebandė prieštarauti. 
Kažkaip nelauktai viskas pasikeitė. Jai jau nebeatrodė, kad 
neįmanoma atskleisti paslapties, kurią ji slėpė net nuo Kito. 
Nors, kita vertus, Kitas net nenumanė, kiek nedaug tereikėjo, 
kad ji būtų viską jam išsipasakojusi. Jei Kitas būtų pabučiavęs 
ją antrą kartą, tai... 

Džunė skubiai atsistojo ir nuėjo į miegamąjį. Atidariusi 
didelį kelioninį lagaminą, ji paspaudė spyruoklę, esančią jo 
dangtyje, ir iš mažytės slėptuvės ištraukė storą voką. 

Pasiėmusi jį, Džunė sugrįžo į svetainę ir prisitraukė fotelį 
arčiau ugnies. 

- Perskaitysiu tau laišką, kurio niekas daugiau, išskyrus 
mane, neskaitė, - tarė ji. - Šį užantspauduotą laišką mano dėdė 
paliko banko valdytojui, kuris po dėdės mirties atidavė ji man. 

Karola linktelėjo galvą. Ji pažinojo Džunę dar tada, kai 
buvo gyvas jos tėvas, o po jo mirties mergina dažnai svečiavosi 
pas Ją. 

- Jūs nepažinojote mano dėdės, - tęsė Džunė. - Prieš 
pradėdama skaityti šį laišką, aš noriu papasakoti, ką žinau 
apie dėdę, nors, tiesą sakant, žinau nedaug, nes būdavau pas 
jį gana retai. Dėdė buvo labai malonus, bet nešnekus, ir aš 
nelabai supratau, kas vyksta jo viduje, - supranti, apie ką 
kalbu? Tačiau, kai perskaitysiu tau laišką, tu suprasi, kodėl 
jis toks buvo. Tą laišką dėdė parašė kelias dienas prieš mirtį. 
Ir dar norėčiau, kad tu gerai suprastum štai ką: perskaičius 
laišką gali susidaryti įspūdis, kad dėdė buvo keistas, prieta- 
ringas žmogus. Tai netiesa. Priešingai, jis buvo blaiviai mąs- 
tantis, protingas žmogus, tokių man daugiau neteko sutikti. 
Dėl to kiekvienas to laiško žodis man labai brangus. 

Ištraukusi iš voko pluoštą tankiai prirašytų lapų, Džunė 
pradėjo garsiai skaityti Roberto Trenčo priešmirtinį laišką. 

„Mano brangioji Džune, 

Kai tu skaitysi šį laišką, manęs jau nebebus. 

Neliūdėk ir nesikrimsk dėl manęs - kas man buvo gyvenime 
skirta, tą aš pasiėmiau. Man, kaip tam medžiui, geriau staigiai 
nulūžti, negu iš lėto supūti. Aš nebuvau geresnis už kitus, tačiau 
stengiausi gyventi garbingai, dėl to nebijau stoti prieš Visagalį - 
Jis mane sutvėrė ir supras mane. 

Užteks moralizuoti. Pereisiu prie konkrečių dalykų, kuriuos 
noriu tau pasakyti. 

Visų pirma negalvok apie mane blogai vien dėl to, kad 
buvau santūrus su tavimi Aš nebuvau tau abejingas: kad tu 
žinotum, kaip prisirišau prie tavęs per tą trumpą laiką, kol 
globojau tdve! Gal aš klystu, tačiau man atrodė, jog ir tu 
kažkiek prisirišai prie manęs. Aš nenorėjau, kad tu mane 
pamiltum. Skamba keistai, ar ne? Tu jau neturi tėvo ir moti- 
nos, del to aš pagalvojau, kad jeigu kas nors atsitiktų man, tai 
būtų geriau, kad tai nebūtų tau didelė netektis. Žinau, kad 
mintis dėstau labai nesklandžiai - rašyti man visada sekėsi 
sunkiai, iškalbingumu irgi nepasižymiu, tačiau tikiuosi, kad 
suprasi, ką noriu pasakyti. 

Norėdamas paaiškinti, kodėl apskritai rašau šį laišką, turiu 
sugrįžti keletą metų atgal. Tu žinai, kad nemažą gyvenimo dalį 
aš praleidau Kinijoje, ir tai nebuvo nuobodus laikas. Kinija 
keista šalis; kažkada ji buvo galinga valstybė ir ateityje bus 
galinga vėl - paminėsi mano žodį. Tačiau šiuo metu ji išgyvena 
sunkius laikus. 

Pakliuvau į tuos kraštus būdamas dar visai jaunas. Greitai 
man įgriso nuobodus gyvenimas Honkonge ir kituose pajūrio 
miestuose. Dirbau geroje firmoje, kol šiek tiek susipažinau su 
situacija ir išmokau keletą reikalingiausių kinų kalbos žodžių. 
Tada mečiau tarnybą ir ėmiau prekiauti savarankiškai. Aišku, 
nusvilau pirštus, bet man tai buvo gera pamoka. Gerai, kad man 
užteko sveiko proto nesukišti visų pinigų į vieną biznį, dėl to visko 
nepraradau. Teko pradėti vėl iš naujo. Šį kartą elgiausi apdai- 
riau. Įlindau giliai į šalies vidų - daugelis sakė, kad per giliai ir - 
kad tai pavojinga - tačiau aš dėl to didesnių bėdų nepatyriau. 
Nors Kinijoje kartkarčiais pasigirsta šūksniai apie „užsienio vel- 
nius", tačiau apskritai kinai elgiasi padoriai, jeigu su jais elgia- 
masi padoriai. Žinoma, ir tarp jų pasitaiko visokių, kita vertus, 
nepasakysi, kad visi užsieniečiai angeliukai. Mes, vakariečiai, 
per daug mėgstame brautis į Rytus ketindami parodyti tiems 
tamsuoliams, kaip reikia gyventi. Jei prisiminsime, koki lygį buvo 
pasiekusios Rytų šalys, kai mūsų protėviai gyveno urvuose ir 
vertėsi laukinių žvėrių medžiokle, tai nesunku bus suprasti, jog 
tokios mūsų idėjos ten nėra labia mėgiamos. Aš asmeniškai 
greitai pripažinau, kad kinai turi teisę savo šalyje tvarkytis taip, 
kaip jiems patinka, ir nereikia kišti nosies į jų reikalus, kol jie 
neliečia manęs. Gal dėl to aš taip gerai sutariau su kinais. 

Aš susidraugavau su vienu kinu - princu Feng-lo, kurio 
genealoginis medis buvo kilometro ilgumo, o jo pavaldiniai 
tiesiog klestėjo iki pat Mingų dinastijos žlugimo. Net po respub- 
likonų perversmo ir po sumaišties, kuri sekė po to, jis savo galios 
neprarado. Fengas buvo jaunas, bet savarankiškai valdė didžiulę 
provinciją, centrinė Pekino valdžia beveik nesikišo. 


78 


Brangioji, aš jau per daug detalizuoju, pabandysiu rašyti 
trumpiau. Dieve, viskas vėl išnyra mano atmintyje - siauros 
purvinos gatvelės, geltoni veidai su įkypomis akimis, minkštapa- 
džių šlepečių šiurenimas... 

Jeigu viskas palankiai susiklostys, gal kada nors nuvyksime 
į Kiniją kartu. Labai to norėčiau. Tačiau dar kai kas turėtų 
atsitikti. 

Kaip minėjau, su Fengu aš neblogai sutariau. Ši draugystė 
man labai pravertė, kai užsiėmiau bizniu. (Žinai, koks buvo 
mano biznis? Viskas, ką tik galima pelningai pirkti ir parduoti). 
taigi politinė padėtis darėsi vis labiau ir labiau nepatikima. 
Pradėjau galvoti, ar ne laikas būtų sprukti, kol dar nevėlu. Aš jau 
spėjau susikrauti šiokį tokį kapitalą, dėl to galėjau mesti savo 
verslą ir grįžti į Angliją, tačiau ten manęs niekas nelaukė. (Nie- 
kas, kol nemirė tavo tėvas. Tada atsirado proga pasirūpinti 
tavimi. Norėjau, kad tu turėtum namus, kuriuose galėtum prisi- 
glausti.) 

Taigi vieną vakarą sėdėjau savo kambaryje ir mąsčiau apie 
susidariusią padėtį. Tuo momentu įėjo mano tarnas ir pasakė, 
kad princas Fengas norėtų su manim susitikti. Aišku, tiesiai jis 
to nepasakė - pradėjo nuo tūkstančio atsiprašinėjimų ir daugybės 
komplimentų, tačiau aš supratau, kad reikalas skubus, todėl iš 
karto užsimaukšlinau skrybėlę ir nuėjau pas Fengą, kurio rūmai 
buvo visai netoli nuo tos vietos, kur aš gyvenau. | 

Į akis krito didelis pagyvėjimas rūmų kieme, tačiau mane 
vedęs žmogus - princo asmeninis sekretorius, arba jo patikėti- 
nis - skubiai nuvedė mane į nedidelį kabinetą, kur princas jau 
laukė manęs. Pasisveikinęs su juo pamačiau, kad princas ne 
vienas. Šalia jo sėdėjo ir gerė arbatą prekiautojas - aukštas liesas 
žmogus su randu kairiame skruoste. Jis pasisakė esąs prancū- 
zas, vardu Žiulis Diurokas, nors nesu garantuotas, kad tai 
tikroji jo pavardė. Kinijoje manoma, kad klausinėti tokių daly- 
kų nemandagu. Kaip bebūtų, tas Diurokas man pasirodė nela- 
bai patikimas. 

Fengas mane priėmė mandagiai ir rimtai, kaip įprasta jo 
rango žmogui. Tačiau man pasirodė, kad jis susijaudinęs, nors 
ir stengėsi to neparodyti. 

Pradžioje pasiteiravome vienas kito apie sveikatą, pakalbė- 
jome apie orą ir padėtį žemės ūkyje, ir panašiai - žodžiu, apie 
visus tuos dalykus, kurių neaptaręs joks žmogus iš Rytų nepradės. 
svarstyti svarbių reikalų. Po to Fengas nutilo. Diurokas, kuris iš 
nekantrumo graužė sau nagus, pasilenkė į priekį. Atrodo, kad jis, 
kaip ir aš, nežinojo, kam Fengas pasikvietė mus. 

Princas iš eilės nužvelgė mus abu. 

- Tikiuosi, kad jūsų biznio reikalai pastaruoju metu klostėsi 
sėkmingai? - paklausė jis. 

(Tu supranti, kad aš tik apytikriai perpasakoju to pokalbio 
turinį. ) 

- Labai sėkmingai, - nusilenkdamas atsakė Diurokas. 

- Jūsų Ekscelencijos globos dėka, - pridūriau aš. 

Princas numojo ranka. 

- Man labai malonu, - tarė jis, - kad mano nereikšmingas 
vardas pagelbėjo jums. Apie tai dabar ir noriu pakalbėti. Netru- 
kus man gali tekti išvykti, o kadangi ateitis visada sunkiai nuspė- 
Jama... - Jis nutilo ir išraiškingai spragtelėjo pirštais. 

Kai kinas kalba apie kelionę, tai jis gali turėti galvoje ką tik 
nori - pasivaikščiojimą iki artimiausių lošimo namų, kelionę į 
kitą šalies galą arba paskutinę kelionę - mirtį. „Kelionė į kitą 
pasaulį" - taip kartais kinai vadina mirtį. Aš ir Diurokas pasta- 
tėme ausis. Jei Fengas atsidūrė pavojuje, tai ir mums laikas 
pasirūpinti savo saugumu. 

- Žibintų šventė negali būti kasdien, - atsakiau aš. Jeigu 
pokalbiuose su kinais nenorite kokiu nors būdu įsipareigoti, 
visada galite pradėti cituoti Konficijų arba kitą išminčių. 

- Teisybė, - atsakė Fengas. - Ir dar yra pasakyta: dėl per 
didelio atlaidumo nusikaltimų daugėja. 

- Jūsų Ekscelencija, nusikaltėliams jūs niekada nebuvote 
atlaidus, - niūrokai priminė Diurokas, nes Fengas iš tikrųjų su 

pora piktadarių pasielgė taip, kaip jie nusipelnė. Smulkiau apie 
tai nepasakosiu, nenoriu gadinti tau nuotaikos. 

- Bausmės gali sumažinti atvirų nusikaltimų skaičių, tačiau 
įstatymai nepasiekia slaptų prasižengimų, - vėl pacitavo Fengas. 
- Mieli bičiuliai, - tęsė jis, - šalyje neramu, visur šmižinėja pikta- 
dariai, užpuldinėdami tvarkos sergėtojus. Pastaruoju metu de- 
"besys sparčiai tirštėja, bet kuriuo momentu galima laukti audros. 
Nepatikimi žmonės stebi, ką aš darau, ir net tarp man artimiau- 
sių žmonių nedaug beliko tokių, kuriais galėčiau pasitikėti. Kaip 
jau sakiau, netrukus turėsiu trumpam dingti... 

- Ir jūs norite, kad mes tvarkytume jūsų reikalus? - Diurokas 
nekantriai pertraukė jį. - Su malonumu, Jūsų Ekscelencija. Ne- 
abejoju, kad pasakiau ne tik savo, bet ir pono Trenčo nuomonę. 
Bet kokį jūsų pavedimą mes atliksime už įprastinį atlyginimą, 
aišku, plius išlaidos ir panašiai... 

- Su malonumu padėsiu jums viskuo; kuo tik galėsiu, - gana 
šaltai pridūriau aš, nes toks atviras Diuroko godumas man 
sukėlė pasišlykštėjimą. 

- Dėkoju jums abiem, - paprastai atsakė Fengas. - Norėjau, 
kad jūs savo lūpomis patvirtintumėt tai, ką mano širdis jautė. 
Dabar galite eiti. Laukite žinios iš manęs. Kalbėkite tik su tais 
žmonėmis, kurie jums parodys štai tokį žiedą, - jis parodė mums 
žiedą su išgraviruotu sudėtingu ornamentu. 

Vos tik išėjome iš princo rūmų, Diurokas sukikeno ir paplojo 
man per petį. 

- Atrodo, galime tikėtis gardaus kąsnelio, - tarė jis. Angliškai 
Jis kalbėjo visai neblogai. Mat, kaip jis pats sakėsi, jo motina 
buvo pusiau anglė. - Jei Fengas žlugs, mes priglausime jo turtą. 
Jeigu ir nieko neatsitiks, tvarkydami jo reikalus taip pat galime 
pasipelnyti. 

Aš sustojau ir pažvelgiau jam į veidą. 

- Klausykite, Diurokai, - tiesiai pasakiau jam, - Fengas yra 
mano geras draugas. Jeigu jūs manote, kad aš ketinu padėti jums 
apiplėšti jį, tai jūs baisiai klystate! 

Buvo tamsu. Aš beveik nemačiau jo veido, tačiau jo jaus- 
mus išdavė balsas. 

- Apiplėšti? - piktai sušuko jis. - Kas kalba apie apiplėšimą? 

- Jūs kalbate, - atsakiau aš. - Ir labai garsiai. Šitame mieste 
tai nepatartina. Noriu, kad gerai suprastumėte, jog nedalyvausiu 
šiame sąmoksle. Mano rankos švarios, nesiruošiu jų teptis dėl 
JUSŲ. 

Diurokas neteko kantrybės. Pasipylė rinktiniai prancūziški 
ir angliški keiksmai. 

- Liaukitės, - tariau aš, - nes išmalsiu jums snukį. 

Atrodė, kad jis tuoj smogs man, nes, tikra tiesa, drąsos jam 
netrūko, tačiau jis susivaldė. 

- Atleiskite, - tarė jis, - bet jūs ne taip mane supratote, o kam 
gi malonu, kai jį pavadina vagimi. Aš tik norėjau pasakyti, kad 
mes galėtume bendradarbiauti... 

- Nebekalbėkime daugiau apie tai, - pertraukiau jį. - Kokia 
prasmė mums ginčytis. - Juk, kaip bebūtų, daugiau baltųjų be 
mudviejų tame mieste nebuvo, o tai irgi labai svarbu. 

Priėję mano namus, mes išsiskyrėme. Aš atsisėdau ir ėmiau 
galvoti, ką daryti toliau. Tačiau nieko gudresnio taip ir nesugal- 
vojau. Buvo aišku tik viena: Fengui gresia dideli nemalonumai 
ir jau pats laikas pakuotis savo daiktus. 

Atsistojau ir ketinau eiti gulti, bet tuo metu įėjo tamas ir 
pranešė, kad pas mane atėjo žmogus, nenorėjęs prisistatyti. 
Paprašiau jį įleisti. Tai buvo mažytis žmogelis žiurkės veidu. 
Kai tik likome vieni, jis man parodė Fengo žiedą ir paprašė 
sekti paskui. Dėl visa ko įsikišau į kišenę automatinį pistoletą, 
užsidėjau skrybėlę ir pasakiau, kad esu pasiruošęs. Žmogelis 
paprašė, kad išeitume pro užpakalines duris, ir nuvedė mane 
į didelį namą ramioje gatvėje. Kai įėjome į vidų, galiniame 
kambaryje manęs jau laukė princas Fengas. Šį kartą jis iš 
karto priėjo prie reikalo ir jau vien dėl to aš supratau, kaip 
turime skubėti. 

- Dėkoju jums, bičiuli, kad taip greitai atėjote, - tarė jis. 

Aš priminiau, kad ir jis man ne kartą padėjo. 

- Geram Žmogui turtas yra palaima, blogam - prapultis, - 
pacitavo jis šypsodamasi. Po to, pasakęs dar keletą pagyrimų 
dėl mano profesinio sąžiningumo, jis man pradėjo aiškinti, ko- 
kioje keblioje padėtyje atsidūrė. Nenoriu gilintis į detales, nes, 
visų pirma, pasakojimas apie visas politines intrigas, kurios ten 
vyko, užimtų per daug laiko, o antra - aš neturiu teisės apie tai 
pasakoti daugiau, negu būtina, kad tu galėtum suprasti, kas buvo 
po to. 

Fengo priešai rengė kažkokį labai sudėtingą sąmokslą, o jis 
savo ruožtu ketino imtis gynybos priemonių. Galiu pasakyti tik 
tiek, kad tai buvo labai didelė intriga, dėl kurios galėjo pasikeisti 
net pats Kinijos imperatorius. Atrodo, kad artėjo kulminacija ir 
Fengas buvo pasiryžęs viską statyti ant kortos. Jis pasakė, ko 
norėtų iš manęs. Fengas turėjo žalią deimantą, kuris buvo ver- 
tingas brangakmenis, bet jam jis buvo dar brangesnis, nes tarsi 
pusiau mistiniu ryšiu siejo jį su senąja Mingų dinastija. Fengas 
bijojo, kad jo planams nepavykus, deimantas gali būti pavogtas, 
todėl manęs prašė, kad pasaugočiau brangakmenį. Manau, kad 
iš pradžių jis norėjo prašyti manęs ir Diuroko, kad mes abu 
užsiimtume šiuo reikalu, nes taip būtų saugiau, jeigu kuriam nors 
iš mūsų kas nors atsitiktų. Tačiau, jis pats pasakė, kad iš pokal- 
bio su mumis, apie kurį jau rašiau, ir iš to, ką sužinojo specialiai 
pasidomėjęs apie Diuroką, suprato, kad juo pasitikėti negalima. 
Dėl to jis paprašė manęs pasaugoti deimantą, kol reikalai vie- 
naip ar kitaip susitvarkys, ir atiduoti brangenybę tik jam arba jo 
kraujo žmogui. Aš priminiau pavojus, susijusius su tokiu žings- 
niu, bet jis dar kartą pasakė, kad visiškai manimi pasitiki. Ga- 
liausiai mes susitarėme, kad aš paimsiu deimantą ir išvyksiu į 
ramesnį šalies kampelį iš kurio galėsiu stebėti, kas vyksta čia. 
Jeigu Fengas žūtų, aš privalau turėti deimantą tol, kol jo parei- 
kalaus žmogus, mūsų sutartu būdu, galintis įrodyti, kad jis yra 
Fengo patikėtinis. Jeigu per pusę metų toks žmogus neprisistaty- 
tų, toliau aš turėčiau elgtis savo nuožiūra. Jeigu per kitus penkeris 

metus man pasitaikytų proga panaudoti deimantą ar už jį gautus 
pinigus Fengo nurodytiems dalykams, aš turėčiau tai padaryti, o 
jeigu ne - deimantas taps mano nuosavybė. 

Taigi, tu gali suprasti, kaip Fengas manimi pasitikėjo. Aš 
savo ruožtu nusprendžiau, kad jeigu nepavyks deimantą panau- 
doti pagal Fengo norą, tai daugiau su juo nedarysiu nieko, nes 
akmuo jau ir taip pridarė daug rūpesčių. Be to, nesu pernelyg 
šykštus. Mano kukliems poreikiams visiškai pakanka savų pi- 
nigų. 

Pasiėmiau deimantą ir liūdnai atsisveikinau su Fengu, 
nes nuojauta sakė, kad daugiau nebesusitiksime. Jis buvo 
tipiškas senosios kinų aristokratijos atstovas ir neeilinė asme- 
nybė. Parskubėjęs namo pradėjau ruoštis išvykimui, nes jau 
buvo pats laikas. Netrukus atėjo labai susijaudinęs mano 
tarnas ir pasakė, kad kilo didelis maištas, prie kurio prisijungė 
ir Fengo kareivių grupė. Staiga pasirodė Diurokas, jo aš tikrai 
nelaukiau. Bet vis tiek pasiūliau jam išgerti ir stengiausi būti 
malonus. Jis išvijo iš kambario tamną ir kreivai šyptelėjęs atsi- 
suko į mane. / 

- Tai kaip dėl deimanto? - paklausė jis. - Dalinsimės pu- 
siau? 

Tikriausiai gali įsivaizduoti, kaip jis mane apstulbino, bet aš 
pamėginau apsimesti, kad nesupratau ir paklausiau, ką po ga- 
lais, jis turi galvoje. Tačiau Diurokas tik nusijuokė. Aišku, kad 
Kinijoje kas antras žmogus yra šnipas arba šnipo šnipas. Manau, 
kad ir Diurokas buvo papirkęs žmogų, kuris jam pasakė, kad 
Fengas buvo mane pasikvietęs. Tikriausiai Diurokas buvo pa- 
pirkęs to namo šeimininką, kuris jam leido pasiklausyti mūsų 
pokalbį. Tokiu būdu jis sužinojo, kad deimantą turiu aš, o jo 
vertę Diurokas žinojo daug geriau už mane. Jo šaltakraujiškas 
pareiškimas mane labai įsiutino ir aš liepiau jam tuojau pat 
išsinešdinti arba pažadėjau pats jį išmesti. Jau ir norėjau taip 
padaryti, bet jis pažengė keletą žingsnių atgal ir išsitraukė revol- 
verį. 

- Nagi, - tarė jis, o jo akys piktai sublizgėjo, - arba atiduok 
deimantą, arba tau galas! Norėjau susitarti gražiuoju, bet jeigu 
nenori klausyti sveiko proto, duok deimantą ir eik po velnių! | 

Supratau, kad jis nejuokauja ir maniau, kad mano dainelė jau 
sudainuota. Tačiau pamačiau tyliai atsidarančias kambario duris 
ir mano tarno kino, kuris norėjo pasižiūrėti, kas čia vyksta, galvą. 

Su tarnais aš visada elgdavausi gerai, o šis tarnas pas mane 
jau seniai dirbo ir atrodo, kad buvo prie manęs prisirišęs, nors to 
viešai nerodydavo. Kaip bebūtų, jis nespruko į šalį, o žengė keletą 
žingsnių į vidų ir Diurokui net nespėjus atsisukti tarp jo menčių 
įstrigo sunkus kinų peilis. Diurokas tik sugargaliavo ir kaip 
maišas susmuko ant grindų. 

Maniau, kad jis nebegyvas, nes peilių svaidytojai visada 
taikosi į gyvybiškai svarbius taškus, 0 jų taiklumas tiesiog 
stebina. Tačiau mano tarnas šaltakraujiškai ištraukė peilį, 
grubiai aptvarstė žaizdą ir pasakė, kad Diurokas, tikriausiai, 
išsilaižys. Žinoma, jam visiškai nerūpėjo, mirs jis ar gyvens; 
tačiau jis suprato, kad aš dėl kažkokios keistos priežasties (tie 
anglai tokie nesuprantami!) rūpinosi, kad jis liktų gyvas. O 
kadangi Diurokas nebuvo jo asmeninis priešas, mano tarnas 
buvo pasiruošęs padėti jam išsikapstyti, tik jeigu dėl to negrės 
pavojus man. Štai taip visa tai atrodo, žvelgiant rytiečių aki- 
mis. 

Ši istorija beveik tuo ir baigėsi. Keletas mano tarnų nunešė 
Diuroką į namus, pasakę, kad rado jį sužeistą gatvėje. Paaiški- 
nimas nieko nenustebino - tokie įvykiai ten nebuvo naujiena. O 
aš pats persirengiau kinu, sėdau ant žirgo ir dingau. Po neilgų. 
klajonių apsistojau Honkonge. Ten gyvenau kaip europietis ir 
stengiausi niekam nekristi į akis. Apie tolimesnį Diuroko likimą 
nieko nežinojau. Su apgailestavimu išgirdau, kad princui Fengui 
nepavyko įvykdyti savo planų, o jo priešai jį sugavo. Kinų kalėjimai 
yra tokia vieta, jog mane net šiurpas nupugydavo pagalvojus apie 
jo likimą. Dar po kelių savaičių gavau žinią, kad Fengas mirė 
kalėjime - aišku, kad jį nužudė, ne kitaip. Palaukiau sutartus šešis 

mėnesius, po to dar šešis, tačiau negavau jokios žinios, o tada 
pagalvojau, kad Fengas nespėjo man išsiųsti jokios žinutės arba 
jo pasiuntinys žuvo. 

Tuo metu gavau žinią apie tavo tėvą ir sugrįžau į Angliją. 
Maniau, kad čia galėsiu ramiai užbaigti savo gyvenimą, tačiau 
manęs laukė staigmena. Iš šaltinių, kurių čia neminėsiu, gavau 
žinią, kad Diurokas pasveiko ir patyręs daugelį nuotykių sugrįžo 
į Paryžių, kur ėmė vadovauti sukčių gaujai. Jis prisiekė surasti 
mane ir atkeršyti. 

Išgirdęs tokią naujieną supratau, kad anksčiau ar vėliau 
mus teks suvesti sąskaitas iki galo ir sėdau rašyti tau laišką. Rašyti 
man nelabai sekasi, todėl nemažai pavargau ir užtrukau, kol viską 
išdėsčiau taip, kad tu galėtum suprasti, kokioje padėtyje atsidūriau. 
Kol kas Diurokas dar nežino, kur esu, tačiau jis turi gerą galvą, o 
aš iš savo patirties žinau, kad nedaug tėra dalykų, kurių žmogus 
labai užsimanęs nepadaro. Kaip bebūtų, aš nenoriu rizikuoti. Lau- 
kiu tik vieno perspėjimo, po kurio žinosiu, kad Diurokas mane 
surado. Tada aš jo nelauksiu. Sutvarkysiu keletą reikalų ir pats 
pradėsiu ieškoti. Reikia smogti pirmam. Gal tu stebiesi, kodėl 
nesikreipiu į policiją. Taip darau ne todėl, kad manau, jog ten sėdi 
kvailiai. Ne. Bet jie priversti viską daryti pagal įstatymus, 0 šiuo 
atveju, kol pradės galioti įstatymas, aš jau seniai būsiu po velėna. 
Nedidelė paguoda, jeigu po to Diurokas ir susilauks atpildo už 
mano nužudymą. Tačiau dabar, kai gavau perspėjimą apie jo 
kėslus, tikiuosiu, kad man pavyks patupdyti Diuroką į Anglijos 
kalėjimą, kol jis dar manęs nesusirado. 

Žinoma, gali būti visko (kaip tik dėl to ir rašau tau šį laišką), 
tačiau jei atsitiktų kas nors netikėta negalvok, kad tai savižudybė 
ar nelaimingas atsitikimas; jeigu aš mirčiau, gali neabejoti, kad 
tai Diuroko darbas. 

Ir dar viena. Neseniai aš tau daviau kinų papuošalą. Jei man 
kas nors atsitiktų, norėčiau, kad tu jį visada nešiotum mano 
atminimui. Manau, kad sutiksi, jog nesu nei labai prietaringas, 
nei itin lakios vaizduotės. Tačiau gyvendamas Rytuose mačiau 

tokių dalykų, kurių Vakarų mokslas, kuriuo mes taip didžiuoja- 
mės, paaiškinti nesugeba. Tą papuošalą man dovanojo Fengas 
sakydamas, jog tai yra amuletas, apsaugantis nuo nelaimės. Jis 
kalbėjo labai rimtai ir prisipažįstu, kad jo žodžiai man padarė 
didelį įspūdį. Gali galvoti, kad tai tik kvaila mano užgaida, 
tačiau nepamiršk, kad toks yra mano paskutinis noras - kad tu 
niekada nesiskirtum su tuo papuošalu. Juk pavojus gali grėsti ir 
tau. 

Apie tave Diurokas negalvoja nieko blogo ir tavęs nelies. 
Tačiau jeigu jis vis dėlto susiradęs tave imtų kamantinėti, tai 
neabejodama jam atsakyk, kad niekada nematei deimanto ir 
nieko apie jį negirdėjai. Tačiau aš nemanau, kad tu kada nors jį 
susitiksi ar ką nors išgirsi apie jį. 

Jau norėjau užbaigti šį laišką, bet staiga pagalvojau dar apie 
vieną dalyką. (Kaip sunku numatyti visus galimus atvejus!) Jeigu 
kada nors pasirodytų Fengo pasiuntinys ir net po tiek laiko 
ieškotų manęs, parodyk jam papuošalą. Kadangi deimantą ne- 
šiojo pats Fengas, pasiuntinys turėtų aipažinti. Pasakyk jam tą 
patį, ką liepiau sakyti ir Diurokui - kad nieko nežinai apie 
deimantą ir niekada jo nematei. Tačiau aš bijau, kad po tiek 
laiko jau nei aš, nei tu nebepamatysime jokio Fengo žmogaus. 
Taigi, brangioji, tada tau tik reikės gyventi ilgai ir laimingai". 
Nepamiršk manęs. Prisimink mane kaip žmogų, kurio gyvenimas 
buvo geras ir kuris be baimės nuėjo pasitikti naujojo gyvenimo 
aname pasaulyje, laukiančio mūsų visų. Tikiuosi, kad ištekėsi 
už gero vyro - žinau, kad už blogo tu pati neisi. Gaila tik vieno - 
kad nedalyvausiu jūsų vestuvėse ir negalėsiu pakelti taurės už 
Jaunuosius. 

Tesaugoja tave Dievas, mano brangioji, 

Tave mylintis 
Robertas Trenčas." 

Kai Džunė baigė skaityti laišką, stojo ilga tyla. Pagaliau 
Karola tarė truputį virpančiu balsu: 

- Taip, tai buvo tikrai garbingas žmogus. 


87 


Džunė sukūkčiojo. 

Karola sunėrė savo ilgus tvirtus pirštus ir jos malonus 
veidas įgavo rūstesnę išraišką. 

- Gal praneškime policijai? - paklausė ji. 

Džunė papurtė galvą. 

- Kuo galėtų padėti policija šiuo atveju? Tu gi žinai, kaip 
baigėsi kvota. Jie pasakys, kad šis laiškas - tai tik lakios vaizduo- 
tės padarinys, ir kad mano dėdė nusižudė, taip kaip tvirtino 
koroneris. 

- O kodėl laiško neparodei koroneriui? 

- Todėl, kad supratau, jog jis jau apsisprendęs, - iš karto 
atsakė Džunė. - Beto, aš nenorėjau, kad apie dėdę kalbėtų, jog 
jis buvo keistuolis ar panašiai, nes žinojau, kad tai netiesa. Gal 
tu pamanysi, kad elgiausi kvailai... 

- Ne, aš tikrai taip, nemanau, - pertraukė ją Karola. - 
Klausyk, vaikeli, man reikia visa tai gerai apgalvoti ir pirmiausia 
pagalvoti apie konkretų planą. Po to imsimės veiksmų. 

- Bet aš juk negaliu į šią istoriją įpainioti tavęs, Karola! - 
sušuko mergina. 

Karola nelinksmai šyptelėjo. 

- Dabar kitaip jau nebegali būti, - atsakė ji. - Pasakysiu dar 
vieną dalyką - jei šitas Diurokas mano, kad visa tai jam bus tik 
juokų darbas, tai jis žiauriai apsirinka! 

- Nėra padėties be išeities, - Karola Spring ramino Džunę 
ir, reikia pasakyti, kad turėjo teisę taip sakyti, nes jai pačiai teko 
patirti ir šilto, ir šalto. | 

Karolos motina mirė kai ji buvo dar maža. Ją užaugino 
milijonierius tėvas, kuris labai mylėjo dukrą. 

„Plienas“ - tokia buvo Springo pravardė Volstrite. Tą 
pravardę jis gavo dar tada, kai drąsiomis spekuliacijomis plieno 
rinkoje padėjo savo būsimųjų turtų pamatus, tačiau ji prigijo 
jam visam laikui netgi kai dar stambesnės jo visai kitų sričių 

operacijos užgožė prisiminimus apie pirmuosius rizikingus 
bandymus. Reikia pasakyti, kad ši pravardė jam labai tiko ne 
tik dėl išvaizdos, bet ir dėl proto. Jis buvo tvirtas ir atsparus kaip 
metalas, su kuriuo draugai jį lygindavo gėrėdamiesi, o priešai - 
pavydėdami. 

Jis dievino Karolą, todėl net keista, kad tokia jo meilė 
nesugadino, mergaitės. Tėvas ją išmokė branginti pinigus, leisti 
juos apgalvotai ir nemanyti, kad jie yra vienintelis gyvenimo 
tikslas. 

Vėlesnieji įvykiai parodė, kad toks tėvo auklėjimas buvo 
pranašiškas, nors iš tikrųjų jį, matyt, padiktavo sveikas pro- 
tas, kuriuo jis taip garsėjo. Kaip bebūtų, tokio auklėjimo 
privalumai geriausiai atsiskleidė užgriuvus netikėtai nelai- 
mei. Viena iš Springo silpnybių buvo greitis. Jis nenurimdavo 
tol, kol spidometro rodyklė neperžengdavo šešiasdešimties 
mylių per valandą padalos. Tačiau Springas buvo puikus 
vairuotojas ir jo kelionės visada baigdavosi laimingai. Bet 
vienas kartas nemelavo. Kai Springo automobilį ištraukė iš 
po aštuonias tonas sveriančio sunkvežimio, į kurį jis atsitren- 
kė sankryžoje, finansininką rado sumaigytą prie vairo. Nu- 
vežtas į artimiausią ligoninę, jis trumpam atgavo sąmonę tik 
prieš pat mirtį. Paprašė popieriaus, norėjo rašyti, bet nega- 
lėjo išlaikyti plunksnos. 

- Pasakykite... Karolai... kad... kad ji... nepalūžtų - sušnibž- 
dėjo jis ir tai buvo jo paskutiniai žodžiai. 

Karola stengėsi pateisinti tėvo pasitikėjimą. 

Tiems, kurie stovėjo prie mirštančio finansininko lovos, jo 
žodžiai atrodė nelabai reikalingi. Nes be merginos skausmo dėl 
šios netekties visais kitais atžvilgiais ji buvo aprūpinta. Tačiau 
„plieninis“ Springas žodžių tuščiai nelaidė. Taip buvo ir šį 
kartą. Tuo metu jis ruošėsi pasitraukti iš finansinės veiklos, 
norėdamas, kad tai įvyktų taip pat įspūdingai, kaip ir pasirodymas 
joje. Todėl savo veiklą jis planavo užbaigti tokia finansine opera- 
cija, kurios mato gerai nežinojo net jo asmeninis sekretorius. 

Springas ryžosi surizikuoti visu savo turtu. Jis dirbo greitai ir be 
triukšmo, ryžtingais veiksmais stebindamas varžovus ir išmuš- 
damas juos iš vėžių. Finansininkas jau buvo visiškai priartėjęs 
prie savo užsibrėžto tikslo, kai ta nelemta avarija amžiams 
užmerkė jo akis. Finansų pasaulio galiūnų tarpe jis buvo vieniša 
figūra. Jo niekada neviliojo jokie susivienijimai. Taip netikėtai 
užklupusi jo mirtis buvo tarsi svarbiausios detalės pašalinimas 
iš gerai sureguliuoto mechanizmo. Geriausi jo komandos spe- 
cialistai nuoširdžiai stengėsi pagerinti padėtį, nes Springas pgar- 
sėjo ir tuo, kad labai rūpinosi savo žmonėmis, o šie jam 
atsilygindavo tuo pačiu. Tačiau šio stipraus ir tylaus žmogaus 
veikla buvo sėkminga iki tol, kol ji buvo stipri ir tyli. Kupini gerų 
norų bet blogai suderinti jo pagalbininkų veiksmai bandant 
atitolinti gręsiančią katastrofą tik leido varžovams atspėti jų 
planus. Todėl Springo firma subyrėjo tarsi be patyrusio kapito- 
no likęs laivas, užplaukęs ant rifų klastingoje komercijos jūroje. 

Žlugimas buvo visiškas. „Plieninio“ Springo vardas Volst- 
rite buvo greitai užmirštas, nes nesibaigiančioje ir negailestin- 
goje kovoje už būvį apie kitus galvoti nėra laiko. 

Kai Karola sužinojo paskutinius tėvo žodžius, ji ką tik buvo 
atšventusi dvidešimt antrąjį gimtadienį. Šie žodžiai merginą 
paveikė kaip pentinai lenktyninį žirgą. 

Karola sau davė žodį, kad truks pliš, bet tėvo pasitikėjimo 
ji neapvils. 

Buvo gerų žmonių - giminių ar draugų - kurie norėjo 
priglausti netekusią tėvų merginą, bet, jie negalėjo atsispirti 
užjaučiančiam galvų lingavimui ir jos tėvo smerkimui. Kai 
Springas maudėsi piniguose, visi mielai naudojosi jo svetingu- 
mu, O jam mirus, netikėtai pradėjo kalbėti apie tai, kad jie 
visada bijoję „paties blogiausio". Šiais žodžiais buvo galima 
neprisiimti jokios atsakomybės už merginos likimą. 

Kas buvo toliau - nesunku spėti. Karolai užteko skausmo, 
kurį ji patyrė dėl tėvo mirties, todėl nenuoširdžios užuojautos 
jai nereikėjo. 

Laimė, kad iš visų tėvo turtų dar liko nedidelė suma, kuri, 
sėkmingai investuota kiekvienais metais duodavo keletą šimtų 
anglų svarų pajamų. 
linkos, kurioje gyveno iki tol. 

Prasidėjo ilga odisėja. Ji dirbdavusi įvairiausius darbus, 
tačiau neilgai: vieni neatitikdavo jos polinkių, kiti nusibosdavo, 
kai tik ji išmokdavo visko, ko viename ar kitame darbe buvo 
galima išmokti. O kokių žmonių jai tik neteko sutikti - ir į jaučio 
odą nesurašytum! 

Pavardės ji nepakeitė. Tai buvo jos tėvo pavardė, kurią 
keisti jai atrodė išdavystė. Taip ji ir keliavo po pasaulį, kartais 
gyvendama neblogai. Bet būdavo dienų, kai nuo bado ją gelbė- 
davo tik nedidelis tėvo palikimas, apie kurį jau rašėme. 

Kartą ji sutiko žmogų, kuriam buvo pasiryžusi atiduoti savo 
širdį. Tačiau netrukus išaiškėjo, kad jis - menkysta. Karolos laimė, 
kadji tai suprato, kol dar nebuvo per vėlu. Jis norėjo vesti merginą 
tik dėl jai priklausančio menko palikimo, nes vedybas jis naudojo 
tik kaip įrankį moterims apgaudinėti ir jau ne kartą buvo juo 
pasinaudojęs. Jo tikroji žmona turėjo dirbti dvylika valandų per 
parą, kad galėtų išmaitinti save ir mažą jų abiejų vaiką. 

„ Karola dėkojo Dievui, kad jai pavyko išvengti lemtingos 
klaidos, bet šis įvykis paliko sunkią ir ilgai negyjančią žaizdą. 
Tik tvirtas būdas ir atkaklumas išgelbėjo merginą nuo visiškos 
nevilties. 

Neveltui ji buvo davusi žodį nepalūžti. To pažado Karola 
tvirtai laikėsi visą gyvenimą. 

Prieš mirtį tėvas biznio reikalais su ja gana ilgai važinėjo 
po Europą. Keletą mėnesių jie praleido Paryžiuje. Karolai tai 
buvo nepamirštamas laikas. Šio miesto žavesys, kurio nejįma- 
noma apsakyti žodžiais, padarė jai neišdildomą įspūdį. 

Po keliolikos metų ji tapo įnoringos ir turtingos moters 
sekretore ir gide, jai keliaujant po Europą. Gaila, kad kelionė 
netikėtai baigėsi Londone, kur senoji ponia mirė nuo plaučių 

uždegimo. Karolos ir jos bendravimas buvo tik oficialus, todėl 
moteris labai nustebo, kad mirusioji savo testamentu jai pasky- 
rė penkis šimtus svarų ir paliko laišką, kuriame r rašė, jog žinojo 
merginos istoriją. 

Prie testamentu paskirtų pinigų pridėjusi savo santaupas, 
Karola nuvyko į Paryžių, kur atidarė nedidelį paslaugų biurą 
amerikiečiams, kurie nebuvo turtingi ir negalėjo Paryžiuje 
nuomotis prabangių namų ar butų su tarnais. 

Karola pamažu plėtė savo veiklą. Jos biuras tapo ir kavine, 
ir užvažiuojamuoju kiemu, ir informacijos biuru iĘvieta susiti- 
kimams. 

Garsas apie jį plito. „Chez Carol" pasidarė žinoma įstai- 
ga. Kuklūs, bet skoningai įrengti seno namo kambariai skers- - 
gatvyje tarp Kleberio alėjos ir Elizėjaus laukų tapo 
populiarūs. Šios vietos nevengė net ir turtingi lankytojai. 
Karola, aišku, nesiruošė lenktyniauti su didžiausiais viešbu- 
čiais, todėl jų savininkai nevengdavo savo nuolatiniams lan- 
kytojams patarti apsilankyti madam Karolos - taip ji buvo 
vadinama Paryžiuje - įstaigoje. 

Kaip tik ten ji ir susitiko su Džune pirmą kartą. Tai buvo 
pirmasis merginos apsilankymas Paryžiuje ir Karolai patiko 
naivus merginos užsidegimas, gėrintis Prancūzijos sostine. 

Jų pažintis peraugo į draugystę, kuri buvo panaši į motinos 
prisirišimą prie dukters, nors jų amžiaus skirtumas nėbuvo labai 
didelis. 

Po dėdės mirties Džunė atvažiavo būtent pas Karolą, pra- 
šydama padėti susirasti nedidelį ramų butuką, tačiau Karola 
nusitempė ją į savo butą ir primygtinai siūlė pasilikti, kol jos 
reikalai bus sutvarkyti. 

Karola buvo labai įžvalgi ir pastebėjo Džunės susijaudini- 
mą, tačiau neužsiminė apie tai nė žodžiu iki to vakaro, kai buvo 
perskaitytas Roberto Trenčo laiškas. 

Atsigulusi ji ilgai negalėjo užmigti - daug ilgiau, negu pati 
Džunė, kuri, iškamuota savo išgyvenimų ir pajutusi didelį pa- 

lengvėjimą po išpažinties Karolai iš karto, vos tik atsigulė į lovą, 
kietai užmigo. 

O Karola niekaip negalėjo sumerkti akių, ilgai galvojo apie 
Roberto Trenčo laišką ir ką jis galėjo reikšti Džunei. Kai 
pagaliau ji užmigo, jau ne tik ryžtingai apsisprendusi apsaugoti 
merginą nuo visų galimų pavojų, bet ir turėjo sugalvojusi 
konkretų planą. Karola netikėjo, kaip manė Trenčas, kad Diu- 
rokas paliks Džunę ramybėje. Ji buvo įsitikinusi, jog tas nenau- 
dėlis įtars, kad Džunė žino dėdės paslaptį ir imsis bet kokių 
priemonių, kad galėtų ją sužinoti. 

Ką gi, pagalvojo Karola, ne pirmą kartą jai tenka susidurti 
su tokio plauko žmonėmis. Labai gerai, kad ji žino, koks tai 
"Žmogus. | 

Kitą rytą, kai ji su Džune susėdo už stalo valgyti šveico- 
riaus žmonos, stambios moteriškės iš provincijos ir geros 
šeimininkės pagamintų pusryčių, ji iš karto sugrįžo prie va- 
karykštės temos. 

- Klausyk, Džune, - tarė ji, - kadangi aš jau įsivėliau į 
Diuroko istoriją, pirmiausia norėčiau duoti tau keletą patari- 
mų. Visų pirma, Diurokas pasistengs susirasti tave, nors tavo 
dėdė manė, jog jis to nedarys. 

- Man atrodo, kad jis jau ieško manęs, - ramiai atsakė 
Džunė. 

- Ir aš taip manau, brangioji. Tačiau mes nežinom kaip yra 
iš tikrųjų. Visų pirma tau reikia surasti tokią vietą, kur jam net 
į galvą neateitų tavęs ieškoti... 

- Bėgti iš Paryžiaus aš neketinu, - pertraukė ją mergina. - 
Noriu surasti Diuroką, jei tik jis pirmas manęs nesuras, ir 
priversti jį... 

- Vaikeli, niekas ir nesako, kad tau reikia bėgti iš Paryžiaus, 
- savo ruožtu pertraukė ją Karola, - bent jau šiuo metu. Ne, aš 
visiškai neketinu paleisti tavęs iš akių. Tau pakanka tik nusi- 
leisti žemyn ir imtis darbo mano įstaigoje - tada aš visą laiką 
galėsiu prižiūrėti tave, - šyptelėjusi pridūrė ji. 

- Brangioji, tu labai maloni, bet pati supranti, kad negaliu 
priimti tokio pasiūlymo, - skubiai atsakė mergina. - Tu juk žinai, 
kad iš mano darbo tau nebus jokios naudos. 

- Ne, tu tikrai klysti, - užtikrino ją Karola. - Norėjau tau kai 
ką pasakyti dar vakar vakare, tačiau pasipainiojo šitas jaunuolis 
ir man viskas išdulkėjo iš galvos. 

Stengdamasi nežiūrėti į išraudusius merginos skruostus, ji 
tęsė toliau: 

- Klausyk, tu juk žinai, kad aš kavinėje turiu mažą orkestrėlį 
- smuikininką, pianistą ir dar vieną vaikiną, kuris muša būgną ir 
kelia kitokį triukšmą, be kurio joks džiazas nėra džiazas. Tai štai, 
mano pianistas vakar pranešė, kad išeina, paaiškinęs, kad kažkur 
Pietuose jo vargšė motina guli mirties patale. Žinau, kad jis 
meluoja - paprasčiausiai susirado geriau apmokamą darbą, tik bijo 
man pasakyti tiesą! Šitas mulkis net meluoti nemoka - iš pradžių 
aiškino, kad serga motina, o po kiek laiko - kad jo jaunylė sesutė. 

- Ką tu tada darei? 

- Išgrūdau jį lauk. 

- Ar dėl to nesužlugs tavo orkestrėlis? 

- Vaikeli, - nusijuokė Karola, - kol Karola Spring tvarko 
reikalus, joks nusmurgęs muzikantėlis nesužlugdys jos reikalų. 
Nieko, ponai. Tas orkestrėlis gros ir šiandien, net jeigu visame 
Paryžiuje nesurasime jokio kito pianisto ir teks skambinti man 
pačiai pianinu kojomis. Štai taip. Bet klausyk, brangioji, kaip 
tik dėl to aš ir kalbuosi su tavimi. Girdėjau, kaip tu skambinai 
pianinu, todėl aš manau, kad tu puikiausiai sugebėsi pritarti 
smuikui ir nesugadinsi būgnininko ritmo. 

Džunė nusijuokė. 

- Ačiū už komplimentą, - tarė ji. 

- Į sveikatą! - atsakė Karola. - Nemanyk, kad orkestrėlyje 
bus nuobodu - mes grojame populiariausias visų mėgstamas 
melodijas. 

- Karola, - atsakė Džunė. - Šiek tiek moku skambinti, tačiau 
mano sąžinė neleidžia priimti pasiūlymo ir sužlugdyti orkestro. 

Karola linktelėjo galvą. 

- Aš dėkinga tau, kad sakai ką galvoji, - atsakė ji, - tačiau 
bus geriau, jei dėl to jaudinsies mažiau. Na, o orkestro suž- 
lugdyti tau nepavyks, net jeigu ir panorėtum. Tačiau nekal- 
bėkime tuščiai: nenoriu nuspręsti vien savo galva, todėl 
užsidėk skrybėlaitę ir eikime į mano įstaigą - paklausysim, ką 
pasakys Didi. | 

- Didi? Šitas raišas smuikininkas? 

- Taip. Net nežinau jo pavardės - visi jį vadina Didi Cloche- 
pied - raišuoju Didi, nes jis šlubuoja viena koja. Man atrodo, 
vaikeli, kad jis tai tikras muzikantas! Norėjau, kad imtųsi rim- 
tesnio darbo, tačiau jis niekaip nenori skirtis su mano įstaiga. 
Daryk su juo ką nori! 

Karola nepaaiškino Džunei, jog raišojo Didi atsidavimą 
galima paaiškinti, nes Karola, galima sakyti, jį ištraukė iš 
purvo, iš pačių Paryžiaus padugnių, pamaitino, aprengė, 
davė jam darbą, kuriam Didi buvo sutvertas. Jis buvo muzi- 
kantas iš prigimties. Svarbiausia jam buvo groti, nesvarbu - 
kur. Net džiazo melodijos, kurias jis buvo priverstas groti 
dažniausiai labai jo nenervino, nes jo mylimas smuikas ir 
joms sugebėdavo suteikti naujų spalvų, naujo žavesio. O 
laimingiausias jis būdavo tada, kai kiekvieną vakarą madam 
Karola jam leisdavo sugroti jo paties kūrinėlį - linksmą pa- 
vasariu dvelkiančią melodiją, gimusią jo širdyje nemigo va- 
landomis mažoje palėpėje. Iš tiesų, norėdamas įtikti savo 
nuostabiajai šeimininkei, Didi buvo pasiryžęs ne tik groti 
orkestrėlyje, bet ir plauti lėkštes kavinėje. 

Karolos kontora dirbo nuo dešimtos valandos ryto iki 
šeštos valandos vakaro, tačiau kavinė, kurioje grojo orkestrėlis, 
buvo atidaroma tik nuo pietų. 

Karola su Džune atėjo į kavinę prieš dešimtą, tačiau nė 
kiek nenustebo išgirdusios smuiko garsus. Tai griežė Didi. 
Kavinės vedėjos, kuri turėjo raktus, pareiga buvo prižiūrėti, 
kad iki Karolos atėjimo viskas būtų paruošta. Tačiau dažnai ten 

būdavo ir Didi, besiviliąs gauti kokią nors ypatingą, Karolos 
užduotį kurią įvykdydavo rimtai nusiteikęs ir su pasididžiavimu. 

Nusivedusi Džunę į kavinę Karola ją oficialiai supažindino 
su Didi, kuris labai apsidžiaugė. Džunė, žinoma, jį jau buvo 
mačiusi. Ji įsiminė įkritusius Didi skruostus ir degančias akis, 
smulkią gunktelėjusią figūrą - tokią trapią, jog atrodė, kad jį 
gali pargriauti net stipriau pūstelėjęs vėjas. 

Džunė kalbėjo visiškai laisvai prancūziškai. Gal todėl, kad 
ši kalba jai patiko. Mergina buvo įpratusi galvoti šia kalba, 
neversdama į ją savo minčių pažodžiui. Dėl tos priežasties ji be 
vargo galėjo suprasti Karolos ir Didi pokalbį. 

Mažasis smuikininkas išraiškingai nusilenkė, tarsi sakyda- 
mas, jog madam Karolos noras jam yra įstatymas ir jog madmu- 
azelė Džunė (Karola ją pristatė vardu, o ne pavarde, nes jai 
atrodė, kad orkestrantai turėtų vieni kitus vadinti vardais) 
pasirodė pačiu laiku ir galės dirbti šitą darbą, tačiau galutinę 
savo nuomonę jis galės pareikšti tik kai išgirs jos grojimą. 

Po to Didi nusivedė Džunę prie didelio pianino, o pats 
pasiėmė smuiką. 

Jie kartu grojo tik kelias minutes. Po to jis padėjo smuiką 
į šalį ir davė ženklą jai sustoti. 

Didi akys blizgėjo, kai jis pasisuko į Karolą pasakyti savo 
nuomonę, kuri tos žinios laukė su paslėpta baime. 

Didi pareiškė, kad madmuazelės Džunės skambinimas jį 
visiškai patenkina. Jis supranta, kad mergina seniai negrojusi 
ir tikriausiai jai netenka nuolatos tuo užsiimti. Tačiau jos skam- 
binime galima pajusti ir tai, ko neįmanoma išmokti. Madmua- 
zelei labai praverstų truputį parepetuoti. Jeigu ji sutinka, Didi 
gali Džunei padėti perprasti orkestrėlio grojimo manierą... 

Karola paliko juos kartu repetuoti. Didi griežė melodiją, 
o Džunė stengėsi atsiliepti į visas grakščios smuiko melodijos 
vingrybes. 

Jau tą patį vakarą madmuazelė Džunė pirmąjį kartą pasi- 
rodė lankytojams populiariosios kavinės orkestrėlyje. 

Praėjus pradžios jauduliui, darbas orkestrėlyje Džunei 
ėmė patikti. Pusiau pasislėpusi ant nedidelės pakylos už dviejų 
didelių palmių, ji galėjo stebėti daugybę įdomių žmonių, kurie 
ateidavo į kavinę išgerti ir su draugais aptarti savo reikalus. 

Didi, susigūžęs ant nedidelės kėdutės šalia pianino, jai 
parodydavo įdomesnius lankytojus, taip sąmojingai juos apibū- 
dindamas, jog Džunė būdavo priversta prašyti jo liautis, kad 
nepratrūktų juokais. 

Karola su pasitenkinimu stebėjo merginos susižavėjimą 
naujuoju darbu ir netgi ėmė viltis, jog tai, galbūt, jai padės 
pamiršti tikslą, atvedusį ją į Paryžių. 

Tačiau jos lūkesčiams nebuvo lemta išsipildyti. 

Baigiantis pirmajai savaitei ji merginos paklausė, ar jai 
patinka naujasis darbas. 

- Patinka, - nuoširdžiai prisipažino Džunė. - Aš niekada 
nemaniau, kad groti orkestre gali būti taip įdomu. O Didi iš 
tiesų toks nuostabus! 

Karola nusijuokė. 

- Tą patį apie tave sakė ir jis, tik kitais žodžiais, - tarė ji. - 
Jis mano, kad tu žavinga. Džune, man atrodo, kad jis tave 
įsimylėjęs. 

- Karola, nekalbėk nesąmonių! - atkirto Džunė. - Tu pui- 
kiai žinai, kad Didi dievina tave. 

- Mane jis. dievina visiškai kitaip, - įžvalgiai atsakė Karola. 
-- Ašjam esu tarsi būtybė, panaši į jį globojantį šventąjį ar gerają 
krikštamotę. O jausmai tau - visiškai kitokie. Žinoma, Didi 
labai kuklus ir vargu, ar ims tikėtis, jog tu jį įsimylėsi, tačiau 
kuklumas jam netrukdo mintyse įsivaizduoti, kaip jis miršta 
ligoninėje tave išgelbėjęs iš degančio namo, kaip atlyginimą už 
tai gavęs pabučiuoti tavo rankutę. 

- Liaukis, Karola, - tarė mergina. - Tu negali taip kalbėti - 
aš Žinau, kad nesi žiauri. Negaliu klausytis, kai šaipaisi iš jo. 

- Šaipausi? Apsaugok Viešpatie, argi aš šaipausi! Man iš 
tiesų jo gaila. Jis patyrė tiek blogio, jog... 

- Jog tu iš visų jėgų stengiesi palengvinti jo gyvenimą, - 
įsiterpė Džunė ir Karola nutilo. - Taip ir praleisi visą gyvenimą 
tik aukodamasi dėl kitų laimės? 

- Baik, - grubiai atšovė Karola, tačiau Džunė tik šyptelėjo. 

Stojo ilga tyla. Po to Džunė staiga tarė: 

- Karola, o tu tikrai manai, kad Didi... kad jis... 

- Kad jis įsimylėjęs tave? Na aišku! 

Džunė išraudo. 

- Jeigu taip, tai kaip tu manai, - neryžtingai tęsė ji, - gal 
nebūtų nieko blogo, jei paprašyčiau jo padaryti man vieną 
paslaugą? 

Karola greitai ją nužvelgė. 

- Kokią paslaugą? - paklausė ji. 

Džunės veidas surimtėjo. 

- Man kilo viena mintis. Šiandien mums berepetuojant 
prieš pietus Didi labai daug kalbėjo. 

- Apie ką? - griežtai paklausė Karola. Jos tonas pralinks- 
mino Džunę. 

- Ne, tai nebuvo prisipažinimas, kad jis mane myli, kaip tu, 
galbūt, galvoji, - pasakė ji. - Didi, pati Žinai, su manimi elgiasi 
kaip globėjiškas ir visada stengiasi domėtis tuo, kuo domiuosi 


- Visi globėjai taip elgiasi, sumurmėjo Karola, o Džunė 
nusijuokė. 

- Vadinasi ir jis ne kitoks, - atsakė ji. - Karola - iš jo 
pasakojimo supratau, jog jam teko patirti labai baisių daly- 
kų... 

- Baisių? - pertraukė ją Karola. - Vaikeli, jeigu tu viską 
žinotum, tau plaukai atsistotų ant galvos! 

- Suprantu, Karola - juk jis buvo atsidūręs pačiame gyve- 
nimo dugne, tarp tikrų padugnių. Anglų turistams tokių dalykų 
Paryžiuje gidai nerodo. Taigi man kilo mintis: o kodėl nepapra- 


98 


šyti Didi, kad jis man padėtų surasti Žiulį Diuroką ir sužinotų, 
kuo jis užsiima. 

Karola apsiniaukė. 

- Tai nebūtų sunku, - neatlyžo Džunė. - Aš neabejoju, kad 
galiu juo visiškai pasitikėti. 

- Dėl to aš taip pat nė kiek neabejoju, - lėtai atsakė Karola. 
- Be to, man atrodo, kad jis sutiktų daryti; ko tu bepanorėtum. 
Tačiau nepamiršk Džune, kaip pavojinga turėti reikalų su 
nusikaltėlių pasauliu. Tai tarsi žaidimas su ugnimi - viskas labai 
gražu, patrauklu tol, kol nenusvyli pirštų. Ar ne geriau užmiršti 
tą reikalą? Kam tampyti liūtą už uodegos? Jeigu Diurokas 
nesidomi tavimi, kokia prasmė tau pačiai jo ieškoti? 

Džunės veidas įgavo dar rūstesnę išraišką. 

- Diurokas nužudė mano dėdę, - rimtai atsakė ji. - Tu 
manai, kad aš turiu jam už tai dovanoti? 

- „Kerštas yra mano ir Aš atsilyginsiu" sakoma Rašte, - 
pacitavo Karola. 

- Žinau, - atsakė Džunė, - bet nemanyk, kad aš tokia 
kerštinga. Kam reikalinga policija, kalėjimai, galų gale bude- 
liai? Jie turi bausti nusikaltėlius. O Dievas, kaip žinai, savo 
tikslams pasiekti panaudoja žmones. 

- Tu nori pasakyti, kad esi tik įrankis Dievo rankoje? 

- Kodėl gi ne? Kažkas turi juo būti. Nieko nebus, Karola, 
- tęsė ji, - aš apsisprendžiau ir savo nuomonės nepakeisiu, kas 
beatsitiktų. Gal aš klystu, tačiau man atrodo, kad esu teisi. 
Kiekvienas žmogus turi elgtis pagal savo įsitikinimus. 

- Na gerai, - nusileido Karola. Ji buvo pakankamai protin- 
ga, kad suprastų, jog merginos neatkalbės. - Ką tu nori daryti? 

„- Mano planas paprastas, - atsakė Džunė. - Papasakosiu 
Didi apie Diuroką. Noriu, kad jis suprastų, jog Diurokas yra 
žudikas ir bet kada gali nužudyti mane, jei tik pasirodys, kad 
turės iš to naudos. 

- Tai, be abejo, Didi nuteiks prieš jį, - sausai konstatavo 
Karola. 

- Kiek supratau iš jo kalbos, - tęsė Džunė, - Didi gerai 
pažįsta visas Paryžiaus landynes ir jų lankytojus. Kaip manai, 
jei paprašyčiau jo, ar pavyktų jam ką nors sužinoti apie Diuro- 
ką? 

Karola linktelėjo galvą. 

- Nesakau, kad tai neįmanoma, - pripažino ji. - Tarkim, jis 
sužinos, ką tu tada darysi? Tu kreipsies į policiją? 

- Viskas priklausys nuo to, ką jis sužinos, - atvirai atsakė 
Džunė. - Kaip bebūtų, gali nebijoti - aš neiškrėsiu jokios kvai- 
lystės: 

- Norėčiau tuo tikėti, - atsakė Karola, bet balse suskambo 
abejonės gaidelė. 

- Klausyk, Karola, - nekantriai tarė Džunė, - tu manai, kad 
aš pasiūlysiu nušauti Diuroką, vaikštinėjantį Elizėjaus laukuo- 
se? £ 

- Aš nežinau, ką tu gali padaryti progai pasitaikius, to 
nežinai ir tu, - atvirai atsakė Karola. - Niekas negali tiksliai 
pasakyti, ką jis darys susidarius kritinei situacijai: man teko 
matyti, kaip patys šaltakraujiškiausi žmonės, visiškai sutrikdavo 
krizės metu. 

Džunė prikando lūpą, o paskui nusijuokė. 

- Karola, brangioji, - tarė ji, - aš nemoku pykti ant tavęs! 

- Tai gerai, vaikeli. 

- Sakyk, ką tu galvoji apie mano planą? 

- Nesvarbu, ką aš galvoju, juk tu vis tiek pasielgsi 
savaip. 

- Bet aš norėčiau, kad patartum... 

- Jei jau prašai, pasakysiu: nebus nieko blogo, jei paprašysi 
Didi pasidomėti tuo dalyku, pažiūrėsi, ką jam pavyks sužinoti. 
Su tokiais kaip Diurokas reikia elgtis labai atsargiai. Pirmiausia 
reikia ištirti situaciją. Apskritai tu mane stebini, - iš kur tiek 
užsispyrimo ir drąsos? - Mesti iššūkį tokio plauko nusikaltė- 
liams! | 

Džunė linktelėjo galvą. 

— - Suprantu, tau gali pasirodyti keista, - pripažino ji. - Aš 
taip pat kartais stebiuosi. Žinai, Karola, man kartais atrodo, 
kad paslaptinga jėga parodo man kaip elgtis. Aš nemoku to 
paaiškinti ir nenoriu vaizduoti, kad esu ypatinga. Nieko pana- 
šaus, aš tikiu, kad Dievas saugo ir veda mane. Dievas suteikia 
man drąsos, Karola. 

Karola paplekšnojo merginos ranką. 

- Aš gerokai vyresnė už tave, Džune, - švelniai tarė ji. - 
Gyvenimas manęs neglostė. Kartais prarasdavau tikėjimą žmo- 
nėmis, tačiau tikėti Dievu niekada nesilioviau. Užtat ir jis 
niekada neapleido manęs, brangioji. Aš esu labai religinga, 
nesu pasiruošusi ginčytis dėl religijos dogmų traktavimo ar 
Šventojo Rašto interpretavimo, tačiau giliai širdyje esu įsitiki- 
nusi, kad už šio pasaulio kasdienybės yra kažkokia galingesnė 
jėga. Mes gerai nesuprantame, kaip ji veikia. Sakyk, ar teko 
skaityti to seno prasigėrusio nusidėjėlio Omaro Chajamo ruba- 
jatų? Nemoku deklamuoti, bet vieną jo ketureilį priminsiu: 

Tik marionetės mes. Likimas stumdo mus ranka, | 

Atėjus - reiks išeit. Tiktai kada, kada? 

Savo lemties juk nieks iš mūs nežino, 

Bet žino jis. Jo tebūnie valia. 

Na, kaip ar šios eilės tau patiko? 

Džunė linktelėjo galvą. 

- Žinoma! - pripažino ji. - Todėl aš tokia rami - tebūnie Jo 
valia. | 

- Gerai, - žvaliai tarė Karola. - Manau, kad tai viskas, 
ką šiuo metu galime padaryti. Mums reikia neprarasti 
galvų, kad nesujauktume visko dar labiau. O dabar išger- 
kime arbatos. 

Jau minėjome, kad ponas Elisonas Korimyras buvo pedan- 
tiškas žmogus. Jis viską darydavo pagal planą, turėjo savo 
veikimo būdus. 

Taigi, susiruošęs vykti į Paryžių, Korimyras pirmiausia sėdo 
kurti veiksmų plano. Jis nesiruošė vos perplaukęs Lamanšą 
pulti ieškoti Diuroko, nes tokia stichinė paieška galėjo duoti 
visai nelauktus rezultatus. Prireikus, Korimyras mokėjo veikti 
staigiai, tačiau didžiausias jo privalumas buvo kantrybė - be šios 
savybės ir geriausias kriminologas negali tikėtis sėkmės. 

Korimyrui atrodė, kad šiuo konkrečiu atveju reikėjo veikti 
itin atsargiai. Vienas klaidingas žingsnis ir visos pastangos nueis 
perniek. Svarbiausia, kad praktiškai neįmanoma tikėtis, kad 
Diurokas galėtų įtarti, jog jis, Korimyras, gali domėtis šiuo 
reikalu. 

Korimyras turėjo galvoje tai, kad jeigu Diurokas ir jo 
agentai stebėjo Džunę, tai jie jau tikriausiai užfiksavo Kito 
apsilankymą pas merginą. Aišku, galima ir net reikėjo tikėtis, 
kad jie neįtarė, jog tas apsilankymas ne šiaip sau, nors Korimy- 
ras neatmetė ir kitos galimybės. 

Todėl jis nusprendė, kuo daugiau sužinoti apie Džunę. 
Galvojo net aplankyti ją, tačiau vienas po kito dviejų anglų 
apsilankymai gali sukelti įtarimą. Taigi Korimyras nusprendė, 
kad apsilankymą reikia atidėti. 

Jis susipakavo daiktus ir išvyko iš klubo. Kitas atėjo į stotį 
išlydėti jo. 

Korimyras važiavo tik iki Duvro, ten keletą dienų ramiai 
stebėjo jūrą ir vietinius gyventojus. Po to perplaukė Lamanšą * 
ir nuvažiavo į Paryžių. Apsistojo nedideliame ramiame viešbu- 
tyje netoli miesto centro, bet tolokai nuo Džunės buveinės, kad 
kartais netyčia nesusitiktų su ja gatvėje. 

Džunė niekada nematė Korimyro, tačiau Korimyras žino- 
jo, kad kartais nepažįstamo Žmogaus veidas nei iš šio, nei iš to 
įstringa į atmintį. Vėliau jis gali būti prisimintas ir per daug 
sureikšmintas. 

Korimyras atvyko į Paryžių pavakary. Viešbutyje persiren- 
gė, pavalgė ir, kad išsiblaškytų, nuėjo į Kazino. Pasigėrėjęs 
linksma programa, išėjo į gatvę. Buvo gražus vakaras, dėl to 

nutarė pasivaikščioti. Patraukė Operos link. Pakeliui prie jo 
pristojo įkyrūs linksmybių namų paslaugų siūlytojai, matyt, 
tikėdamiesi naudos iš solidžios išvaizdos užsieniečio. Norom 
nenorom Korimyrui teko sustoti ir kreiptis į juos nelabai cen- 
zūriška prancūzų kalba. Šiems nieko kito nebeliko, kaip palikti 
jį ramybėje. 

Korimyras užsuko į kavinę, išgėrė bokalą alaus, po to grįžo 
į savo viešbutį, krito į lovą ir iš karto užmigo. 

Kitą rytą jis nuėjo į Paryžiaus kriminalinę policiją - pran- 
cūziškąjį Skotlendjardą. Nusiuntė savo vizitinę kortelę vienam 
aukšto rango pareigūnui ir laukė atsakymo. 

Laukti teko neilgai. Po kelių minučių tarnautojas, kuriam 
buvo įteikęs kortelę, sugrįžo su pagarba veide ir nuvedė jį pas 
pareigūną, su kuriuo jis norėjo susitikti. Jiedu šiltai pasisveiki- 
no ir kurį laiką dalijosi prisiminimais apie senus gerus laikus. 

Po to Korimyras prakalbo apie savo apsilankymo tikslą. 
Pakako kelių žodžių, nes pareigūnas mandagiai leido suprasti, 
jog jis taip pasitiki Korimyru, kad smulkesni paaiškinimai ne- 
reikalingi. 

Jis nuspaudė skambučio mygtuką, kai įėjo tarnautojas, 
paprašė pakviesti poną Laportą. 

- Tai vienas iš mūsų jauniklių, - paaiškino jis, atsakydamas 
į Korimyro klausiamą žvilgsnį. - Prie jūsų jo dar nebuvo. Tačiau 
jau dabar jis rimtas pretendentas į aukštus postus - labai gabus 
ir patikimas vyras. 

Tokie pagyrimai lengvai nedalijami. Korimyras susidomė- 
jęs nužvelgė liekną tamsiaplaukį gerai apsirengusį jaunuolį, 
kurį netrukus pristatė jam. 

- Ponas Laportas bus jūsų žinioje, jei jums prireiktų jo 
paslaugų, - tarė pareigūnas. Laportai, ponas Korimyras - mano 
senas draugas. Būkite malonus, suteikite jam visą reikalingą 
informaciją. 

Jaunuolis nusilenkė. 

- Aš jūsų paslaugoms, pone, - tarė jis oficialiu tonu. 

+ Man kažkodėl atrodo, kad jūsų vardą kažkur girdėjau, - 
tarė Korimyras, perkratydamas savo atmintį. - Ar jūs nepažįs- 
tate mano draugo profesoriaus Velso? 

Laportas šyptelėjo ir atsakė, kad jam iš tikrųjų nusišypsojo 
laimė susidraugauti su šiuo įžymiu mokslininku. 

- Aišku, - tęsė toliau Korimyras, - dabar jau gerai prisime- 
nu. Jis man pasakojo - savaime suprantama, konfidencialiai - 
keistą istoriją apie vieną baleriną. Labai įdomus atvejis. 

- Taip, pone, tikrai labai įdomus, - sutiko su juo jaunuolis. 

- Profesorius Velsas nepamiršo paminėti, kad jis ir inspek- 
torius Simsas buvo labai patenkinti profesionalia pono Lapor- 
to pagalba. S 

Jaunuolis vėl nusilenkė. Korimyro žodžiai paglostė jo sa- 
vimeilę. 

Korimyras atsistojo. 

- Jūs labai užsiėmę žmonės, tai ne aš - dykaduonis, - tarė 
jis. - Nenoriu daugiau gaišinti jūsų brangaus laiko. Bet jeigu 
ponas Laportas rastų laiko kartu papietauti, galėtumėm aptarti 
su juo vieną kitą detalę... 

Laportas atsakė, kad su malonumu priima kvietimą. 

- Tai susitiksime Rohano kavinėje, gerai? Ji netoli nuo čia. 
Ten maitina tikrai neblogai. 

Atsisveikinęs Korimyras paliko šį niūrų pastatą, kuriame 
buvo atskleista tiek paslapčių. Kriminalinės policijos durys ne 
vienam užkietėjusiam nusikaltėliui buvo kelio į ešafotą pra- 
džia. 

Truputį pasvarstęs, ką veikti iki pietų, Korimyras nutarė 
apsilankyti Luvre. Daugiau kaip valandą vaikštinėjo jo vėsiais 
koridoriais, apžiūrinėjo sales. Labiausiai jam patiko dailininkas 
Meisonjė, būdamas Paryžiuje niekada nepraleisdavo progos 
pasigėrėti jo kūriniais. 

Be penkių minučių pirmą Korimyras buvo prie Rohano 
kavinės. Laikrodžiui mušant pirmą, pasirodė Laportas. Jis pri- 
ėjo neskubėdamas, vangiai, kaip marias laisvo laiko turintis 

žmogus, kurio didžiausias rūpestis - kuo maloniau praleisti tą 
laiką. 

Didžiulė kavinės salė buvo beveik pilna, ir Korimyras 
susirūpino, kad jiems, ko gero, nepavyks rasti ramesnio kam- 
pelio. “ | 

Laportas reikšmingai pažvelgė į salės administratorių, 
kuris priėjo jų pasitikti, ir pasakė, kad gal pavyks šį klausimą 
išspręsti, jei ponas administratorius bus toks malonus ir... 

Ponas administratorius mielai sutiko jiems padėti. Veng- 
damas atkreipti kitų kavinės lankytojų dėmesį, jis surado prie 
lango staliuką, kuris stovėjo atokiau nuo kitų. Jie buvo paten- 
kinti, nes kaimynai negalėjo girdėti apie ką jie kalbasi. 

Visą laiką, kol jie sklaidė meniu ir rinkosi patiekalus, o 
paskui dorojo padavėjo atneštus šaltus užkandžius, Korimyras 
įdėmiai stebėjo savo kompanioną. Laportas dėlto nė kiek ne- 
sijaudino, ir neprarado savitvardos. Jie kalbėjosi apie literatū- 
rą, dailę ir politiką. Korimyras įsitikino, kad Laportas buvo 
didelės erudicijos žmogus, ir turėjo gerą skonį... 

Pagaliau jie pradėjo gurkšnoti kavą su konjaku. Kai Kori- 
myras užsidegė cigarą, o Laportas cigaretę, Korimyras pasilen- 
kė prie jaunuolio ir tyliai paklausė: 

- Pone Laportai, jums tikriausiai pasakojo apie mane? 

Prancūzas nežymiai mostelėjo ranka. 

- Pakankamai. Laikau garbe bendradarbiauti su jumis ti- 
riant bet kokią bylą, - mandagiai atsakė jis. 

Korimyras nusilenkė, nes ši mandagi frazė buvo pasakyta 
labai nuoširdžiai. 

- Jūs labai palankiai atsiliepėte apie mane, - tarė jis. - 
Suprantate, aš ne toks žmogus, kuris išgirdęs šūvį mano, jog 
įvyko nusikaltimas. 

- Jei yra dūmų, tai kažkur turi būti ir ugnis, tegu ir nedidelė, 
- atsakė Laportas. 

- Mano atvejis kažkuo panašus. Bet nežinau, kokios ugnies 
tie dūmai - geros ar blogos. 

- Iš jūsų tono sprendžiant, jūs labiau linkęs manyti, kad 
blogos, - tarė Laportas. 

- Nes priešingu atveju nebūčiau čia ir nesikalbėčiau su 
jumis, ar ne? - atsakė Korimyras. - Jūs, be abejo, teisus. Noriu 
atsiprašyti, kad istorija, kurią ketinu papasakoti, labai miglo- 
ta. 

- Pone Korimyrai, nereikia teisintis, - nutraukė jo pasako- 
jimą jaunuolis. - Juk žinote, kad beveik visos bylos yra neaiš- 
kios, kol nusikaltėliui neuždedame antrankių. Todėl aš su 
didžiausiu susidomėjimu išklausysiu viską, - ką tik man papasa- 
kosite. Aš esu pasiruošęs jums padėti... 

- Suprantu, - įsiterpė Korimyras, suprasdamas gerus La- 
porto ketinimus. - Taigi noriu papasakoti viską, ką žinau, ar 
bent jau atrodo, kad žinau, ir tikiuosi išgirsti jūsų patarimą. 

Laportas lakoniškai atsakė, kad mielai išklausys, tačiau 
Korimyras suprato, jog jo komplimentas buvo įvertintas. 

Nerodydamas savo emocijų, Korimyras papasakojo jam 
viską, ką žinojo apie Roberto Trenčo mirtį, ir kas buvo po to. 
Pasakodamas jis labai aiškiai suprato, kad jo pasakojime mažai 
tikrų faktų, bet daug spėliojimų ir prielaidų. 

Išbalęs Laporto veidas liko bejausmis, nors Korimyrui pa- 
sakojant, jis nė minutei nenuleido nuo jo veido savo skvarbių 
akių. 

Kai Korimyras baigė savo pasakojimą, jaunasis prancūzas 
kurį laiką susimąstęs rūkė. O kai prabilo, tai ne pareiškė savo 
nuomonę, o paklausė: 

- Tos merginos - madmuazelės Džunės - jūs nematėte? 

- Ne. 

- O madam Karolos? Ir jos nepažįstate? 

- Ne. Ojjūs? 

- Be abejo, - kas Paryžiuje nepažįsta madam Karolos? 

- Teko girdėti, kad jos pavardė Spring. 

- Taip - madmuazelė Karola Spring. Tačiau visi ją vadina 
tiesiog madam Karola - tai jos, kaip čia pasakius, slapyvardė. Ji 

prigijo tikriausiai dėl to, kad jos įstaiga vadinasi „Chez Carol" 
- „Pas Karolą". | 

- Ką jūs dar žinote apie tą moterį? 

Laportas šyptelėjo ir šį kartą paaiškino išsamiau. Apie 
madam Karolą? Ji tikrai labai įdomi moteris. Tiesa, gražuolė, 
bet originali ir su charakteriu. Išsilavinusi, nors kalbėdama 
prancūziškai ar angliškai dažnai vartoja keistus amerikietiškus 
posakius. Elegantiška, gražiai rengiasi. Gyvenime visko mačiu- 
si. Ji tolerantiška, labai teisinga ir padori. Jei madmuazelė 
Džunė jos protežė, tai daug ką apie ją pasako, beje, iš gerosios 
pusės. | 

- Labai įdomu, - tarė Korimyras. - Tačiau ar ta mergina 
negalėjo apgauti madam Karolos? 

Laportas truktelėjo pečiais ir pripažino, kad visko gali būti 
- ko tik nebūna! Tačiau ne vien tik kaip pareigūnas jis manąs, 
kad madam Karola nelinkusi pasitikėti nepažįstamais žmonė- 
mis. 

- Susidariau įspūdį, kad madam Karola labai įdomi moteris, 
- tarė Korimyras. - Gal aš įžūlus, bet man atrodo, kad ji kartais 
padeda policijai? 

Laportas mandagiai šyptelėjo. 

Juk ponui Korimyrui gerai žinoma, kad policija pagalbinin- 
kų turinti visur, o tarp Karolos įstaigos lankytojų visada pasi- 
taiko tokių, kuriais domisi policija. Tad ko čia stebėtis. 

Korimyras daugiau nesigilino į šį klausimą. 

Laportas pažvelgė į savo laikroduką. 

- Tai kuo galėčiau padėti? - paklausė jis. 

- Kol kas niekuo, - atvirai atsakė Korimyras. - Dėkoju, kad 
taip kantriai išklausėte. Norėjau, kad susidarytumėt vaizdą apie 
mano planus, nes man gali prireikti jūsų pagalbos, nors tikiuosi, 
kad nereikės trukdyti jūsų. Manau, suprantate, kad veikiu savo 
iniciatyva ir kad nepadarysiu nieko tokio, kas galėtų pastatyti 
jus į keblią padėtį... 

- Ką jūs, pone! - užprotestavo Laportas. 

- Esu gal per daug geros nuomonės apie save, - šypsoda- 
masis tęsė Korimyras, - tačiau noriu savo rankomis sugauti tą 
zuikį, kurį jau pradėjau persekioti. Prieš tai turiu įsitikinti, kad 
tai iš tikrųjų tas zuikis, kurio man reikia. Pirmiausia paklausi- 
nėsiu savo senus pažįstamus. 

Laportas atsistojo. 

- Pone, - tarė jis su šypsena, kuti suteikė šilumos jo oficia- 
lioms frazėms, - noriu dar kartą priminti, kad aš visada pasiruo- 
šęs jums padėti. 

Patenkintas savo pokalbiu su policijos pareižūnais ir 
džiaugdamasis tuo, kad jo nepamiršo, Korimyras mintyse pasi- 
raitė rankoves ir ėmėsi darbo. 

Po vakarienės jis nuvažiavo į Otėjaus rajoną pasižiūrėti, 
kur apsistojo Džunė Širli. Nieko ypatingo ten pamatyti nesiti- 
kėjo, tačiau jis turėjo seną įprotį - susipažinti su vietomis, kur 
vėliau gali tekti dirbti. 

Sucigaru dantyse Korimyras neskubėdamas ėjo link namo, 
kuriame gyveno Džunė ir Karola Spring. Gatvė buvo beveik 
tuščia, praeiviai, kuriuos jis sutiko, buvo pasinėrę į savo rūpes- 
čius ir nekreipė dėmesio į vaikštinėjantį anglą. 

Kai jis netoli Karolos Spring namų pasuko į siaurą gatvelę, 
tai vos nesusidūrė su liesu gunktelėjusiu jaunuoliu nutrintais 
džinsais. Jo išblyškusį veidą slėpė plačiakraštė skrybėlė, taip pat 
smarkiai padėvėta. Korimyras mandagiai atsiprašė, o jaunuolis, 
iš padilbų žvilgtelėjęs į jį, kažką neaiškiai sumurmėjo ir praslin- 
ko pro šalį. 

„Jo batai guminiais padais" - pagalvojo Korimyras. - „Tik- 
riausiai kišenvagis". - Būtų ir užmiršęs jį, jei kitoje gatvės 
pusėje nebūtų pastebėjęs dar vieno žmogaus. Nors Žmogus 
buvo apsirengęs europietiškai, tačiau kai jis ėjo pro gatvės 
žibintą, Korimyras aiškiai pamatė atsikišusius skruostikaulius 
ir įkypas akis. Iš karto suprato, kad tai žmogus iš Rytų. 

Korimyras staigiai atsigręžė ir pamatė, kad jaunuolis su 
kuprele dingo už kampo, o kinas, jei tik Korimyras teisingai 
atspėjo jo tautybę, nusekė jam iš paskos. 

- Korimyras susimąstė. Aišku, tai galėjo būti atsitiktinumas, 
kad jis sutiko kiną prie Džunės namų. Kita vertus, gal tai 
Diuroko agentas - juk galėjo jis atvežti čia kiną! Jeigu spėjimas 
teisingas, tai įdomu kodėl jis sekė kuprotą jaunuolį? O gal tai 
atsitiktinumas - tiesiog jie abu ėjo į vieną pusę? 

Atsakyti į tuos klausimus neįmanoma, todėl Korimyras 
nebesuko sau galvos. Jis tik užfiksavo atmintyje tuos faktus ir 
nuėjo toliau. 

Stengdamasis neparodyti, kad vienu namu domisi daugiau 
negu kitais, jis gerai apžiūrėjo namą, kuriame gyveno Karola 
su Džune, ir gerai viską įsidėmėjo. 

Korimyrą labai sudomino tai, ką jis išgirdo iš Laporto apie 
„madam Karolą". Ši amerikietė, J nuomone, galėjo būti labai 
svarbus asmuo šioje istorijoje. Sią moterį pažinojo daugelis, 
tarp jų ir policijos pareigūnai, tai vertė ją elgtis apdairiai, tačiau 
nebūtinai sąžiningai. Oficialus Karolos užsiėmimas galėjo būti 
tik priedanga slaptai veiklai. Niūriai šyptelėjęs jis prisiminė 
vieną istoriją apie dailininką. Garsus dailininkas panaudojo 
savo gabumus netikriems banknotams piešti. Dailininkas buvo 
ne tik pasiturintis, bet tiesiog turtingas, už jo paveikslus mokė- 
davo didelius pinigus. Matyt, nusikaltėlio gyslelė nustelbė svei- 
ką protą - ko tik nebūna! 

Kita vertus, galėjo būti, kad Karola Spring - geraširdė 
moteris, kuriai pagailo Džunės. Ji priėmė ją nieko blogo 
neįtardama. O gal ji žinojo Džunės planus ir padėjo juos 
"įgyvendinti. 

Ir į šiuos klausimus nebuvo atsakymo, todėl Korimyras nė 
nebandė jo ieškoti. Tačiau pasidomėti Karola Spring vertėtų, 
pagalvojo jis. 

Pažvelgęs į laikroduką, paspartino žingsnį, o paskui pasi- 
gavo taksi. Daugiau nebebuvo prasmės čia slampinėti. 


109 


Atvažiavo iki centro, paleido taksi ir užėjo į jaukią kavinę 
Elizėjaus laukuose. Užsisakė alaus ir nutarė pasėdėti čia ilgiau, 
nes dar buvo anksti pradėti kitą tyrimų etapą. 

Korimyras visą valandą gurkšnojo alų ir stebėjo kavinės 
lankytojus. Išėjęs iš kavinės, žvaliai nužingsniavo didžiąja alėja, 
paskui įsuko į Rivoli gatvę, paėjo ja geroką gabalą, perėjo tiltu 
į kitą upės krantą ir paklaidžiojęs purvinų gatvelių labirintais 
galiausiai sustojo priešais mažytę kavinukę su gąsdinančiu 
„Siaubo rūsio" pavadinimu. Užėjęs į vidų, pasiteiravo kavinės 
šeimininko, kuris netrukus girgždančiais laiptais išlipo iš rūsio. 

Šeimininkas mandagiai pasisveikino, bet Korimyro nepa- 
žino, kol šis nepašnibždėjo jam į ausį. 

Šeimininkas krūptelėjo, nustebęs nužvelgė jį ir džiaugs- 
mingai šūktelėjęs stvėrė jį už rankų. 

- Tai prisiminei mane? -šypsodamasis paklausė Korimyras. 

Ar prisimenu? Aišku, kad prisimenu! Šeimininkas tiesiog 
negalėjo suvaldyti jį apėmusio džiaugsmo. Kaip ponas laikosi? 
Gerai? Nair puiku, labai puiku. Kaip gerai, kad jis užsuko, nors 
praėjo tiek metų! Tačiau koks jis, Žakas, kvailys, kad stovi čia 
ir vėpso, nežinodamas, ką daryti! Kuo skubiau reikia pakviesti 
šeimininkę, kad ir ji galėtų pasveikinti anglų misterį, kuris savo 
apsilankymu pagerbė jų kavinę. Žakas nulėkė. O, štai ir 
madam! Tu tik pažvelk, kas pas mus atvyko! Taip, ji prisimena, 
mano senoji. Ponas matote, kad ji prisimena? 

Taip taip, ponas mato ir labai džiaugiasi, kad madam per 
tiek laiko jo nepamiršo. 

Pone, kaipgi galima pamiršti! Palaukite, girdite, kažkas 
užvedė dainą ten, apačioje? Gal ponas pagerbtų savo apsilan- 
kymu ir tenai susirinkusius kavinės lankytojus? 

Taip taip, o kaipgi! Juk jis dėl to ir užėjo: pasveikinti poną 
šeimininką ir madam šeimininkę; ir pasiklausyti dainų kaip 
senais gerais laikais. 

Korimyras nusileido girgždančiais mediniais laiptais į rūsį. 
Rūsyje daug dūmų ir triukšmo, lankytojai geria alų, geria vyną 

- raudonąjį ir baltąjį Bordo vyną, jis pigus, už keletą santimų 
visas butelis. Ir visi choru dainuoja senas prancūzų dainas - na 
ir kas, kad jos nebemadingos? Išbalęs jaunuolis su cigarete 
dantyse akompanuoja senu išklerusiu pianinu. 

Korimyras sėdasi prie jų, kartu rūko, kartu siurbčioja vyną, 
kartu traukia dainą ir klauso - reikia Žinoti visus vietinius 
gandus ir paskalas! 

Nors kavinukės pavadinimas niūrus, tačiau ji turi gerą 
vardą. Aišku, kartais čia užklysta žmonių iš nusikaltėlių pasau- 
lio, tačiau jie labai greitai supranta, kad nėra čia laukiami 
čia išgrūstų. 

Korimyrui svarbiausia tai, kad ši vieta yra puikiausias in- 
formacijos šaltinis. Netrukus jis jau žino, kas darosi tuose Pa- 
ryžiaus gyventojų sluoksniuose, kurie yra tarp viduriniosios 
klasės ir pačių visuomenės padugnių. 

Tik apie Diuroką - nė žodžio. 

Buvo jau gerokai po vidurnakčio, kai Korimyras atsikėlė 
eiti, kavinės lankytojams audringai protestuojant. Teko priža- 
dėti, kad būdamas Paryžiuje dar ne kartą čia apsilankys. 

Išėjęs iš kavinės, jis dvejojo, ką čia daryti toliau, saldžiai 
nusižiovavo kaip žmogus, staiga užsinorėjęs miego truputį 
pavaikštinėjo aplink kavinukę, pagaliau išėjo į didelę aikštę, 
apsuptą apleistų namų, kurie laukė tinkuotojų ir dažytojų 
rankų. 

Aikštės viduryje stovėjo penki policininkai. Jie kalbėjosi, 
pasistatę apsiaustų gobtuvus, nes pradėjo purkšti smulkus lie- 
tutis. Prie diržų kabojo automatiniai pistoletai, rankose jie 
laikė baltas policininkų lazdas. 

Kai tik Korimyras išėjo į aikštę, visi penki atsisuko. 

Vienas policininkas atsiskyrė nuo draugų, neskubėdamas 
priėjo prie Korimyro ir mandagiai pasisveikino. 

Korimyras atsakydamas pakėlė ranką prie skrybėlės. Tik- 
riausiai dėl šio įprasto judesio policininkas pagarbiai išsitempė. 

Ponas tikriausiai pasiklydo, pabandė spėti policininkas. Jei 
taip, jis su malonumu palydės... 

Nieko panašaus - ponas išėjo pasižvalgyti po miestą. 

Ak, taip? Nejaugi ponas nemato, kad ši vieta nėra pati 
saugiausia? 

Ponas viską kuo puikiausiai supranta. Jis žino ir tai, kad 
visada gali pasikliauti policininkais. Beje, jis prisiminė vieną 
dalyką: gal policininkui būtų įdomu pažvelgti į šį mažą raštelį... 

Pasišviesdamas prožektoriumi, policininkas perskaitė raš- 
telį. Jame buvo prašoma visų policijos darbuotojų padėti ang- 
lui. Raštelį pasirašė Paryžiaus policijos viršininkas. 

Policininkas sumušė kulnais, atidavė pagarbą ir grąžino 
Korimyrui raštelį. Gal jis galėtų kuo nors padėti ponui, gal 
palydėti jį? 

Ponas dėkingas už malonų pasiūlymą, tačiau mieliau eis 
vienas ir jausis saugus, žinodamas, kad policininkas ir jo 
kolegos netoli, pakanka tik šūktelti ir jie prisistatys. Tiesą 
sakant, jam užėjęs nenugalimas noras aplankyti gerai pažįs- 
tamas vietas ir pasižiūrėti į tą keistą publiką, kuri tokiu laiku 
renkasi kavinėse. Jis matė dvi kavines eidamas per aikštelę, 
užsuks į tą didesniąją. 

Policininkas dar kartą atidavė pagarbą ir vėl sugrįžo prie 
kolegų. O Korimyras neskubėdamas nužingsniavo prie minė- 
tosios kavinės ir užėjo į vidų. 

Didelė pailga kavinės salė užėmė visą pastato fasadinę 
„pusę. Ji buvo apstatyta labai skurdžiai - paprasti mediniai stalai 
ir suolai, užtat salėje buvo stebėtinai švaru. Viename salės gale 
stovėjo prekystalis, padengtas cinkuota skarda, už jo pats šei- 
„mininkas su dviem pagalbininkais pilstė kavą ir gėrimus. 

Už stalų sėdėjo vyrai ir moterys, atrodo, kad daugelis iš jų 
buvo pasiekę paskutinę skurdo stadiją. Vieni bukais Žvilgsniais 
žiūrėjo tiesiai prieš save, kiti miegojo. Tie, kurie nukniaukė 
arba gavo išmaldos vieną kitą franką, siurbčiojo kavą ir gnaibė 
duoną. Ta kavinė buvo tikra benamių valkatų prieglauda. Jiems - 

leido čia būti valandą ar porą, kol vėl išprašydavo į gatvę. 
Šeimininkas, žmogus žebenkšties veidu ir žvairomis akimis, 
savo nuožiūra duodavo lankytojams išgerti arba pavalgyti kre- 
ditan, nes visus lankytojus jis kuo puikiausiai pažinojo. Seimi- 
ninko žodis čia buvo įstatymas, jį palaikė ne tik aikštėje 
budintys policininkai, bet ir savos priemonės: automatinis pis- 
toletas ant staliuko šalia kasos ir didelis vilkšunis, susirangęs 
jam po kojomis. 

Korimyrui einant prie baro, jį sekė susidomėję lankytojų 
žvilgsniai. Visi pakėlė galvas, bet niekas nepratarė nė žodžio. 

„Siaubo rūsyje“lankytojai buvo primiršę Korimyrą,o čia 
ne. Jam dar nespėjus nė išsižioti, šeimininkas jau ištiesė ranką 
ir nuoširdžiai pasisveikino su juo. 

Jie keletą minučių pasišnekėjo kaip seni pažįstami, Kori- 
myras atkakliai siūlė šeimininkui išgerti už susitikimą. 

Korimyras padėjo ant prekystalio penkiasdešimt frankų. 

- O čia likusiems - kaip ir seniau, - tarė jis. 

Šeimininkas nusilenkė ir žvilgsniu permetė salę. Davė 
ženklą ir, skarmaluota sena moteriškė, suveltais plaukais ir 
blausiu žvilgsniu, paskubomis priėjo prie prekystalio, gavo 
karštos kavos su duona ir, murmėdama padėkos žodžius Kori- 
myrui ir šeimininkui, nuslinko į savo kampą. Po jos prie prekys- 
talio atskubėjo šauniai atrodantis seniokas - jo plaukai, kaip 
liūto karčiai krito ant pečių, o mėlynos akys atrodė nekaltos lyg 
vaiko. Senukas ėmė pasakoti graudžią istoriją apie neteisybes, 
vargus ir nelaimes, tekusias jo daliai. Ta istorija galėtų suminkš- 
tinti ir akmenį, tačiau šeimininkas, netardamas nė žodžio,ne- 
kantriai mostelėjo ranka. Jis žinojo, kad seniokas garsėja kaip 
didžiausias melagis visame Paryžiuje, o tokią reputaciją pelnyti 
tikrai nelengva. 

Prie prekystalio priėjo du kresni, baisios išvaizdos jaunuo- 
liai - tai buvo tikri banditai, ne tie, kuriuos pamatysi miuzikluo- 
se arba operose. Jie metė burtus, kuriam mokėti už porą 
stiklinių konjako. 

Šeimininkas baigė skirstyti labdarą už Korimyro pinigus - 
atrinkdamas tuos, kuriems jos labiausiai reikėjo - ir šaltai pri- 
minė jaunuoliams, kad yra laisvų stalų, prie kurių jie gali atsi- 
sėsti, O jei nenori lai sau eina iš kur atėję. Banditai mielai būtų 
perpjovę gerklę Korimyrui dėl kelių tūkstančių frankų, kuriuos 
jis galėjo turėti, tačiau jie suprato, kad pinigų savininkas spės 
nušauti bent vieną iš jų, o policija tikriausiai ir kitą. Taigi jie 
negalėjo ginčytis su šeimininku, o susirado atokesnį kampelį ir 
ėmė aptarinėti savo reikalus. | 

Gyveno jie iš to, ką uždirbdavo jų meilužės, kurios tikriau- 
siai ir šiuo vėlyvu metu dirbo lankytojų labiausiai lankomose 
vietose, tačiau jie niekada neatsisakydavo solidaus, lengvo ir 
gerai apmokamo darbo. Pavyzdžiui, padėti nukeliauti į aną 
pasaulį senukui, kurio mirties nekantriai laukia jo palikuonys, 
arba apiplėšti moteriškę Bulonės miške. Tačiau pastaruoju 
metu jie susirado saugesnį ir geriau apmokamą užsiėmimą - 
kelti riaušes komunistų užsakymu. Jie, aišku, nebuvo komunis- 
tai, nes komunistai turi šiokių tokių įsitikinimų, o šiedu nenau- 
dėliai buvo įsitikinę tik tuo, kad dauguma žmonių kvailiai ir tik 
dar didesnis kvailys gali tuo nepasinaudoti. Taigi Maskvos 
pinigėliai skambėjo nė kiek neprasčiau už kitus, o jiems pakako 
gerumo ir klastos sukurstyti pulkelį naivių Žmonių ir iš už 
kampo stebėti jų susidūrimą su policija - o ar ne taip daro garsūs 
generolai karo metu? 

Šeimininkas gūžtelėjo pečiais ir išraiškingai šyptelėjo Ko- 
rimyrui, kai banditai nuėjo šalin. Tiesa, jo šypseną palydėjo 
vienas žodis, tik jis, deja, literatūrinėje kalboje nevartojamas. 

Korimyras pritariamai linktelėjo galvą. 

- Skiriasi tik išorė, o esmė ta pati, - tarė jis. 

- Be abejo, - sutiko šeimininkas. - Štai kad ir ta nūdienos 
mada - komunizmas. Jiems nesvarbu kam tarnauti - kas moka, 
tiems tarnauja, ir rizikos beveik jokios. Bet jūs tikriausiai žino- 
te, pone, kad Paryžiuje daug ir tokių žmonių, kurie dangstosi 
visokiausiais vardais, norėdami paslėpti savo tikruosius tikslus. 

Taip, taip, Korimyras žinojo. Ir kaip tik ta proga prisiminė 
vieną tokį žmogų, vardu Žiulis Diurokas, jo kairiame skruoste 
didelis randas. Korimyrui teko girdėti, kad jo veikla labai plati. 
Ar šeimininkui neteko girdėti apie jį? 

Šeimininkas prisimerkė. Įdomu, labai įdomu, kad ponas 
užvedė kalbą apie Diuroką. Taip, šeimininkui, tą vardą teko 
girdėti, tik keista, kad visi apie jį žino labai nedaug. Tačiau jei 
ponas norėtų tikslios informacijos... 

Tiesą sakant, Korimyras labai norėtų. Jeigu šeimininkas be 
ypatingo vargo galėtų tokią informaciją gauti, tai būtų išties 
didelė paslauga. Ko gero, ir valdžia būtų patenkinta. Juk šei- 
mininkas gerai žino, kad ji dosniai atsilygina už tokias paslau- 
gas. 

Šeimininkas dėl vienos senos priežasties, kurios ponas 
tikriausiai dar nepamiršo, visada pasiruošęs ponui padėti. Taip 
pat ir valdžiai, nes ji įrodė, jog pasitiki juo. Taigi, jei ponas 
užeitų po kelių dienų, tai šeimininkas tikriausiai turėtų jam 
šiokių tokių naujienų. O dabar jis kviestų poną išlenkti taurelę 
konjako, kurį jis turi pasidėjęs specialiai sau. 

Oi, Korimyras mielai sutinka, žinodamas puikų šeimininko 
skonį. 

Pono pagyrimai tikrai perdėti. Na, štai! 

Kol šeimininkas atkimšinėjo butelį, Korimyras, atsirėmęs 
į prekystalį ir nugarą atsukęs į duris, žiūrėjo pro šeimininko petį 
į didelį veidrodį, kuris kabėjo ant sienos už prekystalio. Staiga 
pamatė, kaip atsidarė durys ir įėjo liesas kuprotas jaunuolis su 
plačiakrašte skrybėle. Įėjęs apsidairė. Jam pro petį žiūrėjo kitas 
žmogus, kurio veido Korimyras nematė. 

Korimyras neatsisuko, tik ant a iro gulinčios rankos 
pirštais padarė vos pastebimą judesį. Šeimininkas pažvelgė į 
duris ir beveik tuo pačiu momentu kuprelis dingo, uždarydamas 
paskui save duris. 

Tai buvo tas pats jaunuolis, kurį Korimyras sutiko prie 
Džunės Širli namų. 

- Keistas tipelis, - lyg tarp kitko pratarė Korimyras. 

Šeimininkas gūžtelėjo pečiais. 

Labai keistas, pritarė jis. Jis čia buvo žinomas „Šešėlio" 
(POmbre) pravarde - mat jis ištisas valandas tyliai slankioja, 
kaip vaiduoklis, ir beveik nieko nekalba.,Truputį trenktas - 
rodos, taip anglai vadina tokius žmones“, - paaiškino jis, truputį 
didžiuodamasis geru anglų kalbos mokėjimu. 

- O kuojis užsiima? - paklausė Korimyras. Jis žinojo, kad 
šio rajono socialinis kodeksas draudė uždavinėti bereikalingus 
klausimus, tačiau žmogaus likimas priklausė nuo to, ar jis ne- 
buvo policijos samdomas šnipas. 

Kavinės šeimininkas vėl gūžtelėjo pečiais. Atrodo, į Šešėlį 
su atlaidžia panieka žiūrėjo ir profesionalūs nusikaltėliai, ir 
apsukrūs elgetos, nes jis buvo per d4ug kvailas, kad pritaptų 
prie vienų arba kitų. Kartais šeimininkas duodavo jam kokį 
nors pavedimą, atsilygindamas už tai keliais santimais arba 
duodamas pavalgyti. Sešėlis pirmą kartą pasirodė su jaunuoliu, 
kuris retkarčiais pavaduodavo „Siaubo rūsio" pianistą, tačiau 
šiuo metu, kiek šeimininkui teko girdėti, jis susirado nuolatinį 
darbą Monmartre. Šiaip jau Šešėlis buvo nepavojingas padaras, 
nes, tiesą sakant, jis buvo silpnaprotis, užtat niekas nekreipė į 
jį dėmesio. 

Korimyras išlenkė taurelę, ceremoningai atsisveikino su 
šeimininku, paspausdamas jam ranką, ir išėjo iš kavinės. Eida- 
mas per aikštę, jis tiesiog mechaniškai atsakė policininkams, 
kurie atidavė jam pagarbą. Vienas iš jų, stengdamasis nekristi 
į akis, palydėjo Korimyrą iki upės. Jis nenorėjo, kad policijos 
viršininko draugui praskeltų galvą jo rajone. 

Prie pat upės Korimyras sugavo taksi. Vairuotojas labai 
apsidžiaugė netikėtu keleiviu, be to, užsieniečiu, ir nutrūktgal- 
viškai nulėkė tuščiomis gatvėmis. Pravažiuodami pro Hales - 
didžiųjų rinkų rajoną, jie prasilenkė su,traukiniu vaiduokliu", 
kuris prieš aušrą pristato į rinkas iš kaimo rajonų produktus, 
kuriais po kelių valandų prekiaus šimtai parduotuvių ir kioskų, 

kuriuos ankstyvą rytą užplūs žvalios šeimininkės ir tarnaitės su 
krepšiais. 

Tačiau Korimyras, šiaip jau visada atidžiai stebintis viską, 
kas darosi aplinkui, šį kartą nekreipė dėmesio nei į traukinį, nei 
į tvirtus krovėjus, kurie nepaprastai greitai iškrovinėjo vago- 
nus. Kai taksi sustojo priešais viešbutį, Korimyras dar suko sau 
galvą, kodėl tas, Šešėliu vadinamas kuprelis paliko savo pamėg- 
tas vietas ir atklydo iki rajono, kuriame gyveno Džunė Širli. Gal 
jis buvo Diuroko šnipas? O kas per vienas tas kinas, kuris 
sekiojo jam iš paskos? 

Korimyras buvo susirūpinęs. Jis nerūpestingai atsakė į 
šveicoriaus sveikinimą ir nuėjo į savo numerį miegoti. 

13 

Džunė Širli sėdėjo jaukioje Karolos buto svetainėje ir 
svajojo. | 

Tiesa, tos svajonės nebuvo labai linksmos, nes ateityje 
galima laukti visko. Tačiau tokiame amžiuje, dar įsimylėjus, 
dabartis visada atrodo svarbesnė už sunkiai nuspėjamą ateitį. 

Šiuo metu Džunei viską užgožė prisiminimas apie jauną 
žurnalistą Kitą Pylį. 

Džunė nesidėjo šventuole. Nors buvo labai jauna, tačiau 
pakankamai pastabi, kad matytų, jog jos grožis patraukdavo 
vienų, 0 nepaprasta finansinė būklė - kitų jaunuolių dėmesį. 
Trumpai tariant, gerbėjų jai netrūko. 

Robertas Trenčas neklydo, mergina nesiruošė lengvai ati- 
duoti savo ranką ir širdį, o po vieną šiųdviejų dalykų ji apskritai, 
neketino dalinti. 

Iki tos nakties Devize, kada Kitas impulsyviai puolė lydėti 
ją,o ji išlėkė iš viešbučio pati nežinodama kur, Džunė nebuvo 
sutikusi vyro, kuris jai būtų giliau įstrigęs į atmintį. O tą kartą 
ji priėmė Kito paslaugas, nepaprastai greitai. Dabar Džunė 
negalėjo be jaudulio prisiminti jo bučinio. 

O, kad dėdė būtų gyvas... 

Buvo akimirkų, kai jai norėdavosi mesti paieškas, liautis 
taip desperatiškai kovoti su nežinomomis ir baisiomis jėgomis 
ir stverti laimės paukštę, kuri buvo ranka pasiekiama. 

Tačiau, atmintyje vėl iškildavo dėdės, kurį, kaip ji buvo 
įsitikinusi, niekšiškai nužudė, paveikslas ir ji tokią pagundą vijo 
šalin. Karolai Spring ji sakė, kad pati sau pažadėjo surasti dėdės 
žudiką ir tuo pačiu pasirūpinti, kad jis būtų deramai nubaustas. 
To pažado ji negalėjo sulaužyti. Kartais apimdavo baimė, di- 
džiulė baimė, tačiau kartais ji buvo drąsi. Džunė neužmerkė 
akių prieš gresiančius pavojus, o blaiviai juos įvertino. Ką 
pradėjai, tą reikia užbaigti, tvirtai apsisprendė ji. 

Jos svajones pertraukė šaižus, ant mažo staliuko stovinčio 
telefono, skambutis. | 

- Alio! - pasigirdo šveicoriaus balsas. - Atėjo toks ponas, jis 
perduoda linkėjimus madmuazelei ir sako, kad norėtų susitikti. 

Mergina išraudo, tačiau netrukus susitvardė, supratusi, 
kad tai ne Kitas - jis neprašytų perduoti linkėjimus... Paklausė 
šveicoriaus, kokia pono pavardė. 

Šveicorius atsakė, kad ponas prisistatė kaip Žiulis Diuro- 
kas. 

Džunei užėmė kvapą. Žiulis Diurokas! Vadinasi, jis jau 
surado ją. O ji, kaip tyčia, viena, nes Karola išėjo su reikalais. 
Ko ponas Diurokas nori? Pirmoji mintis buvo nepriimti jo. Po 
to Džunė persigalvojo. Ji žinojo, kad šveicorius patikimas žmo- 
gus. Galima priimti Diuroką ir sužinoti, ko jis nori. Staigiai 
apsisprendusi, ji ėmė aiškinti šveicoriui, ką daryti. 

Tegu šveicorius įleidžia poną Diuroką ir atveda jį į butą. 
Bet tai ne viskas: tegu šveicorius visą laiką būna arti telefono, 
„ kol ponas Diurokas neišeis. Jei tik suskambėtų telefonas, net 
jei nė Žodis nebūtų ištartas, vis tiek tegu šveicorius iškviečia 
policiją, o pats tegu iš karto ateina į butą, nelaukdamas, kol 
pasirodys policija. Ar aišku? 

Taip, madmuazele. Tačiau jei madmuazelė būgštauja dėl 
pono Diuroko elgesio, tai ar ne geriau būtų, kad jis, šveicorius, 

pasiliktų buto koridoriuje, pasiruošęs išmesti tą poną. Tai jis 
padarysiąs su malonumu. 

Madmuazelė labai dėkinga šveicoriui, kad jis sutinka jai 
„padėti, tačiau kol kas to nereikia. Ji tiktai nori apsidrausti, 
kadangi pono Diuroko visiškai nepažįsta. 

Aba, viskas aišku. Gerai, šveicorius atves poną Diuroką, o 
pats bus viskam pasiruošęs. 

Na, ir puiku. Labai ačiū, šveicoriau. 

Džunė nuėjo į nedidelį prieškambarį ir atrakino buto duris. 
Po to skubiai sugrįžo į svetainę, pažvelgė į veidrodį, pasitvarkė 
šukuoseną ir laukė pasirodant Diuroko. 

Jai atrodė, kad širdis iššoks iš krūtinės, - taip smarkiai ji 
plakė. Neilgai trukus pasirodė šveicorius su skrybėle ranko- 
je. 

- Ponas Žiulis Diurokas, - pranešė jis ir išėjo, prieš tai 
patikrinęs, kad buto išorinės durys liktų neužrakintos. 

Džunė žiūrėjo į tarpduryje stovintį žmogų, kuris mandagiai 
nusilenkė jai. 

Jis buvo aukštas, gunktelėjęs, vilkėjo storu paltu su kailine 
apykakle. Veidas sulysęs, oda pageltusi ir susiraukšlėjusi - 
matyt, kad nesveikas - o kairiame skruoste buvo didelis randas. 
Praplikęs, aukšta kakta, didele nosim, mažomis, giliai įkritusio- 
mis blizgančiomis akutėmis. Jis turėjo įprotį svaidyti žvairus 
žvilgsnius pusiau pasukus galvą. Dėl to jis buvo dar panašesnis 
į grifą. 

- Tikiuosi, - angliškai tarė jis, - kad turiu garbės kalbėtis su 
mis Džune Širli? 

Mergina linktelėjo galvą. 

- Taip, tai aš, - ramiai atsakė ji. Jos veidas buvo tarsi 
uždengtas kauke, slepiančia jos vidų nuo Diuroko. 

Diurokas nusilenkė dar kartą. 

- Mano pavardė Diurokas, - tęsė jis. - Atsiprašau už tokį 
netikėtą įsibrovimą. Aš buvau jūsų dėdės, pono Roberto Tren- 
čo draugas. 

Jeigu jis tikėjosi, kad Džunė kaip nors parodys savo susi- 
jaudinimą, jam teko nusivilti, nes mergina tik linktelėjo galvą 
ir laukė, ką jis dar pasakys. 

- Jis tikriausiai pasakojo apie mane? - paklausė Diuro- 
kas. 

- Niekada, - atsakė mergina. Po šių žodžių jai pasirodė, kad 
Diuroko veide atsirado palengvėjimas. Tačiau jis tik mostelėjo 
pirštinėta ranka. | 

- Mes susipažinome prieš daugelį metų užsienyje, - paaiš- 
kino svečias. - Norėčiau paprašyti, kad jūs atsisėstumėte, kol 
paaiškinsiu, kokiu reikalu atėjau pas jus. 

Džunė atsisėdo ant kėdės prie staliuko, ant kurio stovėjo 
telefonas, o jam pasiūlė atokiau stovinčią kėdę. 

Diurokas atsisėdo, lėtai nusimovė geltonas zomšines pirš- 
tines. Jo pirštai buvo ilgi ir labai liesi. 

- Nesitikiu, - toliau aiškino jis, - kad ponas Trenčas būtų ką 
nors pasakojęs apie reikalą, dėl kurio atėjau pas jus. Tai buvo 
paslaptis, kurią žinojome tik mes. Deja, netikėta ir tragiška jūsų 
dėdės mirtis neleido apsvarstyti šio reikalo su juo pačiu. Todėl 
buvau priverstas kreiptis į jus. Tikrai labai apgailestauju, jeigu 
sukėliau jums liūdnų prisiminimų. 

Jis vėl įdėmiai žvilgtelėjo į ją, tačiau Džunė buvo pavydė- 
tinai rami. Prasidėjus žodžių dvikovai su tokiu pavojingu prie- 
šininku, ji jėgų sėmėsi iš gilaus įsitikinimo, kad pergalė apie 
kurią ji kalbėjo Karolai Spring, bus jos pusėje. 

- Pasakykite ko jums reikia, - atsakė ji, - tada nuspręsiu, ar 
galėsiu jums padėti. 

Diurokas pastebėjo jos atsakymo neapibrėžtumą, tačiau 
neparodė jokių nekantravimo ženklų. 

- Mis Sirli, būsiu su jumis visiškai atviras, - tarė jis. - Gerai 
pažinojau poną Trenčą ir esu įsitikinęs, jog jis paliko visus savo 
reikalus sutvarkytus, todėl net staigi jo mirtis negalėjo labai 
pakenkti svarbiam žmogui, kurio patikėtiniu jis buvo. Aš su- 
prantu, kad jo turtą paveldėsite jūs. 

Diurokas nutilo, tačiau Džunė nė nemirktelėjusi atrėmė 
įdėmų jo žvilgsnį, nieko neatsakydama. 

- Pono Trenčo asmeninis turtas, žinoma, man visiškai ne- 
rūpi, - tęsė jis. - Tačiau vienas reikalas domino mus abu. Dėl jo 
aš ir atėjau pas jus. 

- Apie teisę aš nieko neišmanau, - šaltai atsakė mergina. - 
Duosiu jums savo advokato adresą... 

Mandagiu gestu Diurokas ją sustabdė. 

- Atleiskite, - tarė jis, - šitam reikalui advokatas nereika- 
lingas. Esu įsitikinęs, kad galime susitarti dviese, nesikišant 
pašaliniams žmonėms. 

Nors šie žodžiai skambėjo mandagiai, tačiau jo balse pasi- 
girdo ir grėsmingos gaidelės, pakutenusios Džunės nervus. 
"Netikėtai ji prisiminė dėdės laiške paliktą patarimą. 

- Jeigu turite galvoje žaliąjį deimantą, - tarė ji, - tai aš apie 
tai nieko nežinau. 

Nors Diuroko savitvarda buvo pavydėtina, jis negalėjo 
visiškai paslėpti savo nustebimo, išgirdęs tokį tiesų išpuolį. 

- Atleiskite, - tarė jis, - man atrodo, kad jūs sakėte, jog 
ponas Trenčas niekada nekalbėjo apie mane. 

Nors jis bandė ironizuoti, Džunė suprato, kad jos žodžiai 
suglumino Diuroką, todėl nusprendė ir toliau laikytis puolimo 
taktikos. 

- Jūs mane teisingai supratote, - atsakė mergina. - Mano 
dėdė niekada man apie jus nepasakojo, tačiau po jo mirties aš 
radau laišką su patarimu, ką sakyti, jeigu jūs paklaustumėte 
apie žaliąjį deimantą. Todėl sakau, kad niekada jo nemačiau ir 
nieko apie jį nežinau. 

Diurokas atsilošė ir kaire ranka užsidengė veidą, pirštais 
prisiliesdamas prie rando, matyt, tai buvo jam įprastas nesąmo- 
ningas gestas. Porą minučių jis sėdėjo tokia poza ir įdėmiai 
stebėjo jos veidą. 

- Jūs nepaprastai patraukli mergina, - susimąstęs tarė jis. 
O dabar pradedu manyti, kad, be to, ir nepaprastai nuovoki. 

Džunė išraudo. 

- Jūs įžūlus... - pradėjo ji, tačiau Diurokas neleido užbaigti. 

- Tikrai, ne, - nenorėjo sutikti jis. - Aš konstatuoju faktą. 
Tačiau jei jums atrodo, kad buvau per daug atviras, prašau 
nepykti. Kam mums vaidytis! Jei jūs atiduosite man deimantą, 
aš paklosiu jums už tai gražią sumelę pinigų. 

Džunė papurtė galvą. 

- Jau sakiau, - tarė ji, - kad nežinau, kur jis yra. 

Diuroko veidas darėsi vis rūstesnis, tačiau kalbėjo jis ra- 
miai. 

- Jūs verčiate mane kalbėti visai atvirai, - tarė jis. - Aš 
netikiu jumis. Jūs prisipažinote, kad Trenčas kalbėjo jums, 
ar rašė - koks skirtumas! - apie mane ir apie žaliąjį deimantą. 
Manote, kad patikėsiu, jog jis apie tai daugiau nieko nepa- 
sakė? | | 

Džunė gūžtelėjo pečiais. 

- Man atrodo, kad mes nepasitikime vienas kitu, - atšovė 
ji. 

- Ar aš daviau kokį nors pretekstą nepasitikėti manimi? - 
paklausė Diurokas. 

Džunė liūdnai šyptelėjo. 

- Jūs sakėte, kad buvote mano tėvo draugas, - atsakė ji. 

Diuroko akys sužaibavo, ir mergina suprato, kad padarė 
klaidą. 

- Aktaip, - tyliai tarė jis. - Vadinasi jūsų dėdė pasakojo apie 
mane truputį daugiau, negu jūs sakėte. Ką gi, Trenčas visada 
buvo kvailys... 

Džunės kantrybė baigėsi. 

- Jums sunku suprasti tokį žmogų, kaip mano dėdė, - 
įsiaudrinusi šūktelėjo ji. - Matote, jis buvo džentelmenas. 

Diurokas pamėgino pašaipiai šyptelėti, tačiau, matyt, jos 
pašaipa jį skaudžiai užgavo. 

- Visai neseniai jūs apkaltinote mane įžūlumu, - tarė jis. - 
Nejaugi manote, kad turite teisę įžeidinėti mane? 

- Apsaugok, Viešpatie! Argi įmanoma įžeisti tokį žmogų 
kaip jūs! 

Diurokas prikando lūpą, tačiau didelėmis valios pastango- 
mis susivaldė. 

- Geriau būtų, kad manęs neprovokuotumėt, - niūriai 
perspėjo jis. - Tiesą sakant, aš stebiuosi savo kantrybe. Turbūt 
tai duoklė jūsų patrauklumui. 

Jis nusijuokė, tačiau jo akyse blykstelėjo susižavėjimas, ir 
tai merginą nupurtė. Ji pašoko. 

- Jūs atėjote dėl deimanto, - šaltai tarė ji. - Jau sakiau, kad 
nieko nežinau apie jį. Ką dar norėtumėt pasakyti? 

Diurokas iš lėto atsistojo ir iš viršaus Žiūrėjo į ją. 

- Galėčiau pasakyti jums daug ką, bet tikiuosi, kad jūs 
neversite manęs to daryti, - grėsmingai atsakė jis. - Aš deimanto 
neatsisakysiu. Žinau, kad Trenčas turėjo jį... 

- Tai kodėl tada jo nepaprašėte, kai... - Džunė pradėjo 
sakyti, bet staiga nutilo, supratusi, kad jau ir taip per daug 
prišnekėjo. 

- Kai? - tyliai pakartojo Diurokas. Tas tylus balsas gąsdino 
labiau už garsiausią riksmą. 

Džunė suprato, kad tiltai jau sudeginti. Pasislinko arčiau 
staliuko ir padėjo ranką ant telefono. Diurokas pastebėjo jos 
judesį. 

- Kai? - atkakliai pakartojo į jis. 

Džunė vienu ypu išpyškino: 

- Kai jūs nužudėte jį! 

Stojo ilga tyla. Girdėjosi tankus merginos kvėpavimas. 
Diurokas vėl paglostė savo randą. | 

- Jūs manote, kad aš nužudžiau jūsų dėdę? - paklausė 
jis. 

- Aš tuo neabejoju, - atsakė ji. 

Diurokas linktelėjo galvą. 

- Jei taip, - tarė jis, - tai ar nesibaiminate dėl savo gyvybės? 

Džunė papurtė galvą, pati stebėdamasi savo drąsa. 

- Aš buvau tam pasiruošusi, - atsakė ji, staigiai pažvelgusi 
į telefoną. 

Ji nustebo, kad Diurokas tyliai nusijuokė. 

- Jūs manote, kad aš iš karto griebsiuos smurto? - paklausė 
jis. - Patikėkite, aš taip grubiai nedirbu. Aš norėjau jus pama- 
tyti. Man būtų labai gaila, kad tokia jauna ir graži mergina taptų 
kažkokių miglotų principų auka. 

Jo akys vėl gašliai sublizgėjo, ir Džunei pasirodė, kad į ji 
susidūrė su šlykščia gyvate. 

- Norėčiau tikėti, kad to nebus, - tęsė jis tokiu a 
balsu, tarsi jie svarstytų kažkokią kasdieninę smulkmeną. - 
Nepamirškite, kad aš nieko neprisipažinau ir nieko nepanei- 
giau. Tik patarčiau nemesti man iššūkio. - Jo tonas tapo grasi- 
nantis. - Supraskite: aš noriu turėti tą deimantą. Taigi klausiu 
dar kartą: ar pasakysite, kur jis? 

Džunė visa drebėjo, tačiau jo veriantį žvilgsnį atlaikė nė 
nemirktelėjusi. 

- Aš nežinau, kur jis, - atsakė ji. - O jei ir žinočiau, tai 
mieliau numirčiau, negu pasakyčiau jums! 

Diurokas nusilenkė. 

- Aš perspėjau jus, - tarė jis ir pasisuko eiti. Tačiau stabte- 
lėjo, išgirdęs Džunės balsą. 

- Ak, jūs mane perspėjote! - šaukė ji. - Labai gerai, tada ir 
aš perspėsiu jus! Nesvarbu, kiek man tai kainuos, tačiau aš 
nenurimsiu, kol jūs savo galva nesumokėsite už mano dėdės 
mirtį! | 

Randas Diuroko skruoste išbalo. Jis akimis rijo ją. 

- Tai jums kainuos brangiau, negu jūs manote, - suniurzgė jis. 

Džunė liko viena. 

Žiulis Diurokas greitai pereidavo nuo žodžių prie darbų. 
Praėjo vos pora dienų nuo Diuroko pokalbio su Džune 
Širli. Karola su Džune grįžo iš darbo Karolos įstaigoje ir rado 

bute baisią netvarką. Stalčiai ištraukioti, daiktai išmėtyti 
ant grindų, pagalvės ir baldų apmušalai subadyti aštriu 
smaigu. | 

- Tai pono Diuroko darbas, - niūriai tarė Karola, kai jos 
greitai viską patikrinusios įsitikino, kad nepaisant netvarkos 
niekas iš buto nedingo. 

- Kaipgi jis, po galais, įėjo? Juk šveicorius nebūtų įleidęs 
jo, - stebėjosi Džunė. 

- Nemanau, kad Diurokas tai padarė savo rankomis, - 
paaiškino Karola. - Aišku, iš principo galėjo ir pats, tačiau 
tikriausiai jis pasiuntė ką nors kitą, kurio niekas nepažįsta. Bet 
klausyk, ar tau neatrodo, kad reikėtų pasikalbėti su mūsų 
mieluoju šveicorium? 

- Tu manai, kad jis Diuroko žmogus? - paklausė Džunė, 
tačiau Karola papurtė galvą. 

- Ne, vaikeli, nemanau, - atsakė ji. - Šveicorius storžievis, 
tačiau ne sukčius. Aš apie jį kai ką Žinau... 

- Man regis, kad tu apie visus kai ką Žinai, - juokdamasi 
pertraukė ją Džunė. 

Karola šyptelėjo. 

- Ką padarysi, toks mano darbas, - atšovė ji. 

Iškviestas telefonu šveicorius pakėlė rankas į dangų, pa- 
matęs tokią netvarką. Še tau, kad nori, juk tai plėšikų darbas! 
Ar daug kas dingo? Gal iš karto lėkti pranešti policijai? Jei tik 
madam Karola paleis jį vienai minutei, tai... 

Ne, ne, madam Karola kaip tik nenori, kad šveicorius kur 
nors eitų. Dabar svarbiausia nepulti į paniką. O policija ji 
pasirūpins pati. Prieš tai ji norėtų užduoti šveicoriui keletą 
klausimų. 

Šveicorius išsitempė kaip pagal komandą „Ramiai!“, pasi- 
ryžęs padaryti viską, ką tik madam pasakys. Madam leidus, jis 
norėtų priminti, kad jis dvidešimt trejus metus tarnavo Prancū- 
zijos armijoje, tarnybos lapas liudija jo pavyzdingą elgesį. To- 
liau, palikdamas karinę tarnybą (giminėms prašant) ir 

apsiimdamas saugoti šį namą, kurio  šveicoriumi, jis dabar 
buvo, jis tikėjosi, kad jo reputacija... 

Madam Karola neleido jam baigti. Taip, ji puikiai žinanti, 
kad šveicoriaus, kaip ir jo maloniosios žmonos, reputacija ne- 
priekaištinga. Kaip tik dėl to, kad madam Karola taip įsitikinusi 
šveicoriaus principingumu, ji norėjusi pasitarti su juo, ir papra- 
šyti jo, kaip daug mačiusio žmogaus, patarimo. 

Madam labai geros nuomonės apie jį, juk šveicorius visada 
pasiruošęs jai padėti. 

Gerai. Tada panagrinėkime, kas atsitiko. Šveicorius visą 
dieną nepaliko savo posto? O gal jį pavadavo žmona, kai jis 
buvo išėjęs su teikalais? 

Ne. Šveicorius nė minutei nepaliko savo posto. O jo žmona 
išvažiavusi aplankyti giminių ir dar negrįžusi. 

Štai kaip. O ar šveicorius neprisimena, gal kas nors ieškojo 
jos, madam Karolos, ar madmuazelės Širli? 

Ne. Tiesą sakant, nė pas vieną namo gyventoją niekas 
nebuvo atėjęs. Diena praėjo labai ramiai. Ką padarysi - šveico- 
riaus tarnyba gana nuobodi. Tą jis sakęs ir tam jaunam vyrui iš 
elektros kompanijos. Jis buvo atėjęs patikrinti madam Karolos 
skaitiklio. 

Aha, vadinasi, kažkas buvo atėjęs patikrinti elektros skai- 
tiklio? Ir šveicorius įleido tą žmogų? 

O kaipgi kitaip? Žinoma, jis palydėjo jaunuolį iki madam 
Karolos buto ir atrakino duris raktu, kurį jam paliko pati 
madam Karola. Aišku, jis lydėjo tą vyrą ne dėl to, kad įtarinėjo 
jį, o dėl to, kad tai buvo ne tas inspektorius, kuris visada 
ateidinėdavo, todėl šveicorius nusprendė dėl viso pikto palydė- 
ti jį. 

Šveicoriaus atsargumas gerai žinomas. Taigi tas jaunuolis 
jums nematytas? 

Ne. Senasis inspektorius tą dieną buvo vestuvėse, taigi 
jaunuolis pakeitė jį. 

Aišku. Tas jaunuolis buvo su uniforma? 

- Žinoma. 

- O dieną niekas nebuvo atėjęs? 

- Niekas, madam. | 

- Taip... Galšveicorius galėtų niekam nepasakoti apie tai, kas 
čia įvyko, aišku, išskyrus žmoną, kurios atsargumas gerai žinomas. 
Šveicorius lai nesistebi, kad madam Karola turi gerų draugų 
policijoje, kuriems ji ir paves narplioti šią istoriją. Ar aišku? 

Aiškiau ir būti negali, madam. Viso labo, madam, viso labo, 
madmuazele. | 

- Štai kokie reikalai, - tarė Karola, kai šveicorius linkčio- 
damas išėjo. 

- Kokie gi? - paklausė Džunė. 

- Matai, kieno čia darbas -to vaikino iš elektros kompanijos 
arba tiksliau jaunuolio, kuris apsimetė, kad dirba elektros kom- 
panijoje. 

- Bet juk šveicorius sakė, kad jis pats įleido jį į butą. 

- O kas jam beliko sakyti? Negalėjo gi jis išsiduoti. Galiu 
lažintis, kad jis padavė jam raktą ir paleido jį vieną. 

- Bet juk tu sakei, kad pasitiki šveicoriumi? 

- Aš tik sakiau, kad jis ne vagis, o tai ne vienas ir tas pats. 
Matei, kaip jis išsigando - manai, jis nesupranta, kad neturėjo 
to žmogaus paleisti vieno. 

- Kodėl jam to nepasakei? | 

- Kasiš to? Tegu geriau nežino, ką aš apie jį manau. Atvirai 
kalbant, matyt, tai buvo tik grubi šveicoriaus klaida. Jei many- 
čiau, kad Diurokas jį papirko, jis išlėktų iš savo tarnybos per 
valandą. 

- Kokiu būdu? 

- Neklausk, - atsakė Karola. - Jau sakiau tau, kad žinau apie 
jį daugiau, negu jis mano. Tačiau tai nelabai svarbu. O esmė ta, 
kad... 

Ji nebaigė sakyti, nes pasigirdo beldimas į duris ir pasirodė 
šveicorius, atnešęs dvi vizitines korteles. Ant vienos buvo už- 
rašyta: | 

p. ELISONAS KORIMYRAS 

Kita vizitinė kortelė buvo Kito Pylio, su keliais jo užrašytais 
žodžiais, pristatančiais savo draugą. 

Karola abi korteles padavė Džunei. 

- Karšta dienelė, nieko nepasakysi. 

- Ar priimsime tą Korimyrą? - paklausė Džunė. 

»  - Žinoma, - nesvyruodama atsakė Karola. - Kuo daugiau 
turėsime draugų, tuo geriau. 

Džunė linktelėjo galvą ir Karola paprašė šveicorių atvesti 
svečią. 

Korimyras įėjęs nusilenkė Džunei, po to Karolai. 

- Labas vakaras, - oficialiu tonu pasisveikino su juo Džunė. 
- Gal prisėstumėt? Susipažinkite - mis Spring. 

- Ojūs, aišku, būsite mis Širli, - tarė Korimyras, sėsdamasis 
į didelį krėslą ir maloniai šypsodamasis merginai. 

- Jūs, aišku, laužote sau galvas kokie vėjai mane čia atnešė, 
- tęsė jis. - Kitas - ponas Pylis - tikriausiai neperspėjo jūsų, kad 
aš atvyksiu? 

Džunė papurtė galvą. 

- Ir gerai, - tarė Korimyras. - Prašiau, kad jis to nedarytų. 

- Kodėl? - tiesiai paklausė Džunė. 

Korimyras šyptelėjo. 

- Bijojau, kad paprašysite jo pasakyti man, kad nekiščiau 
nosies į ne savo reikalus. 

Karola Spring.ėmė juoktis. 

- Oiš kur jūs žinojote, kad būsite priimtas, kai pasirodysite 
čia? - paklausė ji. 

- Tikėjausi, kad ši antroji vizitinė kortelė bus man gera 
rekomendacija, - atsakė Korimyras, iš pažiūros rimtai ir man- 
dagiai, tačiau Karola nusisuko, kad paslėptų šypseną, kurios 
negalėjo sulaikyti, pamačiusi Korimyro žvilgsnį. 

Džunė išraudo ir dėl to įniršo ant savęs. 

- Aš maniau, kad jūs atvežėte kokių nors žinių nuo pono 
Pylio, - atšovė ji. 

- Aš ir atvežiau. Pirmiausia noriu jums perduoti jo linkėji- 
mus, - atsakė Korimyras. Džunė prieš norą nusišypsojo. 

- Va, čia jau geriau! - žvaliai tarė Korimyras. - Nes aš jau 
pradėjau būgštauti, kad jūs vis dėlto išmesite mane. 

Karola Spring nusijuokė. 

- Kur ten! - tarė ji, nužvelgusi jo stambią figūrą. - Man 
atrodo, kad šveicorius turėtų daug darbo, bandydamas išgrūsti 
jus, jei nepanorėtumėt išeiti gražiuoju. 

- Oi, aš visai nepavojingas, - užtikrino ją Korimyras. - Man 
pakaktų vieno mis Širi žodžio. 

Karola įdėmiai Žiūrėjo į jį. 

- Hm, - tarė ji. - Man atrodo, kad jūs iš tų žmonių, kurie 
viską daro taip, kaip jiems patinka. 

Korimyras atlaikė jos žvilgsnį. 

- Stengiuosi, - paprastai atsakė jis. 

Džunė ėmė nekantrauti. 

- Tai galvis dėlto pasakysite, ko atėjote? - paklausė ji. Balse 
draugiškumo - nė ženklo. | 

- Žinoma, - atsakė Korimyras. - Tik nemanykite, kad esu 
akiplėša. Atėjau vildamasis, kad jūs leisite padėti jums. 

Džunė išraudo. 

- Vadinasi, ponas Pylis pasakė jums... - pradėjo ji. 

- Atsiprašau, - mandagiai pertraukė ją Korimyras, - 
ponas Pylis pasakė man labai mažai, nes jis pats žino labai 
nedaug. Tiesą sakant, manau, jog aš jam pasakiau daugiau, 
negu jis man. Bent jau, - jis pridūrė šyptelėjęs, - iš to, ką 
žinau, pasakiau jam tiek, kiek, mano nuomone, jam pravers- 
tų Žinoti. 

Džunė žiūrėjo į jį nustebusi ir tuo pačiu įtariai. 

- Tai ką jūs žinote? - paklausė ji. 

- Aš Žinau, - rimtai atsakė Korimyras, - kad jūs sukate sau 
galvą, kodėl aš taip domiuosi jūsų dėdės mirtimi ir to paslaptin- 
gojo tipo, pono Diuroko veikšmais. 

- Na ir kas? - atsargiai paklausė Džunė. 

- Esu senas Kito draugas, - rimtai atsakė jis, - dėl jo ir jo 
draugų galiu padaryti labai daug. Mis Širli, pasakysiu jums, jog 
esu pakankamai senas, kad galėčiau būti jūsų tėvu. Patikėkite, 
mano vienintelis noras - padėti jums abiem šioje situacijoje, 
kuri gali būti labai sudėtinga ir pavojinga. 

Džunė dvejojo. Buvo beveik neįmanoma abejoti Korimyro 
nuoširdumu, tačiau ji niekaip negalėjo prisiversti atskleisti jam 
paslaptį, kurią viena taip pavydžiai saugojo. / 

- Jūs seklys? - paklausė ji. 

- Jei turite galvoje policijos seklius, tai ne, - nesvyruodamas 
atsakė jis. Buvau žvalgybos agentas, tačiau prieš kiek laiko 
išėjau į pensiją. Prisipažinsiu, kad bandau surasti žmogų, kuris, 
mano nuomone, padarė nusikaltimą. Galite manyti, kad kišu 
nosį ne į savo reikalus, tačiau patikėkite, kad noriu padėti jums, 
jei tik jūs leisite. 

Džunė vėl ėmė dvejoti, tačiau įsikišo Karola. 

- Ponas Korimyras, kas jis bebūtų, visų pirma yra vyras, - 
tarė ji. - O kaip jau sakiau ponui Pyliui, kai jis buvo čia, vyrai 
visada galvoja, kur čia gavus išgerti. 

- Girdėjau, kad jūs žinote nuostabaus kokteilio receptą, - 
tarė Korimyras, sugavęs jos mintį. 

Kol maišė savo garsųjį kokteilį, Karola ėmė linksmai čiauš- 
kėti apie gėrimų paslaptis, o Korimyras jai noriai antrino. 

Matydamas, kad mergina jau apsisprendė, jis vėl kreipėsi į 
J4- 

- Taigi, mis Širli, - tarė jis, - pasakykite tiesiai, ar vis dar 
nepasitikite manimi? 

- Aš nesakau, kad nepasitikiu jumis, - ramiai atsakė mergi- 
na. - Manau, kad tai buvo labai gražus jūsų gestas - pasisiūlyti 
padėti man. Tačiau aš jau aiškinau ponui Pyliui, kad šiuo metu 
man nereikia jokios pagalbos. 

Jos besiklausant, Korimyro veidas surimtėjo. 

- Pagalba jums reikalinga labiau, negu jūs pati manote, - 
tarė jis. 

- Manau, kad aš geriau galiu įvertinti savo... - ji jau norėjo 
sakyti „pavojų“, tačiau surado kitą žodį, - savo padėtį. 

- Galbūt, - nesiginčijo Korimyras ir Karola staigiai pažvelgė 
1JI- 

- Ojūs manote, kad ne? - paklausė ji. 

Korimyro veidas buvo neįžvelgiamas. 

- Savaime suprantama, aš negaliu atspėti, ką mis Širli žino, 
- atsakė jis. 

Karola linktelėjo galvą. | 

- Pone Korimyrai, - tarė ji, - gal malonėtumėt pasakyti, ką 
gi jūs žinote? 

Korimyras truputį pagalvojo. 

- Logiškas klausimas, - atsakė jis. - Jei aš tokį klausimą 
užduočiau mis Širli, tai žinau, ką ji atsakytų. Tačiau jūs teisios, 
kad neskubate man atverti savo paslapčių. Galų gale aš jums 
visai svetimas, pašalinis žmogus. Tačiau jei dar nepasibaigė jūsų 
kantrybė, tai galiu papasakoti, kodėl aš susidomėjau mis Širli 
reikalais. 

Kaip mokėdamas trumpiau jis papasakojo apie savo apsi- 
lankymą Roberto Trenčo name ir ten rastą popieriaus skiaute- 
lę, kuri jam sukėlė įtarimą, kad ponas Trenčas ne nusižudė, o 
buvo nužudytas. Jis trumpai užsiminė apie Kito ryšį su šia 
istorija ir visiškai nieko nesakė apie apsilankymą Paryžiaus 
policijos valdyboje. Nepasakojo ir savo klajones po naktinį 
Paryžių. Pasakojimas įtikino klausytojas, kad šioje tamsioje 
istorijoje Korimyras taip pat atlieka reikšmingą vaidmenį. 

- Tai štai, mis Širli, - baigė jis, - atskleidžiau jums savo. 
kortas. Tikėjausi, kad ir jūs atsilyginsite tuo pačiu, tačiau 
nenoriu skubinti jūsų, palauksiu, kol jūs pati tam pasiryšite. 
Palieku kortelę su savo adresu Paryžiuje. Jei būsiu jums 
reikalingas, iš karto duokite žinią. Ir nepykite, jei aš ir toliau 
tęsiu paieškas. 

- Nejaugi jūs kreipsitės į policiją? - sunerimusi šūktelėjo 
mergina, kai Korimyras pakilo eiti. 

Korimyras pažvelgė į jos susirūpinusį veidą. 

- Jūs bijote, kad aš taip nepadaryčiau? - susidomėjęs pa- 
klausė jis. 

- Taip, -sumurmėjo ji ir paraudo, pagalvojusi apie tai, kaip 
jis galėjo interpretuoti jos klausimą. 

- Nemanau, kad turėčiau taip pasielgti, bent jau šiuo mo- 
mentu, - iš lėto atsakė jis, ir kreipėsi į Karolą Spring; - Tikiuosi, 
- jau lengvabūdiškesniu tonu tarė jis, - kad galėsiu pasivaišinti 
puoduku arbatos jūsų kavinėje. Jūs nelaikysite manęs nepagei- 
dautinu lankytoju? 

- Ką jūs, visada prašau! - nuoširdžiai atsakė ji. Korimyras, 
grįždamas į viešbutį, juto keistą pasitenkinimą, kad ji taip šiltai 
atsiliepė į jo žodžius. 

„Morning Courier" laikraščio redakcijos reporterių kam- 
baryje Kitas Pylis šokinėjo iš džiaugsmo. 

- Matau - hm - kad jūs šiandien gerai - hm - nusiteikęs? - 
pasigirdo balsas ir Kitas nustebęs atsisuko - mat jis buvo įsitiki- 
nęs, kad be jo kambaryje daugiau nieko nėra. 

Pasirodo, kad jį užkalbino Džermin- Manersas. Jis stovėjo 
už didžiulio stalo, ant kurio buvo išdėlioti „Courier“ ir kitų 
laikraščių komplektai. 

Kitas nustebo, nes Džermin-Manersas buvo neeilinė as- 
menybė redakcijoje, o vienas iš žymiausių žurnalistų, laikraščio 
specialus korespondentas, lakstantis po visą pasaulį, gąsdinan- 
tis Balkanų šalių karūnuotas galvas, bauginantis (aišku, labai 
delikačiai) respublikų prezidentus, mokantis premjerus, kaip 
įvesti tvarką jų šalyse, o visų pirma keliantis „Courier“ prestižą 
visame pasaulyje. Sugrįžęs iš kelionių, jis kartais parašydavo 
vieną kitą meistrišką reportažą ir apie Anglijos reikalus. Re- 
dakcijoje jis turėjo asmeninį kabinetą. Darbo Džermin-Maner- 
sas imdavosi prieš tai gerai papietavęs, pavyzdžiui, su užsienio 
naujienų redaktorium (aišku, laikraščio sąskaita). Bendrajame 

reporterių kambaryje jis buvo retas svečias - pralėkdavo kaip 
meteoras ir vėl dingdavo. Jis nebuvo snobas - nieko pana- 
šaus, jis buvo labai draugiškas ir niekada nevengdavo progos 
paplepėti su kolegomis, susitikęs koridoriuje. Tik dėl jo įpro- 
čio kur reikia ir nereikia kaišioti žodelį „Hm" buvo sunkiau 
sekti jo minčių eigą ir įvertinti jo nepaprastai platų akiratį ir 
erudiciją. 

Kitas, kurio savimeilę paglostė toks Džermin-Manerso 
dėmesys, atsakė, kad ruošiasi išeiti atostogų. 

- Tik tiek! O aš jau maniau, kad tave mažų mažiausiai 
paaukštino, - tarė Fultonas, jaunas lengvabūdiškas reporteris, 
taip pat užsukęs pavartyti komplektų. - Kiek žinau, atostogos 
tau prasideda tik kitą savaitę? - pridūrė jis. 

- Taip buvo numatyta, tačiau ką tik man pasakė, kad galiu 
išeiti jau nuo rytdienos, - paaiškino Kitas. - Nežinau kodėl. 

- Kas vyksta redakcijoje apskritai niekas nežino, - tarė 
Fultonas. - Vieni stebuklai, kuriuose niekas nesusigaudo. Ži- 
noma, aš nekalbu apie Džermin-Manersą. Džermin-Manersas 
žino viską. Jis redaktoriui pasakoja juokingas istorijas, 0 iš 
direktoriaus skolinasi pinigus. 

Kitas šyptelėjo. Nors jis nesidomėjo redakcijos užkulisiais, 
tačiau šis teiginys jam pasirodė perdėtas. 

- Fultonai, jaunasis bičiuli, - melodingu balsu įsikišo pats 
Džermin-Manersas, - jūs turite - hm - vieną labai vertingą 
reporterio savybę - lakią vaizduotę. 

- Viešpats atlygins J jums už gerus žodžius, pone Koperfil- 
dai, - nė kiek nesumišęs atšovė Fultonas. - Tai kur tu susiruošei, 
Kitai? 

- Norėčiau truputį pasižvalgyti kitapus Lamanšo, - miglotai 
atsakė Kitas. 

- Neblogai sugalvota, - pritarė jaunuolis. - Paprašyk Džer- 
min-Manerso, kad parašytų raštelį Belgijos karaliui, galėsi ap- 
sistoti jo rūmuose savaitei ar dviem. Patikėk manim, tai pats 
geriausias būdas. 

Džermin-Manersas pažvelgė į savo jaunąjį kolegą maž- 
daug taip, kaip dogas žiūri į po kojomis besipainiojantį mažą 
šunytį, ir kreipėsi į Kitą. 

- Jūs iš tikrųjų vykstate į Belgiją? - paklausė jis. - Turiu ten 
porą draugų, kurie mielai pašefuotų jus... 

- Aš jums labai dėkingas, - tarė Kitas, - tačiau aš jau viską 
susitvarkiau. 

- Apdairus vaikinas, - pagyrė Fultonas. - O ji ar graži? 

Kitas nusijuokė, tačiau paraudo, kai Džermin-Manersas 
įdėmiai pažvelgė į jį. 

- Fultonai, - tarė Džermin-Manersas, - ar jus kada nors - 
hm - yra prikūlę, bet smarkiai, labai smarkiai? | 

- Nuo to laiko, kai išėjau iš kolonijos - nė karto, tikrai nė 
karto, - atsakė nenurimstantis jaunuolis. 

- Tai dar prikuls, ir - hm - labai greitai, - tarė Džermin-Ma- 
nersas. Fultonas, pajuto apmaudą, nes pirmą kartą nebesura- 
do, ką į tai atsakyti. 

- Pasiduodu! - tarė jis ir Kitas nusijuokė. 

- Nenusimink, Fultonai, - tarė jis. - Tu gi žinai, kad visada 
galima duoti grąžos. 

Pokalbį pertraukė pasiuntinukas, pranešęs, kad poną Ful- 
toną kuo skubiausiai nori matyti naujienų redaktorius. Fulto- 
nas sunkiai atsiduso. 

- Tiesiog nežinau, ką Senis darytų be manęs, - tarė jis. 

- O aš žinau, - atsakė Džermin-Manersas. - Ir dar aš - hm - 
galiu įsivaizduoti, ką jis padarys su jumis, jei priversite jį laukti. 

Fultonas atsistojo. 

- Negaliu ilgiau maloniai šnekučiuotis su jumis, - pareiškė 
jis. - Reikia duoti naujienų redaktoriui vieną kitą nurodymą... 

Jam dar nebaigus sakinio, atsidarė redaktoriaus kabineto 
durys ir tarpduryje pasirodė jis pats. 

- Fultonai! -suriaumojo jis. - Ar užmigai? Kiek kartų reikia 
tau sakyti? Greičiau pas mane! Ir dėl Dievo meilės liaukis 
idiotiškai šypsotis ir pabandyk atrodyti kaip normalus žmogus. 

Durys automatiškai užsidarė ir redaktoriaus balsas nutilo. 

- Fultonai, - sumurmėjo Džermin-Manersas, - redakto- 
riaus patarimas -hm-vertas dėmesio. 

Tačiau Fultonas jo jau nebesiklausė - jis strimgalviais nu- 
„lėkė pas redaktorių. 

- Lengvabūdiškas jaunuolis - hm - tačiau nepasakyčiau, kad 
negabus, - sumurmėjo Džermin-Manersas. - Klausykite, - tęsė 
jis, - ar jau esate susitaręs su kuo nors pietauti? Jei ne, tai 
kviečiu papietauti su manim. 

- Labai ačiū, - atsakė Kitas, nustebintas tokio nelaukto 
pakvietimo, - tačiau iki trijų turiu budėti redakcijoje. 

- Aš manau - hm - kad tai galima sutvarkyti, - atsakė 
Džermin-Manersas ir nuėjo į naujienų redaktoriaus kabinetą. 

- Viskas gerai, - sugrįžęs tarė jis. - Jus išleidžia, taip sakant, 
už užstatą - mano žodį. Jei būsite skubiai reikalingas, paskam- 
bins iš redakcijos telefonu. 

Kitas užsidėjo skrybėlę ir abu nuėjo prie lifto. 

- Matote, - pradėjo Džermin-Manersas, kai jie įsėdo į taksi, 
- aš seniai pažįstu jūsų tėvą ir - hm - niekada nepamiršiu jo, nors 
jau senokai nesimatėme. Jis - hm- yra padaręs man vieną 
paslaugą. 

- Tikrai? - nustebo Kitas. - Niekada man apie tai nesakė. 

Džermin-Manersas šyptelėjo. 

- Jūsų tėvas, - tarė jis, - yra ne iš tų žmonių, kurie mėgsta 
girtis savo gerais darbais. O ta paslauga - hm --buvo susijusi su 
gan konfidencialiu diplomatiniu reikalu. Kai sužinojau, kad 
atėjote dirbti į mūsų laikraštį, pagalvojau - hm - kad bus geriau, 
jei pamėginsite prasimušti savarankiškai, tačiau noriu užtikrin- 
ti jus, kad galite visada pasikliauti manimi, jei tik kuo nors 
galėčiau padėti jums. 

Kitas padėkojo jam. Netrukus jei atvažiavo į vieną privile- 
gijuotą klubą, kur Kitas išvydo daug įžymių žmonių, kurie 
maloniai čia leido laiką ir nebijojo, kad landūs reporteriai, kurie 
zuja po prašmatnesnius restoranus ir ieško įžymybių, kad galė- 

tų aprašyti, ką jos valgo, ką geria, su kuo draugauja ir panašiai, 
suras juos ir čia. 

Po skanių pietų jie toliau sėdėjo už stalo, šnekučiuodami 
apie šį bei tą, kol Džermin-Manersas neatkreipė Kito dėmesio 
į tai, kad jau trys valandos. 

- Iš redakcijos niekas nepaskambino, - tarė-jis. - Vadinasi, 
jūsų darbas baigtas. Jei norite eiti krautis daiktų... 

- Taip, reikėtų, - atsakė Kitas, keldamasis nuo stalo. - 
Dėkoju jums už vaišes. 

- Man buvo labai malonu, - atsakė jo pašnekovas. - Ir 
nemanykite - hm - kad tai tik komplimentas. Leiskite man, kaip 
vyresniam kolegai, pasakyti savo nuomonę: jūs, Pyli - hm - 
teikiate gražių vilčių. Nemanau, kad dėl to pradėsite riesti nosį. 
Žmonės, nuo kurių daug kas priklauso, patenkinti jumis, Pyli. 
Aš tikiuosi, kad į jums užteks proto, apie tai niekam nepasakoti. 

- Be abejo, - pažadėjo Pylis. 

Atsisveikinęs su kolega, jis linksmai nuskubėjo krautis 
daiktų ir ruoštis kelionei į Paryžių. Po to pasiuntė telegramą 
Korimyrui, pranešdamas jam apie savo netikėtą, ansktyvą at- 
vykimą. 

Kitą rytą jis jau plaukė per Lamanšą su tokia puikia nuo- 
taika, kad jam teko ieškotis nuošalesnio kampelio ant denio, 
kur galėtų išsidainuoti, netrukdydamas kitiems keleiviams. Jam 
atrodė, kad jo nuotaikai paklūsta viskas. Net rūsčios išvaizdos 
ūsuotas muitininkas šyptelėjo, atsakydamas į jo žvalų pasveiki- 
nimą. 

Atsisėdęs į savo vietą vagone, Kitas stebėjo, kaip keleiviai 
lipa į Paryžiaus traukinį, padėjo susijaudinusiai guvernantei su 
dviem vaikais susirasti savo vietą vagone. Vaikai kalbėjo, kaip 
jie greit susitiks su tėveliu ir mamyte, belaukiančiais jų Paryžiu- 
je. Prieš tai tėveliai keliavo po visą Europą, buvo Romoje, 
Vienoje ir kitur. Taigi netrukus mažoji Katlina, Bilas kartu su 
tėvais ir mis Dženings tris dienas praleis Paryžiuje, apžiūrinė- 
dami miestą. „Aš pirmiausia lipsiu į Eifelio bokštą, iki pat 

viršaus", - pareiškė Bilas. „O mane mamytė nusives į didžiulę 
parduotuvę su šešiais liftais, toje parduotuvėje yra visko!" - 
šaukė Katlina. Po to visi turėjo važiuoti į vilą, kurią tėtis 
išsinuomojo pietuose. 

Kitas pasikalbėjo su vyresniuoju palydovu, davė jam keletą 
frankų ir netrukus atsidūrė vienoje kupė su linksmai čiauškan- 
čiais vaikais ir mis Dženings, kuri buvo patenkinta, kad gali 
bent trumpam atsipūsti nuo vaikų priežiūros, patikėdama juos 
maloniam ir mandagiam jaunuoliui. 

Kitas noriai aiškino vaikams apie vietas, pro kurias: jie 
važiuoja, pasakojo visokias istorijas, dėl to, jie taip prisirišo prie 
Kito, kad kelionei pasibaigus tempte nusitempė jį prie aukšto 
orios išvaizdos vyro ir žavingos miniatiūrinės ponios, kurie 
nuoširdžiai padėkojo jam už rūpinimąsi jų vaikais. 

Atsisveikindamas Bilas kaip tikras vyras paspaudė Kitui 
ranką, o Katlina apsikabino jį ir garsiai pakštelėjusi jį į žandą 
pati sau nusprendė ištekėti už jo, kai tik paūgės. 

Palydėjęs juos, Kitas pasiėmė savo bagažą, pasisamdė taksi 
ir nuvažiavo į Korimyro butą, kur Korimyras jo laukė. Tiesą 
sakant, Korimyras planavęs dar savaitę niekieno netrukdomas 
tęsti savo tyrimus, tačiau sutiko Kitą taip nuoširdžiai, jog iš 
šalies niekas nebūtų pagalvojęs, kad jaunojo draugo atvykimas 
būtų sukliudęs jam. 

Kitas iš karto pasidomėjo, kas naujo. 

Korimyras tik palingavo galvą. 

- Naujienų labai mažai, - tarė jis. - Buvau pas mis Širli ir 
stengiausi ją įtikinti, kad papasakotų man apie savo problemas, 
tačiau man mandagiai buvo pasakyta nesikišti kur niekas neprašo. 

- Nejaugi ji tave išvijo? - susirūpino Kitas. - Nebūtinai 
tiesiogine šio žodžio prasme - na, bet pats supranti, ką turiu 
galvoje. 

- Taip baisu nebuvo, - atsakė Korimyras. - Tiesą sakant, 
vienu metu net atrodė, kad ji atsivers. Merginą graužte graužia 
kažkokia paslaptis, kurios mes nežinome. 

Kitas pašoko. 

- Lekiu pas ją, - pareiškė jis. 

- Palauk truputėlį, - sustabdė jį Korimyras. - Ką tu jai 
pasakysi? 

- Ir pats nežinau, - prisipažino Kitas. - Pažiūrėsiu, kai 
susitiksime. 

Korimyras pažvelgė į laikrodį. Buvo dar anksti. 

- Na gerai, tarė jis, - jei nori iš karto susitikti su ja, tai 
nebūtina važiuoti pas ją į namus. Ji skambina pianinu mis 
Spring kavinėje. Kavinė atidaryta iki šešių, tačiau ji paprastai 
laukia, kol mis Spring, arba madam Karola, kaip ten vadina ją, 
baigia darbą savo kontoroje. 

Kitas pasiėmė skrybėlę, o Korimyras pakilo iš savo krėslo. 

- Eini ir tu? - be jokio entuziazmo paklausė Kitas. 

- Žinoma, - ramiai atsakė Korimyras. 

Kitas pasikrapštė pakaušį. 

- O ar tau neatrodo, kad būtų geriau, jei aš eičiau vienas? 
- paklausė jis. 

- Tikrai ne, - be išlygų atsakė Korimyras. - Visų pirma, kai 
tu taip netikėtai pasirodysi mis Širli, vargu ar gali tikėtis, kad ji 
džiaugsmingai šūktelėjusi puls tau ant kaklo ir kūkčiodama 
išsipasakos tau visas savo bėdas, kurios ją kamuoja. Jei jau 
nusprendei eiti pas ją, tai eikime abu kaip respektabilūs turistai, 
užsimanę pasižiūrėti pagarsėjusios kavinės „Chez Carol". 
Tiesą sakant, jei atmintis manęs neapgauna, tai madam Karola 
buvo tokia maloni, kad pasakė, jog su malonumu manęs lauk- 
sianti tenai. 

Kitas niūriai Žiūrėjo į savo draugą. 

- Nair tipas gi tu! - tarėjis. - Tau pritiktų vaikščioti su adata 
ir sprogdinti vaikų žaislinius balionus. 

Korimyras tik nusijuokė. 

- O dabar, kai truputį atvėsai, - tarė jis, leisimės į žygį kaip 
du solidūs piratai. Jo-ho-ho, butelį romo išgert! 

Kitas negalėjo susilaikyti nešyptelčjcj ir jie susėdo į taksi. 


—" 

- Lai mane pakaria, jei aš žinau, ką tu sugalvojai, - pareiškė 
jis. 

Korimyras nieko neatsakė, tik nusišypsojo sau į ūsą. Taksi 
greit lėkė Karolos Spring įstaigos link. 

Jie atvyko prieš pat šešias. Kavinės salėje buvo nemažai 
žmonių. Didi, apsivilkęs aksominiu kostiumu, griežė paskutinį 
programos numerį, Džunė akompanavo jam pianinu. Ji buvo 
taip įsijautusi, kad net nepastebėjo atvykėlių. 

Paskutiniai muzikos garsai nutilo, Džunė apsidairė ir rau- 
donis užliejo skruostus, kai pamatė juos už staliuko nuošaliame 
kampe. Didi pastebėjo jos žvilgsnį, kai lankstėsi publikai, atsa- 
kydamas į plojimus, ir jo veidas apsiniaukė. Džunė kiek padve- 
jojusi atsistojo ir nuėjo nuo pakylos pro duris, vedančias į 
Karolos asmeninį kabinetą. 

- Tai reiškia, kad kavinė uždaroma, - tarė Korimyras, kai 
aplink juos sėdėję žmonės ėmė rinktis savo daiktus ir ruoštis 
išeiti. Jis pasikvietė padavėją, padavė savo vizitinę kortelę ir 
paprašė perduoti madam Karolai, kad norėtų su ja trumpai 
pasikalbėti. 

Mergina netrukus sugrįžo ir nušivedė į juos į mažą kamba- 
rėlį už didžiosios kontoros pirmame aukšte. 

Karola pakilo iš už popieriais užversto rašomojo stalo ir 
linksmai pasisveikino su jais. 

- Kaip smagu, kad nepamirštate, mūsų, - tarė ji. - Taigi ir 
jūs atvažiavote į šį Linksmybių Miestą, pone Pyli? 

Kitas, kuris vis paslapčia žvalgėsi, ar nepamatys kur nors 
Džunės, suėmė save į rankas ir atsakė kažkokia banalybe, kad 
Paryžius geriausia vieta pasaulyje atostogoms praleisti. 

Korimyras atėjo jam į pagalbą. 

- Mes tikėjomės, tarė jis, - kad jūs supažindinsite mus su 
savo nuostabiosios įstaigos paslaptimis. 

Karola trumpam sugavo jo žvilgsnį. 

- Paslaptimis? - pakartojo ji juokdamasi. - Man atrodo, kad 
tos paslaptys labai paprastos - padėti žmonėms suprasti, ko jie 

nori, ir patarti, kaip tą padaryti. Žinote, kai kurie mūsų lanky- 
tojai visiškai netektų galvų, jei nepamokytumėm jų. Bet geriau 
eikime pasidairyti, pamatysite viską savo akimis. 

Apžiūra prasidėjo nuo kavinės salės, kuri dabar buvo visai 
tuščia. Tik Didi ir Džunė svarstė rytdienos koncerto programą. 

- Alio, Džune! - pašaukė Karola, - matai, kas atėjo apžiū- 
rėti mūsų įstaigos? | 

Mergina nulipo nuo pakylos ir pasisveikino. Karola vėl 
kreipėsi į juos. 

- Pone Korimyrai, - tarė ji, - norėčiau išgirsti jūsų nuomonę 
apie šią salę. Noriu ją truputį pertvarkyti. Būtų gerai dar labiau 
praplatinti tą didelį langą ir pasinaudoti balkonu karštomis 
dienomis... 

Jie pasitraukė į šalį ir pradėjo svarstyti detales, o Kitas 
nekantriai užkalbino merginą. 

- Džune, - tarė jis, - Aš pasiėmiau atostogas ir atvažiavau... 
atvažiavau pas tave. Ar leisi man padėti tau? 

Didi, į kurį niekas nekreipė dėmesio, stovėdamas ant pa- 
kylos matė, kaip merginos akys pasruvo ašaromis, ir jo ranka 
tvirčiau sugniaužė kišenėje ilgo aštraus peilio rankeną. 

Džunės balsas drebėjo, tačiau įtempusi jėgas ji susitvardė. 

- Ir kam tu atvažiavai? - sumurmėjo ji. - Aš gi tau sakiau... 
sakiau, kad negaliu tau nieko pasakyti. Ar negali palikti manęs 
ramybėje, kad aš galėčiau padaryti tai, ką privalau? 

- Ne, negaliu ir nepaliksiu! - sušuko Kitas, tačiau paklus- 
damas jos gestui, jau tyliau tęsė: - Nežinau, kokia baisi ta 

"paslaptis, kuri kamuoja tave, tačiau jei jos nepasakysi, tai aš 
pasiliksiu čia tol, kol nesužinosiu jos, nors tam reikėtų paaukoti 
visą savo gyvenimą. 

Džunė atsiduso. : 

- Ir kodėl tu taip užsispyrei dar labiau sukomplikuoti mano 
reikalus? - tarė ji. 

- Kaipgi aš galiu juos sukomplikuoti? - paklausė Kitas. - 
Nejaugi tu nesupranti, kad aš noriu tik sutvarkyti tą nelemtą 

reikalą? - Jei... jei tik tekėtumei už manęs, Džune, ir leistum 
man... 

Džunės šūktelėjimas pertraukė jo žodžius. 

- Oi, liaukis, liaukis! - maldavo ji. - Tu pats nesupranti, ką 
kalbi. Tai neįmanoma... 

Kitas paėmė ją už rankos. 

- Yra kokia nors priežastis, dėl ko tu negali tekėti už 
manęs? - paklausė jis. 

Džunė delsė atsakyti, bet pagaliau atsuko savo išbalusį 
veidą į jį. 

- Taip, - atsakė ji tvirtu balsu. 

Kitas paleido jos ranką. 

- Nieko nesuprantu, - sumurmėjo jis. Jo balsas drebėjo ir 
mergina išraudo supratusi, ką jis galėjo pagalvoti. 

Na, jei tu netiki manimi... - išdidžiai pradėjo ji, bet Kitas 
nedavė jai baigti. 

- Atleisk man, brangioji, - sušuko jis. - Tikiu tavimi. Jei 
netikėčiau tavimi, tai kuo dar pasaulyje galėčiau tikėti? Ta- 
čiau... 

Jis nutilo, nes ji perspėdama pakėlė ranką ir greitai nusi- 
suko. 

- Alio, pone Pyli! - pašaukė jį Karola. - Noriu jums pristatyti 
Didi. - Kito tokio smuikininko Paryžiuje nėra, nežinau, ką 
daryčiau be jo. 

Smuikininkas šlubčiodamas žengtelėjo pirmyn ir taip 
žemai nusilenkė, kad atrodė, jog jis nepastebėjo ištiestos Pylio 
rankos. Jis nusišypsojo, atsidėkodamas Karolai į komplimentą, 
tačiau šalia jų stovintis Korimyras pastebėjo, kad į Kitą nu- 
kreiptose Didi akyse šypsenos nebuvo nė ženklo. 

Kai kitą rytą Džunė sėdo pusryčiauti, ant stalo šalia lėkštės 
ji rado didelį voką. Ant voko nepažįstamu braižu buvo užrašyta 
jos pavardė. Laiškas atėjo paprastu paštu, kaip ir visa kita 

korespondencija. Atplėšusi voką, ji viduje rado nedidelį lapuką. 
- Kas gi čia dabar? - nustebusi šūktelėjo ji. - Karola, tu tik 
pažiūrėk! 
Karola pažvelgė Džunei per petį. Abi kartu apžiūrėjo 
laiškelį. Lapuko viršuje storomis linijomis buvo rašalu nupiešti 


"tokie ženklai: 
iki TB 
= 


Po jais tokio turinio tekstas: 

„Jūs esate drąsi, o Didieji saugoja drąsuolius. 

Tačiau Drąsos kardas turi paklusti išminties rankai. 

Saugokitės, kad Slaptasis priešas neužpultų jūsų tamsoje. 
Būkite atsargi, kai šviesu, ir venkite tamsos. 

Priešai seka jus, bet draugai irgi nesnaudžia. 

Nedrebėkite iš baimės, tačiau tegu atsargumo antspaudas 
apsaugo jūsų lūpas nuo atvirumo. Visą laiką saugokitės veido su 
randu." , 

- Vaikeli, čia kažkoks perspėjimas, - susimąsčiusi tarė Ka- 
rola. - Tik ką galėtų reikšti tie ženklai laiško viršuje? 

- Nežinau, - prisipažino mergina. - Aišku, kad tai kinų 
rašmenys. Klausyk, Karola, - staiga susijaudino ji, - kaip tu 
manai, gal princas Fengas vis dėlto gyvas? 

Tačiau Karola papurtė galvą. 

- Manau, kad ne, - atsakė ji. - Jis būtų davęs kokį nors 
ženklą tavo dėdei dar prieš jo mirtį, arba tau po jo mirties. Be 
to, mes nežinome, ar tas laiškas nėra klastotė. 

- Aišku, gali būti, - sutiko Džunė, - tik aš nesuprantu 
prasmės. Pavyzdžiui, jei jį būtų atsiuntęs Diurokas, tai jis vargu 
ar perspėtų mane, kad saugočiaus jo. Man regis, kad tas, kas 
atsiuntė šį laišką, žinojo dėdės paslaptį ir buvo princo Fengo 
draugas arba agentas. 

- Kam jis tada rašo laišką? - paklausė Karola. - Kodėl 
pačiam neateiti ir neatskleisti visų savo kortų? Juk net Diuro- 
kas taip padarė. 

Džunė paniuro. 

- Žinau, tačiau tai dar neįrodo, kad laiškas yra klastotė, - 
ginčijosi ji. - Kinai keisti žmonės, jie viską daro savaip. 

- Įdomu, ką jis turi galvoje, rašydamas apie tamsą? - garsiai 
galvojo Karola. - Kaip bebūtų, tas, kuris rašė šį laišką, atrodo, 
neblogai orientuojasi situacijoje ir duoda tau tikrai neblogą 
patarimą - būti atsargiai kiekviename žingsnyje ir nerizikuoti. 

- Jis duoda ir dar vieną patarimą, - skubiai pridūrė mergina. 
- Perspėja niekam nepasakoti apie savo reikalus. Aš žinau, kad 
tu Korimyru pasitiki... 

- Otune? - iš karto pertraukė ją Karola. 

- Aš to nesakau, - atsakė ji. - Bet Karola, nejaugi tu 
nematai, kaip sunku man atspėti, kuo pasitikėti ir kuo ne? 

Karola paplekšnojo ją per petį. 

- Suprantu, vaikeli, - švelniai atsakė ji, - ir nekaltinu tavęs 
dėl atsargumo. Aš manau, kad tu dar pamatysi, kaip tas Kori- 
myras užkurs gerą pirtį Diurokui ir jo kompanijai. 

Džunė tiriančiu žvilgsniu žiūrėjo į savo draugę. 

- Matau, kad tu labai geros nuomonės apie poną Korimyrą, 
- tarė ji. 

Karola vėl atsisėdo ir ėmė piltis sau kavą. 

- Taip, - ramiai atsakė ji. - Man atrodo, kad žinau žmogų, 
dėl kurio jis daug kam pasiryžęs. | 

- Kas gi tas žmogus? - skubiai paklausė mergina. 

- Ponas Kristoferis Pylis, - atsakė Karola, ir Džunė skam- 
biai nusijuokė. 

*ikkkkkk 

Tuo pat metu ponas Korimyras, pusryčiaudamas savo vieš- 
butyje, taip pat tyrinėjo lapuką popieriaus, kurio viršuje buvo 
tokie patys Ženklai kaip ir Džunės gautame laiškutyje. 

Korimyro laiškelis buvo dar trumpesnis. Jis skambėjo taip: 

„Pradžia gera. Tęskite toliau. Tačiau veidas su randu turi 
daug akių. Jos stebi jus. Tačiau kiti stebi taip pat. Vėjas išsklai- 
dys debesis ir saulė nušvis Teisuoliams." 

- Kas čia per velniava? - paklausė Kitas, kai Korimyras 
pastūmė tą laiškelį jam. | 

- Šis reikalas kasdien darosi vis įdomesnis, - žvaliai atsakė 
Korimyras. - Tas piešinys laiškelio viršuje tai „I-Ho-Chuan" ženklas, 
mano mielasis. Atrodo, kad mano spėjimas ne toli nuo tiesos. O dar 
svarbiau tai, kad, matyt, apie šį reikalą žino ir kai kurie kinai. Kaip 
jie sužinojo aš neturiu nė menkiausio supratimo. Ir dar, atrodo, kad 
jie daug žino apie mūsų bičiulį Diuroką. Šiaip ar taip, jie laiku 
perspėjo, kad Diurokas seka mane. Turiu prisipažinti, kad net 
neįtariau, jog jis gali nujausti, kad aš seku jį. Gerai, dabar žinosiu. 

- O kaip suprasti tą frazę apie debesis ir saulę? 

- Tai manau, tik alegorija. Laiško autorius tikisi, jog ateis 
laikas, kai Diurokas atsidurs gerai saugomoje vietoje ir žmonės, 
kurie to verti - O tarp jų aš, nors to tikėtis gal ir nekuklu, - galės 
vėl jaustis saugūs. 

Kitas nusijuokė. 

- Skamba visai neblogai, - tarė jis, - tik kodėl tas humoristas 
negalėjo ateiti pas mus ir to pasakyti, užuot siuntęs mums 
kažkokį kryžiažodį? 

Korimyras gūžtelėjo pečiais. 

- Yra tokia patarlė: kiti laikai, kiti papročiai. Lygiai taip pat 
galima pasakyti, kad kiekviena šalis turi savo tradicijas. Dova- 
notam arkliui į dantis nežiūrima, ir aš nenoriu kritikuoti meto- 
dų kuriais naudojasi žmonės, norintys mums padėti. 

- Teisingai, - pritarė Kitas. - Tai ką veiksime šiandien? 

- Atrodo, tu jau pamiršai, - priekaištaudamas atsakė Kori- 
myras, - jog dvi žavingos moterys sutiko kartu pavakarieniauti 
šį vakarą? 

Kitas paraudo. 

- Neišsigalvok, - atšovė jis. - Kaip aš galiu pamiršti? Tačiau 
tai bus vakare. O ką veiksime dieną? 

- Siūlau nueiti nusipirkti gerą didinamąjį stiklą ir ruletę, - 
rimtai atsakė Korimyras, - išmatuosime Diuroko batų atspau- 
dus. Negalima ignoruoti nė menkiausių daiktinių įrodymų... 

- Kokie niekai! - nekantriai sušuko Kitas. - Aš kalbu rimtai. 

- Na gerai, kalbėkime rimtai, - atsakė Korimyras. Nieko 
konkretaus šiandien daryti neketinu, nors galvoti apie tą isto- 
riją nesiliausiu. Pradėjau kai kurias paieškas ir noriu palaukti, 
kokie bus rezultatai. Aš suprantu, Kitai, kaip sunku sėdėti ir 
laukti, tačiau rizikuoti irgi negalima, nes suklysti labai lengva. 
O šis laiškas suteikia šiai istorijai naujų niuansų. Dabar turime 
būti dvigubai atsargūs, kad nepadarytumėm neištaisomos klai- 
dos. 

- Gerai, - tarė Kitas, kiek aprimęs. - Tada eikime pasivaikš- 
čioti. 

- Mielai, - atsakė Korimyras ir žvaliai pakilo. Jis apsi- 
džiaugė, kad atsirado gera proga jo jaunajam draugui išlieti 
energiją. 

Korimyras žinojo Paryžių kaip savo kišenę ir neleido Kitui 
nuobodžiauti, nors vaikinui sunku buvo suvaldyti savo nekant- 
ravimą. 2 
Pagaliau Korimyras pažvelgė į laikroduką. 

- Ar tik nenustebinsiu tavęs primindamas, - tarė jis, - kad 
jau laikas pietauti. 

- Tikrai? - paklausė Kitas. - Tiesiog nepamačiau, kaip greit 
pralėkė laikas. 

- Tai skamba kaip komplimentas, vadinasi, moku nenuo- 
bodžiai pasakoti, - šypsodamasis atsakė Korimyras. - Beje, jei 
įdomu, galiu pasakyti, - ramiai pridūrė jis, - kad jau gal kokį 
pusvalandį mus lydi ponas Diurokas. 

Kitas krūptelėjo. Korimyras paėmė jį už rankos, kita ranka 
rodydamas pagarsėjusį kalėjimą, pro kurį jie tuo metu ėjo. 

- Tik nesustok ir neatsigęžk atgal, - perspėjo jis. 

- Kojjis nori? - paklausė Kitas, kai Korimyras pasuko į kitą 
gatvę. 

- Nežinau. Ko gero, netrukus išgirsime iš jo pačio, - atsakė 
Korimyras. Jis tik juokavo, tačiau pasirodė, kad jo žodžiams 
buvo lemta išsipildyti. 

Dar truputį paėjėjus, Korimyras nusivedė Kitą į restoranė- 
lį, garsėjusį ne tik gera virtuve, bet ir mandagiu aptarnavimu. 

- Mūsų bičiulis galės valandą pasitrinti lauke, kol papietau- 
sime, - nusijuokė Korimyras, suradęs laisvą staliuką ramiame 
kampe. | 

Tačiau ponas Diurokas ne buvo linkęs taip daryti. Net 
Korimyras nustebo, kai žmogus su randu veide įėjo į kavinę, 
atsisėdo už staliuko netoli nuo jų ir ramiausiai pradėjo skaityti 
meniu, nekreipdamas nė menkiausio dėmesio į netoliese sėdin- 
čius anglus. 

Situacija išties pikantiška, pagalvojo Korimyras. Štai čia 
sėdi jis su Kitu, mėgaudamiesi skaniais restorano patiekalais, o 
vos už kelių staliukų, dorodamas omletą ir užsigerdamas baltu 
vynu, sėdi žmogus, kuris be menkiausio sąžinės graužimo nu- 
žudytų juos, jei tik pasitaikytų tinkama proga ar prispirtų rei- 
kalas. 

Korimyrui buvo labai įdomu, kas privertė Diuroką taip 
atvirai sekti juos. „Žinoma, - pagalvojo jis, - Diurokas galėjo 
pamanyti, kad jie jo nepažins ir kad jie nieko nežino nei apie 
jį, nei apie jo reikalus. Kaip bebūtų, reikia palaukti, ką darys 
Diurokas, o tada bus aišku, kaip elgtis toliau." 

Ilgai laukti neteko. Baigęs valgyti, Diurokas susimokėjo, o 
po to, atidžiai, nors ne įžūliai, pažvelgė į staliuką, už kurio 
sėdėjo Korimyras su Kitu. Matydamas, kad jie jau geria kavą, 
Diurokas atsistojo ir priėjęs mandagiai nusilenkė jiems, tačiau 
po to kreipėsi tik į Korimyrą. 

- Turiu atsiprašyti, - tarė jis angliškai, - už sutrukdymą, 
tačiau reikalas toks svarbus, kad laukti negaliu. Jūs manęs, 
aišku, nepažįstate... 

- Priešingai, apie jus mes nemažai girdėjome, - žvaliai 
pertraukė jį Korimyras. - Sėskitės, pone Diurokai, ir sakykite, 
kuo galėtumėm padėti jums. 

Diuroką sutrikdė ne tik tai, kad Korimyras jį pažino, bet ir 
tai, kad sutiko jį beveik draugiškai. „Vienas nulis mano nau- 

dai", - pagalvojo Korimyras. O Kitui pakako nuovokos sėdėti 
tyliai ir nesikišti į šių dviejų patyrusių vyrų dvikovą. 

Diuroko sumišimas truko neilgai. 

- Ačiū jums, - tarė jis, atsisėsdamas. - Tikriausiai jūs sukate 
sau galvas, ko man iš jūsų reikia, - tęsė jis. 

Tačiau išprovokuoti Korimyrą buvo ne taip lengva. 

- Tikiuosi, kad pats tai pasakysite, - atsakė jis. 

- Padarysiu tai iš karto, - pažadėjo Diurokas. - Matau, kad 
mus domina tas pats reikalas... 

- Koks ankštas pasaulis, -sumurmėjo Korimyraš:-Diurokas 
atidžiai stebėjo jį, tačiau Korimyro besišypsantis veidas buvo 
kaip kaukė, slepianti jo jausmus. 

- Kalbėsiu atvirai, - tęsė Diurokas. - Sužinojau, kad jūs 
domitės velionio pono Trenčo reikalais. 

Korimyras tik nusilenkė, nieko nesakydamas. 

- Ir Trenčo dukterėčios reikalais, - pridūrė Diurokas. 

Kitas jau buvo besižiojąs atsakyti jam, tačiau Korimyras po 
stalu užmynė jam koją, ir Kitas užsičiaupė. 

Diurokas palaukė, bet nesulaukęs Korimyro atsakymo, 
tęsė toliau: 

- Tai štai, pone Korimyrai, nenoriu grasinti jums, geriau 
susitarkime gražiuoju. Jūs kišatės ne į savo reikalus. Būkite 
atsargūs, nes galite nusvilti nagus. 

Korimyras atsilošė ir nužvelgė Diuroką. 

- Ačiū už atvirumą, - tarė jis. - Tik turiu pasakyti, kad 
jūsų šiek tiek teatriškas perspėjimas manęs kažkodėl nesu- 
jaudino. 

Diurokas krūptelėjo, ir randas jo veide išbalo. Tačiau jis 
sugebėjo susivaldyti ir beveik susitaikančiu tonu tęsė toliau: 

- Jei bent kiek pažįstate mane, tai turėtumėt žinoti, jog aš 
ne iš tų žmonių, kurie svaidosi grasinimais, norėdami pagąsdin- 
ti. Nenoriu pyktis, pone Korimyrai, ir nematau priežasčių, 
kurios sutrukdytų mums susitarti gražiuoju. Trenčas pavogė 
deimantą, tačiau aš jį susigrąžinsiu, nesvarbu, kiek tai man 

kainuos. Turiu pasiūlymą: jei padėsite man susigrąžinti dei- 
mantą ar bent priversti merginą pasakyti, kur jis yra, tai gerai 
atsilyginsiu jums, o jei atsisakysite... na, tada perspėju, kad tuo 
blogiau jums! : 

Jei jis būtų pažvelgęs į Kitą, tai nuostaba jaunuolio veide 
tikriausiai būtų privertusi pagalvoti jį, ar ne per greit jis atsklei- 
dė savo kortas. Laimei, jis žiūrėjo į bejausmį Korimyro veidą. 

Korimyras nukratė pelenus nuo cigaro. 

- Žinote, - susimąstęs atsakė jis, - man atrodo, kad mano 
galimybės priglobti deimantą nė kiek ne menkesnės už jūsiškes. 

Diuroko veidas persikreipė. 

- Tai jūs nepriimate mano pasiūlymo? - paklausė jis. 

Korimyras gūžtelėjo pečiais. 

- Ak, tu bukagalvi kvaily! - įsiutęs sušuko Diurokas. 

Kitas pašoko, tačiau Korimyras rankos mostu jį vėl paso- 
dino. 

- Patarčiau jums geriau parinkti žodžius, - ramiai atsakė jis. 

Diurokas nužvelgė plačius Korimyro pečius ir tvirtas ran- 
kas ir didelėmis valios pastangomis susitvardė. 

- Gerai, - tarė jis tyliu ir ramiu balsu, kuris darė didesnį 
įspūdį negu nekontroliuojami jo pykčio prasiveržimai. - Leidau 
jums pasirinkti. Nenustebau, kad mergina pasirodė esanti kvai- 
ša, tačiau tikėjausi, kad jūs turėsite pakankamai sveiko proto. 
Ką gi, jūs dar pasigailėsite. Ir greičiau, negu manote. 

Jis stvėrė savo skrybėlę, pakilo ir stovėjo, piktai žiūrėda- 
mas į juos abu. 

- Dar kartą klausiu, ar darysite, kaip pasakiau? 

- Ne, - atsakė Korimyras. 

 - Tai jūsų paskutinis žodis? 
+ Korimyras linktelėjo galvą. 

- Jei taip, - įtūžęs sušnibždėjo Diurokas, - tai bus vieni iš 
paskutinių jūsų ištartų Žodžių. 

- Viso labo, - ramiai atsakė Korimyras, ir Diurokas įsiutęs 
išlėkė iš kavinės. 

Diurokui išėjus, nei Kitas, nei Korimyras kurį laiką nepra- 
tarė nė žodžio. Korimyras tylėjo dėl to, jog galvojo, o Kitas dėl 
to, kad norėjo vienu metu išsakyti tiek daug dalykų ir negalėjo 
nuspręsti, nuo ko pradėti. 

- Tam niekšui reikėtų nusukti sprandą! - pagaliau pratrūko 
jis. - Man taip niežtėjo rankos pamokyti jį, kad vos susilaikiau, 
- pridūrė jis, sugniaužęs kumščius. 

- Suprantu tave, - atsakė Korimyras. - Tačiau peštynės 
viešoje vietoje nesiderina su mūsų planais, atrodo, ir su jo 
planais. Diurokas, aišku, tai puikiai suprato. Turiu pripažin- 
ti, kad žiūrint iš jo pozicijų, jis mums davė visai neblogą 
pasiūlymą. 

- Tačiau... - bandė prieštarauti Kitas, bet Korimyras jo 
nesiklausė. 

- Eime kur nors kitur, kur ramiau negu čia, - pasiūlė jis. - 
Man atrodo, kad pagaliau nutvėrėme siūlo galą, kuris padės 
mums išnarplioti visą kamuolį. 

Korimyras pasišaukė padavėją ir apmokėjo sąskaitą. Išėję 
iš kavinės jie sėdo į taksi. Korimyras, truputį pagalvojęs, liepė 
vairuotojui vežti juos prie Triumfo arkos. Ten jie išlipo ir 
Didžiosios armijos alėja nuėjo į Bulonės mišką. Tik atsidūrus 
šiame ramiame kampelyje, Korimyras sutiko išklausyti“ Kito 
nuomonę. 

- Niekaip nesuprantu, - jau kelintą kartą pakartojo 
Kitas, - ką, po velnių, Diurokas galvojo, kalbėdamas apie 
deimantą. 

- Tu nori pasakyti, kad nenori suprasti, - sausai atsakė 
Korimyras. - Negalima ignoruoti dalykų vien dėl to, kad jie 
atrodo nemalonūs. Diurokas tikriausiai mano, kad mes žinome 
daugiau, negu mes žinome iš tikrųjų - kitaip jis nebūtų to 
pasakęs. Atrodo, jog Trenčas pavogė deimantą - Diurokas taip 
sako - kuris priklausė Diurokui ar jo pažįstamui. Diurokas 

mano, kad jis atiteko Džunei Širli, arba ji žino, kur jis yra, tik 
nenori sakyti. 

- Net jei tai būtų teisybė, kodėl ji turėtų atiduoti deimantą 
Diurokui? - karštai sušuko Kitas. 

- Aš nesakau, kad ji turėtų, - kantriai atsakė Korimyras. -. 
Nors kita vertus, o kodėl gi neturėtų? Iš kur mes, po galais, 
galime žinoti, kas teisus? Svarbiausia tai, kad jei deimantas iš 
tikrųjų toks vertingas, tai jis galėjo būti pakankamas motyvas 
Trenčui nužudyti. Tai paaiškina Diuroko pasiryžimą kreiptis į 
mus, kad padėtumėm jam atgauti deimantą. 

- Net keista, kad jis taip pasitiki mumis, jog ryžtasi tokiam 
pasiūlymui, - tarė Kitas, tačiau Korimyras tik nusijuokė. 

- Pasitiki mumis? Ne, šito iš Diuroko nėra ko laukti, - tarė 
jis. - Jis pirmiausia norėjo, kad aš liaučiausi rinkęs informaciją 
apie jį, o be to, jam rūpėjo išsiaiškinti, ar mes turime įtakos 
Džunei Širli. Neabejoju, kad gavęs deimantą jis paprasčiausiai 
paspruktų ir mes jam daugiau neberūpėtumėm, Tačiau atrodo, 
- pridūrė jis pagalvojęs, - kad jis smarkiai įklimpęs į šią istoriją, 
nes kitaip nebūtų taip suįžūlėjęs, kad imtų grasinti mums. 

Kitas nusijuokė. 

- Tiesa, - sutiko jis. - Tokie teatriški triukai šiais laikais 
nebemadingi. | 

- Tu nesupratai, - šaltai atsakė Korimyras. - Aš norėjau 
pasakyti, kad Diurokas atsidūrė keblioje padėtyje, bet nesakau, 
kad jo grasinimai neverti dėmesio. Toks žmogus nešneka šiaip 
sau. Mums reikia pasisaugoti. 

Kitas išplėtęs akis žiūrėjo į draugą. 

- Nejaugi tu manai, kad jis iš tikrųjų gali nužudyti mus? - 


paklausė jis. 

- O kodėl gi ne? 

- Bet... - Kitas nutilo, nežinodamas, ką čią būtų galima 
atsakyti. | 


- Mano mielas, - truputį nekantriai pridūrė Korimyras. - 
Maniau, kad tu jau pakankamai ilgai dirbi reporteriu, kad 

suprastum, jog žudoma ne tik dėl moterų ar gėrimo, bet ir 
biznio sumetimais. Leisk man penkias minutes ramiai viską 
apgalvoti. | 

Kitas klusniai nutilo. Korimyras žvaliai ėjo pirmyn, nė kiek 
nesirūpindamas kur, įtemptai galvodamas apie naujus proble- 
mos aspektus, kurie iškilo po pokalbio su Diuroku. 

Pagaliau jis sustojo ir atsisuko į Kitą. 

- Atrodo, kai ką vis dėlto supratau, - pradėjo sakyti jis, bet 
staiga nutilo. Paskui jau daug tyliau pridūrė: - Neatsigręžk, bet 
daryk tiksliai viską, ką pasakysiu. Pirmiausia duok degtuką, tik 
greičiau. 

Jis išsitraukė portsigarą ir užsidegė cigaretę. Atidavęs 
Kitui degtukus, draugiškai paėmė Kitą už parankės ir vėl pra- 
dėjo eiti, tik jau lėčiau ir po truputį sukdamasis į dešinę. 

- Kas atsitiko? - paklausė Kitas, sunerimęs dėl Korimyro 
elgesio ir jo rimto tono. 

- Diurokas veikia greičiau, negu tikėjausi, - atsakė Korimy- 
ras. - Koks kvailys buvau, kad pasirinkau tokią nuošalią vietą! 
Nors, tiesą pasakius, niekada nepagalvojau, kad Diurokas taip 
greit pradės. | 

- Ką gi jis pradėjo? - paklausė Kitas. - Nesuprantu, apie ką 
kalbi... 

- Atleisk!-- pertraukė jį Korimyras. - Mus vejasi keletas 
banditų. Neabejoju, kad juos pasiuntė Diurokas išdirbti 
mums kailį. Vieta tam tiesiog ideali, tik laiką galėjo pasirinkti 
vėlesnį. | 

- Manau, kad mes parodysime jiems, ko esame verti, - 
atsakė Kitas, ir Korimyras suprato, kad tai nėra tušti Žodžiai. 
Kitas nebuvo ištežėlis. Tačiau jis nelabai suprato kokioje pavo- 
jingoje padėtyje jie atsidūrė. 

- Tikiuosi, kad jie savo kailiu įsitikins, jog mes rimti prieši- 
ninkai, - žvaliai tarė Korimyras. - Kita vertus, nereikia pamiršti, 
kad tokio plauko publika nepaiso bokso taisyklių. Jie labiau 
mėgsta grubius, bet efektyvius muštynių metodus. Taigi sten- 

kimės kuo mažiau rizikuoti. Matai štai tuos medžius? Eikime 
prie jų. Labai smagu už nugaros jausti medį, kai susiduri su 
tipais, kurie labiausia mėgsta užpulti iš užpakalio. Taigi pir- 
miausia mums reikia suspėti nueiti prie medžių. Man atrodo, 
kad jie nejaučia, jog aš pastebėjau juos. Aš visą laiką kalbėsiu, 
O tu tik juokis, tarsi aš pasakočiau kažką labai juokingo. 

Taip jie ėjo toliau. Iš šalies atrodė, kad jie linksmai plepa 
ir juokauja, nors iš tikrųjų Kitas būtų nepagailėjęs penkių svarų 
už leidimą atsigręžti ir pasižiūrėti atgal. Jo įaudrinta vaizduotė 
piešė kraupias scenas, kad juos vejasi armija piktadarių su 
peiliais ir vėzdais... Tačiau Korimyras stipriai spaudė jo ranką 
ir ramiai vedė pirmyn, tad Kito nervai truputį aprimo. 

Kai medžiai buvo jau visai nebetoli, Korimyras staiga atsi- 
suko... | 

- Lekiam! - šūktelėjo jis ir paleidęs Kito ranką pats parodė 
pavyzdį. Netrukus jie pasiekė medžius. 

Persekiotojų šūksmai ir trypimas liudijo, kad jie suprato 
Korimyro gudrybę. 

Bėgdamas Korimyras skubiai į įvertino situaciją. Vienintelis 
jo ginklas buvo stora lazda. Naktį vaikščiodamas po įtartinus 
miesto rajonus jis nešiojosi nedidelį automatinį pistoletą, ta- 
čiau šį kartą paliko jį viešbutyje, nes negalvojo, kad dieną gali 
jo prireikti. Niršdamas ant savęs, jis davė sau žodį, jog tai 
paskutinis kartas, kai Diurokas užklumpa jį nepasiruošusį - 
aišku, jei jiems pavyks' išnešti kailį iš čia. Vieta buvo labai 
nuošali, be jų ir persekiotojų daugiau nė vieno žmogaus nesi- 
matė. Korimyras neabejojo, kad Diuroko agentai - o kad tai 
buvo jie, jis irgi neabejojo - savo darbą išmanė. „Gerai, kad jie 
nepradėjo šaudyti - matyt, jie labiau mėgo dirbti tyliai. Šūviai 
girdisi toli, taigi jie, matyt, bijojo, kad jų neišgirstų atsitiktinai 
čia užklydęs policininkas ar šiaip koks nors praeivis ir nepakel- 
tų triukšmo. 

Korimyras pasiekė medžius ir apsisukęs nusprendė, kad 
peštynės bus kaip reikiant. 

Persekiotojai jau apsivijo juos, tačiau, kai pamatė, jog 
Korimyras su Kitu atsisuko į juos, nugaromis atsirėmę į me- 
džius, sustojo pasitarti. Jų buvo šeši. Vadinasi, pagyvenusio 
Korimyro ir tokiuose reikaluose neįgudusio jaunuolio laukė 
nelengvas uždavinys. Tačiau Korimyras negalėjo sulaikyti šyp- 
senos, kai pamatė, kaip Pylis nusimetė švarką ir pasiraitė ran- 
koves - burna buvo kietai sučiaupta, akys blizgėjo. Korimyrui 
teko daug tokių išmėginimų patirti, dėl to jis neskubėjo sudėti 
ginklų ir susitaikyti su pralaimėjimu. 

Persekiotojai tarėsi neilgai. Pagal vadeivos komandą jie 
išsiskirstė vėduokle - trys priešais Kitą, trys priešais Korimy- 
rą. 

- Vienas iš jų stengsis tave pulti iš priekio, o kiti du iš šonų, 
- skubėdamas aiškino Korimyras. - Kas bebūtų, nesitrauk nuo 
medžio. Nekreipk dėmesio į mane - aš jiems turiu šiokį tokį 
siurprizą. O dabar nepamiršk, ką sakiau - nesitrauk nuo me- 
džio. 

“Jis palaukė, kol priešininkai prisiartino per dešimtį metrų, 
tada žengė pirmyn, mosuodamas lazda ir šaukdamas rinktinius 
prancūziškus keiksmažodžius. Bet staiga jis stabtelėjo, prispau- 
dė kairę ranką prie širdies ir susvyravo, paskui susmuko ant 
žemės ir gulėjo, dešinę ranką pasikišęs po savim. 

Kitas žengtelėjo link jo, tačiau iš karto prisiminė Korimyro 
žodžius. 

- Nesitrauk nuo medžio! - taip liepė Korimyras ir Kitas 
sutrikęs laukė, kas bus toliau. Ar Korimyrui iš tikrųjų pasidarė 
bloga, ar tai jo klasta? 

Ilgai laukti neteko. 

Džiaugsmingai šūktelėję, trys užpuolikai šoko prie gulin- 
čio Korimyro, o kiti trys susidomėję žiūrėjo, kuo tai baigsis. 

Kai tik pirmosios trejukės vadas prisiartino prie jo, Kori- 
myras kaire ranka stvėrė jį užkojos ir pargriovė ant žemės. Kitą 
akimirką Korimyras stebėtinai vikriai pašoko ir atsivėdėjęs 
trenkė lazda antrajam užpuolikui per galvą. Trečiajam dar 

nespėjus susiorientuoti, kas čia darosi, Korimyras kairės ran- 
kos kumščiu taip trenkė jam į žandą, kad šis apsvaigęs susvy- 
ravo. 

Kitas ilgiau nebeištvėrė. Negalvodamas apie pasekmes, jis 
šoko prie ketvirto vyro, kuris jau atsikvošėjo ir iškėlė lazdą 
smogti Korimyrui per galvą, ir stipriu smūgiu per sprandą 
pargriovė jį. 

Tačiau Diuroko žmonės nebuvo naujokai. Nors Korimyro 
gudrybė užklupo juos netikėtai, jie greit atsikvošėjo ir vėl 
apsupo savo aukas. 

Grįžti prie medžių buvo jau per vėlu. 

- Suremkime nugaras! - šūktelėjo Korimyras ir Kitas pa- 
kluso. Dabar puolančiųjų ir besiginančiųjų laukė netikėta 
staigmena. | 

Tarp medžių kažkas čaižiai sušvilpė ir link jų ėmė bėgti 
koks tuzinas kresnų vyrų įkypomis akimis. 

"Jie artinosi tyliai, bet grėsmingai ir Diuroko vyrų vadeivos 
nervai neatlaikė. Perspėjančiai šūktelėjęs, jis leidosi bėgti, o jo 
vyrai pasekė vado pavyzdžiu. 

Atvykėliai puolė juos vytis, negailestingai pliekdami juos 
lazdomis. Tačiau Korimyras pastebėjo, kad jie leido Diuroko 
banditams pasprukti. 

Tuo tarpu žmogus, kuris abejingai stebėjo šią sceną, priėjo 
prie Korimyro, nusilenkė ir padavė popieriaus lapuką. 

Po to apsisukęs sušvilpė. Jo vyrai liovėsi vytis bėglius ir 
sugrįžo atgal, kaip gerai išdresiruotų medžioklinių šunų tun- 
tas. 

Korimyras nustebęs pažvelgė į popieriaus lapuką. Jo vir- 
šuje buvo gerai pažįstamas „I-Ho-Chuan“ ženklas, o po juo 
tokie žodžiai: 

„Konfucijus pasakė: žmogus, besimėgaujantis saugumu, 
turi nepamiršti, kad pavojus jį gali užklupti bet kada. 

Ir dar jis pasakė: teisingai atlygink savo draugui ir vesk jį 
teisingu keliu." 

Korimyras nusijuokė ir padavė lapuką Kitui, kuris vilkosi 
švarką. 

- Priekaišto tikrai nusipelniau, - tarė Korimyras, - o susi- 
laukiau jo pačiu delikačiausiu pavidalu. 

Jis nutilo, nes lapuką padavęs vyras tuo momentu sušvilpė 
du kartus. Po kelių akimirkų iš už medžių pasirodė automobilis, 
vairuojamas vairuotojo įkypomis akimis, ir sustojo prie pat jų. 

Pirmą kartą nepažįstamasis angliškai kreipėsi į Korimyrą. 

- Šis automobilis Jūsų Ekscelencijos paslaugoms, - tarė jis, 
pagarbiai nusilenkdamas. - Prašau leisti vairuotojui jus nuvežti 
į saugesnę vietą. 

Korimyras ceremoningai nusilenkė. 

- Dėkojame jums už laiku suteiktą pagalbą, - tarė jis. - Gal 
galėtumėt pasakyti, kam mes turime būti dėkingi? 

Žmogus papurtė galvą. 

- Esu Didžiojo tarnas, - tarė jis. - Man nėra leista kalbėti 
apie dalykus, kurie yra ne mano kompetencija. 

Korimyras nusišypsojo. 

- Jei likimas lemtų man susitikti su Didžiuoju, kuriam jūs 
tarnaujate, - tarė jis, - tai man būtų labai malonu papasakoti 
jam apie jo tarnų ištikimybę ir sugebėjimus. Mūsų gyvybių 
išgelbėjimas iš tiesų yra princo vertas poelgis. 

Korimyras labai įdėmiai stebėjo, kokį įspūdį padarys jo 
paskutiniai žodžiai, tačiau nepažįstamojo veidas buvo neįžvel- 
giamas. 

Po dar kelių mandagumo frazių buvo sutarta, kad Korimy- 
ras su Kitu grįš į savo viešbutį. Netrukus jie jau riedėjo jo link. 

Atsirėmęs-į minkštą prabangaus automobilio atlošą, Kitas 
lengviau atsiduso. | 

- Taip, - tarė jis, - kartais ir už dyką pasitaiko pamatyti 
įdomių dalykų! 

- Žinai, dar truputis ir būtum pamatęs, kaip atrodo mirtis, 
- su pašaipa atsakė Korimyras. - Mūsų bičiulis Diurokas dabar 

tegu pasisaugo, - pridūrė jis. - Jo iššūkį aš priimu! 

Vakarienei Korimyras pasirinko nedidelį restoraną šalia 
Luvro, kur buvo galima gerai pavalgyti prieš einant į linksmes- 
nes vietas, kuriose šviesos buvo ryškesnės ir muzika garsesnė. 

Džunė ir Karola buvo gerai nusiteikusios. Vakarienė 
"praėjo labai linksmai, nes Korimyras perspėjo Kitą, kad šis 
nieko nesakytų merginoms apie tai, kas jiems nutiko Bulonės 
miške. 

Po vakarienės Korimyras susodino visus į taksi ir nuvežė į 
Kazino. Pasigėrėję linksma estradine programa, jie nutarė už- 
baigti vakarą dideliame restorane miesto centre, nes norėjo 
pašokti. Užsisakė staliuką nedideliame balkone ir žiūrėjo, kaip 
apačioje, šokių aikštelėje, sukasi poros. 

- Tiesa sakant, kokteiliui laikas ne pats geriausias, - tarė 
Korimyras. 

- Kaip tik todėl mes jį užsisakysime, ar ne? - paklausė 
Karola. - 

- Taip, - sutiko Korimyras. - Visada malonu sulaužyti nusi- 
stovėjusius papročius. Be to, čia gaminamas vienas nuostabus 
kokteilis, norėčiau, kad jūs paragautumėt jo. 

- Kiekvienas restoranas didžiuojasi kokiu nors ypatingu 
gėrimu, - žinovo tonu pareiškė Kitas ir paraudo, kai visi ėmė 
juoktis. 

- Teisingai, sūneli, - atsakė Korimyras. - Tačiau šitas kok- 
teilis tikrai ae toks, kaip kiti. Jį sugalvojo vienas mano pažįsta- 
mas rusas ir aš prikalbėjau jį, kad receptą padovanotų štai šitam 
restoranui. Kokteilį atneša tik tiems, kurie žino, kad toks yra ir 
specialiai jį užsisako. Jis vadinasi „Svajonė“. Manau, kad para- 
gavę patys įsitikinsite, kad toks pavadinimas ne šiaip sau. 

Padavėjas nusilenkė ir šyptelėjo, priimdamas užsakymą. 
Kol kokteilis buvo ruošiamas, visi nuėjo pašokti. 

Šokiui pasibaigus, sugrįžo prie staliuko ir rado kokteilį. 
Karola pirmoji paragavo. 

- Taaaip! - reikšmingai tarė ji po pirmųjų gurkšnelių. - Čia 
tai bent gėrimas! Recepto man neišduosite? 

- Ką jūs, su malonumu! - iš karto atsiliepė Korimyras, 
traukdamas iš kišenės užrašų knygutę. Nors jo žodžiai buvo 
banalūs, tačiau balse buvo kažkas tokio, nuo ko Karolos 
skruostai paraudo. 

Kitas, kuris prieš tai šoko su Džune, fokstrotui pakvietė 
Karolą. Korimyras juokais ėmė skųstis, kad jis šokiams per 
senas ir paprašė Džunės pasėdėti kartu su juo. 

Mergina, kurios akys spinduliavo džiaugsmu, sutiko. 

- Jūs paprasčiausiai tingite, - tarė ji, - bet tiek to, palaikysiu 
jums kompaniją. | 

Korimyras išsitraukė iš kišenės pieštuką ir nerūpestingai 
paišė kažkokius ženklus ant meniu. Mergina linksmai čiauškė- 
dama žiūrėjo. ž 

Staiga ji nutilo ir šūktelėjo. 

- Kas yra? - paklausė Korimyras. 

- Štai tas! - ji parodė į ką tik nupieštus ženklus. - Kur jūs 
matėte juos? 

Korimyras buvo nupiešęs „I-Ho-Chuano“ ženklą. 

Suglamžęs meniu, jis įsikišo jį į kišenę ir pasilenkė į priekį. 

- Atvirai kalbant, - tarė jis, - aš tik norėjau įsitikinti, ar jūs 
atpažinsite juos. 

Džunė susigūžė, visas jos linksmumas dingo. 

- Kodėl manote, kad aš galėjau juos atpažinti? - paklausė 

ji. 

Korimyras šyptelėjo. 

- Dėl deimanto, - atsakė jis ir pamatė, kaip mergina nuo 
šių žodžių krūptelėjo. - Noriu kai ką pasakyti akis į akį, - skubiai 
tęsė jis. - Reikalas yra daug rimtesnis, negu jums atrodo. Mane 
ir Kitą šiandien užpuolė Bulonės miške... 

- Užpuolė? Jus ir .. ir Kitą? - mikčiodama paklausė į ji. 

Korimyras linktelėjo galvą ir keliais žodžiais papasakojo, 
kas atsitiko. 

Džunė godžiai klausėsi, o kai Korimyras baigė, ji ryžtingai 
tarė: 

- Pone Korimyrai, dabar gailiuosi, kad nepasitikėjau jumis 
iš karto. Ar galite man atleisti? | 

- Žinoma, - šypsodamasis atsakė jis. - Jūsų atsargumas 
visiškai suprantamas... 

Jis nebaigė sakinio, nes tuo momentu nutilo muzika ir prie 
staliuko grįžo Karola su Kitu. Jiems dar nespėjus atsisėsti, 
Džunė pakilo. 

- Karola, - tarė ji, -ar tu neprieštarausi, jei aš paprašysiu iš 
čia išeiti. 

Karola nustebusi pažvelgė į ją. 

- Gerai, vaikeli, - tarė ji, - galime ir dabar išeiti, jeigu tu to 
nori. Tačiau kas atsitiko - gal tau pasidarė bloga? - pridūrė ji 
susirūpinusi. 

- Ne, ne, jaučiuosi puikiai, - nuramino ją Džunė. - Tiesą, 
sakant nebeprisimenu, kada taip gerai jaučiausi, - pasakė ji ir 
reikšmingai pažvelgė į Korimyrą. - Dar norėčiau tavęs, kaip 
buto šeimininkės paprašyti, leisti pasikviesti du draugus - poną 
Korimyrą ir... 

- Kitą! - skubiai įsiterpė jaunuolis. 

- Kitą! - pakartojo ji parausdama. 

Karola nusijuokė. 

- Žinoma! - nuoširdžiai tarė ji. - Nors, jei tu vidurnaktį 
parsitempsi į mano butą keletą vyrų, mano reputacija dėl to 
tikrai nebus gera. 

- Tai gal. - pradėjo Korimyras, tačiau Karola neleido jam baigti. 

- Aš juokauju. Juk gyvenam Paryžiuje, kur, ačiū Dievui, 
žmonės nekaišioja nosies į kitų reikalus. 

- Tu nuostabi! - sušuko mergina. - O kodėl kviečiuosi šiuos 
ponus paaiškinsiu, kai parvažiuosime namo. 

Visa kompanija dar kartą susėdo į taksi. Vairuotojas, su- 
žavėtas Korimyro dosnumo, lėkė per miestą kaip akis išdegęs 
- greičiau už gaisrininkus. 


158 


- O dabar, - tarė Džunė visiems susėdus svetainėje, - jei jūs, 
pone Korimyrai, papasakosite Karolai apie savo dienos nuoty- 
kius, parodysiu jums laišką, kuriuo tikrai susidomėsite. 

Ji nuėjo į savo kambarį ir, kol Korimyras trumpai papasa- 
kojo, kas jiems atsitiko po pietų, sugrįžo su pluošteliu popierių 
rankose. 

Iš pradžių ji parodė laiškelį su „I-Ho-Chuan" ženklu, o po 
to Korimyras su Kitu labai susidomėję klausėsi jos dėdės prieš- 
mirtinio laiško skaitymo. Jai baigus visi tylėjo. Pagaliau Kori- 
myras atsistojo, pasilenkė prie Džunės, pakėlė jos ranką ir 
pagarbiai pabučiavo. 

- Tokį laišką galėjo parašyti tik tikras džentelmenas labai 
drąsiai merginai, - tarė jis. 

Kitas paėmė kitą merginos ranką. 

- Džune, tu nuostabi! - sujaudintu balsu tarė jis ir mergina 
sukūkčiojo. 

Korimyras stengėsi sumažinti atsiradusią įtampą. 

- Jei mis... 

- Karola, - priminė šeimininkė. 

- Jei mis Karola, - tęsė jis šypsodamasis, - surastų ką nors 
kuo mes galėtume sutvirtinti savo įsipareigojimą būti jūsų są- 
jungininkais... 

- Visada sakydavau, kad jums nestinga sveiko proto, - 
nelaukdama, kol jis pabaigs, tarė Karola ir nuėjo prie bufeto. 

Džunė greitai susitvardė, po to visi draugiškai išgėrė už 
sėkmę ir už priešininkų pralaimėjimą. 

- O dabar, kai jūs žinote ne mažiau už mane, - tarė Džunė, 
- manau, kad suprantate, kodėl man buvo taip sunku nuspręsti, 
ką daryti. 

- Be abejo, - sutiko Korimyras. - Šiuo metu svarbiausia 
pagalvoti - ką darysime toliau? 

- Norėčiau jūsų paprašyti truputį palaukti, kol imsitės 
ryžtingesnių priemonių, - atsakė Džunė. 

- Bet paklausyk... - pradėjo Kitas. 

Korimyras sustabdė jį. 

- Lukterk, - tarė jis. - Mis Džunė mums buvo labai atvira, 
todėl neturėtumėm daryti nieko, kas pakenktų jos planams. 

- Ačiū jums, - atsakė mergina. - Aš bijojau... 

- Jūs bijojote, kad aš nesikreipčiau į policiją, - tarė Korimy- 
ras, kai ji nutilo. - Na ką gi, aš ten jau buvau. Tik neišsigąskite, 
- pridūrė jis, pamatęs, kad Džunė krūptelėjo. - Aš turiu gerų 
pažįstamų policijoje, kurie man leido veikti savo nuožiūra. 
Tačiau, nebūtų blogai užsitikrinti ir policijos paramą, jeigu 
kartais jos prisireiktų. | 

- Tai tiesa, - sutiko Karola. - Aš jau seniai sakiau Džunei, 
kad reikėtų kreiptis į policiją. 

Merginos veidas parūstėjo. 

- Jums turbūt atrodo, kad aš labai... labai keista, - tarė ji. - 
Tačiau aš negaliu atsikratyti jausmo, kad tai dvikova - mano 
dvikova su Diuroku. Jis nužudė mano dėdę - to jis nepaneigė 
ir mums susitikus - todėl, jei tik man pavyks, aš pasistengsiu 
sugauti jį. Tai nėra vien tik kerštas - bent jau man taip atrodo. 
To reikalauja teisingumas. 

- Bet Džune, - paprieštaravo Kitas, - nejaugi tu tikiesi 
įveikti Diuroką? Tai skamba ne visai rimtai... 

- Galiir taip, - pertraukė jį Džunė. - Be abejo, sutinku, kad 
tokia mintis kitiems gali atrodyti tikra beprotybė. Bet juk žino- 
te, kad daug kas priklauso ir nuo lemties. Diurokas gali daryti, 
ką tik nori, bet jei lemtis nepanorės, kad man atsitiktų kas nors 
blogo, jis negalės padaryti man nieko blogo. O jeigu Lemtis bus 
ne mano pusėje, - susimąsčiusi pridūrė ji, - tai tada nepadės net 
viso Paryžiaus policija. 

Kitas pašoko ir apimtas nevilties ėmė vaikščioti po kamba- 


- Klausyk, Džgine, - piktai sušuko jis, - visa tai gryni niekai! 
Kodėl manai, kad dėl visko kalta lemtis. Juk gerai žinome, kad 
lemtis nemažai priklauso nuo mūsų pačių! 

Mergina išraudo. 

- O argi aš nieko nedarau? - su grėsminga ramybe atsakė 
ji. - Jūs, atrodo, nesuprantate... 

- Kad mes įsikišom į jūsų reikalus be jūsų leidimo ir ban- 
dome juos tvarkyti kaip mums atrodo geriau, - įsiterpė Korimy- 
ras. - Sėskis, Kitai, ir nekalbėk nesąmonių, nes mus išvis iš 
kambario tau net nespėjus baigti sakyti savo nuomonės. 

Džunė negalėjo sulaikyti šypsenos, o Korimyras tęsė to- 
liau: 

- Man atrodo, kad truputėlį nukrypome į šalį. Be to, kažką 
norėtų pasakyti ir mis Karola, tik ji kantriai laukia, kol mes 
nurimsime. 

- Man atrodo, - tarė Karola, kai visi nutilo, - kad mes 
elgiamės kaip šuo, besivejantis savo šešėlį. Ko vertos pastan- 
gos, jei tikslo neįmanoma pasiekti. 

- Kalbant apie šešėlius... - pradėjo Korimyras, tačiau staiga 
nutilo. - Atsiprašau, - tarė jis, - kad jūs pertraukiau. Kalbėkite 
toliau. 

- Aš manau, - tęsė Karola - kad Diuroką įveikti norime visi. 
Tačiau nežinome, kaip tai padaryti. Džunė tikisi sužinoti apie 
jį daugiau padedama Didi... 

- To mažojo smuikininko, ar ne? - labai susidomėjęs pa- 
klausė Korimnyras. 

- Taip, jo. Didi dėl Džunės viskam pasiryžęs, galite tuo 
neabejoti. 

“ - Tikrai? - sumurmėjo Kitas ir Karola vos sulaikė šypse- 
ną. 

- Jums atrodo, kad geriau veikti keliais būdais, - tęsė 
Karola, - ir ponas Korimyras turi savo planus. Na, ką gi, galima 
ir taip. Kodėl gi nepabandžius. Pažiūrėtume, kas iš to išeitų. 
Bet jei Džunė įstrigs vietoje, o ponui Korimyrui irgi nepasisek- 
tų padaryti nieko gero, kas tada mums neleistų sugalvoti naujo 
plano, gal net padedant policijai. O jei pradėsime dėl to ginčy- 
tis, tada tikrai nebus nieko gero. 

Korimyras suprato, ką ji turi galvoje ir pritarė Karolai. 

- Be abejo, jūs teisi, - tarė jis. - Kai nėra santarvės tarp 
sąjungininkų, nelauk nieko gero. Kas bebūtų, venkime nesuta- 
rimų, tuo labiau, kad tam nėra priežasčių. 

- Taijūs leisite man... - pradėjo Džunė ir neryžtingai nutilo. 

- Ar leisime jums kovoti vienai? - paklausė Korimyras 
šypsodamasis. - Žinoma, kodėl gi ne. Nemanykite, kad mes 
norime jums sukliudyti. Ne, mes tik norime jums padėti. Bet 
jūs turite prižadėti - aš to tikrai noriu - elgtis labai atsargiai. 
Kaip supratau iš to, ką sakė mis Karola apie Didi, jis žino, su 
kuo turės reikalą ir sugebės savimi pasirūpinti. Manau, kad jūs 
suprantate, jog Diurokas pavojingas žmogus. Jeigu jis nuspręs, 
kad reikia jus pagrobti - taip ir pasielgs. 

- Stebiuosi, kad iki šiol jis dar nemėgino to padaryti, - 
susimąsčiusi tarė Karola. 4 

- Aišku, - tarė Korimyras, - mes nežinome dėl kokios 
priežasties Diurokas vengia rizikuoti. 

- Tačiau jus gi šiandien Bulonės miške užpuolė, - priminė 
Džunė. 

- Ne jis, 0 jo žmonės, - pataisė Korimyras. - Bet esu 
įsitikinęs, kad juos suėmus nė vienas jų net neprasižiotų apie 
Diuroką. 

- Kodėl? 

- Visų pirma jiems buvo gerai sumokėta už tylėjimą, - 
paaiškino Korimyras. - Be to,- niūriai pridūrė jis, - jie bijo 
Diuroko keršto. Nemanau, kad šis ŽMOGUS leistų saviesiems 
išduoti jį, paliktų nenubaustus. 

- Tačiau, jei jie išduotų jį, jį suimtų ir jis negalėtų padaryti 
nieko blogo, - ginčijosi mergina. 

Korimyras palingavo galvą. 

- Visų pirma, - atsakė jis, - apkaltinti žmogų - viena, o 
įrodyti jo kaltę - visiškai kas kita. Be to, nepamirškite, kad už 
ketinimą apiplėšti nebaudžiama kalėjimu iki gyvos galvos. Ga- 
lite neabejoti, kad Diurokas turi žmonių, kurie atidžiai stebi, 
kaip klostosi reikalai, ir jei tik jie pakryptų į blogąją pusę, 

Diurokas visada suspėtų pasprukti. Ir šį kartą, be abejo, jis žino, 
kad kinai išgelbėjo mus, ir tikiuosi, jog tai jį nustebino ne 
mažiau kaip mane. 

- Kaip jūs manote, ar princas Fengas gyvas? - paklausė 
Karola. 

- Sprendžiant iš to, ką rašė ponas Trenčas, sunku įsivaiz- 
duoti, kad jis galėjo išlikti, - atsakė Korimyras. - Tačiau man 
atrodo, kad žaidime dalyvauja jo atstovai arba grupuotė, kuri 
žino apie deimantą. Gerai yra tai, kad kinai, atrodo, yra mūsų 
pusėje. Sakau „atrodo“, nes, nepaisant to, kad šiandien jie mus 
išgelbėjo, mes ničnieko nežinome apie jų planus. 

Džunė sunkiai atsiduso. 

- Jums dabar reikia gerai išsimiegoti, - tarė Korimyras 
pakildamas. - Eikite gulti ir atleiskite mums, kad taip ilgai jus 
užlaikėme. Eime, Kitai, pasiimk skrybėlę. 

Jis reikšmingai pažvelgė į Karolą, ir jie trumpam paliko 
Kitą su Džune vienu du. Kai pagaliau Kitas atėjo į prieškam- 
barį, jis buvo per daug užsigalvojęs, kad pastebėtų, jog Karolai 
kažkodėl labai sunkiai sekėsi atrakinti duris, o Korimyras, kurio 
veidas buvo išraudęs labiau negu paprastai, paslapčiomis 
nuėmė plauką nuo švarko rankovės. 

Kai jie išėjo į lauką ir nuėjo gatve vildamiesi, kad pamatys 
taksi, Korimyras išsitraukė iš kišenės nosinę ir nedidelį veidro- 
duką. Viena ranka pakėlė prie veido nosinę, o kita - veidrodu- 
ką, kad neatsisukdamas galėtų pasižiūrėti, kas vyksta jiems už 
nugarų. Veidrodėlyje pamatė mažą žmogutį, kuris išlindo iš 
sienos šešėlio ir skubiai nušlubavo šalin. | 

Nors buvo jau po vidurnakčio, raišasis Didi dar nemie- 
gojo. 


19 


Tuo metu, kai Džunė linksminosi su savo draugais, toli nuo 
jų, purviname name, sėdėjo du vyrai ir kalbėjosi apie ją. Kori- 
myras būtų daug davęs, kad galėtų išgirsti, ką jie šnekėjosi. 

Vienas iš jų buvo Diurokas, o kitas - vienaakis žmogus, 
pavarde Korbo, - pagrindinis Diuroko pagalbininkas nešva- 
riuose darbeliuose. 

Kambarys, kuriame jie sėdėjo, buvo apstatytas labai skur- 
džiai. Ant paprasto medinio stalo stovėjo kelios stiklinės ir 
butelis konjako, oras mėlynavo nuo tabako dūmų. 

„Korbo ką tik smulkiai papasakojo, kaip nenusisekė Kori- 
myro ir Kito užpuolimas. Diurokas kelias minutes sėdėjo ir 
tylėjo, suraukęs kaktą, rankas susikišęs į kišenes, o kojas susi- 
kėlęs ant židinio grotelių. 

Jo pagalbininkas pasinaudojo pauze ir įsipylė į stiklinę 
konjako, užsidegė dar vieną - jau nebeaišku kelintą - cigare- 
tę. 

- Tu tikrai žinai, kad tai buvo kinai? - staiga paklausė 
Diurokas. | 

Korbo gūžtelėjo pečiais. Atrodo, kad taip. Tiesa, jis juos 
matė tik iš tolo... 

- Žinoma, negi tu rizikuosi savo kailiu, - su pašaipa tarė 
Diurokas. 

Korbo akys piktai blykstelėjo. Tai ką, ponas Diurokas, 
mano, kad jis bailys? Jis + Korbo Peilininkas, kurio vardas ne 
vieną priverčia sudrebėti. 

- Tamsią naktį durti peiliu į nugarą didelės drąsos nereikia, 
- šaltai pareiškė Diurokas. 

Korbo nepatenkintas suurzgė, parodydamas geltonus dan- 
tis, tačiau Diurokas staigiai atsisuko ir pažvelgė į jį tokiu žvilgs- 
niu, kad šis iš karto pasijuto kaip primuštas šuo. 

- Korbo, drauguži, - meiliai tarė Diurokas, - atsargiau! 
Nepradėk manęs gąsdinti, nes galiu taip pamokyti tave, kad 
kaip gyvas nepamirši. 

Korbo sumurmėjo kažką panašaus į atsiprašymą, ir Diuro- 
kas numojo ranka. 

- Apmaudu, kad Bulonės miške taip nenusisekė, - tarė jis. 
- Tikėjausi, kad, smagiai įkrėtus į kailį Korimyrui ir jo jaunajam 

draugui, praeitų noras visur kaišioti nosį ir jie sugrįžtų į Lon- 
doną. 

- O kodėljų visiškai nepašalinti iš kelio? - paklausė Korbo. 

Diurokas nekantriai nusijuokė. 

- Mano mielas, - tarė jis, - savo malonumui žmonių aš 
nežudau. Be to, Korimyras turi daug draugų, kurie pasigestų 
jo. Ne, ne - nenaudokime peilio, kol nebeliks kitos išeities. 

Korbo su panieka šyptelėjo dėl tokio delikatumo. 

- Bet juk Trenčą nužudėte... - pradėjo jis, tačiau Diurokas 
neleido baigti. 

- Taip, Trenčą aš nužudžiau, - tarė jis, - tas kvailys buvo 
pats kaltas. Jei nebūtų kvailinęs manęs toje istorijoje su dei- 
mantu... - Jis trumpam nutilo ir tęsė toliau: - Jei tau įdomu, tai 
galiu pasakyti, kodėl nužudžiau jį - jei aš nebūčiau jo nužudęs, 
jis būtų nužudęs mane! Jis persekiojo mane, būtų pastatęs 
mane į tokią padėtį, kad man tektų pačiam užsinerti kilpą ant 
kaklo! 

Korbo palingavo galvą. Ponas Diurokas, aišku, teisus, 
tačiau vis dėlto gaila, kad Trenčą teko nužudyti. Čia, Pary- 
žiaus lūšnynų rajone, tokia mirtis nieko nenustebintų, bet 
ramioje Anglijos provincijoje tokie dalykai susilaukia atgar- 
sio. 

Diurokas gūžtelėjo pečiais. 

- Tu žinai, kaip nužudymas buvo surežisuotas, - tarė jis. - 
Tiems mandagiems, bet kvailiems anglų policininkams niekada 
nekils įtarimas. O tas pasipūtęs koroneris - skaičiau aprašymą 
vietiniame laikraštyje - tikram broliui negalėtų padaryti geres- 
nės paslaugos, kokią padarė man! 

Jis nusijuokė. Korbo, prisidegdamas naują cigaretę nuo 
dar neužgesusios nuorūkos, taip pat šyptelėjo. 

- Tai sakote dėl deimanto? - suktai paklausė jis. -- Bet jo vis 
tiek nesuradote, nors ir nužudėte Trenčą! 

Diuroko veidas apsiniaukė. 

- Ne, - iš lėto atsakė jis. - Dar nesuradau, bet tikrai surasiu! 

Korbo, negalėdamas atsispirti pagundai atsikeršyti už tai, 
kad Diurokas šaipėsi iš jo drąsos, prisidengė veidą ranka, ku- 
rioje laikė cigaretę, nes nenorėjo, kad Diurokas pamatytų jo 
šypseną. | 

- Be abejo, - tarė jis, - ponas Diurokas sugebės išgauti iš 
jaunosios merginos, kur tas deimantas paslėptas. Juk yra tiek 
metodų įtikinti ją - vienas geresnis už kitą! 

Šypsena dingo, kai tik Diurokas atsisuko į jį. 

- Džune Širli užsiimsiu aš pats, kai ateis laikas, - tarė jis. - 
O tu, Korbo, jei bent kiek brangini savo kailį, nepamiršk, kad 
jei kas nors iš tavo gaujos pratars jai nors žodį, tai aš jam 
nupjausiu liežuvį, kaip, beje, ir tau - bus gera pamoka kitiems! 
Supratai? 

Korbo susigūžė iš baimės, nes iš savo patirties žinojo, jog 
Diurokas gali įvykdyti pačius siaubingiausius savo grasinimus. 
Tačiau toks šefo pyktis jam vis dėlto pasirodė keistas, nes 
paprastai Diuroko moterų likimai nedomino, nesvarbu, kas jos 
bebūtų - aukos ar pagalbininkės. 

Šį kartą buvo ne taip. Nors Diurokas buvo atsparus moters 
kerams, Džunės Širli grožiui neatsispyrė. Drąsus merginos iš- 
šūkis tik dar labiau atskleidė jos žavesį, Diurokas prisiekė sau, 
kad trūks pliš, o mergina bus jo. Kai Džunė atsidurs jo galioj, 
nebus didelio vargo išgauti iš jos deimanto paslaptį, o tada... 
Jam net lūpos perdžiūvo pagalvojus apie jos grožį ir jis įsipylė 
sau konjako. 

Tačiau Diurokas nebuvo toks žmogus, kuris leistų aistrai 
užgožti sveiką protą. Jis suprato, kad siekdamas savo tikslo, turi 
elgtis labai atsargiai. Vienas neatsargus žingsnis galėjo viską 
sugadinti. Nepavykęs Korimyro ir Kito užpuolimas sutrikdė jį. 

- Reikia sužinoti, kas pasiuntė kinus prieš mūsų žmones, - 
susimąstęs tarė jis. 

Korbo linktelėjo galvą. 

- Princas Fengas... - pradėjo jis, tačiau Diurokas nekantriai 
pertraukė jį. 

- Fengas miręs, - tarėjis. - Turiu patikimų žinių, kad jis buvo 
užkankintas kalėjime. Ne, kas nors kitas, kas žino apie deiman- 
tą. Aišku, kad žino ir apie mane, - pridūrė jis nusikeikdamas. 

Jis atsikėlė ir giliai susimąstęs ėmė vaikščioti po kambarį. 

Pagaliau sustojo ir įsipylė konjako. 

- Korbo, - tarė jis. - Nutariau, kaip veiksime toliau. Reikalai 
klostosi neblogai, bet reikia veikti greitai ir ryžtingai, kitaip 
pražiopsosime savo šansą. Dabar atidžiai klausyk, ką pasakysiu. 

Prisitraukęs kėdę, jis atsisėdo šalia Korbo ir greitai jam 
kažką aiškino kokias dešimt minučių. Vienaakis kartkarttėmis 
linkčiojo galvą, kad parodytų, jog suprato, kas jam sakoma. 

- Viskas, - pagaliau tarė Diurokas. - Dabar, kai žinai, ką 
daryti, negaišk laiko - eik ir daryk. 

Korbo užsimaukšlino skrybėlę ir dingo iš kambario. Diu- 
rokas dar kokią valandą žiūrėjo į ugnį. Po to ir jis išėjo iš namo 
ir dingo nakties tamsoje. 

- Po velnių tokius reikalus! - niūriai suniurzgė Kitas, baigęs 
pietauti kartu su Korimyru kitą dieną po vakarienės su Džune : 
Širli ir Karola Spring. 

Korimyras linktelėjo galvą. | 

- Tu supranti, ką aš turiu galvoje? - tęsė Kitas. - Niekaip 
negaliu suprasti, kodėl Džunė iš visko nori padaryti didžiausią 
paslaptį. 

- Palauk, ji juk perskaitė mums dėdės laišką ir atvirai 
papasakojo apie jį, - priminė Korimyras. 

- Žinau. Bet kodėl ji vengia pasakyti mums, ką daro 
pati? 

- O kodėl ji turėtų sakyti? 

- Mes juk atvykome jai padėti. 

- Tarp kitko, ji mūsų to neprašė. 

- Po velnių, Korimyrai, su tavim ir šventasis netektų kant- 
rybės ir imtų keiktis - neištvėrė Kitas. 

- Kokia prasmė nervintis? - atšovė Korimyras. - Darome, 
ką galime, ir darysime toliau. Niurzgėjimas nieko gero neduos, 
susitaikykime su tuo, kad reikalas sunkus, ir tiek. 

- Bet Džunė jį apsunkina dar labiau, - ginčijosi Kitas. - 
Kodėl ji nusistačiusi prieš policiją? Kodėl ji tokia paslaptinga? 
Ką ji slepia? Atrodo, tarsi ji net bijo, kad mes kažko nesužino- 
tumėm. 

- Tu nori pasakyti, kad ji nenuoširdi? - grubiai paklausė 
Korimyras. 

- Aš to nesakau! 

- Ir gerai darai. Nes jei taip sakytum, tai pasakyčiau tau, ką 
daryti. 

- Aš nė kiek neabejoju, kad ji nuoširdžiausia ir... ir geriausia 
mergina pasaulyje. Tik tas jos paslaptingumas... - Kitas bevil- 
tiškai numojo ranka. 

- Klausyk, Kitai, - draugiškai tarė Korimyras, - jei papra- 
šyčiau tavęs paskolinti iki rytdienos dešimt svarų, ar tu pasko- 
lintum? | 

- Kodėl klausi? Žinoma! 

- Labai gerai. Tai kodėl tada netiki Džune, kai ji prašo ja 
tikėti? | 

- Aš tikiu ja, tik man atrodo... 

- Tau atrodo, kad tu žinai geriau užją? Taip galvoju ir aš, 
tik nesakau jai. Kai sulauksi mano metų, Kitai, tai suprasi, kad 
net su pačiomis geriausiomis moterimis nelengva rasti bendrą 
kalbą. Vesti jas paskui save galima, tačiau varyti - labai rizikin- 
ga. Prisipažinsiu, nelabai suprantu Džunės planus, bet paban- 
dysiu juos išsiaiškinti. Nesu toks kvailas, kad leisčiau jai 
susidaryti įspūdį, jog nepasitikiu ja dėl to, kad ji ne viską man 
pasakė. Galų gale su ja susipažinome visai neseniai ir... 

Jis nutilo, nes kaip tik tuo metu Anri, šveicorių vyresnysis, 
pakilo nuo savo stalo ir priėjo prie jų. 

Atsiprašė už sutrukdymą ir pranešė, kad atėjo Žmogus, 
atnešęs laišką ponui Korimyrui. Tas žmogus kategoriškai atsi- 

sakęs atiduoti laišką jam ir pageidavęs jį asmeniškai įteikti 
ponui Korimyrui... Kas tai per žmogus? Jaunas vyras, padoriai 
atrodantis, pavardės nepasisakė. 

Korimyras truputį pagalvojęs tarė: 

- Atveskite jį čia. 

Anri nuėjo ir netrukus atsivedė jauną vyrą, kurio dailiai 
sušukuoti plaukai ir rūpestingai parištas kaklaraištis išdavė, kad 
jis specialiai ruošėsi šiai misijai. 

- A, jūs Viktoras, jei neklystu? - tarė Korimyras. Jis niekada 
nepamiršdavo veidų ir labai'retai vardus. 

Viktoras buvo elgetų kavinės vyresnysis barmenas. Jis nu- 
silenkė patenkintas, kad Korimyras jį atpažino, ir išsitraukė iš 
kišenės truputį aplamdytą voką. | 

Korimyras atplėšė jį, perskaitė trumpą laiškelį ir linktelėjo 
galvą. | 

Išsitraukęs iš kišenės dvidešimties frankų banknotą, pada- 
vė jį Viktorui. | 

- Pasakykite šeimininkui, kad aš supratau, - tarė jis, ir 
Viktoras, švytėdamas iš laimės, išėjo. 

Korimyras atsigręžė į Kitą. 

- Laiškelis iš draugo, kuris laiko kavinę. Prašiau jo pasido--. 
mėti Diuroku. Jis prašo užeiti pas jį šį vakarą. 

- Ką jis sužinojo? 

- Jis ne toks kvailas, kad apie tai rašytų laiške, - atsakė 
Korimyras. - Negali žinoti, į kieno rankas laiškas atsitiktinai gali 
pakliūti, o jam dar nenusibodo gyventi. 

- Bet laiškelį jis tau vis tiek atsiuntė. 

- Taip, bet turint reikalų su tokio plauko žmonėmis kaip 
Diurokas visada reikia vengti bereikalingos rizikos. O ką jis 
sužinojo išgirsi dar šį vakarą, jei esi kartu su manim. 

- Mielai! 

- Na, ir puiku. Tačiau geriau eiti vėlai vakare. Jaučiuosi 
truputį pavargęs, nusnūsiu iki vakarienės. O ką tu ketini 
daryti? 

- Eisiu truputį pasivaikščioti. 

- Gerai, bet tik didžiausiomis gatvėmis, neslampinėk skers- 
gatviais. 

Korimyras nuėjo į savo miegamąjį, o Kitas savaime supran- 
tama, žvaliai nužingsniavo į Karolos kavinę. 

Kai kavinė užsidarė jis spėjo persimesti keliais žodžiais su 
Džune, nors jam, aišku, norėjosi pasikalbėti su ja ilgiau. Visą 
tą laiką, kol jie kalbėjosi, juos iš tolo stebėjo Didi. Kitas neuž- 
siminė merginai apie Korimyro gautą laiškelį, nes Korimyras 
liepė jam tylėti. Kitui labai nepatiko, kad Džunė nuo jo kažką 
slepia, tačiau jo nė kiek negraužė sąžinė, kad ir jis pats slėpė 
nuo jos kortą, kuri galėjo būti labai svarbi, gal net lemtinga. 

Į viešbutį Kitas sugrįžo gerai nusiteikęs. Buvo laikas vaka- 
rieniauti, ir Korimyras jau laukė jo. 

- Tai kelintą valandą tu ketini kalbėtis su savo pažįstamu? 
- paklausė Kitas, kai jie gėrė kokteilį. 

- Manau, kad tarp dvyliktos ir pirmos, - truputį pagalvojęs 
atsakė Korimyras. 

Kitas nustebo. 

- Kodėl taip vėlai? - paklausė jis. 

- Visų pirma, - paaiškino Korimyras, - aš anksčiau ten 
lankydavausi tokiu laiku, taigi mano pasirodymas nieko nenu- 
stebins. O kita vertus, kai šeimininkas rašė šį laiškelį, jis dar 
neturėjo visos reikiamos informacijos. Vadinasi, kuo vėliau 
pasirodysime, tuo daugiau sužinosime. 

Kitas pritariamai linktelėjo. 

- Gerai, - tarė jis, ir jie nuėjo vakarieniauti. - O ką veiksime 
iki tol? - paklausė jis, kai jie susėdo už stalo. 

- Gal nueikime į Foli Beržer? Čia visai netoli. Ten visada 
rodo ką nors linksmo. O jei spektaklis įgrįstų, visada galima 
nueiti į bufetą išgerti. 

- Tebūnie jūsų valia, šviesusis pone, - abejingai atsakė 
Kitas. Mat Džunė ir Karola kategoriškai atsisakė susitikti su 
jais šį vakarą, teisindamosios, kad vakar užsisėdėjo labai ilgai, 

dėl to šiandien norėtų pailsėti. Taigi Kitui buvo visiškai tas pats 
ką veikti, kad tik laikas greičiau praeitų. 

Jie vėl pasikvietė nepamainomąjį Anri ir paprašė, kad 
suorganizuotų porą bilietų į teatrą. Pavalgę vakarienę, nesku- 
bėdami nužingsniavo į teatrą ir porą valandų mėgavosi linksmu 
reginiu. 

Likus kelioms minutėms iki spektaklio i Korimy- 
ras pažvelgė į laikrodį. 

- Manau, kad pats laikas dingti iš čia, - pasiūlė jis. - Išveng- 
sim grūsties ir lengviau susirasim taksi. 

- Tada eikime, - sutiko Kitas ir jie nuslinko prie išėjimo. 
Energingas šveicorius iš karto pasiūlė jiems taksi. 

Kitas nustebo, kai Korimyras liepė taksistui pirmiausia 
vežti juos į viešbutį, kuris buvo visiškai arti. 

- Pamiršau portsigarą, - paaiškino Korimyras. 

Prie viešbučio durų taksi sustojo. 

- Eik su manim, - sušnibždėjo Korimyras Kitui. Kitas nu- 
stebo, tačiau pakluso nesiginčydamas. 

Vestibiulyje Korimyras pasišaukė šveicorių ir padavė jam 
dešimt frankų. 

- Paduokite prie durų laukiančiam taksistui, - tarė jis. - 
Pasakykite jam, kad persigalvojome ir jis mums daugiau nebe- 
reikalingas. 

Kai tik šveicorius dingo, Korimyras nusivedė Kitą prie 
šoninių durų, kurios išėjo į siaurą takelį, einantį išilgai namo. 
Takelio gale buvo ramus skersgatvis. Korimyras greitu žings- 
niu nuėjo iki kitos gatvės. Ten jie rado laisvą taksi ir susėdo 
191 

Liepė taksistui kuo greičiau spausti prie Notr Damo tilto, 
ir taksistas nulėkė tokiu greičiu, kad eilinis eismo reguliuotojas 
Londone nuo tokio reginio tikrai būtų gavęs priepuolį. 

- Ką visa tai reiškia? - paklausė Kitas. 

- Diurokas, - lakoniškai atsakė Korimyras. 

- Ką, jis stebėjo mus? 

- Nežinau, tačiau antrą kartą manęs jis jau nebeužklups, 
tegul nė nesvajoja. 

Prie Notr Damo katedros Korimyras sumokėjo taksistui ir 
greitu žingsniu leidosi per tiltą. 

Staiga Kitas, slapta didžiuodamasis savo pastabumu, truk- 
telėjo Korimyrą už rankovės. 

- Klausyk, - tarė jis, - mus seka žmogus. 

Korimyras apmaudžiai šūktelėjo. 

- Tu matei jį? - paklausė jis, bet neatsisuko. 

- Taip. Toks nusmurgėlis kiaurais batais. 

- Och, nevykėlis! Reiks rytoj pasakyti jo viršininkui, - tarė 
Korimyras. 

Kitas nustebęs pažvelgė į jį. 

- Suorganizavau porą seklių, kad pasitiktų mus čia, - paaiš- 
kino Korimyras, šypsodamasis Kitui. - Čia labai įtartina vieta. 
Diurokas būtų galėjęs užklupti mus čia, jei būtų pavykę neiš- 
leisti mūsų iš akių. Tas tipas kurį tu pastebėjai - tikras asilas, 
kad leidosi pastebimas - palydės mus iki kavinės, į kurią veduosi 
tave. Apsimesk, kad nepastebėjai jo. O antrojo seklio nepaste- 
bėjai? 

- Ne. 

- Aš pastebėjau. Jis davė man ženklą, kai mes ėjome 
tiltu. 

Kitas nusijuokė. 

- O, kad jį kur! - tarė jis. - Aš jau maniau, jog esu šaunuolis, 
kad pastebėjau jį. 

- Taip ir yra, - nuramino jį Korimyras. - Tačiau kaltas ir 
seklys - jam reikėjo veikti atsargiau. 

Dar po kelių minučių smagaus ėjimo jie atsidūrė didelėje 
aikštėje, kurioje buvo ta pati kavinė, su kurios šeimininku ir 
lankytojais Korimyras prieš kelias dienas atnaujino pažintį. 
Kaip ir tada aikštės viduryje stovėjo ir šnekučiavosi grupelė 
policininkų, tačiau šį kartą jie į Korimyrą nekreipė jokio dėme- 
sio. 

Korimyras jau prieš tai papasakojo Kitui apie šį rajoną ir 
patarė jam apsimesti smalsiu, bet nerūpestingu turistu, besido- 
minčiu Paryžiaus naktiniu gyvenimu. Jis įvedė Kitą į kavingir 
draugiškai pasisveikino su jos šeimininku. | 

- Atsivedžiau savo draugą - šitą jaunuolį, - tarė jis tyčia 
taip garsiai, kad girdėtų ir kavinės lankytojai. Rodau jam Pary- 
žių, savaime suprantama, mielas bičiuli, negalėjau neparodyti 
jūsų šaunios kavinės. Norėjau supažindinti jį su jumis. 

Šeimininkas buvo sužavėtas. Juk tai tikras malonumas 
susipažnti su pono draugais. Gal ponai suteiktų jam garbę ir 
išlenktų po stiklą vyno už tokį susitikimą? 

inoma, žinoma, pareiškė ponai. 

Kol šeimininkas pilstė vyną, Korimyras gyvai gestikuliuo- 
damas aprodinėjo Kitui salę, turtingą gėrimų kolekciją bare - 
viską, išskyrus už stalų susėdusius lankytojus, kurie nenuleido 
akių nuo atvykėlių, stoviniuojančių prie baro. 
kas nusižiovavo ir atsirėmė į barą kaip žmogus, kuris 
nesigaili, kad draugišku pokalbiu paįvairino kasdienybės 
monotoniją. 

Korimyras su cigarete dantyse viena ranka atsirėmė į pre- 
kystalį ir truputį palinko į jo pusę, o Kitas ir toliau kaip mokė- 
damas stengėsi apsimesti atsitiktiniu turistu. 

Šeimininkas, žaisdamas dantų krapštuku, ėmė tyliai pasa- 
koti. 
Žmogus, kuriuo ponas domėjosi - beje, pavardžių būtų 
geriau neminėti, jei tik ponas neprieštarauja... 

Ne, ne, ponas neprieštarauja. 

Puiku. Taigi tą žmogų, atrodo, gaubia paslaptingumo 
šydas. Vis dėlto pavyko išsiaiškinti, kad jis yra labai pavojingos 
nusikaltėlių gaujos vadeiva. Tos gaujos veikla labai įvairi. At- 
rodo, kad jie netgi padirbinėja pinigus, kas kelia siaubą visiems 
padoriems žmonėms, nes juk nesunku įsivaizduoti, kaip turėtų 
jaustis doras prekybininkas, gavęs, tarkim, dvidešimties frankų 

banknotą ir net atidavęs grąžą, o paskui pamatęs, kad bank- 
notas netikras? Juk ponas supranta, koks pyktis turėtų ap- 
imti? 

Kaip čia nesuprasi? Ponui net kraujas užverda, vien pagal- 
vojus apie tokią neteisybę! 

Baisi neteisybė, ponas labai taikliai pastebėjo. Tačiau pi- 
nigų padirbinėjimas dar ne viskas. Dar kalbama - ponas turėtų 
suprasti, kad jei šeimininkas nemini žmonių pavardžių, iš kurių 
tai girdėjęs, tai visai nereiškia, kad tos Žinios nepatikimos - taigi 
dar kalbama, kad tas žmogus užsiiminėja šantažu. Įdomu ir tai, 
kad tam asmeniui kuo nors užkliuvę žmonės dažnai dingsta be 
pėdsakų. Trumpiau tariant, šeimininkui visiškai aišku, kad tas 
asmuo yra blogas žmogus, tikras niekšas, be to, labai pavojin- 
gas. Taigi ponui reikėtų jo pasisaugoti. Iki šiol apie jį pavyko 
sužinoti tik tiek, tačiau šeimininko draugai nesnaudžia ir bet 
kuriuo momentu galima laukti naujų ir net labai sensacingų 
Žinių. | | 

Korimyras išgėrė savo stiklinę. Jis labai dėkingas šeimi- 
ninkui už tokias naujienas, kurios dar kartą patvirtino jo - ir 
ne tik jo, bet ir kai kurių aukštus postus užimančių žmonių - 
nuomonę apie šeimininko dorumą ir patikimumą. Pala, pala, 
bet ar tik Viktoras, kuris ką tik užėjo į barą, nenori šeiminin- 
kui 2 pasakyti? Gal šeimininkas galėtų paskolinti degtu- 


"Mielai. Tik kurgi, po galais, jie dingo? Aha, štai kur - tenai 
ant lentynėlės... 

Šeimininkas nuėjo prie lentynėlės baro gale ir barmenas 
Viktoras, kuris ką tik įėjo, mandagiai padavė degtukus savo 
šefui. Beduodamas spėjo pasakyti jam kelis žodžius, ir šeimi- 
ninkas su degtukais sugrįžo prie Korimyro. Šeimininko lūpos 
buvo suspaustos dar kiečiau, negu prieš tai, jis skubiai kažką 
pašnibždėjo Korimyrui. 

Netrukus Korimyras nuoširdžiai atsisveikino su juo ir 
kartu su Kitu paliko kavinę. 

Nors į šį rajoną taksi užklysdavo retai, tačiau vos išėję pro 
kavinės duris jie pamatė stovintį automobilį su raudonnosiu 
vairuotoju už vairo. 

- Sėskime, - tarė Korimyras Kitui. - Tai policijos automo- 
bilis, - pridūrė jis, jam pajudėjus iš vietos. 

- Ką sužinojai? - paklausė Kitas, nes jis beveik nieko 
nesuprato, ką šeimininkas tyliai greitakalbe papasakojo Kori- 
myrui. 

Korimyras paniuro.: 

- Daugiau, negu tikėjausi, - atsakė jis. - Didi - tu prisimeni 
jį, tą raišąjį smuikininką Karolos kavinėje? | 

- Kaip neprisiminsiu! Kas jam atsitiko? 

- Jį ką tik nušovė gatvėje netoli nuo čia. 

- O Dieve! 

Jis kartais pagrieždavo vienoje ar kitoje kavinėje, iš kurių 
jo nevarydavo ir anksčiau, kai jis buvo pačiame dugne. Žmogus, 
kuris paskutinis jį matė gyvą, sako, kad jis kalbėjosi su Šešėliu. 

- Šešėliu? Kas jis toks? 

Korimyras tamsoje sugniaužė kumščius. 

- Nežinau, - atsakė jis, - tačiau sužinosiu, o jau tada... 

Jis staiga nutilo ir niūriai tylėjo iki viešbučio. 

Kitos dienos ankstyvą rytą Korimyras paskambino Lapor- 
tui, O po pusryčių jie susitiko Laporto kabinete policijos valdy- 
boje. i 

- Tai sakote, kad jie nužudė mažąjį smuikininką? - tarė 
prancūzas. - Gaila vaikino - turėjo talentą. Ir madam Karola 
pasiges jo. 

Korimyras niūriai linktelėjo galvą. 

- Taip, - atsakė jis. - Ji buvo jam labai gera, o jis dėl jos buvo 
pasiryžęs bet kam. 

- Kaip ir dėl madmuazelės Širli, - pridūrė Laportas. 

Korimyras staigiai pažvelgė į jį. 

175 


- Tai ir jūs tą žinojote? - paklausė jis. 

- Buvo žinoma, kad jis labai atsidavęs jaunajai merginai, - 
atsakė Laportas. - Tačiau tokių dalykų pašaliniai dažniausiai 
nežino, kol kas nors neatsitinka. 

- Jūs kaip paprastai, atrodo, žinote daugiau už mane, - 
šypsodamasis atsakė Korimyras. - Gerai, Laportai, jūs buvote 
labai kantrus su manimi. Dabar noriu jūsų prašyti patarimo, nes 
tas dalykas darosi toks rimtas, kad bet kuriuo momentu man 
gali tekti kreiptis į jus oficialiai. Bet prieš tai norėčiau papasa- 
koti, ką man pavyko sužinoti. Gaila, kad esu prižadėjęs kai ką 
laikyti paslaptyje. Tačiau aš jaučiu, jog gali ateiti toks momen- 
tas, kai pažadą būsiu priverstas sulaužyti, kad užbėgčiau užakių 
tragedijai. Supratote mano mintį? 

Jaunasis policijos pareigūnas šyptelėjo. 

-Jei neklystu, - atsakė jis, - jūs norėtumėt kai ką papasakoti 
man kaip privačiam asmeniui, gal net kaip draugui, ir norite, 
kad aš nepasinaudočiau tomis žiniomis kaip oficialus pareigū- 
nas. 

- Taip, - atsakė Korimyras. 

- Tai žinokite, kad aš padėsiu jums, kuo tik galėsiu. 

- Labai ačiū, - nuoširdžiai atsakė Korimyras ir bendrais 
bruožais nupasakojo jam kelių paskutiniųjų dienų įvykius, 
nenutylėdamas ir to, kad juos su Kitu buvo užpuolę, bet 
netikėtai išgelbėjo; papasakojo, kaip po to jie apsilankė 
Karolos Spring bute, ir Džunė Širli perskaitė jiems dėdės 
laišką. 

Laportas klausėsi labai susidomėjęs. 

- Tikrai keista istorija, - tarė jis, kai Korimyras baigė. - 
Dabar mes bent iš dalies galime suprasti merginos motyvus. Tik 
nemanau, kad ji kaip reikiant supranta jai gresiančio pavojaus 
dydį. 

- Ir man taip atrodo, - sutiko su juo Korimyras. - Kaip 
įmanydamas stengiausi įtikinti ją, kad ji blaiviai įvertintų savo 
padėtį, tačiau ji... 

 „ Nesukalbama, - įsiterpė Laportas, kol Korimyras ieškojo 

tinkamo žodžio. Dažnai taip būna. Man teko matyti moterų, 
atsidūrusių panašioje padėtyje. Keršytojos vaidmuo kažkodėl 
labai vilioja moteris - net pačias švelniausias - ir jos dažnai 
nepaiso didžiausių pavojų ar sunkumų, kad tik atkeršytų ko- 
kiam niekšeliui. Turbūt pritarsite man, kad reikia imtis žygių 
jai apginti. 

- Žinoma, kad reikia, - pritarė Korimyras. - Tačiau kaip tą 
padaryti, jei ji kategoriškai atsisako kreiptis į policiją? Bijau, 
kad ji labai supyktų sužinojusi, jog išdaviau jums jos paslaptį. 

Laportas gūžtelėjo pečiais. 

- Aš manau, - tarė jis, - nėra reikalo jai sakyti apie tai. 
Pasiųsiu porą policininkų civiliais drabužiais prižiūrėti ją. 

- Tik tegu jie būna labai atsargūs, - tarė Korimyras. - 
Jaunasis Pylis, su kuriuo buvau vakar vakare, pastebėjo vieną 
iš jūsų žmonių, kuriuos taip maloniai nukreipėte saugoti mūsų. 

Laportas prisimerkė. 

 - Tikrai? - paklausė jis. - Tai buvo grubi klaida, o klaidų 
mes netoleruojame. Kuris tai buvo? | 

Korimyras nupasakojo, kaip tas seklys atrodė. 

- Ačiū jums, - ramiai atsakė prancūzas. - Juo užsiimsiu aš 
pats. - Ką ruošiatės daryti toliau? - paklausė jis. 

- Jūs tikriausiai nejtariate, kas galėjo nužudyti Didi? - 
paklausė Korimyras. 

- Kol kas tikrai ne, atvirai prisipažino Laportas. 

- Man sakė, kad paskutinis žmogus, su kuriuo jį matė 
kalbantis, buvo toks paslaptingas tipelis, kurį visi vadina „Šešė- 
liu". 

- „Šešėlis“? - susimąstęs pakartojo Laportas. - Jis mane jau 
seniai domina. Jei Didi buvo merginos draugas, tai logiška 
manyti, jei jį nužudė „Šešėlis“, kad tas „Šešėlis“ yra Diuroko 
agentas. 

- O jerne jo, tai gal tų kinų, kurie irgi prisidėjo prie šio 
žaidimo, - tarė Korimyras. 

- Bet, atrodo, kad kinai jūsų pusėje. 

- Taip, tik neaišku, ar jų nuomone, mano pusė sutampa su 
Džunės Širli puse. Tiesą sakant, - sąžiningai prisipažino Kori- 
myras, - jaučiuosi kaip žmogus, atsidūręs kryžkelėje be rodyk- 
lės. Man atrodė, kad žinau, kuriuo keliu eiti toliau, bet dabar 
imu abejoti, ar tik nebūsiu suklydęs. | 

- Atrodo, kad kol kas aišku tik viena - reikia stengtis kokiu 
nors būdu Diuroką patupdyti už grotų, tik reikia surasti, kuo 
būtų galima jį apkaltinti. Ligi šiol jis elgėsi taip atsargiai, kad 
neturime pagrindo jam suimti. 

- Ojjūs žinote, kur jį rasti? 

- Taip, be abejo. Jis gyvena sau kaip solidus pilietis ramia- 
me miesto rajone, patogiame viengungiškame bute. 

Korimyras pagalvojo. 

- O kaip dėl Didi? - paklausė jis. - Madam Karola jau žino? 

- Nemanau. Laikraščiai apie tai dar nerašė. Ruošiausi 
pranešti jai, bet gal jūs tai norėtumėt padaryti? 

Korimyras įdėmiai žiūrėjo į jį, tačiau prancūzas žaidė pieš- 
tuku, o jo veidas buvo neįžvelgiamas. 

- Manau, kad reiktų paėjėti iki jos, - tarė Korimyras atsi- 
keldamas. - Ta naujiena gali sukelti šoką, nenoriu kad jos ją 
sužinotų iš laikraščių. 

- Gerai, - atsakė Laportas. - O mes tuo tarpu darysim ką 
tik galėsim, kad surastumėm žudiką. 

Kadangi jau buvo nebe taip anksti, Korimyras Karolos 
nutarė ieškoti darbe. Ten ir rado ją, užsidariusią savo mažajame 
kabinete kartu su Džune Širli. 

Jos šiltai pasisveikino su Korimyru, tačiau. Karola, vos 
pažvelgusi į jo veidą tiesiai paklausė: 

- Kas atsitiko? 

- Bijau, kad teks nuliūdinti jus, - atsakė Korimyras, - dėl 
Didi. 

- Didi? - šūktelėjo Karola. - Kaip tik suku sau galvą kodėl 
jis nepasirodė šį rytą. 

Džunė nepratarė nė žodžio, tik išbalo, atsirėmė į Karolos 
stalą ir laukė, ką pasakys Korimyras. 

- Didi nužudytas, - tyliai tarė Korimyras ir Džunė išgąstin- 
gai šūktelėjo. - Jį nušovė vakar vakare gatvelėje prie Notr 
Damo katedros. 

Karolos akys suliepsnojo. 

- Didi? - sušuko ji. - Mažasis Didi nušautas? Jei tai prakeik- 
tojo Diuroko darbas, tai... 

Ji nebaigė sakyti, nes Džunė raudodama susmuko į krėslą. 
Karola greit atsiklaupė šalia jos ir apkabino. 

- Vaikeli, na nurimk, nurimk, - guodė ji. - Klausyk, negi tu 
nežinai... 

- Bet juk tai mano kaltė! - sušuko Džunė. - O Dieve, ir kam 
aš prašiau jo padėti? Jis... jis buvo toks švelnus, toks geras. Ir 
štai - jo nebėra. Ir vis dėl manęs! 

Jos nuoširdus susikrimtimas ir priekaištai sau pačiai giliai 
sujaudino Korimyrą. Jis ieškojo žodžių Džunei nuraminti. 

- Tai baisu, - tarė jis, - tik kam dėl to kaltinti save? Mes dar 
nežinome, ar iš tikrųjų dėl to kaltas Diurokas... 

- Jūs ne taip supratote! - pertraukė jį Džunė. - Aš buvau 
su juo! 

Korimyras nustebęs žiūrėjo į ją. 

- Jūs buvote su juo? - pakartojo jis. - Tuo metu, kai jį 
nušovė? 

- Ne kai nušovė, - paaiškino mergina, - prieš tai. Matote, - 
skubėdama tęsė ji, o Korimyras atidžiai stebėjo jos veidą, - Didi 
mano prašymu bandė kai ką sužinoti apie Diuroką. 

- Taip, suprantu, - tarė Korimyras, kai ji nutilo. 

- Tai štai, - tęsė ji matydama, kad Korimyras kažko dar 
abejoja, - vakar vakare jis nusivedė mane į kavinę, kurioje 
kartais grieždavo. Sakė, kad tai įdomi vieta ir kad gal man 
patiks. Pagriežęs jis sugrįžo prie mano staliuko, o po to staiga 
skubiai išsivedė mane į gatvę. Nesakė kodėl, bet pastebėjau, 
kad jis dėl kažko labai susijaudino. Paklausiau jo, gal jis pamatė 

ką nors, ko bijojo, bet jis atsakė, kad dabar ne laikas apie tai 
kalbėti. Skubiai ėjome gatvėmis, o jis visą laiką gręžiojosi atgal. 
Po to jis užėjo į kitą kavinę ir netrukus išėjo su kitu žmogumi, 
kuris, anot jo, ten gėrė. Tai buvo taksi, kuris stovėjo gatvėje, 
vairuotojas. Jis buvo Didi draugas ir Didi sakė, kad gali pasiti- 
kėti juo. Didi įsodino mane į taksi, pasakė vairuotojui pervežti 
mane per upę ir sustoti kitoje pusėje prie metro stotelės. Ten 
aš turėjau išlipti ir pėsčia pareiti namo. Mėginau ginčytis su juo, 
tačiau jis labai nervinosi ir primygtinai prašė padaryti taip, kaip 
jis prašo. Tada liepė vairuotojui važiuoti. Dar spėjau pamatyti. 
Kaip Didi apsisuko ir greitai nuėjo į tą pusę, iš kur atėjome. 
Taksistas mane nuvežė ten, kur jam buvo pasakyta. Ir aš parė- 
jau namo. z 

Kai ji baigė pasakoti, stojo ilga tyla. Korimyras priėjo prie 
lango ir žiūrėjo į tolį nieko nematančiomis akimis. Karola 
nesiliovė guosti merginą, kol ši truputį aprimo. 

Pagaliau Korimyras atsisuko. 

- Sakykite, - tarė jis, - ar nepastebėjote, kad kas nors sektų 
jus ir Didi? 

Džunė papurtė galvą. 

- Ar kada nors anksčiau esate kur nors ėjusi su Didi? 

- Taip, vieną ar porą kartų. | 

- Jūs pati arba Didi ką nors sužinojote apie Diuroką? 

Mergina dvejojo. 

- Mes, tai yra Didi manė, kad Diurokas - šantažuotojų 
gaujos vadeiva. 

Korimyras linktelėjo galvą. 

- Nesuprantu, kodėl Didi negalėjo ieškoti vienas, nevers- 
damas rizikuoti... - pradėjo sakyti Korimyras, tačiau Džunė 
neleido jam baigti. | 

- Didi dėl to nekaltas, - skubiai paaiškino ji. - Tai aš 
užsispyriau eiti kartu. Tik tada, kai prigrasinau, kad jei jis 
nepasiims manęs, tai aš eisiu viena, jis leido man eiti 
kartu. 

- Nenorėčiau aitrinti jūs žaizdos, - iš lėto tarė Korimyras, - 
tačiau jūs turėjote suprasti, kad taip darydama ne tik apsunki- 
note uždavinį, bet ir padidinote pavojų. 

Jis nustebo, kai mergina papurtė galvą. 

- Didi žinojo, ką daro, - tarė ji. - Jis elgėsi labai atsargiai. 

Korimyras suprato, kad dėl mažojo smuikininko buvo kal- 
tas ir Džunės avantiūrizmas. 

- Jus Didi gal ir saugojo, - tarė jis, - tačiau, atrodo, kad pats 
saugojosi nepakankamai. 

Džunė atsistojo, jos lūpos drebėjo. 

- Didi pasiaukojo dėl manęs, - tarė ji. - Taip, tai tiesa. Aš 
„žinau, kad jis... kad jis mylėjo mane, ir aš leidau padėti man, 
tačiau niekada nepagalvojau, kad tai gali baigtis tragiškai. Pone 
Korimyrai, jūs manote, kad aš savanaudiška ir žiauri. Na, ir 
manykite sau į sveikatą. Aš visų prašiau palikti mane vieną, tik 
jūs nesutikote. Jūs manote, kad Didi likimas manęs visiškai 
nesujaudino? Jūs manote, kad aš neklausiau savęs, ar manęs 
neslegia prakeikimas? Jau geriau Diurokas vietoj Didi būtų 
nužudęs mane! O, jei tik būčiau Žinojusi... 

Ji nutilo, iš nevilties grąžydama rankas. Tačiau netrukus 
susitvardė ir tęsė toliau: 

- Jūs manote, kad aš kvaiša, beširdė kvaiša, ir kad aš kalta 
dėl Didi mirties. Gal ir kalta - jei nebūčiau leidusi man padėti, 
gal ir dabar Didi būtų gyvas. Jūs žinote ne viską, bet jūs manimi 
nepasitikite, dėl to aš jums daugiau nieko nesakysiu. Ir nepur- 
tykite galvos, mačiau, kaip jūs žiūrėjote į mane, ir žinau, jog 
manote, kad aš jums ne viską pasakiau. Ką gi, gal ir taip! Jūs 
labai protingas, neabejoju, kad sužinosite tai ir be mano saky- 
mo - jei tik Diurokas neišgalabins mūsų visų. 

Karola atsistojo, norėdama eiti paskui ją, tačiau Korimyras 
sustabdė ją, paimdamas už rankos. 

- Palikite ją vieną, - švelniai tarė jis. - Bus geriau, jei truputį 
pabus viena. 

Karola sunkiai atsiduso. 

- Tai baisu, - sutrikusi tarė ji, - tiesiog nežinau, ką daryti... 

O Korimyras žinojo, ir pasinaudojo tuo žinojimu. Karola 
įsitikino, kad jo rankos ne tik stiprios, bet ir švelnios - tokios, 
kaip ji ir tikėjosi. 

- Ak, tu pupyte, - tarė jis virpančiu balsu. - Ką čia daug 
kalbėti - sakyk tiesiai, ar tekėsi už manęs? 

- Žinoma, - sušnibždėjo ji, šypsodamasi pro ašaras. - Aš jau 
seniai apie tai svajoju. 

Jis apkabino ją ir jų lūpos susitiko. Po to ji švelniai išsiva- 
davo iš jo glėbio. 

- Brangusis, aš laimingiausia moteris pasaulyje, - tarė ji. - 
O dabar aš noriu pabandyti dar vieną žmogų padaryti laimingą. 
Einu pas merginą. 

- Dieve, padėk tau, brangioji, - rimtai atsakė Korimyras. - 
Mes abu pabandysime padaryti Džunę laimingą. 

- O tu... tu nepyksti ant jos? Ji pati nežino, ką kalba... 

- Ar nepykstu? Ne. Man tik gaila, kad ji pati apsunkina 
mano ketinimus padėti jai. Nežinau jos paslapties. Gal tu Žinai, 
Karola, aš nenoriu klausti tavėęs, nebent tu pati nuspręstum 
man pasakyti... 

- Nežinau ir aš, - atsakė Karola. - Žinojau, kad ji susiruošė 
eiti su Didi. Kai norėjau neleisti, ji pagrasino, kad išsikraustys. 
Pagalvojau, kad tai dar labiau viską sukomplikuotų. 

Korimyras linktelėjo galvą. 

- Teisingai, - pritarė jis. - Iš blogybių reikia rinktis ma- 
žiausią. Tačiau negaiškime laiko - Diurokas per daug pavo- 
jingas. 

- Tai ką ketini daryti? 

- Einu į policiją. 

Jis dar kartą pabučiavo Karolą, pasiėmė skrybėlę ir jau 
buvo beeinąs pro duris, bet staiga sugrįžo ir šypsodamasis ėmė 
raustis kišenėje. 

- Duok ranką, - tarė jis. - Ne šitą - kairę. 

Karla nesusilaikė ir šūktelėjo, kai pamatė ant savo piršto 
blizgantį dailų žiedą su deimanto akute. 

- Brangusis, kaip tu sužinojai žiedo dydį? - paklausė ji. 

Korimyras nusijuokė. 

- Tu smalsi, kaip ir visos moterys, - atsakė jis. - Jei nori, 
galiu pasakyti - paprašiau Džunės, kad ji sužinotų, kai buvot 
palikę mus dviese tą vakarą. 

- Oji man nieko nesakė - tikra šelmė! - nusijuokė Karola. 

Kitą rytą, išeidamas susitikti su Laportu, Korimyras paliko 
Kitą besklaidantį laikraščio „Morning Courier" numerį Euro- 
pai. Kito susierzinimas vis didėjo. 

Tiesą sakant, Kitas jautė, kad donkichoto vaidmuo jam 
laurų neatnešė. Ir ne dėl to, kad slibinai, su kuriais jis pradėjo 
kovą, būtų vėjo malūnai. Ne, tačiau jie vengė stoti su juo į 
atvirą kovą, o ir gražioji princesė nenorėjo pasinaudoti jo 
kilniais pasiūlymais, bet ryžosi kovoti su siaubūnu savo jėgo- 
mis. 

Kitas jautė, kad su juo elgiamasi neteisingai, jog jis visą 
laiką lieka antrame plane. Net Korimyras, šiaip jau neblogas 
vyras, ir tas laikėsi santūriai. Štai ir dabar jis kažkur išėjo nieko 
nepaaiškinęs, bet prieš tai išgavęs iš Kito pažadą nieko nesakyti 
Džunei apie Didi mirtį, kol Korimyras nesugrįš. 

Kitas daug mieliau griebtųsi veiksmingesnių priemonių - 
tokių kaip, pavyzdžiui, sugauti Diuroką ir taip jį apdoroti, kad 
jis pasižadėtų dingti jiems iš akių ir palikti juos ramybėje. 
Tačiau Kitui pakako sveiko proto suprasti, kad apie tai daug 
lengviau ir maloniau svajoti, negu įgyvendinti tokias svajones 
tikrovėje. Epizodas Bulonės miške akivaizdžiai parodė, kad 
Diurokas daug pavojingesnis priešininkas, negu iš pradžių at- 
rodė. Kaip tik dėl to buvo pikta ramiai sėdėti ir nieko neveikti, 
o Korimyras vis kartoja banalybes, kad reikia elgtis labai atsar- 
giai. 

Didžiausią neviltį Kitui kėlė nesuprantamas Džunės Širli 
elgesys: ji kartais priimdavo jo meilės prisipažinimus, o kartais 
vėl atsisakydavo jų klausyti; atskleidė savo dėdės paslaptį, bet 
nesutiko atskleisti savo paslapties; prisipažino, kad jai gresia 
pavojus, bet atsisakė nuo siūlomos pagalbos. 

Kitui atrodė, kad Diurokui kol kas gerai sekasi kreipti 
įvykių eigą sau naudinga linkmę. Tiesa, nelauktas kinų pasiro- 
dymas sutrukdė sėkmingai užbaigti operaciją Bulonės miške, 
tačiau kiek nedaug tereikėjo, kad viskas būtų pasibaigę taip, 
kaip jis planavo! O dabar štai Didi nužudytas. Kitas neabejojo, 
kad tai Diuroko darbas. Vargšelis Didi! Jis buvo kaip ištikimas 
šuo, pasiryžęs kibti į gerklę kiekvienam, kas tik pasikėsins į 
Džunės laimę. Kitas liūdnai šyptelėjo prisiminęs, kad smuiki- 
ninko pavydus įtarumas, deja, neaplenkė ir jo. 

Ko galima tikėtis? Laukti, kol Diurokas išskabys po vieną 
juos visus ar... 

Kitas nekantriai pašoko. Jis nusprendė, kad nėra jokios 
prasmės štai taip sėdėti ir galvoti, kai mintys visą laiką sukasi 
užburtu ratu. Jau geriau eiti pasivaikščioti - gal tai padės išsklai- 
dyti blogą nuotaiką. 

Palikęs Korimyrui raštelį, kad sugrįš apie pietus, Kitas išėjo 
į bulvarą ir be jokio tikslo nuėjo vakarų link. 

Taip beeidamas priėjo Italijos bulvarą. Priekyje, gal už 
kokių dvidešimt žingsnių, į tą pačią pusę einantis žmogus stab- 
telėjo užsidegti cigarą. Degdamasis jis truputį pasisuko, ir Kitas 
sustojo, kaip įsmeigtas. Tas žmogus buvo Diurokas! 

Kito sumišimas truko akimirką. Diurokui dar nespėjus 
užgesinti degtuko, jaunuolis pasislėpė parduotuvės tarpduryje. 
„Ir pasisek gi man šitaip!" - pagalvojo jis. Nusprendė pasekti 
Diuroką, vildamasis, kad pavyks ką nors sužinoti apie jį. Netgi 
jei nepavyktų, vis tiek tai bus proga parodyti, kad jis sugeba 
sekti neprasčiau už tą nevykusį policininką, kuris sekė jį su 
Korimyru vakar vakare. O jei pavyks, ką nors sužinoti apie 
Diuroką, tai tada bus kuo pasigirti Korimyrui. 

Štai tokios mintys sukiojosi jo galvoje, kol Diurokas vis dar 
terliojosi su savo cigaru. Kai jis pagaliau numetė degtuką ir 
nuėjo toliau, Kitas nusekė iš paskos, laikydamasis pagarbaus 
atstumo ir stengdamasis, kad tarp jų visą laiką būtų bent keletas 
praeivių. Kitas bet kuriuo momentu buvo pasiruošęs pasislėpti 
kur nors tarpuvartėje, jei tik Diurokas atsisuktų atgal. 

Tačiau atrodo, Diurokas buvo per daug užsisvajojęs, kad 
žvalgytųsi į šalis. Jis vieną kartą stabtelėjo, išsitraukė iš kišenės 
kažkokį popierių, atidžiai paskaitė jį ir vėl greitai nuėjo. Tru- 
putį vėliau jis išsitraukė iš kišenės laikrodį ir nesustodamas 
patikrino jį, pasižiūrėjęs į didelį laikrodį virš parduotuvės durų. 

Prie Operos Diurokas, nepaisydamas intensyvaus eismo, 
drąsiai perėjo į kitą gatvės pusę, pasuko į dešinę ir atsisėdo už 
vieno lauko kavinės staliuko priešais įėjimą į Operos rūmus. 

Kitas iš pradžių sutriko, nežinodamas ką daryti. Tačiau 
greitai pamatė netoliese stovintį kitą panašų staliuką, pasislė- 
pusį už didelio žaliame puskubilyje pasodinto dekoratyvinio 
krūmo. Atsisėdęs už jo įsitikino, kad pro krūmo šakas visai 
neblogai mato Diuroką, tuo tarpu jis net atsigręžęs nebūtų 
pastebėjęs Kito. 

Diurokas užsisakė alaus, tačiau jo negėrė, tik dairėsi, 
kažko laukdamas. 

Staiga iš žmonių srauto išniro gerai apsirengęs vyras ir 
ėmė artėti prie jų. Kai Diurokas pamojo jam ranka, jis atsi- 
sėdo už jo staliuko. Diurokas padavė jam popieriaus lapą, šis 
perskaitė ir sugrąžino jam. Po to jie surėmę galvas pradėjo 
gyvai kalbėtis. 

Staiga jie atsistojo ir, Kitas išsigando, kai pamatė, kad jie 
eina jo link. Jis susigūžė už savo krūmo ir lengviau atsiduso, kai 
jie praėjo pro šalį, net nepažvelgę į jį. 

Vieną frazę iš jų pokalbio Kitui pavyko nugirsti. Nuo jos 
jam kraujas užvirė gyslose. | 

- O ką daryti su mažąja madmuazele Džune? - paklausė 
Diuroko pašnekovas. 

- Ji per daug graži, kad ją žudytumėm, - atsakė Diurokas, 
reikšmingai-šyptelėjęs. Jo kompanionas sukrizeno. 

Ties gatvės kampu jie išsiskyrė. Diuroko kompanionas 
nuėjo į metro stotelę, o Diurokas truputį padvejojęs perėjo į 
kitą gatvės pusę ir nuėjo Operos alėja. 

Kitas nusekė iš paskos, kovodamas su noru aplenkti 
Diuroką ir sumalti jam snukį už tokius žodžius apie Džunę 
Širli. Tai štai kodėl jis taip ilgai nelietė merginos - jis užsigei- 
dė ne tik jos paslapties, bet ir jos pačios! Kitas tvirčiau 
sugniaužė kumščius ir prižadėjo sau, kad pasitaikius progai 
dar privers Diuroką praryti tuos savo žodžius kartu su keletu 
dantų. 

Tokios mintys taip užvaldė jį, kad jis nebekreipė dėmesio 
į tai, kas darosi aplinkui, ir ne kartą susidūrė su praeiviais, dėl 
ko paskui teko atsiprašinėti. 

Tačiau netrukus jo laukė dar rimtesnis nemalonumas. Kai 
Diurokas pasuko į šoninę gatvę, Kitas paspartino žingsnį, kad 
neišleistų jo iš akių. Tačiau kaip tik ties posūkiu jis atsidūrė tarp 
keliolikos žmonių, einančių į visas puses ir bandė prasisprausti 
pro juos. Kai jam pavyko tai padaryti, jis nuskubėjo savo keliu, 
tačiau tuo metu kažkoks nedidukas žmogelis ėmė šaukti, kad 
ji apvogę - iš kišenės ištraukė piniginę. Kitas net žado neteko, 
kai tas žmogelis parodė į jį šaukdamas, kad tai jis ištraukęs jo 
piniginę. 

- Nebūkite kvailys! - pasipiktino Kitas. Laimė, jis automa- 
tiškai tą pasakė angliškai, o anglų kalbos tas žmogelis, atrodo, 
nesuprato. Kitas susitvardė ir jau prancūziškai ėmė aiškinti, 
kad ponas apsirikęs. 

Aplink juos pradėjo rinktis žmonės ir Kitas, įsiutęs, kad 
Diurokas gali pasprukti, mėgino eiti tolyn. 

Tačiau mažasis žmogelis niekaip nenorėjo jo paleisti. 

Kitas galvojo, ar nereiktų jam paprasčiausiasi pabėgti, kai 
staiga nustebęs išgirdo pažįstamą balsą. Tai buvo Diurokas - 
išgirdęs triukšmą, jis atėjo pažiūrėti, kas gi čia darosi. Pamatęs 

išraudusį Kito veidą, jis krūptelėjo, o po to pašaipiai nusijuokė, 
su pasityčiojančiu mandagumu kilstelėdamas skrybėlę. 

- Matau, kad patekote į bėdą, - tarė Diurokas. Tada, 
pasisukęs į mažąjį žmogelį, kuris ryžtingai laikė Kitą už ranko- 
vės, paklausė, kas atsitiko. 

Mažasis žmogelis pradėjo kuo smulkiausiai aiškinti. Jis ėjo 
savo reikalais, bet pataikė į šį susigrūdimą ir pajuto svetimą 
ranką kišenėje. Ir štai - piniginės kaip nebūta! Kas jam beliko 
daryti? Jis apsidairė ir ką šalia pamatė? Ogi tą jaunąjį anglą. Ne 
veltui žmonės šneka apie anglų kišenvagius! Taigi jis iš karto 
stvėrė jį ir ėmė šauktis pagalbos. 

- Tą poną aš pažįstu, - nepaprastai nustebindamas Kitą tarė 
Diurokas. - Ir galiu pasakyti, kad jis ne vagis... 

- Na, ir kas? - atkakliai laikėsi savo mažasis žmogelis. - Te 
ponas atleidžia man už netikėjimą, tačiau tas jaunuolis puikiau- 
siai galėjo apgauti ir jus. 

- Tai gryna nesąmonė! - nekantriai šūktelėjo Diurokas. 

- Tada reikia jį iškrėsti, - spyriojosi žmogelis. 

Diurokas pastebėjo uniformuotą policininką ir pasišaukė 
JI 

Gal kokie šeši žmonės visi iš karto pradėjo aiškinti kas čia 
atsitiko. Kai policininkas nutildė juos, vėl įsikišo Diurokas. Jis 
trumpai papasakojo, kas atsitiko, ir policininkas įtariai nužvel- 
gė Kitą. 

- Pone policininke, gal leistumet pasiūlyti? - mandagiai 
kreipėsi į jį Diurokas. 

Policininkas mielai sutiko išklausyti jį. 

Ar ne geriausia būtų visiems keturiems nuvažiuoti į polici- 
jos skyrių, kur jo draugas, be abejo, sutiks, kad jį iškrėstų, o jis, 
Diurokas, galės laiduoti už jį? 

Visi vieningai pritarė tokiam Diuroko pasiūlymui. Tada 
Diurokas pasiūlė pasiimti taksi, ir tokiu būdu išvengti žioplių 
dėmesio. Išgirdęs, kad už taksi sumokės pats Diurokas, polici- 
ninkas sutiko. Kaip tik tuo momentu prie jų privažiavo taksi, 

nes jo vairuotojui parūpo pasižiūrėti, kas čia darosi. Į jį visi ir 
susėdo. Policininkas atsisėdo šalia vairuotojo rodyti kelią, ir 
automobilis išvažiavo iš įvykio vietos. 

Kitą draskė prieštaringi jausmai. Vien nuo minties, jog 
reiktų padėkoti šalia sėdinčiam Žmogui, jam darėsi bloga, ta- 
čiau teisingumas reikalavo pripažinti, kad jei ne Diurokas, tai 
jį kaip nusikaltėlį būtų vedę miesto gatvėmis. Nors kratos 
rezultatai jo nė kiek negąsdino, tačiau visa ta istorija kėlė 
apmaudą. 

Diurokas atspėjo jo mintis ir nusijuokė. 

- Nesivarginkite dėkoti man, - tarė jis angliškai. - Mes 
galime būti priešai, tačiau tai dar nereiškia, kad mums nereikė- 
tų laikytis padorumo normų, galiojančių ir kare. 

- Nieko dau padorumas - šešiese prieš du Bulonės miške, 
- atšovė Kitas. 

Diurokas gūžtelėjo pečiais. 

- Karas yra karas, - tarė jis. O čia tai visai kas kita. Kokia 
nauda iš to, kad jus areštuos, jei po pusvalandžio vis tiek turės 
paleisti? 

Kitas nieko neatsakė. 

Jis pažvelgė pro automobilio langelį. 

- Kodėl tas policijos skyrius taip toli? - paklausė jis. - Man 
atrodo, kad jų Paryžiuje labai daug. 

Policininkas gana grubiai atšovė, kad Kitą gabena į specia- 
lų policijos skyrių, kuris priima tik užsieniečius. 

Kitas jau nebesusigaudė, kur juos veža, nors, tiesą sakant, 
tai jam nelabai ir rūpėjo. 

Pagaliau taksi sustojo prie didelio namo. Diurokas išlipo 
iš taksi ir įėjo į vidų. Kitas nusekė iš paskos, vėliau į vidų įėjo 
mažasis žmogelis ir policininkas. Vestibiulyje jie sustojo. 
Diurokas nusiėmė skrybėlę ir davė ženklą Kitui padaryti tą 
patį. 

- Jau! - sušuko Diurokas, ir policininkas balta lazda smogė 
Kitui per galvą. 

Kitas susmuko, o Diurokas patenkintas linktelėjo. 

- Gerai suveikta! - tarė jis, kai tariamasis policininkas 
nusiėmė savo apsiaustą ir kepurę. - Nuneškite jį į viršų, ovakare 
tegu atvažiuoja mašina ir nuveža jį į rūsį. Surakinkite jį, bet 
duokite valgyti ir gerti, kai jis atsigaus. Jis visą laiką kaip avinėlis 
sekė maniš paskos ir net, atrodo, buvo labai patenkintas savimi, 
kad jam taip gerai sekasi, net neįtardamas, jog aš pastebėjau jį, 
vos jam išėjus iš viešbučio. Dabar aš turiu eiti - reikia patupdyti 
į narvelį ir kitą paukštytę. 

Tyliai nusijuokęs, jis išėjo. 

Korimyras važiavo į viešbutį prieštaringų jausmų drasko- 
mas. Jis nuoširdžiai užjautė Džunę ir suprato jos skausmą dėl 
Didi mirties. Todėl per daug nesijaudino dėl jos mesto iššūkio 
jam. Tačiau jam vis dėlto keista, kad net dabar, kai Džunė 
parodė jam savo dėdės laišką, ji vis tiek nenorėjo supažindinti 
jo su savo planais. 

Buvo visiškai aišku, kad merginą reikia apginti ne tik nuo 
priešų, bet ir nuo jos pačios neatsargumo. 

Tačiau visas nelabai malonias mintis užgožė nuostabus 
ir žavingas faktas, kad jo laukia vedybos su Karola. Vos prieš 
kelias savaites Korimyras būtų tik nusijuokęs, jei kas nors 
jam būtųjas išpranašavęs. Ir dabar jis nusišypsojo, nes įsivaiz- 
davo, kaip ištįs jo klubo draugų veidai, kai jie išgirs tokią | 
naujieną. Draugai būtų sutikę statyti penkiasdešimt prieš 
vieną, kad jis taip ir liks užkietėjęs viengungis iki savo dienų 
pabaigos. 

Jis užsimerkė ir su pasigardžiavimu galvojo apie jo laukian- 
čius šeimyninio gyvenimo malonumus. Tačiau greitai iš svajo- 
nių pasaulio jis sugrįžo realybėn ir suprato, kad Karola neateis 
pas jį - o ir jis nesiryš jos to prašyti - kol neįvykdys prisiimto 
įsipareigojimo ir neišlaisvins Džunės nuo jai gresiančio pavo- 
jaus. 

Kai taksi sustojo prie viešbučio, Korimyras atsidusęs išlipo 
ir paklausė, kur Kitas. Anri padavė jam Kito laiškelį. Jį perskai- 
tęs, Korimyras nusprendė pietauti nelaukdamas Kito ir nuėjo 
į viešbučio valgyklą. Jį visada aptarnaujantis padavėjas iš karto 
suprato, jog Korimyras nenori, kad jam trukdytų galvoti, ir 
aptarnavo jį be žodžių. 

Kai Korimyras baigė pietauti ir nuėjo į poilsio kambarį 
gerti kavos, jam parūpo, kur gi dingo Kitas. Pažvelgęs į 
laikrodį pamatė, kad jau po dviejų. Truputį pagalvojęs priėjo 
prie administratoriaus stalo, nusipirko porą vokų, kurių jam 
visiškai nereikėjo, ir lyg tarp kitko paklausė Anri, kada Kitas 
išėjo. 

* Tuoj po to, kai ir ponas išėjote, atsakė Anri. 

O ponas Pylis neminėjo, kur jis ketina eiti? 

Ne. Tik sakė, kad truputį pasivaikščios ir sugrįš pietauti, 
apie ką jau sakyta ponui. 

Taip, taip. Na, ką gi, jauni žmonės ne visada punktualūs, 
ar ne, Anri? 

Tikrai taip, pone. Jaunystė yra jaunystė. 

Žinoma, žinoma... 

Užėjęs į telefono būdelę, Korimyras paskambino Karolai. 
Tiksliau bandė jai prisiskambinti. Tačiau jos įstaigos vedėja 
atsakė, kad madam išėjo namo. Pasirodo, jog madmuazelė 
Džunė buvo taip susikrimtusi dėl vargšelio Didi mirties, kad 
madam parvežė ją namo tuoj po to, kai ponas Korimyras išėjo. 
Kavinės lankytojams linksminti buvo pasamdytas kitas orkest- 
rėlis. 

Aha, pasielgta labai protingai. Gerai, tada reiks paskam- 
binti madam Karolai į namus. 

Deja, deja! Vedėja su apgailestavimu turinti pasakyti, kad 
telefonas madam bute šiandien neveikia. O telefonų stoties 
remontininkai, kurių pareiga būtų jį sutaisyti, tiesiog nusikals- 
tamai delsia. Įsivaizduokite, jiems buvo pranešta anksti rytą, o 
jų ligi šiol kaip nėra, taip nėra... 

Korimyras mandagiai atsiprašė šnekiosios vedėjos ir padė- 
jo ragelį. 

Grįžęs į poilsio kambarį jis atsisėdo ir laukė, tačiau jam 
darėsi vis neramiau. Jis žinojo, kad Kitui būdingas punktua- 
lumas. Nejaugi jis nepaklausė jo nurodymų ir nuėjo pas 
Džunę? Jei taip, tai nieko baisaus. Tačiau jei jau jam kas nors 
atsitiko, tai reikia kuo greičiau ateiti jam į pagalbą. Korimy- 
ras paskubomis parašė Kitui trumpą laiškelį, prašydamas 
laukti jo viešbutyje, jei jis kartais grįžtų anksčiau už Korimy- 
rą. Įdėjo raštelį į voką, užrašė ant jo Kito pavardę ir paliko 
šveicoriui. 

Po to užsisakė taksi ir liepė taksistui vežti jį Karolos Spring 
adresu. 

Korimyras suprato, kad Kito vėlavimo priežastys gali būti 
pačios įvairiausios. Jis galėjo patekti į avariją, galėjo papras- 
čiausiai persigalvoti ir papietauti kavinėje, galėjo nuvažiuoti 
aplankyti Džunės ir taip toliau. Šiaip ar taip, Korimyras neno- 
rėjo išleisti Kito iš akių. 

Kai Korimyras atvažiavo į Karolos butą, duris jam atidarė 
pati Karola ir paraudo pamačiusi, kas atvyko. 

Be žodžių pasisveikinusi su juo, ji nusivedė Korimyrą į 
svetainę. Šis iš karto griebė jautį už ragų. 

- Kitas čia? - paklausė jis. 

- Kitas? - nustebo Karola. - Ne! O ką, jis žadėjo ateiti? 

- Ne. Tiesą sakant, aš pats liepiau jam čia nesirodyti, kol aš 
pirmiau nepasišnekėsiu su tavim. 

Korimyras greitai nupasakojo Karolai, kas atsitiko, ir šyp- 
sena dingo iš jos veido. 

- Žinai, man tai visai nepatinka, - tarė ji. 

- O man, manai, patinka? Tiesiog neįsivaizduoju, kur jis 
galėjo prapulti. 

- Manai, kad jis vėl galėjo pakliūti į Diuroko pinkles? - 
paklausė ji. 

Korimyras padvejojęs atsakė: 

- Pasakysiu tiesiai - man neramu dėl jo. Ar negalėtum 
nueiti ir paklausti Džunės, gal ji matė Kitą ar gavo kokią nors 
žinią iš jo. 

Karola papurtė galvą. 

- Žinau, kad ne, - atsakė ji. - Visą laiką buvau kartu su 
Džune, kol ji išėjo. 

- Išėjo? - nustebęs pakartojo Korimyras. - O aš maniau, kad 
ji visiškai pasimetusi. 

- Tokia ji ir buvo, todėl aš nenorėjau jos išleisti. Tačiau tavo 
prašymas buvo toks kategoriškas... 

- Mano prašymas? Koks prašymas? 

- Kaip tai suprasti? - savo ruožtu nustebo Karola. - Tas, 
kurį tu perdavei iš kriminalinės policijos valdybos. 

Korimyras kietai suspaudė lūpas. 

- Gerai, brangioji, kuo tiksliau papasakok man, kaip buvo, 
- ramiai tarė jis. 

Karola išbalo, tačiau prisivertė kalbėti ramiai. 

- Kai tu išėjai, - ėmė aiškinti ji, - nusprendžiau prikalbėti 
Džunę, kad ji prigultų - juk ji, vargšelė, taip nusikamavo. Bet ji 
nespėjo atsigulti, kai man telefonu pranešė apie perduotą 
žinią... 

- Bet tavo įstaigos vedėja telefonu man sakė, kad tavo 
namų telefonas šiandien neveikia. 

- Taip, tačiau žinią perdavęs vyras paskambino namo 
savininko telefonu, o šis vidaus telefonu susijungė su 
šveicoriaus telefono aparatu ir šveicorius pakvietė mane 
šnekėti. 

- Supratau. Gerai suveikta, - niūriai tarė Korimyras. - 
Pasakok toliau. 

- Skambino policijos pareigūnas - jis taip prisistatė. Jis 
pasakė man, jog tu atvyksti į policijos valdybą, norėjo, kad ir 
Džunė kuo greičiau atvyktų tenai, kadangi atsitiko kažkas 
svarbaus. Aš, be abejo, nebūčiau taip lengvai patikėjusi juo, bet 
paklausyk, ką jis sakė toliau. Kai paklausiau, kas gi atsitiko, jis 


192 


paaiškino man, kad negali visko pasakyti telefonu, tačiau Diu- 
rokas suimtas ir jie nori, kad Džunė oficialiai atpažintų jį. Jis 
sakė, kad ji užtruks vos kelias minutes, tačiau, anot jo, tu labai 
prašei jos atvažiuoti nedelsiant ir prašei policijos iš karto nusi- 
ųsti automobilį jos atvežti. Jis dar pridūrė, kad atsiųs ne papras- 
tą taksi, kad kartais jo nebandytų užpulti Diuroko žmonės, o 
specialų policijos automobilį su uniformuotu policininku, kuris 
palydės Džunę. Aš viską papasakojau Džunei, ir ji užsispyrė 
važiuoti. Norėjau palydėti ją, bet ji nesutiko - juk Žinai, kaip 
kartais sunku ją perkalbėti - o aš, tiesą sakant, ir pati pagalvo- 
jau, kad tai ne taip jau svarbu. Be to, aš tikėjausi, kad ta kelionė 
bent trumpam atitrauks jos mintis nuo Didi. Po kokio ketvirčio 
valandos iš tikrųjų atvažiavo didelis automobilis su policininku 
ir Džunė išvažiavo. Štai ir visa istorija, ir aš manau, - gailiai 
pridūrė ji, - jog aš buvau didžiausia kvailė, kad išleidau ją. 

Korimyras pasilenkė ir švelniai paglostė jos ranką. 

- Nieko tokio aš tau nesakysiu, - atsakė jis, - ir net nepa- 
galvosiu. Viskas buvo labai gražiai isugalvotai ir tau nebuvo jokio 
pagrindo ką nors įtarti. 

Tačiau Karolos jo žodžiai nepaguodė. 

- Man visą laiką atrodė, kad turiu šiek tiek sveiko proto, 
- su kartėliu tarė ji. - O tas tipas apmovė mane kaip mažą 
vaiką! 

Korimyras pakilo. 

- Aš praganiau Kitą, o tu praganei Džunę, - tarė jis, - mes 
abu labu tokie. Bet nenusimink, Karola, - juokiasi tas, kas 
juokiasi paskutinis! 

Karola pašoko. 

- Vykis juos! - šūktelėjo ji. - Jeigu prakeiktasis Diurokas 
bent pirštu palies Džunę, tai aš vis tiek jį sugausiu, nors tam 
reikėtų paskirti visą savo gyvenimą! 

Korimyras pabučiavo ją ir vėl pasodino į krėslą. 

- Važiuoju pas Laportą, - tarė jis. - Lauk čia, kol sugrįšiu 
arba atsiųsiu tau žinią. Jei tai būtų žinia, netikėk ja, kol žmogus, 

kuris atneš ją, neparodys tau štai šito mano žiedo. To betrūko, 
kad netekčiau dar ir tavęs! - pridūrė jis. 

Po valandos Korimyras sėdėjo Laporto kabinete. 

Prancūzas atidžiai klausėsi Korimyro pasakojimo, kaip 
gudriai Džunė buvo išviliota. Kai Korimyras baigė, jis užsidegė 
cigaretę ir kelias minutes tylėdamas rūkė. 

- Prasti reikalai, - atvirai prisipažino jis, - tačiau iš Diuroko 
buvo galima to laukti. O dėl jūsų draugo pono Pylio, tai mes 
greit sužinosime, ar jis nepateko į avariją. Perspėsiu policijos 
skyrių inspektorius, taip pat pasiteirausime ligoninėse. Vadi- 
nasi, jis negrįžo į viešbutį? 

Korimyras papurtė galvą. 

- Prieš ateidamas čia skambinau šveicoriui, - atsakė jis. 

- Labai gerai. Duosiu jam reikiamus nurodymus... 

Jis jau spaudė skambučio mygtuką, kai pasigirdo beldimas 
į duris, ir jis susilaikė. 

Prašau! - tarė jis ir į kabinetą į įėjo policininkas civiliniais 
drabužiais. 

- Ką tik gavome laišką, - paaiškino jis. - Jį atnešęs žmogus 
prašė tučtuojau perduoti jį ponui Laportui. 

- Jis laukia atsakymo? 

- Ne, pone. Palikęs laišką, jis iš karto išėjo. 

- Jūs matėte jį? 

- Ne, pone, tačiau budintis policininkas sako, kad tai buvo 
nedidelis žmogelis, apsirengęs europietiškais drabužiais, tačiau 
panašus į kiną. 

- Gerai. Tas policininkas tebebudi? 

- Taip, pone. 

- Jei reiks, aš pasikviesiu jį. 

Policininkas išėjo, o Laportas atsisuko į Korimyrą. 

- Atleiskite, - tarė jis. - Tai gali būti skubu. 


194 


Korimyras linktelėjo galvą ir Laportas, atplėšęs voką, iš- 
traukė laišką. Perskaitęs pastūmė jį per stalą Korimyrui. 

- Paskaitykite, drauguži, - tarė jis. - Atrodo, kad Diuroku 
domimės ne tik mes. 

Korimyras paėmė laišką ir krūptelėjo, pamatęs jo viršuje 
„I-Ho- Chuano" ženklą. 

- Dievaži, ir vėl tie kinai, -sumurmėjo jis. Laiškas prasidėjo 
žodžiais: | 

„Sveikinimai jums abiem!" 

- Tu žiūrėk! - sušuko Korimyras, pažvelgęs į Laportą. - Ar 
atkreipėte dėmesį į jo kreipinį: „jums abiem“? Atrodo, kad mus 
įdėmiai seka, jei jie žino, kad aš pas jus. 

- Skaitykite toliau, - šyptelėjo Laportas. - Tai įdomus do- 
kumentas. 

Korimyras vėl palinko prie laiško, kuris skambėjo taip: 

„Mergina ir jaunuolis yra Diuroko rankose. Tik negaiškitė 
laiko, darydami kratą jo bute. Jie paslėpti kitur. Tačiau galite dėl 
jų nesibaiminti. Juk yra parašyta: „Nors kardas aštrus, nekalto 
"jis nepalies." 

Taip patyra pasakyta: „Jeižmogus apimtas pykčio, jo elgesys 
nebus teisingas. Todėl prašau jūsų, išsivaduokite nuo pykčio. 

(tegu ir teisėto) ir ramiai apsvarstykite mano pasiūlymą. Jei 
vidurnaktį be palydos ateisite į didžiąją aikštę priešais Notr 
Damo katedrą, prie jūsų prieis žmogus, bet jei būsite ne vieni, jis 

"neprieis. Tas žmogus pasakys: ,„Naktis tamsi. "' Jūs į tai atsakysi- 
te: „Taip, broli, tačiau Išmintis kaip fakelas šviečia vidury nak- 
ties." Tada žmogus pasakys tik vieną žodį: „„Eime“'. Drąsiai 
eikite paskui jį. Jis nuves jus į vieną vietą, kur atėjus laikui jūsų 
priešas bus atiduotas jums. Jūs galėsite surišti jį ir atiduoti į 
Teisingumo rankas. Tačiau pirmiausia aš noriu pasikalbėti su 
juo ir su jumis. Greitai jūs sužinosite ne tik to, bet ir daugelio kitų 
dalykų priežastį. 

Kad žinotumėt, jog tą laišką rašo jūsų draugas, o ne priešas, 
pasakysiu vienam iš jūsų: prisimenate, kas išgelbėjo jus, kai jums 

su jaunuoliu buvo striuka? O antrajam iš jūsų pasakysiu: prisi- 
minkite Liūtą, kuris puolė savo šeimininką ir sudraskė jį. 

Tuo baigiu. Laukiu jūsų. Priimkite mano sveikinimus." 

- Ką apie tai manote? - paklausė Laportas, kai Korimyras 
baigė skaityti laišką. 

Korimyras suraukė kaktą. 

- Tie prakeikti Rytų žmonės niekada nevadina daiktų 
tikraisiais vardais - tikra liga. Žinoma, tai gali būti dar vienas 
Diuroko triukas, tačiau šį kartą, manau, kad ne. Jis, be abejo, 
primena, kad mane su Kitu buvo užpuolę Bulonės miške. Otos 
užuominos apie Liūtą nesuprantu. 

- O man kaip tik ji yra geriausias patikimumo įrodymas, - 
atsakė Laportas. - Nors aš nežinau, iš kur jis sužinojo tą istoriją. 
Jis mini viešai neskelbtą bylą, kuria aš domėjausi. Vargu ar 
Diurokas galėjo apie ją ką nors žinoti. 

- Palaukite - ar tai ne ta byla, apie kurią man pasakojo 
profesorius Velsas? 

- Taip, ta pati. 

- Iš kur jis galėjo sužinoti apie ją? 

- Atrodo, kad jo žvalgyba veikia išties gerai, - šausai atsakė 
Laportas. - Mums reikia atsakyti į klausimą - ar rizikuosime? 

- Jei jūs sutinkate, manau, kad reikėtų, - atsakė Korimyras. 
- Rizikos, aišku, yra, bet man nesinori atmesti nė vienos gali- 
mybės. Jei tai spąstai, mes lengvai nelįsime į juos, o peštynėse 
taip pat kaip reikiant pasipriešinsime. 

- Be abejo, tik reikia gerai apsiginkluoti, - pritarė jam 
Laportas. 

- Visa tai daroma neoficialiai, - tarė Korimyras. - Dėl to 
nežinau, ar galiu leisti jums veltis į tai. 

Laportas šyptelėjo. 

- Mielasis sere, - linksmai tarė jis, - kad jums būtų ramiau, 
galiu pasiimti dvylikos valandų atostogas ir eiti kartu su jumis 
kaip privatus asmuo. Esu įsitikinęs, kad jūs neatimsite iš manęs 
malonumo dalyvauti tokiame įdomiame žygyje! 

Korimyras nusišypsojo, tačiau jo balse pasigirdo švelnios 
gaidelės. 

- Jūs, Laportai, šaunus vyras. Mieliau eisiu su jumis, o ne 
su visu pulku kareivių. 

Prancūzas paraudo ir trumpam atsisakė jam įprasto atsar- 
gaus mandagumo. 

- Ačiū jums, - ramiai atsakė jis. - Jaučiu malonumą padė- 
damas jums. Per daug nesijaudinu dėl madmuazelės Džunės 
likimo, nors ji ir niekšo rankose, nes tikiuosi, kad šią naktį 
pagaliau jis pajus, kas tai yra antrankiai. 

Vėlai vakare, pusę dvyliktos, Korimyras su Laportu tylė- 
dami rūkė, sėdėdami patogiame Laporto viengungiškame 
bute. | 

Jie kartu pavakarieniavo ramiame restorane, kurį pasi- 
ūlė Laportas, o po to persikėlė į Laporto butą ir gurkšnodami 
viskį su gazuotu vandeniu nerūpestingai šnekučiavo apie šį 
bei tą. 

Po to abu nutilo, nes Laportas buvo per daug taktiškas, 
kad trukdytų savo svečiui galvoti. 

Korimyras, tiesą sakant, buvo labiau sutrikęs, negu buvo 
galima spręsti iš jo elgesio. Diuroko planų drąsa ir jų realizavi- 
mo greitis rodė, kad tokio žmogaus, kuris siekia savo tikslo, 
niekas nesustabdys. Korimyras ne kartą mintyse perkratinėjo 
kelių pastarųjų dienų įvykius ir klausė savęs, ar Diurokui būtų 
pavykę pasiekti tokių laimėjimų lošime, kuriame ant kortos 
statomos žmonių gyvybės, jei jis pats būtų veikęs efektyviau. 
Korimyras krūptelėjo, kai Laportas, tarsi skaitydamas jo mintis, 
kreipėsi į jį: 

„ - Drauguži, matau, kad jūs priekaištaujate sau, argi ne taip? 
Gal tai natūralu, tačiau patikėkite, Kad tam nėra jokio pagrin- 
do. 

Korimyras abejodamas palingavo galvą. 

- Nesu tuo įsitikinęs, - atsakė jis. - Nelaikau savęs naujoku 
tokiuose reikaluose, tačiau jaučiuosi taip, tarsi visą laiką būčiau 
kažko ieškojęs apgraibomis. 

- Be abejo, jūs ne naujokas, - šyptelėjo Laportas. - Esu 
girdėjęs apie jus labai daug... Žmonės dar nepamiršo jūsų 
darbų... Tačiau man atrodo, kad labai sunku bešališkai vertinti 
savo poelgius, kai į darbą įsipainioja artimi žmonės. Ką šiuo 
atveju buvo galima padaryti? Nepamirškite, kad Diurokas į 
šalis nesidairo ir nesismulkina, dėl to jam sekasi įgyvendinti 
savo planus. Areštuoti jį būtų beprasmiška, nes mes neturime 
tam svarių argumentų. Tai būtų daugiau negu beprasmiška, nes 
tuo mes tik rodytume savo bejėgiškumą. Tačiau dabar, kai 
Diurokas ėmė veikti visai atvirai, jis atrišo mums rankas. Šią- 
nakt... 

- Taip, būtent šiąnakt, - pertraukė jo kalbą Korimyras. - Aš. 
„ kaip tik galvoju, kas gi bus šiąnakt, Laportai. 

- Ir ką gi sugalvojote? 

- Jeigu mes pateksime į spąstus, mūsų laukia nelinksma 
perspektyva pusryčiauti kitame pasaulyje. š 

Laportas gūžtelėjo pečiais ir nupūtė nuo rankovės pū- 
kelį. 

- Visko gali būti, - atsakė jis. - Ką gi, pažiūrėsime, kaip 
atrodo tenai. 

Korimyras nesusilaikė nesusijuokęs. 

- Jūs tikras keistuolis, - tarė jis. 

- Matote, - tęsė Laportas, - jūs jaučiate atsakomybę už tuos 
jaunus žmones, kurie, tiesą sakant, pateko į keblią padėtį ne 
dėljūsų kaltės. Na, išgerkim dar postiklinę ir, sakyčiau, jau būtų 
laikas eiti. - 

Jiems begeriant, įėjo Laporto tarnas ir pasakė, kad auto- 
mobilis atvyko. 

Prancūzas atrakino medinę dėžę, išėmė iš jos porą auto- 
matinių pistoletų ir pasiūlė juos Korimyrui. 

- Ačiū, aš turiu vieną, - atsakė Korimyras Žvaliai atsikel- 
damas - jis apsidžiaugė, kad baigėsi varginantis laukimas ir 
pagaliau galima veikti. - Tačiau dar vieną paimsiu, gal ir 
pravers. 

Laportas taip pat pasiėmė porą pistoletų. Jie apsivilko 
apsiaustus, užsidėjo skrybėles ir išėjo į lauką, kur jų jau laukė 
policijos automobilis, vairuojamas uniformuoto policininko. 

Matyt, vairuotojui iš anksto buvo pasakyta, kur važiuoti, 
nes vos tik jie susėdo, automobilis pajudėjo. Be penkių minučių 
dvyliktą jie buvo prie didžiosios katedros. Abu draugai išlipo, 
o vairuotojas, atidavęs pagarbą, nuvažiavo. 

Aikštėje pūtė vėsus vėjas. Korimyras susigūžė nuo šalčio, 
pasistatė apykaklę ir susikišo rankas į kišenes. 

Ilgai laukti nereikėjo. Kai bokšto laikrodis pradėjo mušti 
dvyliktą valandą, iš šešėlio išlindo apsimuturiavęs žmogus ir 
prisiartino prie jų. 

- Naktis tamsi, - tarė jis nusilenkdamas. 

- Taip, broli, tačiau Išmintis kaip fakelas šviečia vidury 
nakties, - atsakė Laportas. 

Žmogus vėl nusilenkė. 

- Eime, - tarė jis ir nuėjo net nepasižiūrėjęs, ar jie seka iš 
paskos. 

Korimyras su Laportu nusekė įkandin jo. Greit jie išėjo iš 
aikštės ir ėjo vingiuotu siaurų gatvelių labirintu. Laportas 
kruopščiai dėjosi į galvą maršrutą. 

Staiga jų vadovas sustojo prie apšiurusio namo ir tris kartus 
pabeldė į duris. Durys atsidarė, žmogus greitakalbe kažką pa- 
sakė ir pasitraukęs į šalį suleido juos į vidų. 

Korimyras tvirčiau suspaudė kišenėje pistoletą, įėjo pro 
duris ir nustebęs šūktelėjo. 

Mandagiai linkčiodamas priešais juos stovėjo tas pats žmo- 
gus, kuris vadovavo kinams, išgelbėjusiems Korimyrą ir Kitą 
Bulonės miške. Iškeltoje kairėje rankoje jis laikė elektros lem- 
putę, apšvietusią jo veidą. 

- Ar galite sekti paskui mane? - pasiteiravo kinas. - Kelias 
bus nelygus, jums pravers štai šie dalykėliai. 

Jis padavė Korimyrui ir Laportui po nedidelį prožektoriu- 
ką, ir girgždančiais mediniais laiptais nusivedė juos į rūsį. Rū- 
syje jie rado nukeltą liuko dangtį. Kinas įlindo į liuko angą ir 
akmeniniais laiptais ėmė leistis žemyn, perspėjęs, kad jie liptų 
atsargiai. 

Korimyras pašnibždomis paaiškino Laportui, kas yra tas 
kinas, ir ėmė leistis laiptais. Prancūzas stengėsi neatsilikti nuo 
jo. 

Laiptams pasibaigus, jų vadovas nuėjo į priekį: Jie ėjo 
purvinu tuneliu, kurio akmenines drėgnas sienas dengė glitus 
dumblas. 

Laportas labai susidomėjęs dairėsi aplinkui. 

- Atrodo, apie tą vietą esu girdėjęs, - tarė jis, kai jie atsargiai 
ėjo paskui kiną. - Žinau, kad yra tunelis po Sena. Jis labai senas 
- kai kas sako, kad net nuo Henriko IV laikų, - ir baigiasi kitoje 
upės pusėje, Šatelė rajone. 

Klupinėdami nelygiomis grindimis, jie ėjo pirmyn. Prožek- 
torių šviesa dar labiau pabrėžė aplinkos niūrumą. Pagaliau 
tunelis ėmė kilti aukštyn ir buvo sausesnis. Jų vadovas atsigręžė 
ir davė ženklą sustoti. 

- Dabar prašau laikytis tylos, - perspėjo jis. - Labai svarbu, 
kad mūsų neišgirstų. 

Tunelis staiga baigėsi apvaliu kambariu akmeninėmis sie- 
nomis. Du kinai bejausmiais veidais sėdėjo šalia trijų banditiš- 
kos išvaizdos vyrų, kurie surišti, užkimštomis burnomis gulėjo 
ant akmeninių grindų. 

Kinai atsistojo ir pagarbiai nusilenkė. Kai vadas davė 
ženklą, jie atnešė tris poras didelių veltiniais padais šle- 
pečių. Kinų vadas pašnikhždomis liepė Korimyrui1ir Lapor- 
tui apsiauti jas ant batų, tą patį padarė ir jis. Po to, 
pridėjęs pirštą prie lūpų, vadas ėmė lipti į viršų iš rūsio 
vedančiais laiptais. 

Abu draugai pasekė jo pavyzdžiu. Netrukus jie atsidūrė 
virtuvę primenančioje patalpoje, kurioje degė sena žibalinė 
lempa. Jų tylusis vadovas iš čia nuvedė juos koridoriumi, kuria- 
me sėdėjo dar keli kinai, visi su šlepetėmis, kad galėtų judėti be 
garso. | 

Davęs ženklą Korimyrui ir Laportui, kinų vadas ėmė tyliai 
slinkti pirmyn, jo žmonės ėjo iš paskos. 

Už kampo prieš juos atsivėrė keistas vaizdas. 

Didelio kambario durys buvo atviros. Kambarys beveik be 
baldų, išskyrus medinį stalą ir kelis krėslus, Ant stalo stovėjo 
lempa, o židinyje liepsnojo ugnis. Mediniame krėsle sėdėjo 
Džunė Širli. Jos rankos buvo pririštos prie krėslo atramų, o 
kulkšnys - prie krėslo kojų. Netoli nuo jos, grandinėmis prira- 
kintas prie tvirtos ąsos sienoje, gulėjo Kitas. Jo rankos buvo - 
atmestos į šalis, o basos kojos pritvirtintos prie žiedo grindyse. 

Priešais ugnį stovėjo Diurokas, pašaipiai žiūrėdamas į 
Džunę, o šalia Kito stovėjo Korbo - vienaakis Diuroko pagal- 
bininkas. 

Prisislinkę arčiau nematomieji žiūrovai pamatė, kaip Diu- 
rokas pasilenkė, ištraukė iš Židinio iki raudonumo įkaitusį Žars- 
teklį, prikišo jį merginai prie veido, o paskui įmetė atgal į židinį 
tarp žėruojančių anglių. | 

- Labai gerai, - tarė jis. - Jei nenorite klausyti sveiko proto 
ir nesakysite man, kur deimantas... 

- Jau sakiau jums, kad nežinau, - įsiterpė mergina. 

- O aš sakiau, kad netikiu, - abejingai atsakė Diurokas. Jis 
vėl paėmė žarsteklį, dabar jau įkaitusį iki baltumo. - Pabandy- 
sime jus įtikinti kitaip. 

- Ak, tu kiaule! - sušuko Kitas, iš visų jėgų mėgindamas 
išsilaisvinti. - Jei tik išdrįsi prisiliesti prie jos... 

- Ašir nesiruošiujos liesti, - nutildė jį Diurokas. - Būtų gaila 
žaloti tokį dailų kūną, kuris netrukus vis tiek bus mano. Tačiau 
kai ji pamatys, kaip žarstekliu svilinu tave, taį gal jos užsispyri- 
mas kiek sumažės. 

Vienaakis banditas patenkintas sukikeno, matydamas, 
kaip Diurokas atsiklaupė ir kišo žarsteklį prie basų Kito kojų. 
Jam dar nespėjus jų priliesti, Korimyras išgirdo aštrią komandą, 
sutrepsėjo bėgančių kinų kojos. Netrukus Diurokas ir Korbo 
veltui daužėsi, stengdamiesi išsilaisvinti iš tvirtų rankų. 

Viskas baigėsi per kelias akimirkas. Diurokas ir jo pagal- 
bininkas surištomis rankomis stovėjo atsirėmę į sieną ir sunkiai 
šponavo. 

Korimyras su Laportu greitai atrišo merginą ir Kitą, nebe- 
žinančius nuo kurio klausimo pradėti atsakinėti. 

Staiga kažkas šaižiai sušvilpė. Kinų vadas suplojo ranko- 
mis. 

- Prašau tylos! - perspėjo jis. - Atvyksta šeimininkas. 

Dar poakimirkos tarpduryje pasirodė aukštas solidus vyras 
puikiais kinų mandarino drabužiais. 

Diurokas žengtelėjo žingsnį į priekį, jo veidas išbalo iš 
siaubo. 

- Panele švenčiausia! - kimiai sumurmėjo jis. - Juk tai 
princas Fengas. 

Princas iš pradžių apsidairė, po to galvos linktelėjimu at- 
sakė į pagarbius tarnų nusilenkimus. Princo tarnų pavyzdžiu 
tiesiog automatiškai pasekė ir Korimyras su Laportu, Kitu ir 
Džune - tai buvo duoklė princo orumui. 

- Taip, - ramiai tarė jis, - aš esu Feng-lo - tas pats, kuris, 
jūsų nuomone, žuvo kinų kalėjime. Matyt, nebuvo lemta, kad 
Peilių svaidytojas nutrauktų mano gyvybės siūlą, ir aš paspru- 
kau, nors dėl tam tikrų priežasčių buvo paskelbta, jog aš nebe- 
gyvas. Tačiau eikime, mieli bičiuliai, - pridūrė jis mandagiai 
nusilenkdamas Džunei ir kitiems, - turiu jums daug ką papasa- 
koti, tačiau bus daug smagiau kalbėtis, patogiai susėdus. Fan 

„Diurokas tegul pasilieka, o visi kiti galite išeiti. 

Fan Če - žmogus, atvedęs čia Korimyrą ir Laportą - davė 
griežtą komandą ir Korbo buvo išvestas. Buvo atnešta daugiau 
kėdžių, ir princas pakvietė visus susėsti. Kiti kinai išėjo, užda- 
rydami paskui save duris. Liko tik Fan Če -jis pagarbiai stovėjo 
už princo krėslo. 

Feng-lo iš labai gražios raižytos dramblio kaulo dėžutės 
delikačiai paėmė žiupsnelį uostomojo tabako ir tobula prancū- 
zų kalba tęsė toliau: 

- Tikiuosi, kad visi žinote Žaliojo deimanto, kurį Diurokas 
norėjo pavogti, istoriją. Deja, truputį pavėlavau išgelbėti žmo- 
gaus Roberto Trenčo, - kurio draugu turėjau garbės būti - 
gyvybę. Galiu dievams dėkoti bent už tai, kad jie leido man 
atkeršyti už jo mirtį. 

Korimyras nesusilaikė ir šūktelėjo. Princas pasisuko į jį 
rimtai šypsodamasis. 

- Žinau, kad buvo manoma, jog Trenčas nusižudė, - tarė 
jis. - Taip pat žinau, kad jūs tuo nepatikėjote. Ir jūs buvote 
teisūs. Jį nužudė Diurokas ir jo pagalbininkas Korbo. Jie atva- 
žiavo pas jį vėlai vakare. Vienas kalbino Trenčą, o antrasis 
pasmaugė jį iš už nugaros plona šilkine virvute. Po to jie 
pakabino jį ant kablio, užnėrę kilpą iš kaklaraiščio, kad paslėp- 
tų šilkinės virvutės žymę ant kaklo. 

Džunė suvirpėjo, tačiau princas tęsė toliau. 

- Atleiskite, kad gadinu jums nuotaiką tokiomis detalė- 
mis, tačiau noriu parodyti visą Diuroko niekšiškumą. Nesun- 
kiai galėjau įskųsti jį policijai, tačiau tie jūsų vakarietiški 
įstatymai reikalauja daugybės įkalčių ir neleidžia naudoti 
priemonių - jis nežymiai Žvilgtelėjo į žarsteklį židinyje - 
kurios labai dažnai padeda išgauti iš nusikaltėlio prisipažini- 
mą. Todėl reikėjo elgtis atsargiai. Taip pat turiu prisipažinti, 
kad man buvo malonu truputį pažaisti su tuo žmogum, kaip 
katė žaidžia su pele. 

Taip pat buvo įdomu stebėti, kaip veikia ponas Korimyras 
ir jo jaunasis draugas ponas Laportas. Į jo rankas dabar ir 

atiduodu Diuroką ir jo pagalbininką. Ne mažiau man patiko ir 
asmens, vadinamo „Šešėliu“, veiksmai. Aš su malonumu viską 
sekiau, pasilikdamas nuošalyje, tačiau pasiruošęs bet kuriuo 
momentu smogti lemiamą smūgį. 

Matyt, per daug įsileidau į detales. Nenoriu atimti jūsų | 
brangaus laiko. Madmuazelei Džunei $pač reikia pailsėti. Bė 
to, neabejoju, kad ir ponas Korimyras nekantrauja pranešti 
madam Karolai apie šios istorijos laimingą pabaigą. 

Nors jis kalbėjo nesišypsodamas, tačiau jo akyse sumirgėjo 
linksmi žiburėliai. Korimyras pajuto, kaip kaista jo skruostai, ir 
sumišęs sumurmėjo kažką panašaus į padėką. 

- Taigi, mielieji bičiuliai, leiskite užbaigti, - tęsė princas. - 
Madmuazele Džune, jūs tikrai nežinote, kur jūsų dėdė paslėpė 
Žaliąjį deimantą? 

Mergina atsiduso. 

- Tikrai nežinau, - ryžtingai atsakė ji. - Jei žinočiau, iš karto 
atiduočiau jums. | 

Princas šyptelėjo. 

- Tuo aš neabejoju, - tarė jis. - Tačiau jūs tikriausiai nusteb- 
site išgirdusi, kad jis visą laiką buvo pas jus. Jūsų dėdė atidavė 
Jį jums. 

- Nieko jis man nedavė! - tarė apstulbusi Džunė. 

Princas vėl nusišypsojo. 

- Gal galite prieiti arčiau? - paprašė jis. Mergina atsistojo 
ir prisiartino prie jo. 

- O dabar, - tęsė jis, - parodykite mums tą kinų papuošalą, 
kurį nešiojate pasikabinusi ant kaklo. 

Dar labiau nustebusi mergina nusiėmė keistai išraižytą 
drakoną su mažytėmis smaragdinėmis akutėmis. Papuošalo ji 
nė karto nebuvo nusiėmusi nuo to laiko, kai Robertas Trenčas 
paprašė jos visada nešioti jį. 

- Palaikykite jį kairėje rankoje, - tarė princas. - Dabar 
dešinės rankos pirštais paspauskite smaragdines akis, tuo pat 
metu kaire ranka spausdama patį drakoną. - 


204 


Mergina padarė kaip liepta ir sušuko iš nustebimo. Drako- 
nas atsidarė. Jo viduje gulėjo didelis žalias deimantas - tokio 
didelio ji dar nebuvo mačiusi! 

Princas paėmė iš jos deimantą ir pakėlė jį taip, kad visi 
galėtų aiškiai matyti. 

- Mielieji bičiuliai, tas deimantas yra atnešęs tiek džiaugs- 
mo ir tiek skausmo, kad nesugebėčiau visko išpasakoti per 
kelias dienas. Tačiau nuo šiandien jo galia nešti piktą baigiasi. 
Tegu nuo šiol jis neša džiaugsmą į širdį tos, kuri taip ilgai nešiojo 
jį ant krūtinės. Madmuazele, tegu ši mano dovana bus skirta 
mano gero ir ištikimo draugo atminimui, bei jūsų didelei drąsai 
pažymėti. | 

- Bet... bet aš negaliu priimti jo, - sulemeno Džunė. 

Princas ištiesė ranką taip oriai, kaip žmogus, nuo seno 
įpratęs įsakinėti. 

- Tai mano dovana, - paprastai tarė jis. Džunė staiga pasi- 
lenkė ir pabučiavo jo pirštus. 

- O dabar, - tarė princas, - atrodo, kad tai ir viskas, ką 
norėjau pasakyti jums... 

- Atleiskite, Jūsų Ekscelencija, - įsiterpė Korimyras. - Dar 
norėčiau paklausti. Jūs kalbėjote apie „Šešėlį"... 

- O, taip, - šypsodamasis atsakė Fengas. - Manau, kad šis 
paslaptingas asmuo jums užminė daug mįslių. Na, ką gi, jis yra 
madmuazelės Džunės draugas. Aš atsivežiau jį čia, nors ji to 
nežino. Madmuazele, jis gretimame kambaryje, gal galėtumėt 
pristatyti jį mums? 

Mergina kurį laiką išplėtusi akis žiūrėjo į princą, o po to 
išskubėjo iš kambario. 

Laukdamas jos sugrįžtant,princas vėl išsitraukė uostomąjį 
tabaką ir šypsojosi pats sau. 

Pagaliau pasigirdo Žingsniai, ir į kambarį nedrąsiai įslinko 
figūra. Ji sustojo, nužvelgdama susirinkusius iš po Žemai ant 
kaktos užmaukšlintos plačiabrylės skrybėlės. 

Princas priėjo prie jos. 

- Leiskite man, - tarė jis, - pristatyti jums Notr Damo 
Šešėlį. 

Staigiu rankos judesiu jis pakėlė skrybėlę. 

- Džunė! - sušuko Kitas, kai mergina pati nusitraukė nuo 
galvos peruką ir nedrąsiai šypsodamasi stovėjo priešais 
vyrus. 

- Po perkūnais! - iš lėto pratarė Korimyras, nužvelgdamas 
merginą - apiplyšusį apsiaustą ir beformes kelnes, maskuojan- 
čias dailią merginos figūrą. 

- O kaipgi su kuprele?- staiga paklausė Korimyras. Džunė 
nusijuokė ir nusivilko švarkelį. 

- Pakanka kelių į pamušalą įsiūtų banginio ūsų, na ir tru- 
pučio vatos, - paaiškino ji. - Aš išeidavau iš namų, kai Karola 
nueidavo gulti. Persirengdavau kambarėlyje, kurį Didi buvo 
išnuomojęs netoli nuo Karolos buto. 

- Džune, - iškilmingai tarė Kitas, - tu tiesiog nuostabi! Ir 
dievaži! - sušuko jis, netikėtos minties pagautas. - Įsivaizduoja- 
te, koks tai bus siužetas mano laikraščiui! 

